
MIHAI MARCU 


(n. 30 decembrie 1939, comuna Colelia, Ialomiţa) 
a absolvit în 1968 Institutul de Arte Plastice 
„Nicolae Grigorescu” din București, avându-l ca 
profesor pe loan Lucian Murnu. 

Debutează în 1964. Din 1968 își începe cariera 
didactică și predă, ca profesor de desen artistic și 
ornamental, la școli și licee din București. 

Este membru al Uniunii Artiștilor Plastici din 
România din 1975. Trăiește și lucrează la 
București și Mogoșoaia. Incepând din anul 1972 
până în prezent, participă constant la expoziții de 


grup și saloane naţionale de arte plastice și sculp- 


tură organizate de U.A.P.R. 


Expoziţii personale: 

1986 Galeria Orizont, București 

1990 Galeria Galateea, București 

1997 Palazzo Correr, Veneţia, Italia 

2001 Centrul Cultural „Ionel Perlea", Slobozia 
2011 Sala de expoziţii a Primăriei din Călărași 
2014 Sala de expoziţii a Tetrului Municipal 
„Tony Bulandra", Târgoviște 

2015 Retrospectivă, Centrul Cultural Palatele 
Brâncovenești de la Porţile Bucureștiului, 
Mogoșoaia 


Participări la expoziţii de grup în străinătate: 
Moscova, URSS (1979 și 1989); Germania 
(1986); Sofia, Bulgaria (1987); Roma, Italia și 
Berlin, Germania (1988); Bruxelles, Belgia și 
Austria 

(1991); Iugoslavia (1993); Chișinău, Republica 
Moldova (1994,1995, 1996 și 1997); Ashdad, 
Israel (1994 și 1998); Veneţia, Italia (1997). 

Participări la tabere naţionale și 
internaționale de sculptură 

de la Măgura — Buzău (cu lucrările: Iluzia lui 
Icar, 1976, Rupestră,1981 și Paradox, 1958 - 
ultima ediție, a XVI-a a taberei, 1985); Hobita — 
Gorj (lucrarea Icar, 1980), Centrul de Cultură 
„George Apostu" — Bacău (1998); Pitești 
(lucrarea Poarta cerului, 2002) și simpozioane 
de sculptură organizate în tară și în străinătate 
la: St. Paul — Austria (Aurora și Drama roșie, 
1991); Ashdad — Israel (Fata Morgana, 1994 și 
Dragobete, 1998); Bogati — Argeș (Pupăza, 
2008); Cogealac - Constanţa (Redundanță, 
2008) Realizează proiecte de artă monumentală 
pentru monumente de for public în București: 
Mântuitorul — curtea spitalului „Gheorghe Lupu" 
(1994); Bacău: Ștefan cel Mare și Sfânt — mo- 
nument ecvestru (1997); Târgoviște: Mihai 
Viteazul — monument ecvestru (2001); Călărași: 
Pasărea suflet (2008). 


Lucrări în colecţii muzeale: 

Vlad Țepeș - bust, Muzeul Militar Naţional, 
București; 

Tinerii, Costinești; 

Victorie, Craiova; 

Cântec de leagăn, Hunedoara; 

Culesul, Tulcea. 


Lucrări în colecții de stat și private 

din România și din străinătate: 

Austria, Belgia, Elveţia, Franţa, Italia, Israel, 
Marea Britanie, Republica Moldova, Olanda. 


Premii: 

1994 Premiul pentru sculptură la Saloanele 
Moldovei, Bacău și Chișinău 

1995 Premiul II la Concursul Naţional Bogdan 
Vodă, Baia Mare 

2004 Premiul II la Concursul Naţional 
Constantin Brâncoveanu și fiii, Târgoviște 


Respect și recunoștință 
românilor care s-au jertfit 
pentru reîntregirea tării 


Creaţia unui artist apare din amintirile 
lui, din trăirile lui, din experienţa artistică și 
din știința acumulată. 

Sărbătorim în acest an, 2018, împlini- 
rea Centenarului reîntregirii neamului ro- 
mânesc. 

In vâltoarea entuziasmului, să nu uităm 
că această „misiune istorică” a fost posibilă 
datorită milioanelor de jertfe omenești care 
au lăsat răni adânci în sufletelor românilor. 
Cu alte cuvinte, avem datoria să-i come- 
morăm pe cei jertfiți în numele acestui 
ideal înăltător. 

Imi este greu să exprim în cuvinte ceea 
ce simt legat de acest eveniment. Nu sunt 
scriitor, sunt sculptor. 

Profesia mea este tăcută, se face în 
liniște, folosind dalta și ciocanul. Cu aju- 
torul lor, exprim ceea ce gândesc și simt, 
alegând niște simboluri, pe care le trans- 
form în imagini sculpturale, modelind lem- 
nul și piatra. 

M-am născut la începutul celui de-al 
doilea război mondial. Amintirile copilăriei, 
multe din acea perioadă dramatică, sunt 
vagi. M-a urmărit însă toată viața o ima- 
gine esenţială — aceea a cimitirului aflat în 
imediata apropiere a casei părintești. In 
zilele de sărbătoare, în zorii zilei, de pe 
ulițele satului coborau, ca într-un exod 
tragic, femei îmbrăcate în negru, purtând 
în mâini vase cu flăcări aprinse. Intr-o 
tăcere adâncă, se îndreptau spre cimitir, 
unde — pe o alee lungă - erau așezate 
cruci la căpătâiul unor morminte goale, în 
care erau îngropate obiecte de îmbrăcă- 


minte ale celor căzuţi pe front în timpul 
celor două războaie. 

Aceste morminte goale erau locurile de 
pomenire și de durere, unde femeile își 
plângeau părinţii, soții, fraţii, copiii îngro- 
pati în pământ străin și îndepărtat. 

N-am uitat nici mirosul de tămâie, nici 
bocetele femeilor îndoliate. 

Impresionat de jalea lor, îmi imaginam 
soldații căzuţi cu arma în mâini și casca pe 
cap, ca niște îngeri aureolați. Ajuns la vârs- 
ta deplinei maturităţi artistice, mi-am pro- 
pus să materializez în piatră și în lemn 
această imagine care mi-a marcat anii 
copilăriei. 

Cel mai potrivit spaţiu de expunere a 
acestui proiect este Galeria Cuhnia din 
Centrul Cultural Palatele Brâncovenești de 
la Porţile Bucureştiului, Mogoșoaia. 

Spaţiul împrejmuit, în formă pătrată, 
din sală, îmi sugerează o groapă comună. 

Aici vreau să aşez jertfele soldatilor, iar 
pe bordura existentă să plasez Vestalele — 
„Vestale și jertfe”. 

Mi-am dorit ca acest proiect sculptural 
să se constituie într-o expoziție sobră, ca 
un omagiu adus românilor căzuţi pe front și 
al femeilor care-i jelesc, probabil, și-n zilele 
noastre. 


MIHAI MARCU 
sculptor 


În perioada 17.11.2018 — 05.01.2019, este 
deschisă expoziţia de sculptură Mihai Marcu. 
Omagiu eroilor neamului. „Vestale și jertfe“, în 
Galeria Cuhnia din Centrul Cultural „Palatele 
Brâncoveneșii de la Porţile Bucureștiului“, 
Mogoșoaia. Acest număr al revistei Memoria 
este ilustrat cu lucrări din această expoziţie. li 
mulțumim și pe această cale sculptorului Mihai 
Marcu pentru amabilitatea sa. (n. red.) 

IN MEMORIAM 


BANU RĂDULESCU 


(1924-1998) 


= 


Tie, stimate cititor, îti batem în clipa asta la usă 

Salutându-te mai întâi cu toată prietenia, ne simțim obligati, că, 
într-un firesc si elementar act de politete, datorat desorilcare musafir 
gazdei sale când îi trece pentru prima oară pragulj 
Vrem să redăm memoriei acestui neam,funetiajeisnormală, fiziologică. 
S-o facem să respire iar, cu forta ei fireasca, în singurul climat care îi 
prieste, al necontrafacerii“Elindcă multe ne pot minti în viată, 
trecutul însă niciodată. Bun sau rău, el rămâne pe veci indestructibil, 
adevărul adevărat asa cum i-a fost dat să fie, si nimeni 

nu-l mai poate măslui. 


Concept grafic: © Corina Gabriela Duma 


Revista Memoria, nr. 1 / septembrie 1990 


MICAELA GHIȚESCU 


Un legământ 


Cu câteva zile înainte de a primi teribila 
veste a plecării dintre noi a lui Banu, fonda- 
torul și inițiatorul revistei Memoria, care 
ajunsese atunci în decembrie 1998, la nr. 
25, de la Corina Bach, medic, fiica lui Banu 
Rădulescu, din Germania, unde acesta se 
dusese să-și petreacă ultimele zile de 
viață, după o boală cumplită, am primit de 
la Banu un ultim mesaj, o carte poștală 
scrisă cu creionul, despre care am povestit 
în numeroase ocazii. 

In această ultimă scrisoare, el mă ruga 
să nu părăsesc revista „Memoria”, „al 
doilea copil al său“, și să mă ocup în con- 
tinuare de această revistă, o „revistă a 
gândirii arestate“, în care foștii detinuti 
politici anticomuniști își consumau ultimele 
lor gânduri despre viata lor, și a cărei 
apariție o urmărise pagină cu pagină, prin 
fax /e-mail și alte mijloace electronice, 
ajungând, spre surpinderea multor cititori 


sceptici atunci, până la surprinzătorul 
număr 25, în 1998. 

In 2017, când am ajuns la nr. 100, am 
vrut să îi dăm o îmbrăcăminte demnă de 
acest număr festiv - la Ateneul Român din 
București, cu invitaţi de onoare pentru 
această ocazie cu totul deosebită, moment 
pe care eu l-am socotit expresia ultimei 
dorințe exprimate de Banu Rădulescu 
adresate mie, atunci în 1998. 

lată-ne ajunşi la numărul 105-106 azi, 
în 2018 — număr la care Banu nici n-ar fi 
îndrăznit să spere. Acele rânduri scrise cu 
creionul, eu le-am considerat ca pe o 
ultimă dorință a unui suferind pe patul de 
moarte, și am păstrat acea carte poștală, 
care pentru mine este un sfânt legământ 
lăsat mie de fondatorul și iniţiatorul 
Memoriei, de a-i continua opera. 


octombrie 2018 

CORINA BACH 


Câteva gânduri de la Corina... 


Acum 20 de ani, în Berlin, în noaptea de 
8 înspre 9 decembrie 1998, când îl tineam 
de mână și încercam să fiu cât mai „calmă“ 
să nu îi îngreunez despărțirea (așa citisem, 
că, dacă plângi sau te agiti prelungești 
chinul ultimelor respiraţii), pe la ora 3 
noaptea, am simțit cum tata m-a părăsit 
încet și pe tăcute, doar cu un oftat adânc... 

Am rămas încremenită, încercând să-i 
găsesc pulsul, încă un timp, nu știu cât... 
Camera în care eram, în locuința noastră 
din Berlin, a mea și a soțului meu, s-a răcit 
brusc. Parcă deschisese cineva un geam 
și era iarnă... afară începuse să fulguie... 
Dar nu numai răceala aerului m-a cutremu- 
rat, ci și imensa singurătate care m-a cu- 
prins dintr-o dată, deși soțul meu era în ca- 
mera alaturată încercând să nu deranjeze 
pietatea despărțirii mele de tatăl meu, pe 
care l-am iubit nespus de mult. 

Deși știam că va veni acest moment, 
pentru că tata era grav bolnav de peste 6 
luni, nu eram pregătită sufletește să-l în- 
tâmpin. Cred că pe perioada bolii lui, deși 
am fost tot timpul alături de el, (poate pen- 
tru el uneori chiar prea mult...), nu m-am 
gândit nici o clipă la acest ultim moment. 
Poate pentru că îl doream cât mai de- 
parte... Desigur dintr-un egoism de a-l 
păstra pe tata lângă mine. Dar el, săracul, 
nu mai avea forța să se lupte cu boala și Își 
dorea liniștea veșnică. 

Gândul acesta, că și-a găsit liniștea și 
că a încetat chinul cumplit al ultimelor luni, 
a fost singura mea consolare după moar- 
tea lui tata. 

Mă mișcam și actionam ca „în transă“. 
Fără sprijinul soțului meu, care a fost tot 
timpul lângă mine, nu aș fi trecut această 
„prăpastie“ deschisă în fata mea, momente 
în care nu-mi puteam închipui o viată fără 
tata, fără încurajările lui, fără glumele și 
veselia lui, fără ambitiile și motivarea lui și 
mai ales fără încrederea lui enormă în 
oameni și în dreptatea vieții (dacă nu 
acum, atunci cândva...) Era de un opti- 
mism fără margini... 

Atunci, acum 20 de ani, nu credeam că 
eu o să exist mai departe...nu credem că 
revista „Memoria“ o să rămână în viaţă... și 
mai ales, nu îmi închipuiam că după 20 de 
ani, personalitatea lui tata va rămâne 
prezentă în memoria marelui public... 

M-am înșelat. Revista „Memoria“ tră- 
iește și azi, dupa 20 de ani, datorită echipei 
redacţiei, care s-a luptat în acești 20 de 
ani, nu numai cu greutăți financiare, dar 
mai ales cu aversiuni socio-politice. li mul- 
tumesc din tot sufletul. 

Am fost foarte plăcut surprinsă, când în 
octombrie 2017, am fost invitată să iau 
parte la inaugurarea oficială, în cadrul fes- 
tiv, la Ateneul Român din București, a 
numărului 100 al revistei „Memoria“, oca- 
zie cu care am constatat că tata este la fel 


de prezent ca acum 20 de ani. Că este 
încă iubit și apreciat, ca acum 20 de ani. 

Că nu a fost uitat de oamenii deosebiți 
pe care el îi aprecia în mod special, ca de 
exemplu fostul Președinte al României, 
domnul Emil Constantinescu — care a vor- 
bit foarte frumos despre meritele lui tata și 
ale „celui de-al doilea copil al lui“ (cum o 
numea tata): revista „Memoria“, sau doam- 
na Micaela Ghiţescu — fără al cărei angaja- 
ment nu ar fi supraviețuit revista, sau dom- 
nul lon Caramitru, care a făcut posibilă 
prezentarea piesei de teatru „20 de ani în 
Siberia“ de Anita Nanariș-Cudla, pusă ex- 
cepțional în scenă de regizorul Sorin 
Misirianţu și prezentată în monolog - la fel 
de excepțional — de actrița Amalia Ciolan. 

Tata nu a fost uitat de atâția și atâţia 
alţii care au fost prezenţi în sala arhiplină a 
Ateneului Român, dar și de încă multi altii 
care nu au putut fi prezenti în sala Ateneu- 
lui, dar care au rămas alături de revista 
Memoria, cel de-al doilea copil al lui tata, 
de-a lungul acestor 20 de ani scurși de la 
dispariţia fizică a lui Banu Rădulescu. 

Sunt mândră că și eu, Corina Bach 
născută Rădulescu, sunt un copil al lui 
Banu Rădulescu. 


Sunt mândră de tatăl meu. 

Mândria aceasta mi-a fost consolidată 
și de faptul că, — la Târgul Internaţional de 
Carte din Leipzig, în martie 2018, unde am 
reuşit să prezentăm un volum de poezii 
scrise de tata — o parte din închisorile prin 
care a trecut ca deținut politic, o altă parte 
în decursul timpului — volum editat cu aju- 
torul editurii C&N din Berlin, al doamnei 
grafician de carte Corina Gabriela Duma și 
al artistului plastic român din Ulm, Vasile 
Bedreagă, — mulţi din vizitatorii târgului 
(atât români cât și germani) știau cine a 
fost Banu Rădulescu. 

Prezentarea acestui volum de poezii 
făcută de doamna Ana Blandiana în cadrul 
podiumului oficial organizat de Târgul de 
carte, a fost atât de plină de căldură, încât 
nu numai eu, dar și doamna Blandiana 
aveam lacrimi în ochi... 

Toate acestea îmi umplu sufletul de 
fericire că am un tată deosebit și care 
reușește să „trăiască“ mai departe și după 
20 de ani... sigur și mult mai mult, când eu 
nu voi mai fi... Sunt tare mândră de el!!! 


Ulm, la 17.11.2018 

COMITETUL DIRECTOR 


LA ÎNCHIDEREA EDIŢIEI 


AL UNIUNII SCRIITORILOR DIN ROMÂNIA 


Despre degradarea 
limbii române în spatiul public 


Uniunea Scriitorilor din România, ca orga- 
nizație de breaslă a profesioniștilor literaturii și 
moștenitoare a tradiţiei cultivării limbii române, 
își manifestă profunda îngrijorare față de 
degradarea continuă a limbii române folosite în 
spațiul public, ca și a nivelului cultural general, 
în special din partea celor care, prin rolul lor 
social, sunt luaţi drept exemple de către cate- 
gorii largi de cetățeni. 

Limba română nu este un simplu instrument de 
comunicare. Ea este o componentă esenţială a 
identităţii și un liant al unităţii naționale, chiar în 
epocile mai îndepărtate, în care statul român nu 
exista. Insă chiar și atunci, păturile luminate ale 
societății s-au preocupat de cultivarea limbii, pre- 
ocupare pe care unul dintre precursorii modernităţii, 
lenăchiță Văcărescu, o echivala cu patriotismul. 

Limba este, de asemenea, instrumentul 
gândirii. Cineva care vorbește și scrie incorect 
este puţin probabil să gândească bine, cu atât 
mai mult, cu cât incorectitudinea exprimării este 
primul și cel mai elocvent semn al absenței unei 
culturi corespunzătoare, deci al lipsei pregătirii 
şi competenţei. 

Astăzi, în anul în care aniversăm Cente- 
narul Marii Uniri, limba română vorbită și scrisă 
în spațiul public — de către politicieni, oameni de 
media, „vedete” ale divertismentului și alte cate- 
gorii de persoane cu apariții publice frecvente — 
a atins un nivel îngrijorător de scăzut, din punc- 
tul de vedere al corectitudinii gramaticale și 
ortografice, ca și al vocabularului utilizat. In pofi- 
da existenței unor instituții cu funcţii de regle- 
mentare, această degradare este continuă și nu 
se întrevede niciun semn că s-ar opri. 

Degradarea limbii române vorbite este 

însoțită și amplificată de o la fel de îngrijoră- 
toare prăbușire a nivelului cultural general. Nu 
doar că emisiunile culturale au dispărut 
aproape cu totul din programele de radio și te- 
leviziune, dar și nivelul cultural al celorlalte emi- 
siuni a scăzut inadmisibil. Atât prin temele abor- 
date, cât și prin calitatea prestaţiilor partici- 
panților la viața publică, exemplul pe care îl 
primește societatea românească (în primul 
rând, tinerii) este descurajant. In loc să cultive 
valorile, să ofere repere și modele — de care 
istoria noastră, ca și prezentul, nu duc lipsă —, 
viața publică românească oferă contra-exem- 
ple, ruinătoare moral și dăunătoare intelectual. 

Cauzele acestor fenomene (de la dezintere- 
sul față de învățământ la erodarea instituțiilor) 
sunt cunoscute. Uniunea Scriitorilor din 
România își manifestă adânca preocupare în 
fața acestor semnale îngrijorătoare cu privire la 
starea intelectuală și morală a spaţiului public 
și, mai ales, față de efectele devastatoare, în 
timp, ale lipsei de reacţie în fata acestor evoluții 
negative, care periclitează însăși identitatea 
națională. Uniunea Scriitorilor își exprimă 
disponibilitatea de a pune la dispoziţia celor în 
cauză întreaga ei experiență culturală, pentru 
corectatea acestei stări de lucruri. 

Uniunea Scriitorilor din România face un 
apel la toti actorii vieții publice, ca și la instituţiile 
care, prin natura lor, pot contribui la oprirea 
degradării limbii și a nivelului cultural, să dea 
dovadă de responsabilitate și să acționeze decis 
pentru corectarea acestor disfuncționalități, 
înainte ca ele să se transforme în adevărate 
obstacole în calea funcţionării României ca stat 
european modern. 


Premiile FITRALIT pentru anul 2017 


Momentul 
recunoașterii 


Ceremonia decernării premiilor pentru anul 2017 ale filialelor Uniunii Scriitorilor din 
România s-a desfășurat în Sala de teatru „Iosif Naghiu“, a Muzeului Literaturii Române, pe 


19 noiembrie 2018. 


Juriul de premiere, format din: Peter Sragher, președinte, Tatiana Segal, membru, An- 
toaneta Olteanu, membru, Sânziana Dragoș, membru, și Sorin Paliga, membru, a luat 
hotărârea de a decerna următoarele premii ale Filialei București — Traduceri Literare a USR 


(Fitralit): 

Premiul Opera Omnia - Sanda Opres- 
cu, pentru activitatea de exceptie desfășu- 
rată pe tărâmul traducerii literare, premiu 
acordat cu sprijinul Muzeului Naţional al Li- 
teraturii Române, laudatio — Marina Vazaca. 

Premiul Opera Omnia - Micaela Ghi- 
tescu (în imagine, foto: Savu Mihut), pentru 
activitatea remarcabilă în traducerea ope- 
relor literare portugheze și braziliene, lauda- 
tio — Mihai Zamfir. 

Premiul Opera Omnia — Nicolae Dobri- 
şan, pentru activitatea excepțională în tra- 
ducerea aparte a operelor literare din limba 
arabă, premiu acordat cu sprijinul Muzeului 
Naţional al Literaturii Române, laudatio — 
George Grigore. 

Premiul Opera Omnia - Andrei lones- 
cu, pentru activitatea excepțională în tra- 
ducerea operelor literare din limba spaniolă, 
laudatio — Luminiţa Voina-Răut. 

Premiul Cartea Anului - Liviu Franga, 
pentru traducerea de excepție din limba 
neogreacă în limba latină a 24 de poezii în 


volumul Konstantinos P. Kavafis, The Poetic 
Alphabet, Editura Omonia, București, 2017, 
premiu acordat cu sprijinul Fundaţiei Inovatii 
Sociale Regina Maria, președinte Wargha 
Enayati, laudatio — loana Costa. 

Premiul Cartea Anului - Elena Lazăr, 
pentru traducerea de excepție în limba 
română a 24 de poezii în volumul Konstan- 
tinos P. Kavafis, The Poetic Alphabet, 
Editura Omonia, București, 2017 și editarea 
acestuia în condiții grafice exceptionale, 
premiu acordat cu sprijinul Fundaţiei Inovatii 
Sociale Regina Maria, președinte Wargha 
Enayati, laudatio — loana Costa. 

Premiul Special - Radu Paraschi- 
vescu, pentru traducerea inspirată și plină 
de umor din limba engleză a romanului Ce 
se întâmplă în iubire de Alain de Botton, 
Colecţia Raftul Denisei, Humanitas Fiction, 
2017, laudatio - George Volceanov. 


https:/Awww .fitralit.ro/21-11-2018-momentul-recunoasterii- 
premiile-fitralit-pentru-anul-2017/ 

CENTENARUL 
MARII UNIRI 


IOAN-AUREL POP 


Marea Unire și vecinii României 
- semnificaţia internaţională a 
actului de la 1918 


Redăm mai jos conferința susținută de către Academicianul loan-Aurel Pop, sâmbătă, 
10 februarie 2018, la Năsăud, cu prilejul Adunării Anuale a Despărțământului ASTRA 
Năsăud. O doctă și percutantă prezentare a participării României la Marele Război și a 
importanței acestuia pentru formarea statului unitar român, a României Mari. La Maison 
Roumaine îl felicită pe conferenţiar și îi mulțumește pentru trimiterea textului. 


Alexandru Herlea 


În efervescenta sărbătoririi Centena- 
rului Marii Uniri a românilor se aud și voci 
care neagă legitimitatea înfăptuirilor de 
atunci, le pun sub semnul întrebării sau le 
pun sub semnul unui anumit provizorat. 
Asemenea opinii, dacă nu sunt rodul 
relelor intenții, atunci vin, cu siguranță, pe 
fondul ignoranței sau al cunoașterii super- 
ficiale, al dorinței de spectacular și de 
stârnire a interesului unui public avid de 
aspecte inedite, nonconformiste, scan- 
daloase chiar. 

Numai cunoașterea detaliată a împre- 
jurărilor din 1918 și a derulărilor istorice de 
până atunci pot favoriza puncte de vedere 
realiste. Pentru aceasta este nevoie nu 
numai de pasiune, ci și de pregătire de 
specialitate, fiindcă istoricul nu se poate 
baza pe talent ca artistul, ci pe solide 
cunoștințe de specialitate și pe o 
metodologie adecvată studiului sistematic 
al trecutului. 

La intrarea României în Primul Război 
Mondial, tara era formată din Oltenia, Mun- 
tenia, Moldova dintre Carpati și Prut fără 
Bucovina și Dobrogea (cu partea sa de 
sud, reunită la 1913). România avea atunci 
cam 7 milioane de locuitori și circa 137 000 
de km pătraţi. Țara se mărginea la est cu 
Imperiul Rus, la nord și la vest cu Imperiul 
Austro-Ungar, la sud-vest cu Serbia (inde- 
pendentă din 1877-1878), iar la sud cu 
Bulgaria (autonomă din 1878 și indepen- 
dentă din 1908). Cu toti acești vecini, 
România avea probleme teritoriale, din mai 
multe motive, cel mai important fiind atunci, 
în epoca mișcărilor de emancipare natio- 
nală, acela al prezenței multor români (în 
cazul austro-ungar și rus, a milioane de 
români) pe teritoriile acestor state. Faţă de 
Bulgaria, România nu avea, practic, pre- 
tenții teritoriale după alăturarea sudului 
Dobrogei (1913), dar avea Bulgaria fată de 
România astfel de pretenţii, deoarece tara 
vecină din sud considera Dobrogea parte 
integrantă a statului național bulgar, ca 
moștenire istorică bulgară. Nici cu Serbia 
nu erau neapărat probleme la 1916, dar 
acestea se conturau tot mai clar spre anul 
1918, pe măsură ce unirea Banatului cu 
România devenea tot mai probabilă. Marile 
chestiuni erau legate de cei doi coloși multi- 
naționali, situati înspre est, nord și vest, în 
care trăiau cam 7-8 milioane de români. 

Toate revoluțiile și mișcările ideologice 
importante din secolul al XIX-lea au fost de 
emancipare naţională sau au avut ca scop 
şi formarea statelor naţionale, mai ales în 
Europa Centrală și de Est. Ideea general 
acceptată de spiritele înaintate de atunci 
era aceea că fiecare popor (națiune) are 
dreptul să aibă propriul stat național. Pentru 
aceasta au militat nu numai românii, ci și po- 
lonezii, cehii, slovacii, croații, slovenii, grecii, 
bulgarii, ucrainenii, albanezii, lituanienii, 
letonii, estonii etc. Cei mai înverșunați 

dușmani ai acestor mișcări de emancipare a 
popoarelor erau, firește, marile imperii mul- 
tinaționale, adică Rusia, Austro-Ungaria, 
Germania și Turcia. În momentul declanșării 
Primului Război Mondial, se afirma un punct 
de vedere care părea de necontestat: suc- 
cesul mișcărilor de emancipare a popoare- 
lor depindea de rezultatul conflictului. Natu- 
ral, și România se gândea foarte serios la 
acest posibil rezultat, înainte de a face 
pasul decisiv spre intrarea în conflict. Dacă 
România intra în Tripla Alianţă (după cum 
s-ar fi impus în acord cu angajamentele se- 
crete luate în 1883) și dacă biruia Tripla 
Alianță — sau Puterile Centrale, în frunte cu 
Germania și Austro-Ungaria - atunci ar fi 
trebuit să ne mulțumim, eventual, cu Basa- 
rabia și să renunțăm la Transilvania și la 
Bucovina. Nu-i puteai cere unui aliat să 
renunțe la o parte din teritoriul pe care îl 
socotea al său. Dacă România intra în lup- 
tă alături de Tripla Înţelegere sau Antanta, 
cum dorea cea mai mare parte a opiniei 
publice românești, iar Antanta (în frunte cu 
Franța, Anglia și Rusia) obținea victoria, 
atunci România trebuia să renunțe la 
Basarabia și să spere obținerea Transil- 
vaniei și Bucovinei. Era clar că mișcările 
naţionale românești luptau din interiorul po- 
porului român pentru unirea tuturor provin- 
ciilor românești cu România, numai că deci- 
zia de unire a poporului nostru avea nevoie 
de o conjunctură internațională favorabilă, 
ca și de recunoașterea marilor puteri. lar 
rămânerea țării într-o neutralitate perpetuă 
era imposibilă, în condiţiile desfășurării con- 
flictului armat și ale presiunilor care se 
exercitau asupra tării. Prelungirea neutra- 
litătii putea să fie și o piedică majoră, până 
la urmă, chiar în calea înfăptuirii unirii. 
Astfel, după doi ani de neutralitate, Româ- 
nia a intrat în război — în ciuda opoziției unor 
oameni politici conservatori („germanofilii”) 
— în august 1916, de partea Antantei. 


În ciuda entuziasmului inițial aproape 
unanim, au urmat doi ani de război — 1917 
şi 1918 — plini de privaţiuni, de sacrificii 
umane, materiale și teritoriale și chiar de 
pierderi de speranţe. La un moment dat, în 
1917, România părea distrusă, iar visul de 
unire părea risipit. Dezamăgirea era așa 
de mare încât era clar pentru mulţi că și 
speranța pierise: ocuparea Bucureștilor de 
trupele invadatoare germane însemnase 
mutarea Casei Regale, a guvernului, par- 
lamentului și altor instituții la lași; trimi- 
terea (1916-1917) tezaurului național la 
Moscova a însemnat irosirea sa până 
astăzi, în cea mai mare măsură; apărarea 
disperată a părții de tară rămase, posibilă 
în urma victoriilor de la Mărăști, Mărășești 
și Oituz (vara anului 1917), nu a putut fi 
urmată de o ofensivă românească, dato- 
rită lipsei de sprijin suficient din partea 
Antantei și datorită defecţiunii Rusiei, 
devenite bolșevice; unirea Basarabiei — o 
rază de lumină - fusese urmată de sem- 
narea păcii separate, de la Buftea-Bucu- 
rești (martie-mai 1918), cu Germania; Ro- 
mânia, ciuntită grav, ar fi trebuit să aibă 
obligații fată de învingător pentru urmă- 
toarea sută de ani (adică până în 2018); 
bolile transmisibile, distrugerile, pierderile 
de vieţi omenești, lipsurile materiale, sără- 
cia generalizată se adăugau tuturor celor- 
lalte nenorociri. 

Și totuși, până la urmă, energiile natiu- 
nii și împrejurările internaţionale s-au con- 
jugat sub o zodie favorabilă. In noiembrie 
1918, România a denunțat pacea separată 
impusă de Germania și a revenit în rân- 
durile Antantei, alături de care intraseră și 
Statele Unite. Mișcările de eliberare 
națională din Bucovina și Transilvania erau 
tot mai puternice și mai eficiente, încât, pe 
fondul lipsei de autoritate a regimurilor de 
la finele războiului, s-a putut împlini unirea 
acestor regiuni și a populației lor cu Ro- 


mânia. Instanţele reprezentative și legi- 
time, întrunite la 27 martie/ 9 aprilie 1918 
la Chișinău („Sfatul Țării”), în 15/ 28 noiem- 
brie 1918 la Cernăuţi („Congresul General 
al Bucovinei”) și în 18 noiembrie/ 1 decem- 
brie 1918 la Alba lulia („Adunarea Natio- 
nală a tuturor Românilor din Transilvania, 
Banat și Țara Ungurească”), au decis actul 
unirii cu Regatul României, de care acesta 
a luat act și pe care l-a acceptat. 

Și totuși, se mai aud voci interesate, 
tendenţioase, ignorante sau teribiliste, 
care pun la îndoială rolul poporului român 
în decizia de unire. Sunt unii care spun că 
numai slăbiciunea vecinilor noștri, adică a 
Rusiei țariste și apoi sovietice (aflate în 
războiul mondial și apoi în războiul civil) și 
a Austro-Ungariei (înfrânte în confla- 
grație), au făcut posibil actul unirii de la 
1918. lar alţii spun că doar marile puteri 
învingătoare au creat România postbelică 
sau „România Mare”, cum i se mai spunea 
atunci, cu ironie și cu invidie, dar și cu 
admirație. Trebuie să fim realiști și să 
recunoaștem rolul acestor doi factori în 
desăvârșirea actelor Marii Uniri. Până la 
urmă, o analiză atentă ne arată clar, pe 
baza izvoarelor, că procesul unirii a fost 
unul foarte complex, determinat de mai 
multe cauze, favorizat și împiedicat sau 
întârziat de numeroase împrejurări și coor- 
donate, unele mai bine cunoscute și cer- 
cetate, altele mai puţin. Dar nu se poate să 
nu vedem și să nu acceptăm factorul prin- 
cipal care a stat la baza formării statului 
național unitar român și care este mai vi- 
zibil în întreg secolul de dinaintea anilor 
1918-1920, cam de la mișcarea condusă 
de Tudor Vladimirescu și până la mișcările 
din 1918. Este vorba despre voința de 
unire a românilor, despre strădania româ- 
nilor de a-și forma scutul lor, adăpostul lor, 
apărătorul lor. Statul național este acea 
instituție supremă care organizează, rân- 

duiește, protejează și reprezintă în rapor- 
turile internaționale o naţiune. Procesul 
acesta final de unitate politică românească 
s-a clădit pe unitatea etnică și lingvistică a 
românilor și a fost consolidat mereu de 
către elita românilor. Cu alte cuvinte, dato- 
rită faptului că marea majoritate a locuito- 
rilor de la Dunăre, Carpaţi, Nistru și Marea 
Neagră vorbeau aceeași limbă, aveau 
același nume general, aceeași origine, 
aceeași credință bizantină, aceeași cul- 
tură, aceleași obiceiuri etc., elitele acestor 
români au putut clădi ideile de unitate, au 
putut educa poporul (în mare măsură anal- 
fabet), au putut pregăti spiritele și au putut 
crea atitudinile adecvate pentru unitatea 
politică naţională. Unirea s-a datorat, ast- 
fel, în cea mai mare măsură — cum ar fi 
spus Nicolae Bălcescu — lucrării poporului 
român asupra lui însuși. In conștientizarea 
poporului pentru unitatea naţională, liderii 
au avut, firește — ca peste tot — un rol 
esențial, dar aceasta nu înseamnă că lide- 
rii au „făcut sau au „inventat” națiunea și 
statul naţional. Românii au avut șansa să 
aibă conducători buni, dar acesta a fost tot 
meritul poporului român în ansamblul său. 
Un popor fără elite este unul pierdut, dar 
nici elitele nu au rost fără comunitatea cea 
mare și nici comunitatea fără lideri. Dacă 
statul numit România ar fi fost o con- 
structie precum o casă, făcut de vecini, de 
marile puteri sau de lideri, atunci acest stat 
s-ar fi putut forma în chip aleatoriu, din 
Serbia și Valahia, de exemplu sau din 
Transilvania și Rutenia etc. Or România s-a 
format din români și pentru români, așa 
cum Polonia era menită polonezilor, Litua- 
nia lituanienilor, Letonia letonilor, Estonia 
estonienilor, Cehoslovacia cehilor și slo- 
vacilor, Iugoslavia slavilor de sud etc. Era, 
evident, un alt stadiu de evoluţie a orga- 
nizării lumii față de epoca imperiilor și 
regatelor multinaționale, un stadiu superi- 


[LE MEMORIA 
e pi ae] 


or, care considera că orice naţiune are 
dreptul la statul său național, după princi- 
piul autodeterminării. 

Marile puteri nu au făurit România, nici 
Polonia, nici Lituania etc., ci au recunoscut 
doar, la Conferinţa de Pace de la Paris, din 
1919-1920, ceea ce deciseseră popoarele 
respective, iar popoarele acelea nu mai 
voiseră să trăiască nici în Imperiul Austro- 
Ungar, nici în Imperiul țarist, nici în Impe- 
riul German, nici în Imperiul Otoman, ci în 
propriile alcătuiri politice. Natural, legiti- 
marea internaţională a noilor realități și, 
mai ales, a noilor frontiere a fost extrem de 
importantă. In cazul României, toți vecinii 
au recunoscut aceste granițe, cu o 
excepție, anume granița de est, de pe 
Nistru, neacceptată sub aspect juridic de 
Rusia sovietică și apoi nici de URSS. 
Această neacceptare nu a împiedicat însă 
existența acestei realități - adică a 
prezenței Basarabiei în cadrul României și 
a hotarului de pe Nistru — vreme de peste 
două decenii (1918-1940), până la ultima- 
tumul sovietic. Cu alte cuvinte, ceea ce s-a 
realizat de facto a contat (adică unirea 
Basarabiei făcută de români) și nu ceea ce 
funcţiona, formal, de iure (adică inexis- 
tenta unui tratat). 

Raporturile României cu vecinii — cu o 
excepție, anume Regatul Sârbilor, Croa- 
ților și Slovenilor (din 1929, Iugoslavia) — 
nu au fost foarte bune nici în epoca inter- 
belică, dar România a păstrat mereu dia- 
logul. Rusia, renăscută ca „imperiu roșu”, 
şi-a continuat pretențiile teritoriale, Unga- 
ria a trecut la o politică revizionistă fățișă, 
în conivență cu Germania și Italia, iar Bul- 
garia și-a reiterat pretenţiile teritoriale. Ro- 
mânia însă, în ciuda cedărilor din 1940 și 
1944-1947, a rămas și și-a păstrat, în linii 
mari, arhitectura de la 1918, semn al sta- 
torniciei unui proiect realist de țară. 


Prof. univ. dr. istoric loan Vlad 
este autorul câtorva cărti 
privind prezenţa și contribuţia 
Brașovului la lupta naţională 
pentru făurirea Marii Uniri. 
Cărţile sale pe această temă 
sunt: 

„Brașovul și Marea Unire”, Ed. 
„Dacia Europa Nova”, 1996, 
318 p., 

„Cărturarii brașoveni pentru 
România Mare”, Ed. Academia 
Aviației și Apărării Antiaeriene 
„H. Coandă”, Brașov, 1999, 
364 p., 

„Românismul brașovenilor. 
Documente 1916-1919”, Ed. 
„Transilvania Expres”, Brașov, 
1998, 

„loan Șenchea- martirul 
Ardealului”, Ed. Pastel, 2004, 
664 p., 

„Văpaia din munţi. Bătălia din 
zona Carpaţilor de Curbură 
(sept.-nov. 1916)”, Ed. C2 
Design, Brașov, 2006, 166 p., 
„Brașovul și Marea Unire”, 

vol. I+Il+III, Ed. Pastel, 2018, 
1544 p. 


IOAN VLAD 


Braşovul 
- Orașul Marii Uniri 


Unirea s-a plămădit în orașul de la poalele Tâmpei. 
N. lorga 


Este drept că la Braşov nu s-a ţinut vreo reuniune 
românească precum Mărita Adunare Naţională de la Alba 
lulia. Nici nu s-a pregătit în oraș vreun document precum 
Declarația de la Oradea. La fel, șcheii nu au găzduit 
Consiliul Naţional Român Central, cum a făcut Aradul. In 
același sens, după Unire, Consiliul Dirigent și Marele Sfat 
Naţional au funcţionat în alte locuri, mai ales la Sibiu. Ce 
poate să aibă atunci Brașovul atât de special încât să fie 
legat indisolubil de destinul României întregite ? ... 

Braşovul nu este doar legat de Unire, ci este însăși 
Unirea. Braşovul i-a unit pe toți românii cu mult înainte 
de a se pregăti în mod organizat și conștient eveni- 
mentul de la 1 Decembrie 1918 (subl. |. V.). 

Acad. loan-Aurel Pop 
11 sept. 2017 


l. Plămădirea 

Nicolae lorga, legat de Brașov prin soția sa Catinca, n. 
Bogdan, prin lungi studii în arhivele brașovene, printr-o 
profundă cunoaștere a istoriei Brașovului, țării Bârsei și a 
Transilvaniei, despre care a scris tomuri nemuritoare, în 
privința Unirii românilor, lorga a constatat și a afirmat că 
„Unirea s-a plămădit în orașul de la poalele Tâmpei! Scurt și 
răspicat! Dacă vrem să analizăm și să asimilăm această 
afirmaţie categorică a marelui istoric trebuie mai întâi să 
spunem apăsat că, în judecăţile lui, lorga nu improvizează, 

PE ai 
EL lee aa i 


Liceul Andrei Șaguna, Brașov 


nu aproximează, nu merge la nimereală. El 
este, chiar dacă-i spontan și surprinzător, 
profund, precis, cumpănit. Chiar dacă nu 
arată argumentele, ele sunt din abundență 
în tolbă, iar el a cântărit deplin și ne dă con- 
cluzia ca pe o certitudine, scutindu-ne de 
alte căutări. Așa face și aici. 

Cred că este foarte atent și-n alegerea 
verbului, a predicatului — a plămădi, care aici 
nu pare sinonim cu „a făuri”, „a realiza” sau 
„a înfăptui”, ci vizează doar începutul fe- 
nomenului Unirii, inițierea, a pune plămada, 
a porni procesul, care are multe etape apoi. 

Ca medievist desăvârșit, lorga a înțe- 
les valorile unioniste medievale ale 
Brașovului, a apreciat șcheiul ca „cea mai 
puternică obște românească a Ardealului”, 
a pătruns motivaţia mișcării petiționare a 
șcheienilor din sec. al XVIII-lea și toate ce- 
lelalte fenomene, întâietăţi și dezvoltări na- 
tionale la Brașov în evul mediu, a descifrat 
„Plămada” Unirii aici și începutul de dospire 
a „aluatului” naţional. Ceea ce-i dă convin- 
gerea că „plămădirea” s-a produs la Brașov 
și de aici, prin „hidratarea și frământarea” 

făinii s-a produs omogenizarea, genera- 
lizarea și formarea aluatului în întreg vasul, 
adică întreg spaţiul românesc. Abia după 
aceea aluatul a dospit, plămada, prin 
microorganismele ei, a produs dospirea, 
fermentarea, creșterea și maturizarea alua- 
tului. Faptul că țăranca noastră punea plă- 
mada în mijlocul covatei și a aluatului 
frământat, și lorga știa asta, l-a ajutat să 
înțeleagă că și plămada Unirii trebuia pusă 
în centrul spaţiului românesc, la Brașov. 
Tot din tradiţia rurală știm că plămada 
se lua și se păstra de la plămădirea ante- 
rioară se conserva până se termina pâinea, 
apoi cu ea se iniția o nouă plămădire, pen- 
tru un alt cuptor de pâine. In spiritul lui 
lorga, putem înțelege că acea plămadă a 
Unirii venea din unitatea statalizată a 
strămoșilor daci şi romani, din cultura și 
civilizația lor antică, deplin unitare, a fost 
lăsată în conservare o mie de ani și abia 
după a fost iar pusă în lucrare, într-o nouă 
plămădire îndelungă și anevoioasă. 
Dospirea aluatului se produce mai ales 
în secolele XVIII și XIX, iar „puseele de căl- 


dură” de la 1784, 1791, 1848, 1877, 1892 
au dinamizat creșterea și maturizarea alua- 
tului, până când în 1914, s-a aprins cup- 
torul, în care „au ars” suflete și trupuri ro- 
mânești cu sutele de mii, dar s-a copt și 
pâinea cea mult așteptată, iar la 1 Decem- 
brie 1918 s-a pus pe masa neamului româ- 
nesc caldă, rumenă, MARE și deplin hrăni- 
toare pentru toti românii și prietenii lor. 

Plămada antică a unității românești 
avea ca ingrediente de forță unitatea 
etnică, de limbă, de cultură, politică și sta- 
tală a strămoșilor; un model statal în două 
variante — dac și roman cu valenţe istorice 
nepieritoare; un profil moral, juridic, cultural 
și de imagine al ambelor popoare fără egal 
pe continent. 

Primul număr al Gazetei de Transilvania (1838) 


II. Rădăcinile 

Prima condiţie, poate, pentru înfăp- 
tuirea unirii Transilvaniei cu România a 
fost existența sau dăinuirea românilor în 
Transilvania, continuitatea lor neîntreruptă 
de-a lungul secolelor și mileniilor, identi- 
tatea lor natională, chiar nerecunoscută dar 
reală, evidentă, menţinerea caracterului 
românesc al Transilvaniei, atribute toate 
acestea ale neamului românesc împotriva 
cărora s-au ridicat forțe și arme distrugă- 
toare de neimaginat, în valuri după valuri, 
cu o îndărătnicie diabolică, pe viață și pe 
moarte, angrenând regate, imperii, papali- 
tate, alianțe și conjuraţii, în conflicte nu de 
ani sau de decenii, ci într-un război conti- 
nuu, într-o agresiune generalizată. Dacă la 
începutul secolului XX miza „proiectului de 
țară” al românilor era unitatea politico- 
statală, până atunci, în tot evul mediu și 
până târziu în epoca modernă, miza ro- 
mânească a acestui proiect era însăși exis- 
tenta noastră ca stat, națiune și spirituali- 
tate. Mari adversități și permanent au vrut 
să ne înghită, să ne măture din spaţiul nos- 
tru geografic ca să se așeze ei liniștiți, să 
se lăfăie în patul altuia fără niciun fel de 
scrupule. De aceea, rezistența româneas- 
că la această agresiune s-a impus din 
zorii istoriei noastre și este coloana ei 
vertebrală, fenomenul cel mai amplu, cel 
mai impresionant și deplin hotărâtor 
pentru toată ascensiunea noastră ală- 
turi de celelalte neamuri. 

Marea ctitorie naţională de la 1918 se 
așează pe această coloană istorică mile- 
nară, rezistența, condiţia primordială și 
vitală a unității, altfel n-aveam ce uni în 
1918, o Transilvanie înstrăinată, maghiari- 
zată, germanizată, catolicizată sau calvini- 
zată era definitiv pierdută. 


MEMORIA 
| pi e] 


19 


La ingredientele antice, dacice și 
romane, din plămada pusă în lucrare, după 
multe secole, Braşovul medieval a adău- 
gat ingredientele lui speciale, aparent 
locale dar în realitate naţionale, de largă 
cuprindere și determinare: 

a) Brașovul are un mare potențial 
național, este „cel mai frumos” oraș transil- 
vănean, „cel mai important centru cultural 
al românilor din Ungaria și orașul cel mai 
industrial din toată Transilvania” dar și „un 
foarte important centru comercial”, spune 
C. S. Negoescu în 1919; 

b) Brașovul a deschis prima școală 
româneasă „predestinată să pregătească 
drumul acestui spirit salvator, întregitor de 
neam”, școala care a format mulţi mari băr- 
baţi, cărturari, oameni ai Bisericii sau de 
stat, scriitori, artiști, militari, cu toții luptători 
naționali; 

c) La Brașov s-a născut limba română 
literară prin Coresi şi cărțile lui de cult, 
primele în limba română, dar și prin mediul 
cultural naţional pe care l-a găsit și fructifi- 
cat Coresi aici. 

Dacă românii au rămas credincioși legii 
răsăritului, ortodoxiei, când occidentalii, 
inclusiv ungurii și germanii, au cotit-o spre 
catolicism, și atunci când mulţi catolici au 
cotit-o spre protestantism, românii n-au 
putut fi clintiţi din statornicia lor profundă 
în ortodoxism. Brașovul prin Coresi și ti- 
păriturile sale în limba română, la comanda 
și sub patronajul sașilor, ar fi trebuit să fie 
calul troian al reformei religioase la români, 
sub masca introducerii limbii române în cult 
și a cărților în limba română în biserică. 
N-a fost să fie așa. Sașii și-au dat seama 
că-și bat cuie-n talpă. Aducându-i pe 
români la credința sașilor ar fi trebuit să-i 
aducă și la masa lor, adică la aceleași drep- 
turi politice, sociale și religioase, la statutul 

de nație și biserică egal îndreptățite cu ale 
lor. De aceea au bătut pasul pe loc, 
patronajul asupra cărţilor coresiene este 
unul formal, finanțarea tipăririi este moti- 
vată doar de câștig material, iar conținutul 
cărților rămâne exclusiv și profund ortodox. 

In fapt, Coresi este tipograf al cărții și 
bisericii ortodoxe românești, patronat de 
voievodul şi mitropolitul din Muntenia și de 
Biserica Sf. Nicolae din Brașov, este susti- 
nut material de negustorii din șchei cu ban 
românesc și cu interes naţional, cărţile 
sale, distribuite tuturor românilor din toate 
provinciile, sunt destinate credinței și bi- 
sericii ortodoxe și nici una ideii de 
calvinizare sau lutheranizare a românilor 
ortodocși. Prin urmare revoluţia coresiană 
este una românească, inițiată și alimentată 
cu combustibil românesc, iar începuturile 
scrisului în limba română, a traducerii 
cărților sfinte în românește și tipărirea lor în 
tiparniţa lui Coresi, cu slovă românească, 
sunt fenomene, iniţiative și realizări exclu- 
siv românești. Rezistenţa românească a 
funcţionat pe deplin și de data aceasta. 

d) Brașovul a fost „cea mai puternică 
citadelă a ortodoxiei românești”, apărând-o 
în fata agresiunii catolice și protestante 
printr-o rezistență eroică; 

e) Biserica Sf. Nicolae — prin luminaţii ei 
preoți, „indrumători spirituali ai „românilor”, 
s-a implicat în toate marile aspirații bise- 
ricești, de cultură și de luptă naţională. 

Biserica Sf. Nicoale este instituția cen- 
trală a românismului brașovean, comanda- 
mentul care „guvernează” interesele româ- 
nești transcarpatice, care gestionează po- 
tențialul material și spiritual al cauzei na- 
tionale, o parohie cât o episcopie și o 
biserică cât o catedrală, un consiliu paro- 
hial autoritar cât un sfat al țării, cu o politică 
„internă” temută de Magistratul săsesc și cu 


o politică „externă” ageră în toate capitalele 
din jur, cu emisari până la împărăția rusă și 
trimiși permanenți la Curtea de la Viena, cu 
preoți care sunt deopotrivă logofeţi ai 
Cetăţii săsești, emisari diplomaţi pe lângă 
voievozii din Principate, cărturari autori, 
cronicari, traducători, tipografi, dascăli din 
prima linie a culturii românești, cu un pal- 
mares incredibil al rezistenţei la catoli- 
cizare, calvinizare, uniaţie, dominație 
săsească și maghiarizare, pe o durată 
de circa opt secole, rezistență neînfrântă, 
mereu martirică dar biruitoare şi parte meri- 
torie a victoriei finale din 1918. 

O astfel de instituţie este în centrul 
luptei și jertfei naționale, produce și con- 
duce lupta naţională, formează și călește 
lideri și luptători, acţiuni și procese unionis- 
te și eliberatoare, luptă cu arma credinței, 
dar și cu cea culturală sau școlară, cu cea 


politică sau diplomatică, cu scrisul și cu 
tiparul, cu oamenii săi, ai obștii dar și cu 
fraţii de peste munți, cu bănuţul văduvei 
sărace dar și cu averile mari din Muntenia, 
crează și întreţine sute de ani prima dar și 
importanta școală românească, apoi un 
gimnaziu cât o universitate, pepinieră 
superproductivă nu mai de academicieni, 
dar mai ales de luptători naționali. 

La streșina acestei biserici și cu ajutorul 
mecenaților „de tejghea”, negustorii 
șcheieni, Coresi, unul din descălecătorii de 
sens invers, prin cultură, produce la Brașov 
o revoluţie culturală, dând credinței și cul- 
turii românești o seamă de cărţi valoroase 
iar cauzei naţionale un impuls semnificativ. 

f) Brașovul a fost „placa turnantă a 
pământului românesc” în rețeaua tuturor 
schimburilor de valori materiale și spirituale 
interromânești și sud-est europene. 

Următoarea pârghie, relaţiile politice 
românești trancarpatice, identificabile încă 
din epoca acelor menţionate formațiuni 
prestatale românești transcarpatice, repre- 
zintă un domeniu vast, cu un impact major 
în evoluția ideii naționale. Și aici monopolul 
inițial al sașilor în relaţiile politice cu 
voievozii și capitalele de peste munti a fost 
surclasat de conștiința naţională, de 
vocația unității, de aplecarea voievozilor 
către problemele românilor ardeleni. 
Voievozii întrețineau relaţii oficiale cu 
Brașovul politic săsesc dar și neoficial cu 
Brașovul românesc, cu șcheiul, văzut ade- 
sea ca o „republică autonomă” cu capitala 
la Biserica Sf. Nicolae. Brâncoveanu, 
„domn de pământ în Transilvania, adică 
mare proprietar de moșii și case, dar și cti- 
tor de biserici și mănăstiri, nu numai că 
spulberă la Zărnești iluzia habsburgică de 
„unificare” românească sub sceptrul impe- 

ACEST STRAVECHIU LACAS DE aura! TRMA SCOALA e 

Placa de pe prima școală din Brașov 


rial, dar și amenință să refacă, prin cultură 
şi artă panromânească, opera lui Mihai 
Viteazul. 

O serie de instituţii românești 
medievale sunt transcarpatice, comune 
românilor bârsani și munteni sau moldo- 
veni, cum sunt plăeșia și „obiceiul pă- 
mântului” ca sistem de drept, instituţii care 
nu doar dovedesc unitatea, ci o și impun, 
lucrează pentru ea. 

Dacă Brașovul și Țara Bârsei „se 
munteniseră binișor” la 1821, ca și-n alte 
vremuri de bejenie politică, era pentru că 
muntenii, boierimea, clasa politică de la 
București sau lași se simțeau la Brașov ca 
acasă și mulți chiar veneau „acasă”, adică 
la casele lor brașovene. Brașovul era în, 
bună măsură, capitala „de dincolo” sau în 
refugiu a Țării Românești. 

g) Brașovul a realizat mai multe 
pionierate culturale naționale: prima croni- 


că cu subiect românesc prin „Cronica popii 
Vasile”, primul calendar românesc prin 
Petcu Șoanu, prima gramatică românească 
prin Dimitrie Eustatievici etc.; 

h) Șcheiul, numit și de acad. loan-Aurel 
Pop „o comunitate urbană culturală româ- 
nească solidă, unică în Transilvania până 
târziu”, singurul oraș transilvănean exclusiv 
românesc, a luptat cu îndârjire pentru „o 
republică românească autonomă”. 

Acad. |. A. Pop numește toate acestea 
„rădăcinile” luptei pentru unirea româ- 
nească, pentru că „Brașovul a găzduit cele 
mai reprezentative acțiuni pan-românești 
din întreaga noastră istorie,... a fost mar- 
torul și protagonistul multora dintre marile 
premiere culturale românești”, iar „miș- 
carea de emancipare naţională româ- 
nească transilvană din mediile ortodoxe s-a 
închegat tot la Brașov”, spune marele 
istoric contemporan. 


Statuia lui Coresi, Brașov 


Prin urmare, concluzionează acesta: 
„Brașovul nu este legat de Marea Unire, ci 
este însăși Unirea! Brașovul i-a unit pe toti 
românii cu mult înainte de a se pregăti... 
1 Decembrie 1918.” 


III. În „Secolul Renașterii Naţionale” 
Brașovul este în avangarda 
luptei Naţionale 

Din aceste „rădăcini medievale, relevate 
de |. A. Pop, după „plămădirea” semnalată 
de lorga, Brașovul epocii moderne în secolul 
al XVIII-lea, „secolul renașterii naționale”, 
cunoaște apriga rezistență la Uniaţie, de o 
dârzenie eroică și de o împotrivire pe viată și 
pe moarte. Brașovenii „nu se fac papistași 
nici morți” și rămân „fii adevărați ai ortodo- 
xiei”. Cazurile Tohan, Șinca, dar mai ales 
șcheiul sunt fără egal. La fel este episodul 
armat al luptei șcheienilor împotriva curuților, 


a nobilimii maghiare rebele, episod numit de 
către istoricul brașovean Aurel A. Mureșianu 
„redeșteptarea românismului”. 

Următoarea acțiune naţională este con- 
fruntarea românilor brașoveni cu sașii la 
Brașov și-n Țara Bârsei, ca parte a luptei 
naționale românești pentru eliberare și apoi 
întregire. Sașii, patriciatul săsesc, Magis- 
tratul ca organ politic și administrativ sunt 
un adversar redutabil nemijlocit și extrem 
de crud al românilor brașoveni, cu care 
aceștia au luptat secole de-a rândul, pe 
viață și pe moarte, în limitele uzanțelor me- 
dievale. Secolul al XVIII-lea este exemplar 
din acest punct de vedere. La Brașov el se 
constituie într-o avangardă a luptei nationa- 
le general românești, a actiunii episcopului 
loan Inocenţiu Micu-Klein sau a Supplexu- 
lui. Chiar dacă este o acţiune petiționară, 
cât era îngăduit în epocă, ea are dimensi- 
uni impresionante, are în spate o ideologie, 
o doctrină românească, o clasă conducă- 
toare — negustorii brașoveni, adevărată cla- 
să politică a Ardealului, în lipsa unei nobili- 
mi românești cu rol politic. Apoi, ea are o di- 
plomaţie la Viena și-n alte capitale, un spri- 
jin extern în țările Române transcarpatine, 
un lobby politic comparabil cu al sașilor, o 
deschidere reală la Curtea de la Viena sau 
la Guberniul de la Sibiu. Exista și o compo- 
nentă militară în junii brașoveni, pe care llie 
Birt i-a dus pe câmpul de luptă, alături de 
armata imperială, a obținut victorii și inten- 
ționa să-i transforme într-un regiment ro- 
mânesc brașovean. Acest llie Birt se pro- 
filează ca un lider militar și politic de anver- 
gură, apt să organizeze militar șcheiul pen- 
tru luptă, apt să înfrunte Cetatea sașilor 
politic și militar, cu relaţii și sprijin în lumea 
înaltă a Monarhiei, a generalilor austrieci, 
peste capul sașilor de la Brașov. 

Istoriografia naţională va trebui să-și 
asume experiența și pionieratul șcheienilor 
în lupta naţională, ca pe o componentă și o 
contribuție majoră, timpurie și deosebit de 
viguroasă. 


IV. Brașovul Epociil Naţiunilor 
și „Marile lui Iniţiative Naţionale” 
(A. A. Mureșianu) 

A. Anul revoluționar 1848 la Brașov este 
preponderent unionist prin el însuși, dar și 
prin oaspeții munteni și moldoveni, mai mult 
decât oricare oraș românesc, cu excepția 
poate a Blajului; 1877, lupta și ideea inde- 
pendenței, ca punte spre eliberare și uni- 
tate, are cotele cele mai ridicate prin 
„Gazetă” și nu numai; mișcarea memo- 
randistă este „preponderent brașoveană”, și 
nu este o exagerare, când de la Brașov, prin 
Barit și A. Mureșianu, au pornit 8 + 1 memo- 
rande. G. Bariț, lacob și Aurel Mureșianu 
constitue, cred, tripticul de vârf al mișcării 
naţionale transilvănene pe câteva decenii. 

Momentul brașovean de la 1848-1849 
are câteva contribuţii originale de nivel 
național și de mare anvergură în istoria 
luptei naţionale. Mai întâi că ideea unirii 
tuturor românilor este alimentată „zi de 
zi” în conștiința românilor și „puternic susti- 
nută” în deceniile premergătoare de frun- 
tașii și negustorii români brașoveni, iar „Ga- 
zeta” devenise deja „școala politică și litera- 
ră a toată Dacia”. Apoi, tineretul studios 
brașovean, în număr mare la Cluj, a detur- 
nat spre „românismul deschis” pe ceilalți 
studenți români, tinuti de unguri în „robie 
morală” de maghiarizare. Este chiar și 
cazul lui Avram lancu. Burghezia româ- 
nească a Brașovului, înstărită și prosperă, 
impune obiectiv un salt revoluționar spre 
drepturile și libertăţile lumii capitaliste. 

Revoluţia română la Brașov opune români- 
lor pe sași, Magistratul și patriciatul, con- 
servatori și închistați în stările și privilegiile 
feudale, ostili oricăror cereri ale românilor, 
atât individuale, cât și naţionale. Manifes- 
tările revoluționare ale românilor, cât și 
voința unor forțe progresiste ale sașilor, vor 
impune unele reforme liberale și democra- 
tice semnificative și la Brașov, fără confrun- 
tări sângeroase între români și sași. 

Componenta unionistă a revoluţiei la 
Brașov este și mai pronunțată, prin con- 
tribuția revoluționarilor moldoveni refu- 
giați aici, care-și exprimă deschis opti- 
unea pentru „restabilirea Daciei de odi- 
nioară”, ceea ce alarmează autoritățile, 
prin participarea comună la adunarea de la 
Blaj, prin conlucrarea frățească entuziastă 
cu muntenii și moldovenii și prin crearea 
unei asociaţii secrete sub diviza „Sine 
Dacia Nulla Salus” (Fără Dacia nu este 
mântuire) care să lucreze efectiv pentru 
„regatul dacic”. 

Opoziția îndărătnică a sașilor prin Ma- 
gistrat la orice drepturi și acces la putere a 
nației românești reușește să dărâme orice 
construcţie politică și instituțională româ- 
nească la Brașov și țara Bârsei. Revoluţio- 
narii români, în frunte cu C. Secăreanu, și 
Prefectura română a tării Bârsei, au reușit, 
în schimb, să dea o lecţie de democrație, de 
toleranță și de liberalism adversarilor politici. 
Au instalat o autoritate românească după 
șase secole de dominație săsească ex- 
clusivă, pe cale pașnică, cu mijloace demo- 
cratice fără subminarea intereselor celorlalti, 
deschisă unui viitor de colaborare, coexis- 
tentă și convietuire modernă, tolerantă cu 
celelalte etnii, dar și aptă să românizeze 
Țara Bârsei și alături de tot Ardealul să facă 
din acesta o tară românească. 


Războiul de independenţă a Româ- 
niei a generat și la Brașov, ca-n tot Ar- 
dealul, un atașament deplin, o solidaritate 
caldă și generoasă și o speranță tainică dar 
imensă că va veni și o „Plevnă transilvană” 
eliberatoare și unificatoare. „Gazeta Tran- 
silvaniei” este oglinda cea mai fidelă a 
sufletului românilor brașoveni cuplat cu 
toate fibrele la cauza independentei și, mai 
mult ca oricând, „Gazeta” a fost „santinela 
neclintită a românismului”. Prin Moise 
Grozea, ea a relatat de pe front, de la fata 
locului, credibil și convingător, printr-un 
condei de ardelean, realitatea confruntării, 
a jertfei și a biruinței. 

Solidaritatea materială și umană, prin 
ofrande pentru răniți și voluntari ardeleni 
pentru front, a fost și aceasta o formă dis- 
tinctă a luptei naţionale, alimentată cu o 
generozitate și o bucurie impresionante, 
dar și cu reacţia dură și înspăimântată a 
autorităților austro-ungare. 

Speranţa unei „Plevne transilvane” a 
românilor, cât și teama adversarilor de 
aceasta sunt fenomene fondate, justificate. 
Au existat scenarii, informaţii reale, pe 
lângă zvonuri și așteptări tainice. Compor- 
tamentul politic, militar și diplomatic al 
Vienei și Budapestei este marcat pe toată 
durata conflictului, până după semnarea 
păcii, de teama unei acţiuni armate ro- 
mâno-ruse în Transilvania. Replica retorică 
a lui Andrassy, ministru vienez de externe, 
către puterea de la București, privind Tran- 
silvania, este explicită, înainte de a fi cinică: 
„Voi o vreţi, noi n-o putem da. Chestiunea 
se va rezolva atunci când o veți putea lua. 
Noi, cât putem, o ținem!” Riscau, și se 
temeau, atunci c-o pierd. A mai durat și-a 
mai costat, dar a meritat! S-a rezolvat 
temeinic și definitiv! 


George Barit 


Prezența brașovenilor în mișcarea 
memorandistă prin prestația lui G. Barit, 
cât încă era la Brașov și mai apoi prin Aurel 
Mureșianu, este masivă și hotărâtoare în 
evoluția acestui fenomen. Dacă în perioada 
mișcării petiționare, brașovenii au excelat 
în secolul al XVIII-lea prin acţiuni și petiţii 
numeroase pe la toate forurile de decizie, 
precedând acţiunea lui |. Micu Klein, și ali- 
mentând timp de decenii o mișcare protes- 
tatară împotriva patriciatului săsesc de 
mare importanță, în faza memorandistă 
Brașovul a excelat din nou printr-o suită 
lungă de memoranduri, vreo opt redac- 
tate de G. Barit, recunoscut în epocă drept 
„redactorul de memorande”, la care se 
adaugă proiectul de memorand al lui Aurel 
Mureșianu, realizat în paralel cu cel al lui 
luliu Coroianu, puțin cunoscut în epocă, dar 
foarte valoros în aprecierea istoricilor. 

Cei doi protagoniști brașoveni, Barit și 
A. Mureșşianu și-au dat măsura militan- 
tismului lor foarte dinamic, prin prestatii 
individuale de excepție, prin texte care 
vădesc o maturitate politică exemplară, o 
argumentatie istorico-juridică impecabilă 
pentru cererile formulate în numele naţiunii 
române, curaj, demnitate și fermitate într-un 
dialog public cu împăratul atotputernic de la 
Viena, care este sensibilizat dar și atenţio- 
nat asupra obligaţiilor legale, constitutio- 
nale pe care și le-a asumat fată de români, 
asupra nerespectării de către guvernele 
maghiare a edictelor și semnăturii imperi- 
ale, cât și asupra pericolelor comune venite 
dinspre Budapesta, atât asupra românilor 
cât și a monarhiei. 

Toate aceste memoranduri brașovene 
sunt trepte decisive în ascendenta mișcării 
memorandiste spre dramaticul dezno- 
dământ, sunt documente istorice ale luptei 
naționale cu sorginte în gândirea și practica 
politică a politicienilor, ziariştilor și cărturari- 
lor brașoveni, sunt clarificări și definiri pro- 
gramatice și mature într-un proces naţional 
ajuns la maturitate care știa că se coc 
condițiile pentru lupta finală. 

B. Strategia luptei naționale din Transilva- 
nia, greu de formulat în epocă și mai ales de 
implementat, la Brașov a avut o soluție prac- 
tică, realizabilă și realizată, deși în condiţii vi- 
trege: soluția instituțională, crearea și întreți- 
nerea de instituţii legale dar naţionale, luptă- 
toare, adevărate motoare ale luptei naţionale: 
„Gazeta Transilvaniei”, Gimnaziul „Andrei Şa- 
guna”, „Casina română”, „Reuniunea femeilor 
române”, „Astra” — Despărtământul Brașov, 
teatrul cu Societatea pentru fond de teatru ro- 
mân, „Orientul latin”, junii etc., care au luptat 
sistematic, legal dar profund naţional, con- 
tribuind la umplerea paharului, la maturizarea 
condiţiilor, la spargerea buboiului. 

Prima din aceste instituții, fără a face o 
ierarhie pentru că fiecare și-a avut culoarul 
său, aportul său în mecanismul naţional, 
„Gazeta Transilvaniei” are o prestație 
hotărâtoare, este farul diriguitor, truditorul 
de fiecare zi în ringul luptei naţionale, 
dascălul mulțimii, formatorul de opinie, 
instituția formatoare dar și luptătoare nemij- 
locită. lar frontul ei este deopotrivă politic, 
ideologic, educativ-formativ, social, de 
comunicare, de solidarizare, de menținere 
și fortificare a moralului etc. In alt plan, 
Gazeta este arhiva cea mai amplă a luptei 
naționale dar și reazemul cel mai solid în 
epocă pentru falanga luptătorilor din câm- 
pul tactic. Prin ea liderii conduceau, comu- 
nicau, primeau răspunsuri, testau apărarea 
sau ofensiva adversarului, stabileau direcţii 
și acțiuni de luptă, linii de apărare etc. Nu 
doar longevitatea este impresionantă ci și 
rigoarea, echilibrul între moderatie și agre- 
sivitate, tactica și strategia mediatică, pro- 
fesionalismul redactorilor ca luptători 
naţionali, dăruirea lor dezinteresată chiar 
jertfelnică idealului naţional prin Gazetă, 
creativitatea și originalitatea lor ca presă 
politică aflată la primul experiment în spati- 
ul românesc. Cei trei mari redactori (șefi) ai 
Gazetei - G. Barit, lacob Mureșianu și 
Aurel Mureșianu, acesta din urmă și primul 
ziarist profesionist român, au fost nu doar 
mari ziariști, ci mari cărturari, Barit chiar un 
titan de talie renascentistă, și mari luptători 
naţionali. Chiar dacă nu toti și totdeauna au 
considerat Gazeta un model, ba chiar au și 
criticat-o atunci când li s-a părut că pot face 
treabă mai bună, văzută la scara istoriei și 
în peisajul luptei naţionale, truda Gazetei și 
a redactorilor ei este de neegalat, impresio- 
nantă prin profunzime și anvergură, prin 
impactul multiplu asupra destinului luptei 
naționale la scară naţională. Ea este nu 


doar a românilor brașoveni, nu doar a 
Transilvaniei, ci a românimii întregi și a 
întregii etape pe care o străjuiește 80 de 
ani a luptei naţionale. Percepția importanţei 
prestaţiei Gazetei în lupta naţională crește 
în timp, pe măsura asimilării istoriografice 
și prin instrucţie a valorilor ei. 

Caracterul naţional al Casinei române 
este, aparent, mai greu de descifrat și a 
fost și în epocă pentru autoritățile potriv- 
nice, dar se poate face pe deplin demon- 
stratia că și nevinovata societate de „cul- 
tură și petrecanie” a negustorilor brașoveni 
era profund angajată în mișcarea națională, 
că era locul de întâlnire a militanţilor, de 
informare, de comunicare și dezbatere a 
problemelor românești, de soluţionare prin 
decizie colectivă și de opţiune pe o cale 
sau alta a rezolvărilor necesare. Promo- 
varea lecturii și a cărții românești, accesul 
colectiv la presa vremii, mai ales româ- 
nească, puțin și greu adusă la Brașov, pri- 
mirea oaspeților din restul Transilvaniei și 
din Principate într-un mediul protejat și ex- 
clusiv românesc, consfătuirile și conlu- 
crările cu aceștia în situaţii de criză sau 
conflicte în siguranță aici, și multe alte faci- 
lități sunt modalităţi de derulare și dezvol- 
tare a luptei naţionale, discret, în liniște dar 
consecvent, zi de zi, din ce în ce mai mult. 

Liceul „A. Șaguna”, în dimensiunea lui 
națională, ca instituție neoficială a românis- 
mului, are o prestație impresionantă, rele- 
vată de cărturari, mai ales de către elevii și 
profesorii lui, dar niciodată dezvăluită pe 
deplin. Dimensiunea naţională a acestei 
școli este grandioasă încă din faza de 
proiect în mintea ctitorilor, a românilor sim- 
pli din șchei în frunte cu protopopul Po- 
pazu, și nu mă refer la clădire, ci la școală 
ca sursă de învățătură, de luminare, de 
eliberare și mântuire a neamului. Hotărârea 


acelor oameni pentru ridicarea școlii lor, 
inclusiv a clădirii, dusă la extremă și la jert- 
fă materială și nu numai, solidaritatea por- 
nită de jos într-o luptă disproporţionată cu 
împotrivirile, renașterea din cenușă a cura- 
jului și generozității doar de dorul și dragul 
învățăturii, credința în izbândă și dârzenia 
în urmărirea scopului au impresionat în 
epocă pe toți din jur. lar pe mitropolitul 
Șaguna, care pornise pe alte căi în proble- 
ma școlară, mizând pe monarh, pe banii 
statului, chiar cu sacrificarea autonomiei 
școlilor, și pesimist la soluția brașovenilor, 
aceștia l-au adus, târâș-grăpiș pe calea lor, 
cu tactul special al lui Popazu, l-au câștigat 
până la urmă și sufletește pentru acest 
proiect și l-au convins ca pe lângă binecu- 
vântare și piatră de temelie să doneze și o 
mare sumă de bani. Sunt însă mulți 
brașoveni de rând, aproape necunoscuţi, 
care au donat mai mult. Reușita eroică a 
braşovenilor, l-a obligat pe Șaguna să 
așeze liceul brașovean drept „coroană” la 
întreaga reușită școlară a românilor arde- 
leni din timpul său. 

Brașovenii mai au meritul de a fi înțeles 
paritatea biserică-școală, complementari- 
tatea celor două în formarea pentru viață. 
Una ne învaţă „să fim buni, să fim drepți”, 
prin exemplul și învăţăturile lui Hristos, 
cealaltă „să fim înţelepţi”, prin cunoaștere și 
instruire. Şi toate acestea și spre mântuirea 
neamului românesc, crucificat de secole de 
un dușman crud. 

Profesorii și elevii, generaţie de genera- 
ție, s-au dovedit la înălțimea aspirațiilor și 
așteptărilor ctitorilor și susținătorilor, dar și 
ale imperativelor cauzei naţionale. Edu- 
catia naţională românească lipsea din pro- 
gramă, din manual, din lecţia oficială dar 
era omniprezentă în inimi, în cugete, în res- 
pirația cotidiană, în gesturile obișnuite, în 

acțiunile extradidactice, extrașcolare, în 
comunitatea dascălilor și cea a elevilor. Ea 
progresa fără note și fără examene, nu atât 
se preda cât se asuma, nu se etala, ci se 
trăia. „Tricolorul din chipiuri” ieșea din inte- 
rior, din inimă și din mintea care-l găzduiau 
cu toată prețuirea. 

Liceul românesc brașovean, cu dascălii 
și absolvenții lui, cu întreaga lui operă na- 
țională, a fost un stâlp strașnic, de neclintit 
al ctitoriei naţionale sfințită la 1 Decembrie 
1918. 

Instituţia prin care se manifestă feminis- 
mul la Brașov de la 1850 până la război, 
Reuniunea femeilor române, aparent nu 
s-ar putea atașa ideii naţionale, mișcarea 
feministă, și atunci ca totdeauna, având cu 
totul alte obiective. Surprinzător feminismul 
brașovean s-a dovedit a fi o forță conside- 
rabilă în frontul naţional, riguroasă și dârză, 
chiar dacă bine mascată, cu o contribuţie 
remarcabilă în serviciul interesului național, 
pe căi și cu mijloace specifice, pentru for- 
marea și sprijinirea luptătorilor prin familie, 
prin educaţia și pilda maternă, prin solidari- 
tatea mamei, soției, sorei sau iubitei cu 
lupta bărbatului, prin asumarea unor res- 
ponsabilități și acţiuni speficice destinului 
feminin, care au potentat substanţial efortul 
general. De la Brașov a radiat în toată 
Transilvania și-n Regat modelul organiza- 
toric, sprijinul moral și adesea material, på- 
nă când s-a realizat o rețea densă de reuni- 
uni ale femeilor cu contribuţii remarcabile în 
localitățile lor și care în 1912 se unesc într-o 
Uniune cu sediul la Braşov și condusă de 
sufletul mișcării naţionale feministe din 
Ardeal, brașoveanca Maria Băiulescu. 

ASTRA ca instituţie a potenţialului na- 
tional transilvan a funcţional la Brașov, prin 
despărțământul de aici, prin uriașa 
prestație a lui G. Barit, prin revista „Transil- 

vania” creată de Astra, tot prin Barit aici și 
producând cultură, știință și românism aici 
în primul ei deceniu, prin memorabilele 
adunări generale ale Astrei la Braşov, prin 
inițiativele și pionieratele astriste brașo- 
vene, cum este fenomenul bibliotecilor am- 
bulante, prin personalitățile care au lucrat și 
conferențiat pentru astriștii, cu zecile de mii 
din cercurile și agenturile despărțământu- 
lui, prin două mari personalități brașovene 
care marchează începuturile Astrei: 

— loan Pușcariu, iniţiatorul sau autorul 
„primului implus” şi principalul ctitor prin 
crearea statutelor Asociaţiunii, și etapa 
finală a luptei naţionale — Andrei Bârseanu, 
marele președinte (1908-1922), deplin 
merituos și profund dăruit idealului astrist. 

Prestaţia teatrului ca instituție natio- 
nală în Transilvania începe tot la Brașov, 
unde vin primele trupe de teatru din 
România și unde publicul descoperă marea 
forță creatoare de simțăminte naţionale a 
teatrului, iar actorii români din regat 
descoperă un public românesc însetat de 
artă, dar mai ales de mesajul ei național, de 
frumusețea artistică a limbii române și de 
regăsirea frățească prin teatru, poezie, 
cântec și umor naţional. Cei doi titani ai 
mișcării teatrale românești ardelene, Zaha- 
ria Bârsan și A. P. Bănut profund legaţi și 
îndatorați Brașovului, au o prestație profe- 
sională admirabilă, o dăruire exemplară 
pentru progresul prin teatru al cauzei na- 
tionale și o creaţie artistică pe scenă și în 
scris de valoare istorică. 

Brașovul mai are meritul de-a fi oferit 
cadrul favorabil și suportul material și uman 
pentru Societatea pentru fond de teatru 
român, după ce aceasta a vegetat zece ani 
în alte părți ale Transilvaniei. Brașovul a 
făcut din ea și din toată mișcarea teatrală 
transilvană o instituţie și o forță considera- 


bilă în frontul naţional. Pe drept și pe merit 
brașoveanul Zaharia Bârsan va crea și va 
conduce Teatrul Naţional din Cluj. 

Suita instituțiilor a început cu un organ 
de presă, foarte longeviv și însemnat, 
„Gazeta... și se încheie, tot cu presă, 
„Orientul latin”, o publicație meteorică în 
jurnalistica ardeleană, de doar 18 luni, dar 
cu un impact major, rezultat dintr-o altfel de 
abordare a cauzei naţionale, mai tinereas- 
că, mai vioaie și incisivă, mai curajoasă, 
după modele franceze, mai ales și simetri- 
că revirimentului Occidentului latin, trăit de 
ltalia, recent unificată (1871) și de Franta 
purificată și trezită după războiul franco- 
prusac. Replica românească, „Orientul 
latin” trebuia să genereze același reviri- 
ment, la aceleași cote și să realizeze priori- 
tar „unitatea latină a răsăritului” în limitele 
unității poporului român. Toţi cei patru crea- 
tori și realizatori ai publicaţiei, buni con- 
deieri și aprigi luptători naţionali cu planuri 
mari și un program naţional ambițios, au 
stârnit repede adversități, chiar și-ntre con- 
fraţi și ceilalți luptători, iar constrângerile 
materiale au fost decisive pentru viața 
scurtă a „Orientului latin”. 

Cea de-a doua direcţie de acţiune 
brașoveană vizează unirea „în cuget” și 
„în simţiri” prin apărarea şi promovarea în 
legalitate a limbii române, prin evoluţia 
scrisului, a cărţii românești, a tiparului în 
slujba cauzei naţionale, a artelor brașo- 
vene, implicate și acestea în fenomenul 
național, toate încununate cu nașterea la 
Brașov a marseillezei românești, și aceasta 
un adevărat program politic naţional până 
în zilele noastre când, justificat istoric și 
valoric, a devenit imn naţional. 

In „războiul” transilvan secular al lim- 
bilor, apărarea limbii române și rezistența 
românilor prin limba maternă sunt fenome- 


ne impresionante, de largi reverberaţii și cu 
episoade reprezentative și în istoria bra- 
șoveană. Românii făgărășeni au excelat în 
rezistența prin limbă și chiar au reușit să 
impună, în regimul liberal (1860-1867) 
limba română ca limbă oficială la Făgăraș 
și să asigure democratic și echitabil uzul 
limbii materne și pentru minorități. l-au 
urmat și brănenii, cu mai puţin succes, în 
relația cu Magistratul săsesc brașovean. 

In dezbaterile dietale de la Sibiu (1863) 
pentru impunerea limbii române „tertio egal 
îndreptăţită”, pledoariile deputaţilor brașo- 
veni și făgărășeni, de înaltă ținută democrat 
parlamentară, excelează și sub aspect 
juridic, istorico-lingvistic dar și în respectul 
democratic al dreptului minorităților. G. Ba- 
rit a demonstrat cu autoritate istorico-juri- 
dică dreptul limbii române de a sta lângă 
germană și maghiară ca limbă oficială în 
Transilvania. 

Episodul final al „războiului limbilor”, cel 
din epoca dualistă, al maghiarizării forțate, 
prioritar prin impunerea limbii maghiare, 
este cel mai dramatic, mai crâncen. Rezis- 
tenta românească și apărarea limbii ro- 
mâne lovită năpraznic, și-a dovedit forta, 
spiritul de jertfă dar și vocaţia de învingător 
a neamului românesc și a limbii sale. 

Arta brașoveană, mai ales prin pictură 
și poezie, este atașată idealului naţional 
prin creatori cu vocaţie naţională și unioni- 
stă și prin opere care exprimă direct și 
tranșant idei, fapte și personaje ale luptei 
naționale. Picturile lui Constantin Lecca și 
Mișu Popp, poezia lui A. Bârseanu sau loan 
A. Lapedatu sunt expresia artistică explicită 
a sentimentului naţional. Un loc aparte îl 
ocupă poezia brașoveană a lui Eminescu 
„Invia-vor voievozi”, care exprimă cu atâta 
maturitate o înțelegere profundă a reali- 
tăților politice și înteretnice de la Brașov, a 

istoriei dure a relaţiilor români-sași în mul- 
tele secole de convietuire. Eminescu a înțe- 
les ca nimeni altul, și a exprimat-o la fel, 
marea durere provocată de dominaţia 
seculară a sașilor asupra românilor. Pro- 
fetica lui poezie a direcționat și etapizat 
lupta națională la Brașov. 

Din spiritul profund militant al artei bra- 
șovene, angrenată deplin în realizarea 
„unirii în cuget și-n simțiri”, s-au născut la 
Brașov Imnul național „Deşteaptă-te ro- 
mâne”, din părinţi brașoveni, poetul Andrei 
Mureșan G. Ucenescu; apoi „Tricolorul lui 
Ciprian Porunbescu; „Pe-al nostru steag” 
sau Imnul Unirii de Andrei Bârseanu și 
Ciprian Porumbescu, „Imnul Astrei” de 
Andrei Bârseanu și lacob Mureșianu, dar și 
marșul ostășesc „La arme”, pe versurile 
poetului brașovean Șt. O. losif. 

Tot în sfera mesajului artistic naţional 
am inclus și pe junii brașoveni, care, între 
alte valențe, le au prioritare pe cele natio- 
nale și pe cele militare. Ei nu fac artă pentru 
artă, tradiție de dragul tradiţiei, ei au 
OBIECTIVE bine definite, circumscrise 
luptei naţionale, o întrețin și o alimentează 
cu manifestări evident naţionale, cu sim- 
boluri și imagistică naţională, tin treaz spiri- 
tul național dar și pe cel militar, războinic la 
românii din șchei, ei sunt partea vizibilă de 
sărbătoare a unui potențial uman și spiritual 
gata să intre în luptă. O știu și adversarii 
dar n-au ce face, cât junii se încadrează în 
limite legale. 

Un prim mare rezultat al luptei naționale 
a românilor brașoveni, foarte vizibil la 
cumpăna secolelor XIX-XX, și frumos ex- 
primat de Valeriu Braniște, era acela că 
deja „Brașovul trăia sufletește în Româ- 
nia”, se deprinsese sau nu fusese nicioda- 
tă pe orbita Vienei s-au a Budapestei și 
gravita pe o orbită a Bucureștiului din vre- 

muri medievale dar acum trăia realmente 
în România. Atașamentul sufletesc al Bra- 
șovului la București și la regatul român l-am 
identificat în multiple domenii, acelea pe 
care poliția austro-ungară, organele admi- 
nistrative maghiare nu le puteau stăpâni și 
controla pe deplin. Ele țineau de sufletul 
românesc, de sentimentele naţionale, de 
faptele din umbră, de cultură, academis- 
mul, școala națională, „poruncile sângelui”, 
de truda subversivă, chiar dacă aparent 
sisifică, a păstorilor transhumanzi sau a 
„agenților Ligii Culturale”. 

Prezenţa ardelenilor, și a brașove- 
nilor pe loc fruntaș la serbările aniver- 
sare de la București, 1906, a fost un fericit 
prilej de exprimare emoţionantă a bucuriei 
reciproce pentru întâlnire, regăsire și 
redescoperire a valorilor comune într-o ma- 
re sărbătoare a artei, folclorului, culturii, 
muzicii, trăirii naţionale și a frățietății româ- 
nești. In sfera faptelor din umbră -— servicii 
informative, circulaţia armelor, pregătirii 
militare și revoluționare, subminarea 
autorităţii militare și administrative austro- 
ungare, consolidarea poziției de lider a 
Brașovului în lupta naţională din zonă, 
intensificarea luptei naţionale și în sfera 
propagandei pentru ideea naţională, 
angrenarea societăţii civile dar și a guver- 
nului român, discret desigur, în toate aces- 
tea dar suficient de sigur astfel încât 
fenomenul să progreseze spre o rezolvare 
mult așteptată. 

Tot edificiul academic românesc, înce- 
pând de la 1867 cu contribuţii și inițiative 
brașovene remarcabile, are ca temei și 
ideal ideea unității politico-statale româ- 
nești, iar membrii brașoveni ai Academiei 
își binemerită locul în Academie mai întâi 
pentru prestaţia lor în progresul cauzei 
naționale. 


O altă dimensiune a gravitării Brașovu- 
lui spre România o reprezintă lucrarea 
„descălecătorilor” în cultura și școala din 
Principate și apoi din Regat, între care 
brașoveni, bârsanii, făgărășenii constituie 
un detașament considerabil. Ei au dus 
dincolo de școala națională, o cultură 
unionistă, demnitate naţională, solidari- 
tate, dăruire și hărnicie pentru progresul 
neamului și al idealului său prioritar. 

O altă probă a faptului că brașovenii 
„trăiau sufletește”, dar și trupește, fizic în 
România, o aduc oierii bârsani care cir- 
culau de milenii dincolo cu oile lor, până 
la hotarele limbii române în sud și în 
răsărit, iar în epoca modernă ei devin și 
agricultori desțelenitori ai Bărăganului și 
Dobrogei, mari comercianţi de grâne, 
investitori în agricultură, mari proprietari nu 
doar de turme și stâne, ci de moșii întinse, 
de ferme agricole moderne, și prin toate 
acestea ei au fost adevăraţi „descălecă- 
tori de tară în pragul mării”, în Dobrogea 
până la revenire, dar mai ales după reve- 
nirea ei în componenţa statului român. 


V. Brașovul - Oraș Martir 
al Războiului de Eliberare 
și Intregire Naţională 

Brașovul — primul și cel mai mare oraș 
din Transilvania eliberat de armata română, 
după retragerea autorităților și instituțiilor 
austro-ungare a devenit complet românesc 
prin administraţie, slujbași, limbă, instituții, 
a primit triumfal armata eliberatoare și pen- 
tru 40 de zile a fost prototipul unei Transil- 
vanii românești eliberată și unită cu 
România. 

A. Brașovul anului 1916 este oraș 
martir prin următoarele jertfe de mari 
proporții, mai mari decât ale oricărui oraș 
românesc în tot războiul: 


- jertfa armatei române în apărarea 
Brașovului în zilele de 7 — 8 octombrie 1916 
pe frontul Zărnești — Sf. Gheorghe, dar mai 
ales la Bartolomeu și în luptele de stradă 
din oraș, 1.000 de morti și 1.000 de pri- 
zonieri; 

— jertfa populaţiei românești obligată să 
se refugieze cu armata română în Moldova 
şi Rusia, până în toamna anului 1918, cu 
mari pierderi materiale prin părăsirea lo- 
cuințelor, a rostului economic și prin grelele 
suferințe și lipsuri ale refugiului; 

-— jertfa populației românești rămasă 
acasă, expusă răzbunării crude și repre- 
saliilor nemiloase ale autorităților austro- 
ungare revenite la Brașov după 8 octom- 
brie 1916. 

Brașovul este special și în contextul 
războiului de eliberare și întregire naţiona- 
lă: este primul oraș vizat și eliberat de ar- 
mata română în august 1916; este primul și 
cel mai mare oraș din Transilvania româ- 
nizat, administrat de români timp de 40 de 
zile; este miza de top a adversarilor în 
redobândirea teritoriilor pierdute din Tran- 
silvania, pentru care se dă marea bătălie a 
Brașovului (7-8 oct. 1916), se comite chiar 
și o crimă de război abominabilă, cea de la 
Bartolomeu; este singurul oraș care s-a 
apărat martiric și în interior prin lupte de 
stradă cu 1.000 de morţi și 1.000 de pri- 
zonieri ai armatei române; este comuni- 
tatea ardelenească cu cei mai mulţi refu- 
giați (1916-1918) spre Moldova și Rusia; 
este locul celor mai crunte represiuni după 
recuperarea orașului de către vechile 
autorități. Jertfele românești din Brașov prin 
rezistența de la Bartolomeu și toată Țara 
Bârsei, cea din oraș, din trecătorile Car- 
paților de Curbură (1916), cele ale re- 
presiunii (oct. 1916 - oct. 1918) etc. nu au, 
cred, egal în tot spațiul și timpul războiului 

nostru de eliberare și întregire națională. 

Ceea ce se întâmplă la Bartolomeu - 
Brașov, pe un sector de front de 250 m, din 
frontul de circa 60 km de la Zărnești la 
Sfântu Gheorghe, este un episod de front, 
dramatic, sângeros, martiric din perspec- 
tivă românească. Dar din perspectiva ad- 
versarului nostru se vrea a fi o victorie de 
palmares, o lecţie strașnică de ce poate și 
ce face neamțul sau honvedul, cu mașina 
lor de război, fată de o subunitate româ- 
nească încercuită, care trebuia dezarmată 
și luată în prizonierat, după legile războiului 
modern. 

Este evident că a fost un act de răzbu- 
nare, de represiune prin exterminare! După 
acest episod din zorii zilei de 8 octombrie 
1916, au continuat luptele în oraș toată 
ziua, românii au rezistat stradă cu stradă, 
casă cu casă. Cei 1.000 de ostași căzuți în 
oraș, față de cei 168 de la Bartolomeu, 
vorbesc de o „baie de sânge” în tot orașul. 

Faptul că adversarul a descoperit și 
fructificat veriga slabă care i-a asigurat suc- 
cesul, este de lăudat. Jocul (inclusiv cel de 
război), greșeală așteptată! Ceea ce face 
din acest episod dramatic o crimă de război, 
este lipsa de fair-play a învingătorului, setea 
lui de răzbunare, lichidarea adversarului 
căzut și dezarmat, peste uzanţele juridice 
de război, strivirea cu dispreț a „mișelului” 
care a îndrăznit să ridice capul. Este 
masacrată la Brașov nu doar compania de 
moldoveni, ci idealul românesc de eliberare 
și întregire naţională, îndrăzneala armatei 
române de a „cuceri” Braşovul — orașul sa- 
șilor și ungurilor, ambitia de a visa la o Ro- 
mânie întregită pe seama Ungariei Mari... 

Toate acestea dezonorează armata și 
poporul român? Ba din contra, jertfa de la 
Bartolomeu aureolează eroismul ostașului 

român din războiul întregirii, este o primă 
dovadă a disponibilității românilor pentru 
jertfă într-un război național, eliberator și 
unificator, este măsura rezistenței prin luptă 
până la sacrificiul suprem, cum se va 
întâmpla de atâtea ori în acel război, la 
Mărășești, de exemplu. Schimbând rolurile, 
să ne întrebăm dacă adversarii noștri ar fi 
fost în stare de același sacrificiu, dacă au 
făcut-o undeva în apărarea teritoriilor cu- 
cerite sau a propriului teritoriu. In campania 
noastră din Ungaria (1919), n-am întâlnit 
asemenea jertfe ungurești, nici măcar la 
apărarea Budapestei. E adevărat că nici 
noi nu am fi fost în stare de o așa crimă 
abominabilă, cu care apoi să ne și lăudăm. 

In privința capacității comandanților 
români, am spus-o că cel mult cei de jos, 
de la subunități, au greșit în câmp tactic. De 
la comandanții de divizii în sus, până la 
întregul comandament român în frunte cu 
regele, cu lipsuri și scăderi inerente într-un 
mare război, cu toții s-au comportat înțe- 
lept, profesionist, eficient. N-am fost un stat 
militarist, înarmat până-n dinţi, cu bugete 
militare astronomice, cu o economie du- 
duind în spatele armatei, cu o pregătire de 
decenii a acelui război, ca în cazul adver- 
sarilor noștri, Germania și Austro-Ungaria. 
Eram la câteva săptămâni de experiență în 
marele război, pe când ei aveau doi ani de 
experiență, erau căliți, antrenați, cu nervii 
tari, cu comandanții rodaţi pe toate fron- 
turile și „ne-au onorat” pe frontul românesc 
cu o elită militară strălucitoare în frunte cu 
faimoșii Falkenhayn și Mackensen. 

Dar faptul că ostașii și generalii români 
le-au compromis strategia, că au rezistat or- 
ganizat și eroic în Carpaţi, apoi în câmpie pe 
aliniamente succesive și definitiv pe frontul 
din Moldova (1917), dovedește reala capaci- 


tate de comandament a românilor, calitatea, 
motivaţia, spiritul de sacrificiu, curajul, vitejia 
ostașului și comandantului român. Averescu, 
Prezan, E. Grigorescu etc., nu sunt mai pre- 
jos decât Falkenhayn, Mackensen et comp. 
numai că „joacă” în „campionate” diferite, 
aceștia din urmă au „vizibilitate” mai bună, 
(deci bani pentru publicitate!) etc. 

Dimensiunea jertfei umane a armatei 
române la Brașov, pe frontul de la Bartolo- 
meu, pe Dealul șprenghi și în luptele de 
stadă din oraș, în cifre depășește 1.000 de 
morți, pentru că la Bartolomeu au fost în- 
mormântați în final 650 de eroi, la Biserica 
de Pe Tocile erau comemoraţi în 1919 un 
număr de 400 de eroi căzuţi în șchei, și nu 
scheieni morți pe alte fronturi (în număr de 
139); alţi eroi sunt înmormântați la celelalte 
biserici românești (Sf. Nicolae, pe str. Bi- 
sericii române, la Groaveri, la Dârste etc.). 
In cimitirul șpenghi militar sunt înmormân- 
tati 595 eroi, foarte probabil cei aduși de la 
Bartolomeu în anii 1970, iar în șprenghi 
civil mai sunt 133 eroi militari din Primul 
Război Mondial. și adversarul a avut multe 
pierderi la Braşov în 1916: 641 de militari 
germani și austro-ungari sunt înmormântați 
în Cimitirul de sub Tâmpa, aceștia toti 
căzuți în bătălia Brașovului. 

Ceea ce a urmat după reocuparea 
Brașovului, împotriva populaţiei românești, 
a fost ceea ce E. Lovinescu numea în 
epocă „teroarea teutonică”, un pretins justi- 
ficat și necesar „terorism de război” al 
învingătorilor asupra învinşilor, exprimat 
popular: „Trebuie să-i spânzurați pe împu- 
titii de valahi!” Pentru a justifica acest tero- 
rism, s-au formulat numeroase acuze gra- 
ve, exagerate și false la adresa românilor, 
iar în gama metodelor represive a fost in- 
credibilă: vexaţiuni, șicane, dispreț, ares- 


tări, perchezitii, adunarea în biserici a 
obiectelor pretins furate, interogatorii, pro- 
cese, condamnări, deportări, deningrarea 
și înfierarea prin presă a întregii comunități 
românești, a României pretins distrusă, pla- 
nuri de dislocare a românilor din zona de 
frontieră etc. 

Dimensiunea dramei românești prin 
aceste răzbunări și represalii s-a amplifi- 
cat foarte mult, mai ales în zona Brașovului, 
unde șocul „eliberării” și „românizării”, prin 
intrarea armatei române a fost cel mai 
amplu. De aceea și amploarea refugiului 
peste munţi a brașovenilor este mai mare 
ca oriunde în Ardeal. 

B. Apoi, Braşovul, prin câteva persona- 
lităţi ale sale, mai are un palmares special: 
medicul Pompiliu Nistor, din Vâlcele, 
medic la Zărnești, este sufletul acțiunii de la 
Darnița — Kiev, autorul celor două docu- 
mente care au făcut din Darniţa „Prima 
Alba lulia”, o contribuție de maximă valoare 
în economia evolutivă a luptei naţionale. 
Tot un brașovean, Voicu Niţescu, avocat și 
ziarist, organizează voluntarii români în 
Siberia, ajutat de alt brașovean, ziaristul 
Victor Braniște, care și tipărește o serie 
siberiană a „Gazetei” de la Brașov, cei doi 
producând și ei, cu voluntarii, o declaraţie 
de unire a Transilvaniei cu România „avant 
la lettre”. O altă declaraţie similară produce 
în Moldova un grup de refugiaţi în frunte cu 
istoricul brașovean Al. |. Lapedatu. Pe 
pământ american, alţi doi brașoveni, Vasile 
Stoica și loan Podea, mobilizează pe 
românii americani pentru a hotări o „Alba 
lulia americană” în 1918, precum și conver- 
tirea Americii la sprijinirea cauzei românești 
şi acceptarea dezmembrării Austro-Unga- 
riei, fapte semnificative în opțiunile S.U.A. 
și-n șansele cauzei românești. 

Pompiliu Nistor are meritul de a fi, pe 
lângă organizatorul și animatorul voluntari- 
lor de la Darniţa-Kiev, și inițiatorul, autorul 
şi promotorul celor două documente politi- 
ce naționale: „Manifestul” și „Proclamaţia 
de la Darniţa”, din aprilie 1917, considerate 
un antecedent semnificativ al Hotărârii de 
la Alba-lulia, o voce energică auzită-n toată 
lumea a Ardealului, aflat atunci cu pumnul 
în gură, o hotărâre de unire a Transilvaniei 
cu România exprimată de singurii ardeleni 
liberi s-o facă la acel moment. Este uimi- 
toare maturitatea politică, forța de convin- 
gere și vocaţia de lider dovedite de tânărul 
de 34 de ani, medic de profesie, Pompiliu 
Nistor în redactarea și impunerea celor do- 
uă documente. Darnița, „Prima Alba-lulia”, 
este în primul rând creaţia lui Pompiliu 
Nistor prin cele două documente. 

Nu mai putin merituoasă și de impor- 
tanță naţională este și sprijinirea renașterii 
naționale la tineretul studios basarabean 
de către echipa lui Pompiliu Nistor, feno- 
men dezvoltat rapid și atât de benefic reali- 
zării unității naţionale dinspre est. 

După stingerea acţiunii de la Darniţa și 
Pacea de la București, inițiativa și conduce- 
rea voluntariatului în Rusia o preia Voicu 
Niţescu, într-o epopee de 20 de luni, într-o 
Rusie răvășită de revoluție și de război civil, 
într-o Siberie nesfârșită și neprietenoasă, 
cu o Românie îngenunchiată și o armată 
demobilizată. Cei circa 5.000 de voluntari 
români conduși de Voicu Nitescu erau sin- 
gura forță armată rămasă în luptă alături de 
Antanta și singura forță liberă organizată 
aptă să reprezinte Ardealul ocupat și încă- 
tușat. Și Voicu Niţescu și Corpul II voluntari 
își asumă acest statut, îl asigură pe regele 
Ferdinand de loialitate și proclamă și ei, ca 
şi cei de la Darniţa, unirea Transilvaniei cu 

România. și au avut și un organ de presă, 
nu oricare, ci „Gazeta...” brașoveană, re- 
născută în Siberia sub conducerea ultimilor 
șefi însemnați de la Brașov, același Voicu 
Nițescu și împătimitul ei redactor Victor 
Braniște. După glorioasa „Gazetă...” din 
zilele stăpânirii românești la Brașov, 1916, 
exotica „Gazetă...” siberiană nu este mai 
puțin glorioasă și interesantă. 

Pe lângă cele două personalități și cele 
două Corpuri de voluntari, alte și alte zeci și 
sute de voluntari din zona Brașovului îi 
găsim menţionaţi în documente și-n cartea 
de istorie, angajati cu dăruire, cu dorință 
sinceră de implicare și jertfire pentru cauza 
neamului. Am prezentat o listă lungă dar 
care este evident incompletă. 

Generoasa ofertă a Ardealului pentru 
voluntariat în războiul României de elibe- 
rare și întregire națională, cu antecedente 
în războiul de independenţă, a fost un fe- 
nomen aparte în peisajul marelui război. El 
a depășit procentual și emoţional fenome- 
nul similar al celorlalte popoare supuse de 
Austro-Ungaria, chiar dacă slavii, cehii, slo- 
vacii, sârbii sau polonezii au fost mai favo- 
rizati în promovarea fenomenului. 

În acțiunea românească din străină- 
tate pentru promovarea ideii naționale s-au 
implicat și câţiva români brașoveni, cu con- 
tribuții remarcabile în America și Franţa și 
cu rezultate hotărâtoare pentru evoluția 
înțelegerii aspirațiilor românești în marile 
capitale și obținerea sprijinului acelor tări la 
conferința păcii. 

In Statele Unite brașovenii Vasile 
Stoica și loan Podea au făcut lucruri uimi- 
toare. V. Stoica într-un an și jumătate a 
reușit să schimbe cu 180 de grade ori- 
entarea guvernului american și a președin- 
telui Wilson, care în decembrie 1917 cre- 


dea că Austro-Ungaria mai are un rol civi- 
lizator și de echilibru în zonă, deci trebuie 
menținută, iar după un an în noiembrie 
1918 o considera o „șandrama putredă”, 
care trebuie destrămată, popoarele eliber- 
ate și lăsate să-și stabilească soarta. Atât 
în echipă oficială sau în cadrul Legaţiei 
române, cât mai ales de unul singur, cu o 
perseverență și o dibăcie admirabile, într-o 
trudă fără odihnă, dovedind vocaţie dar și o 
pregătire deosebită pentru acea diplomaţie 
(cunoștea zece limbi), angrenând diaspora 
română dar și a celorlate minorităţi din 
Austro-Ungaria, face promovarea cauzei 
naționale, atragerea lumii politice ameri- 
cane de partea noastră, dar și organizarea 
şi recrutarea voluntarilor români pentru 
frontul occidental. Memorii peste memorii, 
întrevederi și audiențe, mitinguri cu mii de 
români americani, discursuri, articole de 
presă, constituirea și conducerea Ligii Na- 
tionale Române din America, constituirea 
Consiliului Naţional Român de la Paris, 
unde este vicepreședinte, a Uniunii Demo- 
cratice a Europei Centrale, unde este prim- 
vicepreședinte, semnarea unei Declaraţii 
de independeță a popoarelor subjugate de 
Austro-Ungaria, după ritualul american de 
la 1776, inclusiv prin tragerea unui „clopot 
al libertăţii” — sunt realizările mari ale lui Va- 
sile Stoica în America, însemnate cărămizi 
la edificiul recunoașterii și consacrării ju- 
ridice internaţionale a unităţii politice 
românești. Un om „modest, dar demn”, „de 
caracter și de linie dreaptă”, „pornit de la 
coarnele plugului”, care-și adora „tara și 
poporul”, le-a servit „prin muncă, talent și 
hărnicie” - așa se autodefinea Vasile 
Stoica. Tocmai bun de vânat și ucis în în- 
chisoarea comunistă, cum s-a și întâmplat. 


Dacă V. Stoica s-a orientat cu precă- 
dere spre lumea politică americană și a 
adus-o spre tabăra românească, loan 
Podea a acționat ca preot și apoi protopop 
în rândul mulţimii de români din Statele 
Unite, preoți și mireni, pentru a-i întări în 
lupta lor pentru cauza românească și pen- 
tru a-și exprima energic opțiunea lor de 
unire a Transilvaniei lor natale cu România. 
Modalitatea prin care au făcut-o, și aceasta 
o altă pre Alba-lulia, a fost hotărârea pu- 
blică, într-o mare adunare naţională a 
românilor, la Youngstown (Ohio), 9-10 mar- 
tie 1918, de a se desprinde de Mitropolia lui 
V. Mangra, vândut ungurilor, de a-și con- 
strui separat Episcopia Română Ortodoxă 
din S.U.A. și de a o subordona Mitropoliei 
de la Bucureşti, ceea ce înseamnă în fapt, 
unirea celor peste 150.000 de români orto- 
docși din America la regatul român. Aceas- 
tă decizie este notificată oficial și statului a- 
merican, președintelui Wilson ca act politic 
de voință naţională a românilor transilvă- 
neni, aflați pe pământul liber al Americii, în 
numele milioanelor de români aflați în 
închisoarea popoarelor, Austro-Ungaria. 

In Franța, Belgia și mai ales Anglia a 
activat săceleanul George Moroianu pen- 
tru lămurirea politicienilor și a opiniei publi- 
ce asupra aspirațiilor românești. Anii stu- 
dentiei la Anvers și Paris, suprapuși miş- 
cării memorandiste, au fost ani de activitate 
publicistică și militantă pentru cauza natio- 
nală de-o intensitate și anvergură de ne- 
imaginat pentru un student, ani pe care i-am 
numit pe bună dreptate de „mucenicie 
națională”. Fie în fruntea mișcării stu- 
dențești din capitalele vestice, fie ca pre- 
şedinte al Ligii Culturale din Anvers, fie 
corespondent la marile cotidiane, fie în 
relaţii directe cu politicieni, redactori șefi de 

ziare, fie ca promotor al „Replicei” lui A. C. 
Popovici în Anglia, fie corespondent de 
presă la câteva ziare de limbă franceză de 
la procesul memorandiștilor, fie ca organi- 
zator de mitinguri în Anglia în sprijinul me- 
morandiștilor sunt multiplele ipostaze în 
care studentul de până în 24 de ani s-a 
implicat în lupta naţională pentru convin- 
gerea Occidentului asupra legitimității cau- 
zei naţionale românești. 

In etapa finală, mai ales în 1918, G. Mo- 
roianu s-a consacrat promovării cauzei 
naționale în Anglia. Pe cont propriu, ajuns 
în Anglia, fiind bine cunoscut acolo, a fost 
cooptat în Departamentul de propagandă 
ca atașat pentru problemele românești, își 
reia vechile legături și stabilește altele noi 
cu oameni influenţi ai Antantei, reușind să 
aducă servicii mari cauzei naţionale. Pe 
lângă activitatea publicistică destinată 
mediilor politice și opiniei publice, pe lângă 
documentele oficiale de propagandă uti- 
lizate de Antanta, în care poziția româneas- 
că și interesele românilor țin de condeiul lui 
Moroianu, pe lângă înmulțirea printre oa- 
menii influenți a celor care cunoșteau și 
sprijineau aspiraţiile românești, G Moroianu 
realizează, la cererea Foreign Office-ului 
un memoriu asupra eforturilor României în 
marele război, o sinteză potrivită ca dimen- 
siuni, deplin lămuritoare și convingătoare, 
pentru mediul politic și mediatic englez, 
care apoi să se poziționeze corect, în cu- 
noștință de cauză și realist față de proble- 
mele românești. Beneficiarii englezi, prin 
M. A. Leeper, secretar al primului ministru, 
au considerat documentul „extrem de bine 
făcut” și „excepțional de util”, cu un conţinut 
nou și interesant, cu o abordare „sinceră și 
cinstită”. Deci un instrument de mare utili- 
tate pentru ca englezii să înțeleagă marea 

complexitate a problemelor românești, rati- 
unile implicării României în război, deter- 
minările istorice, etnice, naționale etc. pen- 
tru care România era alături de Antanta, 
dimensiunile efortului de război și ale 
dramei ocupării a două treimi din teritoriu 
de către Puterile Centrale, rolul României 
în purtarea războiului de către Antanta și 
partea ei de contribuție directă sau indi- 
rectă la victoriile alianţei, chiar şi cu 
retragerea din 1916, implicarea și jertfa de 
proporții a românilor ardeleni și bucovineni 
în război și-n lupta națională pentru elibe- 
rare și întregire. 

Dacă W. Steed, cu prețuire și realism, a 
considerat lucrarea lui Moroianu în capi- 
talele occidentale, în slujba cauzei unităţii 
politico-statale românești, „demnă de un 
apostol”, n-a făcut-o de complezenţă, ci pe 
deplin în cunoștință de cauză. 

Alţi trei brașoveni, Constantin Lacea, 
losif Blaga și Nicolae Bogdan, profesori 
șaguniști, refugiați în Moldova, apoi în 
Suedia și din octombrie 1918 la Paris, 
cooptați de Take lonescu în Consiliul Natio- 
nal Român, tot în sfera propagandei și a 
organizării voluntarilor români, au lucrat cu 
râvnă pentru cauza românească, inclusiv în 
pregătirea și pe timpul Conferinţei de Pace. 

C. Revoluţia naţională din toamna anu- 
lui 1918 la Brașov are dimensiuni cu totul 
speciale: procesul are o dinamică mult spo- 
rită, ceea ce situează Brașovul în avangar- 
da transformărilor revoluționare românești 
din Transilvania spre o „tară românească”. 
Personalităţi de primă mărime: Vasile 
Saftu, Ilie Cristea, Ovidiu Dante Gherman, 
Aurel Ciortea etc. dau forță și iureș progre- 
sului revoluționar. „Glasul Ardealului”, orga- 
nul de presă al revoluției și a noilor au- 
torități românești reprezintă o forță, un in- 


strument de maximă utilitate în orientarea, 
direcționarea, conducerea și gestionarea 
revoluției la Brașov. Prin el ne-au rămas 
textele — articole, cuvântări, hotărâri, repor- 
taje etc. de maximă valoare documentară 
pentru istoriografia problemei. 

Putem concluziona că Marea Unire din 
1918, s-a plămădit la Brașov, a dospit și a 
crescut în toată întinderea românească, 
s-a copt în Marele Război și s-a pus pe 
masa românilor, caldă, rumenă, mare și 
hrănitoare la 1 Decembrie 1918. 

Brașovul a avut o prezență masivă la 
Alba-lulia (121 de delegați legali, cu tot atâ- 
tea credenționale, pe care se află aproape 
17 mii de semnături, cifre minime atestate 
documentar) și la Brașov se confirmă ca- 
racterul plebiscitar al consultării populaţiei 
și al hotărârii de unire de la Alba-lulia. 

In dezbaterile pregătitoare pentru hotă- 
rârea M.A.N., delegaţia brașoveană, prin 
Vasile Saftu, a participat activ cu opinii origi- 
nale, confirmate ca juste de evoluţiile ulte- 
rioare. Relatările de la fata locului în presă 
și memorialistica brașoveană își au far- 
mecul și valoarea lor specială până astăzi. 

Acasă, în localităţi, în cadrul slujbei din 
bisericile românești, mai ales, în acea Du- 
minică Mare a neamului românesc, brașo- 
venii au realizat „mici Alba lulii” ale bucuriei 
împlinirii visului naţional, acestea făcând ca 
toate inimile românești să bată la unison cu 
cele din Cetatea Marii Uniri. Sărbătoarea 
neamului românesc continuă la Brașov cu 
ocazia primirii armatei române, cu ocazia 
trecerii prin Brașov a delegaţiei de ardeleni 
care ducea la București actul unirii și cu 
ocazia primirii generalului francez Ber- 
thelot, fiecare din aceste primiri festive, 
foarte calde și entuziaste au completat și 
aureolat „bucuria învierii” prin Marea Unire. 


Putem concluziona metaforic că la Alba 
lulia, Duminică 1 Decembrie 1918, s-a 
oficiat NUNTA Regatului Român cu 
Transilvania! 

PEȚIREA s-a făcut însă la Braşov 
timp de trei sute de ani! Ca-n Shakes- 
peare, adversitățile au fost uriașe și voiau 
mai degrabă siluirea miresei sau moartea 
mirilor, dar IUBIREA LOR MILENARA A 
INVINS ! 

Anunţul nuptial s-a făcut la Oradea la 
12 octombrie 1918, iar alaiul pornit de la 
Viena și Budapesta, s-a închegat la Arad și 
a pornit spre Alba lulia. Nuntașii, ca-n 
Coșbuc, câtă frunză, câtă iarbă, din toate 
orizonturile românimii, cu patalama (cre- 
dențional) sau fără, au venit sărbătorește și 
voinicește la nuntă împărătească. Nașii, 
două rânduri, suveranii României Regele 
Ferdinand și Regina Maria, dar și Antanta 
au lipsit motivat, dar au organizat CALEA 
MARE la Paris, în palatele Versailles și 
Trianon, le-au dat binecuvântarea și cadoul 
de nuntă. și iar petrecere mare cu și mai 
mulți invitaţi! 

Aniversarea centenară a NUNȚII ne dă 
încredere în trăinicia acestui menaj, care 
va prinde cu siguranță și NUNTA DE AUR. 

România 
pe fronturile 
Primului 
Război Mondial 


În 1914, Transilvania, care era în com- 
punerea Imperiului Austro-Ungar, avea o 
populație românească de 3,1 milioane de 
locuitori, reprezentând 58% din populaţia 
totală de 5,3 milioane. Dintre aceștia, pe 
parcursul celor 4 ani de război (1914- 
1918), au fost mobilizați 484.774 militari, 
din care 449.796 în prima linie a frontului și 
34.978 în trupele auxiliare. Din punct de 
vedere al compoziției sociale 6.547 erau 
intelectuali, 14.668 meseriași și comer- 
cianţi, iar ceilalți, peste 460.000 ţărani. 

Din românii transilvăneni plecaţi pe 
front, 42.736 au murit pe câmpul de luptă, 
29.839 au fost dati dispăruți, 11.275 au 
murit în spitale, închisori sau prizonierat, 
iar 25.406 au rămas invalizi. 

Transilvania a trimis pe câmpul de 
luptă 956.500 de soldati și ofițeri reprezen- 
tând aproximativ 18% din populaţie. Pe 
naționalități, românii reprezentau 52,31%, 
ungurii 27,75%, germanii 9,44%, alții (e- 
vrei, ruteni, slovaci, tigani), 10,50%. Ro- 
mânii transilvăneni au răspuns cu loialitate 
solicitării împăratului de la Viena datorită 
sentimentelor de datorie și respect față de 
dinastie, sentimente promovate prin școa- 
lă, biserică și armată. 

Românii mobilizați erau repartizați în 
proporție de peste 90% la arma infanterie 
și trimiși în linia întâi pe fronturile din 


Colonel (r) ȘTEFAN RUS 


Participarea românilor 
transilvăneni pe fronturile 
Primului Război Mondial 


Galiţia (zona de est a Carpaţilor din 
Ucraina), Serbia, Italia, Franţa și din 1916 
şi pe frontul românesc. Marea majoritate a 
ungurilor, secuilor și sașilor au fost mobi- 
lizati la locul de muncă și pentru paza 
obiectivelor militare și civile din garnizoa- 
nele de pace, așa explicându-se și numă- 
rul mare de morți, dispăruți și răniţi din rân- 
dul românilor. 

In Transilvania, pe tot timpul războiului, 
guvernul maghiar condus de ultranaționa- 
listul Istvan Tisza a tratat cu ură și dispret 
problemele românilor și a luat o serie de 
măsuri represive. Publicaţiile românești au 
fost puternic cenzurate și majoritatea au 
fost interzise iar unii redactori băgaţi la 
închisoare. Mii de români transilvăneni, in- 
telectuali, preoți, învățători dar și numeroși 
țărani au fost arestaţi, peste 10.000 fiind în- 
carcerati în închisorile ungurești. S-a con- 
tinuat politica de deznaționalizare și asi- 
milare etnică a românilor prin constituirea 
așa zisei „zone culturale maghiare” în Tran- 
silvania și Banat care a dus, începând cu 2 
august 1917, la înlocuirea tuturor instituțiilor 
de învățământ confesionale românești cu 
instituții de stat cu limba de predare ma- 
ghiară. Prin ordonanța 4000/1917 s-a urmă- 
rit îngrădirea și apoi eliminarea dreptului 
românilor de a avea acces la proprietăți imo- 
biliare (în mod deosebit terenuri agricole). 

Campania românească în Transilvania 
din toamna anului 1916, politica violentă a 
guvernului maghiar, moartea împăratului 
Francisc Iosef, la 21.11.1916, lehamitea și 
speranţele înșelate într-o situaţie mai 
bună în schimbul sacrificiilor pe tea- 
trele de război, au condus la desolida- 
rizarea militarilor români din Transilvania 
față de monarhie. 

Partidul Naţional Român a cărui con- 
ducere operativă era formată din: luliu 
Maniu, Ștefan Cicio Pop, Vasile Goldiș, 
Theodor Mihali, Al. Vaida-Voevod și Aurel 
Vlad, din septembrie 1918 va juca rolul 
unui adevărat guvern al românilor din 
Transilvania și Ungaria. In partid preia res- 
ponsabilitatea chestiunilor externe și mi- 
litare avocatul luliu Maniu. In urma acti- 
vității sale în slujba românilor ziarele ma- 
ghiare spuneau că „uliu Maniu ar trebui 
lovit în cap ca o fiară sălbatică”. In 1915 
este înrolat ca și simplu soldat în armata 
austro-ungară, autorităţile sperând să sca- 
pe de el pe front, cum au procedat cu 
populaţia română din Ardeal. Face școala 
de ofițeri de rezervă de artilerie și luptă pe 
frontul rusesc și italian. In octombrie 1918 
pleacă de pe frontul italian și se stabilește 
la Viena. Pe front și în Imperiu eveni- 
mentele se precipită cu mare repeziciu- 
ne. Cu fiecare zi se apropie sfârşitul unei 
stăpâniri anacronice; două naţiuni privile- 
giate, austriecii și ungurii domină și asu- 
presc alte națiuni care trebuie să rămână 
„veşnic supuse”, cum sunt: românii, slo- 
vacii, cehii, croații, sârbii şi rutenii. 

La 18 octombrie 1918 deputatul Ale- 
xandru Vaida Voevod, prezintă în Parla- 
mentul de la Budapesta declaraţia de auto- 
determinare a românilor din Ungaria și 
Transilvania. 

Pe 28 octombrie Comitetul Naţional 
Ceh proclamă independența de stat a 
Cehiei iar pe 30 octombrie Consiliul Natio- 
nal Slovac proclamă unirea Slovaciei cu 
Cehia. Pe 29 octombrie Sfatul Naţional 
Croat proclamă despărțirea Croaţiei de 
Austro-Ungaria. Pe 31 octombrie la Trieste 
și Trento, steagurile austriece sunt înlo- 
cuite cu cele italiene. La 1 noiembrie se 
proclamă Republica Ungară iar a doua zi 
se declară independența totală față de 
Austria. 

Pe 10 noiembrie România reintră în 
război de partea Antantei (Franța, An- 
glia, Italia și S.U.A.) și împotriva Puterilor 
Centrale (Germania și Austro-Ungaria). Tot 
pe 30 octombrie, prin unificarea P.N.R. cu 
P.S.D. se constituie Consiliul Naţional Ro- 
mân din Transilvania care își stabilește 
sediul la Arad și ulterior la Sibiu. 

Trupele române, din Imperiul în des- 
trămare, se alătură Consiliului Naţional 
fiind coordonate de un Senat Militar. 

Pentru a forma o armată românească 
din regimentele ardelenești din Imperiu, lu- 
liu Maniu convoacă pe 31 octombrie, o 
adunare a ofițerilor români din Viena și 
Praga și le prezintă situația și intențiile 
națiunii române. 

Pentru a pune capăt haosului din 
Viena, Maniu împreună cu generalul 
loan Boeriu, ordonă Regimentului 64 
Orăștie să ocupe cazarma centrală, îl des- 
tituie pe colonelul austriac în locul lui fiind 
numit cpt. Loichița. Pe 3 noiembrie, Maniu 
îmbrăcat în uniformă austriacă de locote- 
nent de artilerie, însoţit de GI. Boeriu, se 
prezintă în fața ministrului de război gene- 
ralul Stger-Steiner, căruia îi aduc la cu- 
noștință că, în calitate de reprezentanţi ai 
CNR, au preluat comanda efectivă a regi- 
mentelor românești din Viena. Guvernul 


austriac nu are altă soluție decât să ceară 
sprijinul lui Maniu pentru păstrarea ordinii 
în capitală. Maniu obţine din partea 
guvernului alimente și trenuri pentru a 
transporta din Viena spre Transilvania 
aproximativ 60.000 de soldaţi și ofiţeri 
care au fost concentrați aici de pe toate 
fronturile. Inainte de plecare depun jură- 
mântul fată de CNR. 

In Praga, între 28 și 30 octombrie, Re- 
gimentele 2 Brașov, 51 Cluj și 37 Oradea 
constituie Legiunea Română din Praga 
și asigură ordinea din oraș, protejând orga- 
nizaţiile cehe care preiau conducerea 
noului stat creat. 

Statele Unite condiţionează tratativele 
de pace cu Austro-Ungaria numai dacă se 
recunoaște dreptul popoarelor din Imperiu 
la autodeterminare. 

Pe 19 octombrie se constituie CNR al 
marinarilor din porturile de la Marea 
Adriatică, Pola și Rijeka. Se formează o 
gardă a marinarilor români din 500 de sol- 
daţi din cei 1.000 câţi erau numai în Pola. 

In nordul Italiei se constituie din pri- 
zonierii de război, în a doua jumătate a 
lunii octombrie, o „Legiune română” cu 
trei regimente denumite „Horea”, „Cloșca” 
şi „Crișan”. Aceasta participă la luptele îm- 
potriva austriecilor. 

Este demn de a preciza faptul că peste 
100.000 de soldaţi și ofiţeri transilvăneni 
au luptat în armata Regatului României 
începând cu toamna anului 1916. Unii 
rezerviști au însoțit armata română pe tim- 
pul retragerii din Transilvania, alți ofiţeri și 
soldaţi, pe timpul luptelor din Carpatii 
Orientali, au dezertat cu sutele din arma- 
ta austro-ungară, alăturându-se Armatei 
Române. Cei prinși au fost executaţi de 
austro-ungari. Drama acestor militari arde- 
leni este sugestiv prezentată în romanul 


„Pădurea spânzuraţilor” de scriitorul Liviu 
Rebreanu. Moartea fratelui său, sublocote- 
nentul Emil Rebreanu, a inspirat acest ro- 
man. Acesta a fost spânzurat la 14.05.1917 
la Ghimeș, județul Bacău, pentru că a vrut 
să treacă linia frontului la români. 

La sfârșitul anului 1916, în lagărele Ru- 
siei europene se aflau în jur de 120.000 de 
prizonieri ardeleni. Cea mai mare parte 
s-a pronunțat, după intrarea României în 
război, pentru alcătuirea unor legiuni mili- 
tare care să se alăture armatei române. 
Cea mai importantă concentrare a prizonie- 
rilor români a fost la Darnita în apropierea 
Kievului. De aici, până la jumătatea anului 
1917, au plecat pe frontul din Moldova 
450 de ofițeri și 8.063 de soldaţi, care se 
vor remarca în luptele de la Mărăști, 
Mărășești și Oituz, din vara aceluiași an. 

Primul Război Mondial se consideră 
încheiat pe 11 noiembrie 1918 ora 11% 
când Germania acceptă armistițiul și 
anunță încetarea ostilităților pe toate fron- 
turile. Dar la vest, nord și est de România 
vor urma războaiele locale, așa zisele 
războaie de după război. 


Activitatea Gărzilor Naţionale Române 
din Transilvania, Banat și celelalte 
teritorii dinspre Tisa locuite de români 


Consiliile și Gărzile naţionale românești 
au fost constituite în orașele și comunele 
din cele 23 de comitate (județe) din Tran- 
silvania și în 3 comitate din părţile un- 
gurești (Bekes, Csanad și Ugocsa), înce- 
pând cu 04.11.1918 și au funcţionat sub 
conducerea Consiliului Naţional Român 
Central până pe 02.12.1918 și ulterior, 
până la jumătatea lunii ianuarie 1919, sub 
conducerea Consiliului Dirigent (Guvernul 
provizoriu al Transilvaniei). 

Pe 20 noiembrie CNRC publică textul 
convocării Adunării Naţionale de la Alba 
lulia. Populaţia românească a fost che- 
mată să-și desemneze delegaţii la Adu- 
narea Naţională, convocată la Alba lulia, 
pentru ziua de 1 Decembrie 1918, pentru a 
decide soarta românilor din Transilvania. 
S-au organizat 130 de circumscripții elec- 
torale. Numărul delegaţiilor aleși și de 
drept s-a ridicat la 1.228. Aceștia au fost 
mandataţi să voteze unirea Transilvaniei 
cu România, fără nicio condiție. 

Până la 1 Decembrie 1918, numărul 
celor înrolați în Gărzile Naţionale Române 
a ajuns la aproximativ 10.000. Conform 
statutului, în compunerea lor trebuiau să 
intre numai elemente de mare încredere, 
indiferent de religie. Efectivul recomandat 
pentru fiecare gardă era de maxim 5% din 
totalul locuitorilor orașului sau comunei 
respective. Revenirea în Transilvania, de 
pe front, a peste 60.000 de foști militari ai 
armatei austro-ungare a avut un rol bene- 
fic în ceea ce privește formarea Gărzilor. 
Recrutarea s-a făcut pe bază de voluntari- 
at, toți cei admiși de Consiliile Naţionale 
județene, orășenești și comunale trebuind 
să depună jurământul. 

Inarmarea luptătorilor din Gărzi s-a 
făcut fie din depozitele de armament prelu- 
ate de respectivele Consilii, fie cu arma- 
ment al unor unități militare austro-ungare 
sau de jandarmi dezarmate sau cu cel al 
soldaților întorși de pe front. Solda a fost 
stabilită pentru ofiţeri la 30 de coroane iar 
pentru gardiști la 20, hrana lor urmând să 
fie asigurată de comunitatea locală. 

Comanda Gărzii din orașul reședință a 
fiecărui judet avea în subordine toate 
gărzile existente în orașele și comunele 
acelui județ. 

Secţia militară a CNRC a primit coman- 
da supremă a Gărzilor Naţionale iar la 
Arad, sub comanda maiorului Alexandru 
Vlad, s-a constituit un Stat Major al acesto- 
ra. Din 2 decembrie, după înființarea 
Consiliului Dirigent (guvernul provizoriu) 
condus de luliu Maniu, structura de co- 
mandă supremă a Gărzilor s-a mutat din 
Arad la Sibiu. 

La Marea Adunare Naţională de la Alba 
lulia, din cei 1.228 de delegaţi (deputați) 
reprezentanți ai naţiunii române, 64 au fost 
ai GNR. Gărzile Naţionale au contribuit 
decisiv la buna organizare a adunărilor na- 
tionale de pe plan local și la organizarea 
Marii Adunări Naţionale de la Alba lulia. Au 
asigurat paza și apărarea delegaţiilor și a 
coloanelor de români care afluiau spre 
Alba lulia din toate județele Transilvaniei. 

Garda Naţională de la Alba lulia a 
avut ca nucleu ofiterii și soldații români din 
Regimentul 50 infanterie austriac din ce- 
tate, la care s-au adăugat soldații întorși de 
pe front. Primul comandant al Gărzii a fost 
căpitanul rezervist loan Negruțiu. 

Aflat în concediu la familie, în Tebea, 
căpitanul Florian Medrea, ofițer activ, cu 
experiență de luptă pe front, este desem- 
nat de CNRC să vină la Alba lulia și să 
preia paza și apărarea localității, pentru a 
asigura desfășurarea în ordine deplină a 
evenimentului de la 1 Decembrie 1918. 

Are ca adjunct pe sublocotenentul Ga- 
vril Crișan. Efectivul inițial al Gărzii este de 
1.700 ofițeri și soldaţi. Pe 30 noiembrie 
este de 3.000. Pentru a proteja o aglo- 
merare de peste 100.000 de oameni se 
organizează o apărare circulară, pe trei 
aliniamente. Primul aliniament constă în 
poziții de tragere și patrule la 5-8 km de 
cetate, cu scopul de a controla accesul pe 


comunicațiile ce converg spre oraș, 
podurile peste râul Mureș și înălțimile de 
pe dealurile Mamut, Bilag și Straja. Al 
doilea aliniament este pe perimetrul 
orașului și protejează gara și drumurile de 
acces spre cetate și locul de adunare a 
românilor veniţi din toată Transilvania. Al 
treilea aliniament este pe ravelinurile și 
bastioanele cetăţii. Din depozitele garni- 
zoanei Garda are la dispoziţie 4 tunuri, 14 
mitraliere, aproape 30.000 de puști și câte- 
va automobile blindate. Toţi gardiștii purtau 
ca semn distinctiv o panglică tricoloră pe 
brațul stâng cu inscripţia: „Garda Naţională 
Română”. Pericolul unui atac care putea 
provoca tulburări era real. Prin gările Teiuș 
și Alba lulia treceau trenuri cu mii de sol- 
dati germani care se întorceau în Germa- 
nia de pe frontul din Balcani. Gărzile ungu- 
rești nu vedeau cu ochi buni adunarea 
românilor la Alba lulia. 

In gara Teiuș, stegarul lon Arion, care 
venea cu o delegaţie din comuna lara, 
județul Cluj, este împușcat de garda ma- 
ghiară care trăgea asupra trenului. 

Ofițerii din Garda orașului Alba lulia au 
organizat îndrumarea delegaţiilor spre 
locurile de adunare și s-au ocupat de 
cazarea şi hrănirea oficialităților. Delegații 
veniți cu trenurile, primeau onorul, pe pe- 
ronul gării Alba lulia, din partea companiei 
comandată de locotenentul Griti. 

In aceste condiții, pe 1 Decembrie, este 
citită Declaraţia, în nouă puncte, care 
anunță unirea pentru totdeauna a Transil- 
vaniei cu România. Pe 14 decembrie 1918 
o delegaţie alcătuită din episcopii Miron 
Cristea și luliu Hosu și Al. Vaida-Voevod, 
Vasile Goldiș, Caius Brediceanu și Mihai 
Popovici, se deplasează la București 
pentru a preda Regelui și Guvernului Ro- 
mân, Hotărârea de unire de la Alba lulia. 


Gărzile Naţionale Române din județele 
Transilvaniei și-au onorat cu cinste misiu- 
nile primite de la CNRC și apoi de la Con- 
siliul Dirigent. La Cluj și Sibiu s-au consti- 
tuit în „egiuni”. Gărzile din Arad și Hăl- 
magiu au dus lupte grele, la sfârșitul lunii 
decembrie, cu gardiștii unguri. 

In urma semnării pe 13 noiembrie 
1918 de către Guvernul ungar a Con- 
venţiei de armistițiu de la Belgrad, se 
stabilește o linie de demarcaţie între tru- 
pele ANTANTEI și cele ungare. Linia din- 
tre trupele române și cele ungare a fost 
stabilită iniţial pe cursul mijlociu al râului 
Mureș, apoi pe aliniamentul Sighetul 
Marmaţiei, Zalău, Ciucea, Zam. 

La vest de această linie, gărzile 
românești au fost desființate și dezarmate 
de unguri. Mulţi dintre cei aflați la comanda 
acestora au fost schingiuiți sau omorâţi. O 
parte din membrii acestor gărzi s-au refu- 
giat în zona românească. 

La est de linia de demarcaţie, în urma 
instalării și consolidării administraţiei româ- 
nești, din membrii gărzilor s-au constituit 
companiile teritoriale de jandarmi. O mare 
parte s-au înrolat voluntari în diviziile arde- 
lene ce vor fi încadrate în Armata de 
Transilvania ce își stabilește comanda- 
mentul la Sibiu. 


Luptele Armatei Române 

din Transilvania, în câmpia Tisei, 
pentru înfrângerea marilor unități 
bloșevice ungurești ale lui Bela Kun 


1. Ofensiva armatei române 
spre Tisa (16 aprilie — 1 mai 1919) 

La 26.02.1919, Conferinţa de Pace de 
la Paris a aprobat un raport al Consiliului 
Superior de Război ce stabilea un nou 
spaţiu de delimitare între forțele militare 

Bătălia de pe Tisa, Războiul româno-ungar, 1919 


românești din Transilvania și cele un- 
gare. Trupele ungare trebuiau să se re- 
tragă la vest de o zonă neutră stabilită 
de-a lungul căii ferate Satu Mare, Ora- 
dea, Salonta, Arad. Trupele române ur- 
mau să înainteze până la această zonă 
neutră. Guvernul maghiar respinge aceas- 
tă decizie și demisionează. Pe 21.03.1919 
este proclamată Republica Sovietică Un- 
gară sub conducerea comunistului extre- 
mist Bela Kun (un evreu maghiarizat năs- 
cut în Cehu Silvaniei). Şi acesta respinge 
categoric retragerea trupelor ungurești 
din vestul Transilvaniei, de pe vechea 
linie de demarcaţie. 

Pe 14 aprilie Regele și Guvernul Ro- 
mâniei decid să înainteze pe noua linie de 
demarcaţie stabilită de Conferinţa de 
Pace. Un milion și jumătate de români aș- 
teptau să scape de persecuțiile și umilin- 

tele la care erau supuși de armata maghia- 
ră și localnici maghiari fanatici. Ca urmare, 
în dimineaţa zilei de 16.04.1919, Armata 
Română din Transilvania, aflată sub co- 
manda generalului Gheorghe Mărdărescu, 
trece la ofensivă spre vest. Adoptă un 
dispozitiv de luptă ofensiv, având în eșa- 
lonul întâi două grupări de forțe de valoare 
corp de armată iar în rezervă două divizii. 

Grupul de Nord, comandat de genera- 
lul Traian Moșoiu, trece la ofensivă în 
fâșia cuprinsă între muntii Gutâi și Oaș la 
dreapta, iar la stânga râul Crișul Repede, 
concentrându-și forțele pe direcţiile Zalău, 
Carei și Ciucea, Oradea. 

Grupul de Sud, comandat de gene- 
ralul Gh. Dabija, trece la ofensivă pentru 
respingerea unităților maghiare de pe di- 
recţiile: Beiuș, Salonta; Hălmagiu, Ineu și 
Deva, Arad. In 6 zile, s-au nimicit rezis- 
tențele inamice înaintându-se, prin luptă, 
între 80-120 km pe direcţiile de ofensivă. 

Din considerente strategice, pentru a 
avea un aliniament puternic de apărare, 
Regele Ferdinand ordonă continuarea 
ofensivei dincolo de linia de demarca- 
tie. In următoarele 9 zile, prin luptă, toate 
diviziile românești cuceresc malul stâng al 
râului Tisa, de la granita cu Slovacia până 
la confluența acestuia cu Mureșul, pe un 
front cu lățimea de 290 km. 

Românii ardeleni au luptat, începând 
cu aprilie 1919, în diviziile 16 și 18 arde- 
lene care s-au aflat, până la sfârșitul răz- 
boiului, în linia întâi și în diviziile 20 și 21 
ardelene aflate în rezerva armatei până la 
ofensiva de pe Tisa. D.16 Ardeleană co- 
mandată de GI. Al. Hanzu era formată din 
voluntari din județele Bistrița-Năsăud și 
Cluj. D.18 Ardeleană, comandată de GI. 
Dănilă Papp, cuprindea voluntari din 
județul Alba (marea majoritate), judetul 


Hunedoara și sudul județului Cluj. D. 18 
Ardeleană, care a luptat tot timpul în 
Grupul de Forțe Sud, avea în iulie 14.300 
de ofițeri și soldaţi iar D. 16 Ardeleană, din 
Grupul de Forte Nord, avea 13.700 ofițeri 
și soldaţi. Aceste două divizii au avut cele 
mai mari efective și au fost cel mai bine 
dotate cu armament. Marea majoritate a 
soldaților și ofițerilor ardeleni aveau o ex- 
periență de 4 ani de război iar moralul și 
dorința de a lupta până la victorie erau la 
cea mai înaltă cotă. 

Din cei 100.000 de ofiteri și soldaţi ai 
Armatei din Transilvania, românii ardeleni 
au ajuns la aproape 50% din efective. 

Timp de 80 de zile, până la 20 iulie 
1919, frontul a fost fixat pe Tisa purtându- 
se lupte sporadice, la nivel companie- 
batalion, pentru apărarea sau cucerirea 
principalelor treceri permanente peste cursul 
de apă. 


2. Bătălia Tisei (20-26 iulie 1919) 

incurajat de succesele obținute în lup- 
tele cu cehoslovacii, pe 20.07.1919, Bela 
Kun, ştiind de noile frontiere stabilite între 
Ungaria și țările vecine, ia decizia să trea- 
că la atac, cu 70.000 de soldaţi, pe frontul 
românesc de la Tisa. Obiectivul politico- 
militar al guvernului ungar: dezvoltarea 
ofensivei spre est, cu majoritatea forțelor 
pe direcţia Szolnok, Oradea și cu parte din 
forțe pe direcţiile Tokay, Carei și Csangrad, 
Ineu; cucerirea și ocuparea actualei câmpii 
de vest a României; realizarea joncțiunii cu 
trupele bolșevice ale lui Lenin, ce acționau 
în nord-vestul Ucrainei; punerea țărilor 
Antantei în fata faptului împlinit și rene- 
gocierea frontierei de est. 

Comandantul Armatei de Transilva- 
nia era informat despre intenţiile ofensive 


Generalul Traian Moșoiu 


ale armatei ungare. Cele două Grupări de 
Forțe, din eșalonul întâi, aveau fiecare 
câte 25.000 de soldaţi și ofițeri. Nou consti- 
tuitul Grup de Manevră condus de 
generalul Traian Moșoiu, în eșalonul doi, 
avea 48.000 de militari între care și diviziile 
ardelene 20 și 21. 

Timp de 7 zile, începând cu 20 iulie, 
greul luptei l-au dus diviziile 16 şi 18 arde- 
lene, aflate în eșalonul întâi, pe malul 
stâng al Tisei. Acestea, prin lupte grele, au 
îngreunat atacul diviziilor ungare pe cele 
trei direcţii și au limitat pătrunderea în 
adâncime, asigurând aliniamentele de 
contraatac pentru diviziile din eșalonul doi. 

Până pe 23 iulie, la Szolnok, armata 
ungară cu trei divizii, a reușit să treacă de 
Tisa pe un front de 40 km și o adâncime de 
25 km. 

Pe 24 iulie, Gp. De Manevră Traian 
Moșoiu, execută impecabil, o puternică 
contralovitură pe flancul stâng al diviziilor 
ungare din capul de pod și, în următoarele 
două zile, inamicul este nimicit și alungat 
dincolo de Tisa. La Tokay și Csongrad, 
pătrunderile de la est de Tisa sunt lichidate 
prin contraatacurile eșaloanelor doi ale 
Grupărilor Nord și Sud. 


Gen. Moșoiu și Gen. Olteanu, asistând la trecerea Tisei 


3. Trecerea Tisei și ocuparea 
Budapestei (30.07 — 04.08.1919) 

Armata de Transilvania își regrupează 
dispozitivul de luptă, pe malul stâng al 
Tisei, cu cele trei Grupări de Forte în 
eșalonul întâi și o divizie în eșalonul doi. 
Eșalonul întâi cuprindea 9 divizii infanterie 
(din care 4 ardelene: 16, 18, 20 și 21) și 
una de cavalerie. Pe 31 iulie se trece la 
ofensivă la vest de Tisa și, în 3 zile, sunt 
nimicite toate rezistențele pe o adâncime 
de 30-40 km. 

Din 2 august armata maghiară începe 
să se dezintegreze. Generalul Mărdărescu 
ordonă marșul în forță spre Budapesta. Pe 
3 august, după îndeplinirea misiunilor de 
luptă primite, generalul Rusescu, din pro- 
prie iniţiativă, pătrunde cu o parte din Bg. 4 
cavalerie (400 călăreți și 2 tunuri) în Bu- 

dapesta. Pe 4 august, comandantul Ar- 
matei de Transilvania intră în Budapes- 
ta cu o divizie de infanterie. O divizie de 
cavalerie încercuiește Budapesta dinspre 
vest. 

In următoarele 4 zile generalul Moșoiu 
ocupă jumătatea de sud a Ungariei între 
Tisa și Dunăre, iar generalul Holban ju- 
mătatea de nord până la granita cu 
Cehoslovacia. 

In doar 5 zile de lupte (31.07-04.08) 
armata română nimicește în totalitate tru- 
pele ungare și ocupă capitala, capturând 6 
divizii cu peste 40.000 de soldaţi, 350 de 
tunuri, 332 mitraliere și 87 avioane. 

Trupele române rămân în Budapesta 
până pe 14 noiembrie 1919 când începe 
evacuarea eșalonată, în decurs de 4 luni, a 


Generalul Dănilă Papp 


tuturor efectivelor militare de pe teritoriul 
ungar. 

Bela Kun a fugit pe 1 august la Viena, 
iar de aici la Moscova unde, în 1938, a fost 
executat de Stalin. 

Pierderile noastre în Războiul româno- 
ungar, din 1919, au fost de 188 ofiteri și 
11.500 soldaţi, din care morți 69 ofiteri și 
3.600 de soldați. 


4. Scurtă prezentare a 
câtorva mari comandanți ardeleni 

Generalul Dănilă Papp, comandantul 
D.18 Ardelene, s-a născut în 1868 în 
comuna Avram lancu, jud. Bihor. A ajuns 
colonel în armata austriacă și comandant 
de brigadă. Pe 11.04.1919 primește gradul 
de general al Armatei Române și ia 
comanda D.18 Ardelene. A fost iubit de 
ofițeri și soldaţi (aproximativ 8.000 din jud. 
Alba) și a dovedit excepționale calități de 
conducător militar, până la sfârșitul răz- 
boiului. După război este numit comandan- 
tul Corpului VI Armată din Cluj, iar mai târ- 
ziu ambasador la Vatican. 

Locotenent-colonel Iosif Iacobici, șef 
de stat major al D.18 Ardelene, s-a născut 
la Alba lulia în 1884. A activat în statul 
major al armatei austriece. In 1919 a fost 
adjunctul gl. Dănilă Papp şi a organizat 
excepțional toate luptele de apărare și 
ofensive ale diviziei. In al doilea Război 
Mondial a cucerit cu A.4 Română orașul 
Odesa, fiind apoi șeful St. Major General și 
ministru de război. A murit în închisoarea 
de la Aiud în 1952. 

Generalul Alexandru Hanzu, coman- 
dantul D.16 Ardelene, s-a născut în satul 
Fântânele (Cacova), orașul Săliște, jud. 
Sibiu. In 1917 era colonel în armata austri- 
acă. Pe 11.04.1919 primește gradul de 


Locotenent-colonel Iosif lacobici 


general al Armatei Române. A fost un 
comandant de excepție pe tot timpul 
războiului româno-ungar. După război a 
comandat Corpul Vânătorilor de Munte și 
ulterior Corpul VI Armată din Cluj. 
Generalul Traian Moșoiu, s-a născut 
în 1868 în Tohanul Nou, jud. Brașov. Face 
studiile militare la Viena și este repartizat 
ca sublocotenent la regimentul austriac din 
Sibiu. In 1891 trece Carpaţii și se înrolează 
în Armata Română. In 1917 este avansat 
general de brigadă. In aprilie 1919 este 
avansat general de divizie și numit iniţial la 
comanda Gp. Forțe Nord și ulterior la Gp. 
De Manevră cu care, în 3 zile, a lichidat 
pătrunderea de la Szolnok și a scos din 
luptă peste 25.000 soldaţi unguri. După 3 
august a fost numit, timp de 4 luni, coman- 
dantul garnizoanei Budapesta și guverna- 
tor al teritoriilor ungare de la vest de Tisa. 

Căpitan Florian Medrea 


Trece în rezervă în decembrie 1919. A fost 
senator de drept al României și a îndeplinit 
trei funcţii de ministru. 

Căpitan Florian Medrea s-a născut în 
1884 la Telna, comuna Ighiu, jud. Alba. In 
1904 a ieșit șef de promoție al școlii de 
ofițeri din Viena. In noiembrie-decembrie 
1918 a organizat și condus excepțional 
subunitățile Gărzii Naţionale din Alba lulia 
și a organizat paza și protecția delegaţiilor 
şi a tuturor participanţilor la Marea 
Adunare Naţională de la 1 Decembrie. La 
sfârșitul lunii decembrie organizează Cor- 
pul de Voluntari „Horea”, în zona Brad, 
Hălmagiu care, din aprilie 1919, intră în 
compunerea Gp. de Forțe Sud. A ajuns 
colonel în Armata Română activând în ser- 
viciile de informaţii. A fost prefect al 

județelor Năsăud și Orhei și a murit asasi- 
nat in 1947 de comuniști în biroul lui avo- 
caţial din Sebeș. 


Concluzii 

Dintre toate naţiunile Imperiului dualist, 
numai românii au organizat, în luna noiem- 
brie 1918, un plebiscit (consultare po- 
pulară) pentru a-și decide soarta. „Decla- 
ratia”, în nouă puncte, care anunța 
Unirea a reprezentat dorința întregii popu- 
latii românești. La aceasta au aderat 
sașii, șvabii, evreii și țiganii, voința de 
unire totalizând, în final, 77% din popu- 
laţia Transilvaniei. Oficial, maghiarii și 
secuii nu și-au declarat adeziunea. Şi-au 
exprimat acordul, în nume propriu, câțiva 
aristrocrați în frunte cu baronul Fai și inte- 
lectuali ca Ady Endre. 

Consiliile Naţionale Române (intelec- 
tualitatea) și Gărzile Naţionale (bratul înar- 
mat) au organizat meticulos activităţile pen- 
tru buna desfășurare a Marii Adunări Na- 
tionale convingând opinia publică euro- 
peană că suntem o natie demnă de luat în 
seamă. Armatei Regatului României i s-a 
interzis să se apropie mai mult de 80-200 km 
de Alba lulia. De abia după citirea Decla- 
raţiei, pe 1 Decembrie, armata română a 
început înaintarea spre centrul Transilvaniei. 

Războiul româno-ungar a demonstrat 
forța, coeziunea și hotărârea ofițerilor și 
soldaților români din Regat și Transilvania 
de a da o lecţie usturătoare aristocraților 
și politicienilor unguri, aroganti și dis- 
prețuitori fată de cei care nu sunt de ace- 
lași neam și religie ca și ei. Singura ar- 
mată a Antantei, care a cucerit o capi- 
tală inamică (Budapesta), a fost Armata 
Română. Ritmul de ofensivă nu a fost 
atins de nicio armată în acest război. De 
pe aliniamentul Baia Mare, Zalău, Ciucea, 


Zam s-a ajuns la Tisa în 15 zile, par- 
curgându-se, prin luptă, în medie 200 km. 
De pe Tisa la Budapesta, 110-200 km, s-a 
ajuns în 5 zile de luptă. 

Bătălia din capul de pod de la Szolnok 
a fost pentru Ungaria al doilea Mohaci 
(1526). In 3 zile, Gp. de Manevră Moșoiu a 
încercuit și nimicit trei divizii ungurești. O 
asemenea victorie spectaculoasă au avut 
doar germanii la Tannenberg și Lacurile 
Mazuriene când au nimicit două armate 
rusești, în august-septembrie 1914. 

Armata de Transilvania a înlăturat re- 
gimul bolșevic din Ungaria, care putea să 
fie un puternic focar de insecuritate în cen- 
trul Europei. 

A rezolvat prin luptă ceea ce guver- 
nele Karoly și Bela Kun au refuzat: pu- 
nerea în aplicare a Hotărârii Conferintei 
de pace de la Paris din 26.02.1919. 

Am demonstrat Antantei și celorlalte 
țări ale Europei că avem politicieni 
responsabili, competenți și patrioți, atât 
în vechiul Regat cât și în Transilvania, iar 
Armata Română merită respectul cuve- 
nit. Au devenit ridicole intervenţiile cinice 
și rasiste ale politicienilor unguri care afir- 
mau, că ei, au avut și vor avea un rol „,civi- 
lizator” în centrul și estul Europei și, în vir- 
tutea dreptului istoric (?), trebuie să do- 
mine în continuare în Transilvania. 

NICOLAE MAREȘ 


Mari necropole 
românești 


de pe teritoriul polonez, 


date uitării 


„Timp de aproape 100 de ani, obrocul 
uitării și al nepăsării s-a instalat temeinic 
peste locurile de veșnică pomenire, peste 
sicriile sau gropile comune ale 7652 de 
militari români, care și-au dat obștescul 
sfârșit în lagărele de prizonieri din Pome- 
rania, la care se adaugă peste 500, la 
Lidzbark Warminski și în alte localități. 

La tambowice (Lamsdorf) sunt în- 
gropaţi alti 2606 de români, în total peste 
10.700 de eroi. Şi nu toate locurile au fost 
identificate. Operația ar trebui grabnic 
continuată. Nu toți eroii sunt încă trecuți 
într-un catastif. In gropile acelea uitate de 
lume zac eroii neamului, pentru că cine 
moare pentru patrie trăiește veșnic. De un 
secol durează aici eroii neamului, uitaţi nu 
de o generaţie ci de trei, veniţi — putem 
spune — din mileniul trecut. 

Peste 10 000 de oșteni n-au avut încă 
parte de onorurile postume cuvenite, ono- 
ruri ce-ar fi trebuit aduse de către autori- 
tățile românești și poloneze. De ce nu — la 
cel mai înalt nivel? 

De la vlădică la opincă, românii au tre- 
cut cu prea mare indiferență, pentru a nu 
folosi epitetul neaoș, peste acest caz trist 
care a întruchipat cea mai groaznică sufe- 

rință, iar prin lipsa piosului gest creștin de 
civilitate și omenie durerea s-a multiplicat. 
Nici măcar o lumânare nu s-a aprins timp 
de-o sută de ani din partea liderilor români 
și polonezi la căpătâiul mormintelor eroilor 
români; zeci de ani unele din cimitirele res- 
pective au stat în paragină, la propriu și la 
figurat, fiind chiar și devastate. Aceasta în 
ciuda faptului că s-au scris pagini pline de 
simtire pe această temă, imediat după 
1989, iar din 2007 tot mai des.' 

Vom aminti de unii oameni simpli, de 
profesori și elevi care cu smerenie au plivit 
mormintele de buruieni. Peste zece mii de 
eroi, morți pentru patrie — aproape un oraș 
- fără să fie vegheati de o troiță la care să 
poată fi oficiată o slujbă de veșnică pome- 
nire. După cum vom vedea măcar de una la 
care trecătorul să se fi putut ruga. 

Din rezultatele investigaţiilor făcute în 
arhivele pomeriene, dar mai ales din cerce- 
tarea documentelor din Arhiva Centrală de 
la Bydgoszcz, rezultă că imediat după ade- 
rarea României, de partea Antantei, în 
Primul Război Mondial, din cei aproape 
43.000 de militari români luaţi prizonieri de 
armata germană, în jur de 20.000-25.000 
au fost transportați în zona Pomerania- 


Gdansk. Astfel, încă de la începutul 
conflagrației, nemţii au amenajat în zona 
amintită patru lagăre de concentrare: la 
Gdansk, Brodnica, Tuchola și Czerk. La- 
gărul din Brodnica, care a funcţionat încă 
din 1917, a fost repartizat pentru prizonierii 
cu grad de ofițer. In cel din Gdansk, ampla- 
sat într-un cartier situat in apropierea cana- 
lului portuar, prizonierii locuiau în vapoare 
ancorate la mal și în barăci. Aici au fost 
deținuți circa 7.000-8.000 de prizonieri ruși 
și câteva sute de ofițeri de alte naţionalităţi: 
englezi, francezi și peste 500 de români. 
Lagărul de la Tuchola (Tuchel), cu o su- 
prafață de 37,5 hectare, amplasat la 3 kilo- 
metri est de orașul cu același nume, pe 
șoseaua ce duce spre Swiecie, la circa 100 
de kilometri de Gdańsk, a fost afectat la 
început prizonierilor ruși. In partea de nord 
a lagărului trecea linia ferată Tuchola- 
Laskowice, pe care au fost aduși de la 
Turtucaia și din Carpaţi prizonierii români, 
probabil circa 20.000 de persoane. Cei 
care ajungeau aici erau cazați în cele 200 
de gropi sau bordeie, săpate cu mâna lor, 
în care locuiau câte 180 de persoane”. 


În urmă cu un secol — la Turtucaia 
sau despre o pagină de durere și rușine 
- cum grăit-a istoricul? 


Acolo a început tragedia cea mare din 
războiul sfânt pentru întregirea neamului. 
Acolo s-a petrecut înfrângerea dureroasă 
şi umilitoare cunoscută, soldată cu mari 
pierderi umane. Acolo, pe acel cap de pod, 
la începutul lunii septembrie 1916, la foarte 
scurt timp de la intrarea tării în marea 
conflagrație mondială a avut loc bătălia de 
laTurtucaia în timpul căreia s-au confruntat 
aripa stângă a Armatei a Ill-a bulgare, 


formată din 26 de batalioane, printre care 
şi un detașament mixt al maiorului von 
Hammerstein (de puterea unei brigăzi), for- 
mat din trei batalioane bulgare și unul ger- 
man. Forțelor militare de mai sus li s-au mai 
adăugat cinci escadroane de cavalerie, trei 
companii de mitraliere și cinci companii de 
geniști. De subliniat că, în condițiile date, 
artileria de care dispuneau forțele bulgaro- 
germane a fost foarte puternică: 128 de 
guri de foc, din care șapte tunuri cu calibrul 
de 75 mm, cu tragere rapidă, și 56 de piese 
mobile de artilerie grea, din care opt tunuri 
lungi de 150 mm, 24 de tunuri lungi de 120 
mm și 24 de obuziere de 120 mm. Calitativ, 
trupele bulgare din jurul localității Turtucaia 
aparțineau celor mai bune divizii active. 
Partea română angajată în apărarea locali- 
tăţii a fost formată din Divizia a 17-a -15 ba- 
talioane, la care s-au adăugat pe parcursul 
bătăliei Divizia a 15-a - 16 batalioane. 
Pe Dunăre, Turtucaia mai era apărată de 
Divizia de Dunăre a flotei, compusă din 
patru monitoare cuirasate și opt vedete, cu 
32 de guri de foc și comandată de contra- 
amiralul Negrescu. Artileria capului de 
pod Turtucaia era formată din 110 guri de 
foc împărțite astfel: 28 fixe (24 grele și 4 
ușoare), 59 semimobile — înhămate cu boi 
(31 grele și 28 ușoare) și 23 mobile — înhă- 
mate cu cai (15 grele și 8 uşoare). Slă- 
biciunea artileriei românești era cauzată de 
lipsa tunurilor cu tragere rapidă (doar 40 
din total), precum și de răspândirea aceste- 
ia pe un front de peste 30 de. Calitativ, tru- 
pele române din garnizoanaTurtucaia apar- 
tineau unor divizii nou înființate. In Divizia a 
17-a intra un singur regiment activ, restul 
fiind format din rezerviști.* 

In luptele sângeroase de ambele părți, 
date timp de o săptămână, pierderile româ- 

nilor (morti și răniți) au totalizat 160 de 
ofiteri și 6.000 de soldați, în vreme ce 480 
de ofițeri și 28.000 de soldaţi au ajuns în 
prizonierat. 

De remarcat că victimele de mai sus, 
enumerate lapidar, poartă în spate mii de 
tragedii, răsfrânte asupra a zeci de mii de 
familii și de persoane. Am făcut prezenta- 
rea de mai sus pentru a sublinia că militarii 
respectivi, au ajuns -— în calitate de prizo- 
nieri de război — în lagăre din Pomerania, 
care din perspectiva timpului s-au dovedit a 
fi un prolog al Auschwitz-ului de mai târziu. 

Pierderile românești s-au cifrat la apro- 
Ximativ 34.000 de oameni (morți, răniți și 
dispăruți), alți 3.500 de oameni reușind să 
iasă spre Silistra din încercuirea realizată 
de trupele bulgaro-germane, în timp ce 
aproximativ două mii de ostași au scăpat 
trecând Dunărea spre Olteniţa, înot sau cu 
ajutorul marinei fluviale române. 

Bătălia de la Turtucaia a dus, totodată, 
la retragerea a șapte divizii românești de 
pe pe frontul de nord. 

In același timp, înfrângerea de la 
Turtucaia a permis trupelor bulgaro-germa- 
ne să atace Dobrogea (pe care ulterior au 
și ocupat-o), dar și mai gravă a fost între- 
ruperea ofensivei desfășurată în nord, în 
Transilvania, de trupele române împotriva 
trupelor germane și austro-ungare, transfe- 
rate fiind de aici șapte divizii; trupele româ- 
ne au fost împinse pe linia Carpaţilor, 
Muntenia fiind invadată la rândul ei. 

A avut dreptate fostul diplomat și fin 
politician Constantin Argetoianu când a 
afirmat că lecţia aspră de la „Turtucaia a 
pus în plină lumină goliciunea oamenilor 
cărora tara le încredințase soarta ei, aproa- 
pe fără niciun control. Cu Turtucaia a luat 
naștere la noi o mentalitate nouă și se 

poate zice că, odată cu dezastrul de la 
Turtucaia, s-a trezit și opinia noastră 
publică la conștiința datoriilor ei”.* 


Soarta prizonierilor români 
morţi peste fruntariile tării 


Cercetând cu atenție bibliotecile și arhi- 
vele românești, la o sută de ani de la 
Marea conflagrație mondială, constatăm — 
cu mare regret - că istoriografia româ- 
nească nu dispune încă de o monografie 
consacrată martiriului ostașilor români din 
primul război mondial. Nu cunoaștem 
decât fragmentar, împrejurările în care au 
avut loc deportările efectuate de puterile 
centrale, numărul și datele cât de cât exac- 
te ale deportaților, cum s-au petrecut aces- 
tea, locurile de detențiune, condiţiile de trai 
etc. Există foarte puține mărturii despre 
traiul și viata cotidiană a prizonierilor 
români, umilințele și chinurile îndurate de 
aceștia, soarta lor pe meleaguri străine. 
Foarte puţine sunt mărturiile lăsate de 
aceștia, iar investigaţiile făcute de istorici și 
publiciști sunt rușinos de puţine. Incă nu 
avem reconstituite toate situaţiile și mai 
ales chinurile îndurate, iadul prin care au 
trecut din noiembrie 1916 eroii crucificaţi 
pe multe golgote germane, austriece, 
bulgărești, rusești etc. Fată de grozăviile 
îndurate, manifestarea acestora a fost 
prea repede trecută în umbră și apoi zeci 
de ani dată uitării. 

Au îngreunat mult posibilitatea de a 
întreprinde cercetări pe măsură, izbucnirea 
prea grabnică, după finalizarea primului 
război, izbucnirea celui de-al doilea, în fapt 
mult mai nimicitor și mai pustiitor. La 
sfârșitul celei de a doua mari conflagrații 
mondiale intrarea României în sfera de 


Retragerea trupelor românești de pe frontul de la Turtucaia, 1916 


influență rusească de orientarea atee, a 
condus din start la marginalizarea institu- 
țiilor care puteau contribui la cunoașterea 
realităților crude vechi și noi, încât desco- 
perirea tributului de sânge vărsat de 
români în timpul celor două războaie a fost 
aproape imposibil de relatat, acesta fiind 
un tabu. Stăpânii moscoviți erau puși pe jaf 
nu pe cunoașterea chinurilor celor căzuți la 
Stalingrad, la Odessa sau la Cotul Donului. 
Puţini dintre prinzonierii care s-au întors în 
anii ‘50 din lagărele de concentrare din 
Siberia și Kazahstan au mai avut posibilita- 
tea descrierii celor îndurate și au fost peste 
o sută de mii. Indolenţa societăţii în 
ansamblul ei, dar mai ales a unor instituţii 
de frunte a îmbrăcat în anumite perioade 
forme și dimensiuni condamnabile, rar 
întâlnite în alte tări. Putem număra numai 
pe degete pe istoricii care timp de o sută 


de ani s-au aplecat asupra acestei proble- 
matici. Cu un interes și o preocupare mai 
mare s-ar fi putut face ceva. Lipsa de curaj 
şi complacerea institutelor de specialitate, 
a arhiviștilor și istoricilor, cât și a politicieni- 
lor obedienți la comandamentele vremuri- 
lor a scos din sfera cunoașterii această 
problematică. 

In acești ani ne aflăm în fața marcării 
unui eveniment istoric de mare importanță: 
Centenarul Unirii, încât cunoașterea aces- 
tui capitol tragic din istorie și legat de soar- 
ta a zeci de mii de români prizonieri din pri- 
mul război mondial și a altor sute de mii din 
cel de-al doilea, eroi morți departe de tară, 
uitaţi definitiv din clipa în care au închis 
ochii. 

Cu regret trebuie spus că nu avem, ca 
națiune, în fibra noastră pioșenia și deter- 
minarea pe care au dovedit-o polonezii în 

a cerceta și a cunoaște fiecare episod al 
bătăliilor date în ambele conflagrații și a-i 
cinsti pe cei morți. Sunt foarte mari similitu- 
dini în soarta celor două popoare și arma- 
te, abordarea, tratamentul problematicii. și 
rezultatele investigaţiilor în acest plan au 
fost totalmente diferite. 

S-a ajuns până acolo încât de la istorici 
polonezi să aflăm, de pildă, după aproape 
90 de ani de la terminarea primului război 
mondial, urmare a investigaţiilor acestora, 
pe teren și în arhive, că pe teritoriul Po- 
loniei, aliat militar al României din 3 martie 
1921, în toată perioada interbelică și-n zeci 
de ani în cea postbelică, că cele mai mari 
necropole cu eroi români din Europa 
Centrală se află pe teritoriul lor: la Czersk, 
Tuchola, Lambowice, etc.* In ciuda faptului 
că aceste lucruri le-am semnalat rapid nici 
o instituție românească de prestigiu: 
Armată, Biserică, Preşedinţie, Parlament, 
Guvern, Diplomatie, Societate civilă etc. 

nimeni n-a mișcat un deget. O nepăsare 
atât de dureroasă greu de închipuit. 
Depoziţia făcută la 1917, în fata Comi- 
siunei Extraordinare de Anchetă din de 
către medicul francez Fortune Cresson, 
scăpat din captivitatea nemţească și deve- 
nit, în acel an, director al Coloniei Franceze 
din Petrograd, publicată și în ziarul en- 
glezesc Times arată cât de groaznică a 
fost robia în Germania cât și faptul că cele 
ce se petreceau în lagărele morții din Po- 
merania au ajuns la urechile opiniei publice 
mondiale. lată ce a scris medicul francez: 
„Grea pentru ofițeri, robia aceasta e de 
neîndurat cât şi pentru soldaţii de rând. 
Germania a imaginat un sistem special 
pentru prizonieri ca să îi distrugă în cât mai 
mare număr. Pentru germani prizonierul nu 
mai e om, ci un sclav fără drepturi, o vită 
care poate fi întrebuințată la toate muncile. 
Se înjugă prizonierii la plug și la grapă; ară 
și grăpează pământul sub lovituri de bici. 


Pomerania - https://en.wikipedia.org/wiki/Province_of_Pomerania_(1653%E2%80%931815) 

Cu jugul de gât trag care încărcate, rupân- 
du-și pieptul în forța care-i doboară și ger- 
manii nu ţin seamă de puterile și sănătatea 
prizonierilor. Toţi trebuiesc să muncească: 
cei bolnavi ca și cei sănătoși. 

Cel care moare e înlocuit cu altul. 

La torturile trupești ale acestor neno- 
rociți se adaugă foamea și bătaia. Pri- 
zonierii sunt înfometați în toată accep- 
tiunea cuvântului. Caută rămășițele de prin 
lăzile cu gunoi. Se aruncă cu lăcomie asu- 
pra cartofilor cruzi și stricati; culeg tot ce 
găsesc și sentimentul de scârbă e într-atât 
de desființat încât dezgroapă hoituri de 
animale moarte și le rod carnea ca să își 
potolească foamea. 

Foamea face ca acești nenorociti să 
piardă orice înfățișare omenească; săr- 
manii seamănă cu niște schelete. Pielea le 
e acoperită de bube, furuncule purulente. 
Alţii rătăcesc, umflaţi, abia târându-și 
picioarele — și, stingându-se din zi în zi, 
cad și mor pe drum. 

Nici priveliștea acestor oameni nu 
deşteaptă un simțământ de milă la ger- 
mani. Prizonirii sunt loviți sălbatic în tabere 
și la muncă. li lovesc cu orice le iese înain- 
te și le pricinuiesc răni de nevindecat. Sunt 
bătuţi cu vâna de bou, cu vergi de fier, cu 
patul puștii, cu baioneta și cu vârful cizmei, 
sunt spânzurați la stâlpi până când leșină; 
flămânzi și istoviţi, sunt lipsiți zile întregi, 
de bucăţica de pâine și de hrană care li se 
servesc când dă Dumenzeu. 

Ca pedeapsă, sunt puși în apă rece, 
lângă o sobă încălzită până la roșu, sau 
siliți să stea dezbrăcați sub razele unui 
soare de foc ori puși cu genunchii pe 
bucăţi de cărămidă colțuroasă. — In sfârșit 
nu există tortură iscodită de perversitatea 
omenească cu care să nu fie chinuiti 
nenorociții de prizonieri. 


Prizonierii suferă și moralmente: se 
simt lipsiți de orice apărare și cu desăvâr- 
șire lăsați la discretia dușmanului, care — 
fără milă — îi face mereu să înțeleagă că 
prizonierul nu e om, ci un animal, de a 
cărui viață e nevoie atâta cât poate să fie 
de folos Germaniei. 

Continua umilire a demnităţii lor de 
oameni îi apasă și îi duce la disperare, la 
sinucidere. 

Dacă simplii soldați sunt, puţin câte 
puțin transformați în schilozi din pricina 
mizeriei fiziologice, condiţiile regimului 
ofițerilor în captivitate îi preface în invalizi 
psihici, în morfinomani și neurastenici 
lipsiţi de energie și de voință. 

Viața prizonierilor în Germania este 
înspăimântătoare, dacă nu se vor lua mă- 
suri imediate ca să li se îmbunătățească 
soarta și puținii care vor rezista vor rămâne 
infirmi, ofticoși și nebuni, nu se va întoarce 
niciunul capabil de muncă”. 

lată-l descris din interior iadul în care 
şi-au dat obștescul sfârșit peste 10.000 de 
prizonieri, militari români în Pomerania, 
uitaţi timp de o sută de ani de urmașii lor. 


' Nicolae Mareş, Patria nerecunoscătoare, 
„Ziua”, 13 noiembrie 2007; idem, Nicolae Mareș, 
Eroi și morminte, Oficiul Naţional pentru Cultul 
Eroilor, pp. 43-61. 

* Constantin Kirițescu, Istoria războiului pentru 
întregirea României, Atelierele „Cartea Româ- 
nească“, București, editia II-a, în 3 volume, p. 362. 

“https://ro.wikipedia.org/wiki/B%C4%83t%C 4% 
83lia_de_la_Turtucaia/. 

* Florin Constantiniu, O istorie sinceră a popo- 
rului român, Editura Univers Enciclopedic, Bu- 
curești, 1997. 

Vom reveni în numerele următoare cu pre- 
zentarea fiecărui lagăr pomerian în parte (nota 
autorului N. M.) 

MIRCEA CARP 


O zi din istoria eliberării 
Ardealului de Nord 


Armata Română a dăruit eliberarea 
Ardealului de Nord regelui, de ziua sa de 
naștere, în 25 octombrie 1944. 


Era o zi frumoasă de toamnă timpurie 
când detașamentul blindat „Colonel Matei” 
înainta prin pădure spre drumul care duce 
spre Careii Mari. Atunci a fost brusc oprit 
de o neașteptată rezistență germană. 
Două Tacam-uri au primit ordin să atace 
pozițiile germane. 

In momentul în care au ieșit din pădure 
au fost ținta artileriei antitanc inamice. 
Tancul-vârf a fost grav demolat — sublo- 
cotenentul de rezervă Teodorescu, cel mai 
tânăr dintre noi, a murit pe loc, iar sergen- 
tul Samoilă a fost rănit. Tacam-ul rămas a 
primit ordin să se retragă imediat până la 
noi instrucțiuni aducând cu el sublocote- 
nentul decedat și sergentul rănit. Sergentul 
a fost preluat de postul de prim ajutor. 

După aceea, înainte de apusul soare- 
lui, ofițerii ne-am strâns pentru a primi de 
la colonelul Matei ordinul de luptă de a 
doua zi. 

Incidentul, dar mai ales moartea cama- 
radului nostru, cel mai tânăr ofițer din uni- 
tate, ne-a lovit pe toți. Impreună cu 
colonelul Matei ne-am adunat și am tinut 
un moment de reculegere, i-am dat ultimul 


onor celui murit la datorie, iar un caporal a 
rostit „Tatăl nostru”. Apoi fiecare ne-am 
îndepărtat cu gândurile și cu tristețile noas- 
tre, cu amintirile noastre și cu teama de 
ziua de mâine. 


După aceea ne-am răspândit în cău- 
tarea unui loc prielnic în care să ne odih- 
nim câtuși de puţin pentru că ne aștepta o 
zi foarte grea. Am găsit un copac ale cărui 
rădăcini mari ieșiseră mult din pământ. 
Mi-am făcut din veston o pernă și m-am 
lungit, încercând să adorm. 


Soldaţi în 1944 

- Este un loc aici și pentru mine, dom- 
nule sublocotenent? 

Era glasul locotenentului Aurelian, 
comandantul grupului de tancuri. 

- Bineînțeles că este, și i-am făcut loc 
lângă mine. 

S-a lungit alături în așa fel încât i-am 
putut vedea pe mâneca stângă a vestonu- 
lui semnul V-mare, cusut. Curiozitatea m-a 
făcut să îndrăznesc să-l întreb când și cum 
a fost rănit, pentru că eu știam că ofițerii de 
rezervă trebuiau să servească pe front 
numai cel mult trei luni de zile și apoi să fie 
lăsați la vatră. 

— Am fost rănit acum trei ani când 
încercam să eliberăm Basarabia, în luptele 
de la Chișinău. După aceea am fost trimis 
la vatră, așa cum prevede legea. 

- De ce atunci, domnule locotenent, 
sunteți din nou pe front? 

- La 23 august 1944, îmi răspunde 
locotenentul, am ascultat la radio că a 
sunat din nou goarna și Majestatea Sa 
Regele a ordonat eliberarea Ardealului de 
Nord. Luptasem pentru eliberarea Basa- 
rabiei, ce trebuia să fac acum când a venit 
rândul Ardealului ocupat?! M-am sfătuit cu 
soția mea -— și ea din același sat, și ea 
învățătoare — după care, când s-au ivit 
zorile, m-am prezentat la cancelaria școlii. 
l-am spus directorului (care era mai în 
vârstă decât mine și luptase în Primul 
Război Mondial) că locul meu este din nou 
alături de cei care vor lupta acum pentru 
eliberarea Ardealului. Ne-am dus amândoi 
în clasă (clasa a patra) la care eram 
învățător, unde elevii erau deja prezenți. 
Directorul le-a spus: „Invăţătorul vostru a 
ales să vă părăsească pentru câtva timp și 
să lupte pentru eliberarea Ardealului”. 
După câteva reacţii timide, întreaga clasă 

a izbucnit în aplauze. Elevii s-au repezit la 
mine și mi-au cerut să promit că mă voi 
întoarce sănătos lângă ei, ceea ce eu am 
promis învocând și vointa Domnului. Am 
plecat la centrul de recrutare unde, erau și 
alti învățători ca mine, rezerviști strânși 
pentru același lucru. 

Cam asta-i tot ce am de spus, tinere! 
Hăi sa ne culcăm, mâine va fi o zi grea! 

Și așa a încheiat locotenentul Aurelian 
amintirile sale. 

Eu aș fi vrut să-i spun multe lucruri, dar 
nu am putut să mai spun decât: 

— Domnule învăţător, vă mulțumesc 
pentru această lecţie de istorie și datorie 
față de neam, Țară și Rege. 

A doua zi ne-am continuat atacul până 
la Careii Mari, și peste câteva zile ne-am 
alăturat altor unităţi românești, eliberând 
ultima bucată de pământ românesc răpită 
prin Dictatul de la Viena. 

25 octombrie 1944 a fost proclamată 
Ziua Armatei Române. Tot atunci, fiind ziua 
de naștere a Regelui, armata a dăruit 
această victorie comandantului ei suprem. 
Așa a rămas până la abdicarea forțată a 
Regelui, la 30 decembrie 1947. Comuniștii 
au preluat atunci puterea și orice referire 
făcută despre omagiul adus de către arma- 
ta română comandantului ei suprem a fost 
eliminată. 

Dar istoria nu stă niciodată în loc... 


Aici, Mircea Carp... s-auzim numai de bine! 


Mircea Carp 
scurt profil militar 


Mircea Carp s-a născut la 28 ianuarie 
1923 la Gherla, jud. Cluj, România, dintr-o 
familie de militari oameni politici și cărturari 
care au contribuit la făurirea României 
Mari. 

A urmat între altele Liceul Militar „Gh. 
Macarovici” din lași și a abslovit Colegiul 
Naţional „Nicolae Filipescu” de la Mănăs- 
tirea Dealu / Predeal. 

A urmat Școala de Ofițeri de Tancuri în 
Germania terminând al 7-lea în promoția 
sa. In iunie 1944 a fost înălțat la gradul de 
sublocotenent în Amata Română. 

A participat cu detașamentul blindat 
Colonel Matei la întreaga campanie de 
eliberare a Ardealului de Nord din august 
1944 până în 25 octombrie 1944, când a 
fost eliberată ultima bucată de pământ 
românesc de sub ocupație maghiară. 

A fost rănit în campania de eliberare a 
Ardealui. A fost decorat de regele Mihai cu 
Ordinul Coroana României cu Spade și 
Panglica de „Virtute Militară”. 

Doi ani mai tarziu, în 1946 a fost epurat 
din armată de regimul procomunist pentru 
atitudinea sa refractară. 

Cu un an mai târziu, în 1947 a fost ares- 
tat, după care a reușit să se refugieze în 
străinătate, întâi în Austria apoi în SUA, 
unde a fost director la radio Vocea Ame- 
ricii. Mai târziu s-a reîntors în Europa fiind 
transferat la Radio Europa Liberă. In para- 
lel cu cei 50 de ani de activitate la cele 2 
posturi de radio, Mircea Carp a fost activ în 
lupta de demascare a regimului comunist 
din tara natală, atât în exil cât și mai târziu 


Mircea Carp, la data evenimentelor 


la reîntoacerea în țară: în Academia Ro- 
mâno-Americană de Artă și Știință - ARA — 
California, „Apoziţia” Munchen și în Româ- 
nia la: Alianţa Civică, Memorialul Sighet, 
consiliul consultativ al Revistei Memoria și 
bineînțeles Asociaţia Tradiţia Cavaleriei. 
Pentru aceste activități a fost decorat cu 
Ordinul Naţional „Steaua României” de 
președintele Emil Constantinescu. 

Când a împlinit vârsta de 95 de ani 
Mircea Carp a fost decorat de Regele 
Mihai cu Crucea Casei Regale printre 
altele pentru „recunoașterea carierei sale 
militare scurtată prea devreme în perioada 
instaurării comunismului”. 

Mircea Carp, trăiește în München și 
continuă să fie prezent în diferite activităţi 
şi manifestări cu profil românesc, ca de 
pildă, reluarea emisiunilor postului de 
Radio Europa Liberă. 

DAN GHEORGHE 


Misterul eroului 
necunoscut 4855 


In urmă cu doar câteva zile, pe dealul 
Cireșoaia, unde au avut loc bătălii în 
Primul Război Mondial, a fost găsit schele- 
tul unui militar căzut în luptă. Sub torace 
avea încă plăcuța de identificare, așa că 
va putea fi identificat, la 101 ani după ce și- 
a dat viata pentru tară. 

Pe 21 octombrie am primit un mesaj de la 
inginerul Florin Boșoteanu, șeful Asociaţiei 
„Prospectorii istoriei” din Comănești. „Azi, 
împreună cu câţiva colegi din asociație, am 
descoperit osemintele unui soldat român, 
împreună cu elemente din echipament, 
plăcuța de identificare și muniția aferentă”. 

Imi spune că este vorba despre un 
ostaș din Primul Război Mondial. Insă 
amănuntul care ar face pe oricine să sară 
în bocanci si să plece negreșit spre un 
asemenea subiect este legat de plăcuța de 
identificare. Un fapt cu totul ieșit din 
comun, subliniază amicul meu. 

Căci este plină glia noastră de anonimi 
care și-au sacrificat viața pentru România. 
Darămite să îţi dai seama că tocmai acum, 
în anul Centenarului, un erou din 1917 
se întoarce acasă. 

Dacă ai numele lui, îmi spune Florin, se 
poate creiona un destin. Și îndeplinești o 
îndatorire creștinească. Anume ca pe 
crucea soldatului să-i apară identitatea și 
să fie pomenit în veac. 

Plăcuța de identificare - 4855 


Cireșoaia. Ultima bătălie 

Las de-o parte divagaţiile, pentru că 
sunt multe lucruri de aflat. In primul rând, 
descoperirea a fost făcută pe dealul 
Cireşoaia, din județul Bacău. Despre zona 
aceasta se poate spune că a fost un punct 
strategic și pentru români, și pentru ger- 
mani și austro-ungari, în arealul Oituzului. 

Ambele tabere au știut că Cireşoaia era 
încă o poartă de intrare în Moldova, de 
data asta spre Târgu Ocna. Dacă ar fi 
reușit să spargă frontul în acest loc, trupele 
Puterilor Centrale ajungeau în spatele lini- 
ilor de apărare de pe frontul de la 
Mărășești. Ceea ce pentru noi ar fi fost un 
dezastru. Bătălia de la Cireșoaia, care a 


durat trei zile, între 27 august / 9 septem- 
brie — 29 august / 11 septembrie 1917, 
conform stilului vechi și celui nou al calen- 
darului, a reprezentat ultima confruntare 
majoră din acel an de foc al României, 
înaintea izbăvirii din 1918. 


Imaginile din satelit 

Aproape în fiecare week-end membrii 
Asociaţiei se întâlnesc, își iau cu ei detec- 
toarele de metal și ies la prospecțiuni. 
Alegând locul și făcând strategia de 
căutare. In 21 octombrie s-au îndreptat 
spre dealul Cireșoaia. „Este între Valea 
Trotușului și Valea Oituzului”, precizează 
interlocutorul. De la Comănești au mers pe 
şosea 20 de kilometri până la Târgu Ocna, 
iar de acolo încă șapte kilometri pe un 
drum forestier. Terenul e destul de acci- 
dentat, ai nevoie de mașină cu garda înaltă 
și tracțiune integrală. 

Acum le-a atras atenţia un anumit peri- 
metru. Ce anume? „Din imaginile satelitare 


văzusem niște tranșee la câteva sute de 
metri, mai jos, fată de fortificația principală, 
din vârf”. Șanţurile sunt în partea stângă a 
construcției militare principale. Fiind astfel 
în lateral, puteau avea și rol de santinelă. 


Primul fragment uman 

„Spuneti-mi cum a fost în acea zi“, îmi 
îndemn prietenul să-mi povestească de-a 
fir a păr ce s-a întâmplat. 

Inainte de ora nouă erau deja în locul 
vizat de ei. Insă mult timp nu găsesc cine 
ştie ce. Doar câteva frânturi de echipament 
german și austro-ungar. Și unelte militare, 
adică lopeţi de infanterie. Intr-un alt loc dau 
peste o cazma. Câteva gloanțe de pușcă 
Lebel, dar și bucăţi din piele de la 
cartușieră. Au grijă să nu strice nimic, așa 
că răzuiesc pământul cu un cuțit, cât mai 
ușor posibil. Oricum, adâncimea nu e 
mare, cel mult două palme. 

Aparatul țiuie din nou și apare o 
cataramă de rucsac. Apoi un fragment de 

teacă de la o baionetă. Parcă ceva îi 
îmboldea totuși să dea, strat după strat, 
țărâna la o parte, mai repede. Când, la un 
moment dat, observă o bucată de os. 
„Ulterior am constatat că era de la şold”, 
adaugă Florin. 


Apel la 112 

In acest moment pune mâna pe tele- 
fon, pentru că știe foarte bine procedura, și 
sună la numărul unic de urgentă 112. Sunt 
rămășițe omenești, iar legea trebuie 
respectată întocmai. Poliţiştii locali de la 
Secţia din stațiunea Slănic Moldova ajung 
primii la fata locului. Pe urmă apar spe- 
cialiștii de la Criminalistică și cei de la 
Brigada Pirotehnică a Inspectoratului pen- 
tru Situaţii de Urgenţă din județul Bacău. 
Explicabil, fiind identificate în locul cu pri- 
cina și câteva grenade, despre care se 
poate presupune că încă sunt letale. Se 
începe delicata operaţiune de îndepărtare 
a pământului din jurul oaselor. Incetul cu 
încetul iese la iveală un schelet întreg. 


Lipsesc bocancii 

Poziția craniului, dar și a osemintelor, 
arată că trupul a stat, de la ultima suflare 
până în ziua de azi, cu fața în jos. Una din 
ipoteze este că a fost aruncat de suflul 
unei explozii și acolo a rămas, acoperit de 
glia pentru care își vărsase sângele. Nu 
este însă exclus să fi fost rostogolit în șanț 
și acoperit la repezeală de inamici. 

Lângă oseminte s-au mai găsit catara- 
ma de la curea sau paftaua, butonii de la 
veston, câteva bucăți de postav, frânturi 
ale unui rucsac. In schimb, lipsesc bo- 
cancii. Măcar resturi din ei s-ar fi păstrat. 
Să fi fost acest soldat descălțat, după ce 
murise? S-a mai auzit de situaţii în care 

morților li se luau obiectele personale, cele 
imediat trebuitoare sau valoroase. 


Numărul 4855 

Dar tuturor celor prezenţi le atrage 
atenția bănuţul, să-i spun așa, destul de 
mic, aproape rotund, pentru că marginile i 
s-au măcinat, pe care se văd clar, încrus- 
tate în metal, cifrele 4855, formând practic 
un cod, fiind dispuse una lângă alta. E 
numărul de identificare al soldatului. 

Unde anume se afla plăcuța? Adică în 
dreptul cărei părţi a corpului. Mi se pare un 
detaliu important. „Chiar este“, adaugă par- 
tenerul de discuţie. Plăcuța era în dreptul 
toracelui. Deci când soldatul s-a prăbușit, 
rămânând pe burtă, bănutul era sub el. 

Se ştie că ostașii români plecau pe 
front fără acte de identitate la ei. Unicul lor 
„buletin” era această plăcută, care avea pe 
ea un cod. Cifrele de pe bănut corespun- 
deau cu același cod din catastifele unității 
militare din care provenea soldatul în 
cauză. Plăcuța era purtată la gât. Așadar 
putem elimina fără doar și poate riscul 
de-a spune că acest obiect n-ar fi al lui. 
Era sub trup. De dincolo de timp, ostașul 
și-a apărat identitatea. 

lată de ce se poate spune că avem 
de-a face cu o adevărată comoară. E ulti- 
mul cuvânt pe care militarul ni-l spune 
despre el însuși. După un secol. Inteleg 
entuziasmul pasionatului de istorie. 


Fiecare tabără cu modelul 

ei de identificare 

Incă un amănunt trebuie neapărat 
lămurit. Este acest bănuț specific Armatei 
Române? Răspunsul vine imediat și e ca- 
tegoric pozitiv. Ai noștri primeau niște 
însemne metalice destul de mici, fie 


pătrățoase, fie sub formă de cruciuliță. 
Bănuţul pe care îl vedem acum, deși în 
bună măsură deterioriat, nu ne poate înde- 
părta totuși de adevăr. 

Pasionatul de istorie din Comăneşti știe 
cum arătau plăcuțele austro-ungare și cele 
germane. A găsit destule prin locurile 
astea atât de zbuciumate. Fiecare armată 
avea specificul ei, din acest punct de 
vedere. Cum erau cele austro-ungare? 
Aveau o formă complexă. Două coperti, 
dintr-un aliaj, în interiorul cărora se găsea 
un petic de hârtie cu datele ostașului, 
numele, vârsta, unitatea din care făcea 
parte. Dar cele germane? Erau cele mai 
mari dintre toate. De formă ovală. Un 
asemenea obiect, albicios, îți acoperea 
aproape toată palma. 


Priveghi după 101 ani 

Imediat după ce primul fragment de os 
a ieșit la lumina zilei, înainte de a veni 
poliția, când oricum nu mai aveau voie să 
se atingă de nimic, Florin și colegii săi, 
Ciprian Racoș și Sorin Mare, au aprins 
lumânări și s-au rugat la căpătâiul celui 
dispărut, pentru liniștea sufletului său. 


„A fost primul său priveghi, după 101 
ani de când a murit’, emotia domină în 
mod vădit cuvintele. Soldatului, încă 
necunoscut, i-au spus pur și simplu Andrei. 
Așa le-a venit lor în gând. Considerând că 
aici e un suflet. 


Apel către Armată 

Asociaţia „Prospectorii istoriei” va face 
de acum încolo toate demersurile nece- 
sare, în principal la Armată și la Oficiul 
Naţional pentru Cultul Eroilor, în așa fel 
încât numele adevărat al soldatului să fie 
aflat. Orice om vrea, după atât de mult timp 
de când a plecat, să se întoarcă la vatra 
sa. La familie. La nepoți, la strănepoți. 

„Poate nu vom ști niciodată cu adevărat 
cum a murit eroul nostru, însă sper că vom 
afla adevărata lui identitate, iar urmașii lui 
de azi vor putea afla, în sfârșit, ce s-a 
întâmplat cu bunicul sau străbunicul lor”, 
sunt vorbe care răsar în același timp cu o 
lacrimă. 

Florin mai spune că el și ceilalți 26 de 
colegi ai săi se vor reuni în locul sfinţit de 
sângele lui Andrei, să ridice o cruce. 

„Sperăm ca pe crucea aceasta să fie 

trecut și numele adevărat al ostașului”. 
Osemnintele și toate celelalte obiecte, 
inclusiv plăcuța de identificare, au fost 
duse de anchetatori la Institutul Medico- 
Legal din lași. Conform reglementărilor. 
știu de la omul din Comănești, întrebându-l 
ce s-a întâmplat după cercetarea la fata 
locului. 


Comunitatea 

care își prețuieşte istoria 

Domnule Andrei, îţi voi spune așa până 
când vom afla cum ai fost botezat, hai să 
vedem ce ai fost în 1917. Tăran? 
Orășean? Majoritatea soldaților noștri 
proveneau din mediul rural. Aș înclina mai 
degrabă spre cea dintâi opțiune. 

Cât privește vârsta, nu mă aventurez. 
Au fost și tineri atunci, dar și oameni bine 
copti, cu arma în mână. Acum vine partea 
cea mai grea, identitatea dumitale. Cum 
spuneam deja, plăcuța de identificare are 
un număr care coincide cu indicativul din 
arhivele unităţii militare, unde fiecare ostaș 
în parte a fost înrolat. 

Ar trebui să vedem azi ce efective au 
acționat în zona Cireșoaiei, ca să știm 
unde trebuie să cerem lămuriri. Am 
descoperit o sursă de informaţii foarte im- 
portantă pe pagina de internet www.cire- 
soaia.ro, a comunității din localitatea cu 
același nume din judetul Bacău. 

Portalul ne arată și altceva. Cât de mult 
își preţuiesc localnicii istoria, faptele care 
s-au petrecut pe teritoriul unde ei s-au năs- 
cut și trăiesc. Uite că a fost nevoie să 
răsari dumneata, stimate Andrei, ca la rân- 
dul meu să aflu despre niște oameni vred- 
nici, din actualitate. 

Așa știu că anul trecut, pe 12 august, 
comemorând 100 de ani de la cea din 

urmă bătălie de proporţii de pe fronturile 
din Moldova, toată suflarea comunei 
Cireşoaia a urcat pe acest deal emblema- 
tic. Un localnic, Cornel Solomon, a ridicat 
din banii lui o cruce din piatră chiar pe locul 
fortăreței de la cota 772. Monumentul 
amintește de jertfa celor 2.000 de ostași ai 
Regimentului 15 Infanterie. 


Primii pași în aflarea adevărului 

Pe aceeași pagină de internet putem 
citi un amplu studiu, al cărui autor este 
Corneliu Stoica, intitulat „Zile de foc la por- 
tile orașului Târgu Ocna. Centenarul lup- 
telor de la Coşna și Cireșoaia, 1917-2017”. 

Un text excepțional, nu doar pentru că 
prezintă în detaliu fapte și relatări ale mar- 
torilor, dar și sub aspectul care ne intere- 
sează cel mai mult acum. Se dau numele 
unităților românești care au acţionat în 
acest loc. 

lată în continuare denumirile acestor 
formaţiuni militare. Divizia 7 Infanterie. 
Regimentul 15 Infanterie, Regimentul 27 
Infanterie, Batalionul de Vânători de Munte 
comandat de maiorul Virgil Bădulescu. 
Divizia 1 Cavalerie, Regimentul 22 Infan- 
terie, două batalioane de grăniceri și două 
baterii de artilerie de la Diviziile 6 și 7 de 
Infanterie. In apogeul bătăliei concentrarea 
e mult mai amplă, însemnând 34 de bata- 
lioane de Infanterie, patru escadroane de 
Cavalerie, 35 de baterii de artilerie. 

Ni se mai spune că tribut însemnat de 
sânge l-a dat Regimentul 27 Infanterie 
Bacău, din rândul căruia au pierit 30 de 
ofiteri și 1.570 de soldați. 


Amintiri care nu vor muri niciodată 
Cuvintele celor care au trecut prin 
înverșunarea aceea ard și azi. Gheorghe |. 


Brătianu, viitor istoric și om politic, era în 
1917 sublocotenent în Regimentul 4 
Artilerie. Mai târziu, în 1934, va scrie în 
„File rupte din cartea războiului” despre 
acele clipe care i-au marcat, cu siguranță, 
întreaga viață. „Ultimul asalt, la Cireșoaia, 
a fost extrem de greu și sângeros. Prin 
desișul nepătruns al pădurii pregătirea arti- 
leriei nu s-a putut face îndeajuns, iar când 
infanteria a pornit la ora hotărâtă rețelele 
de sârmă erau întregi și mitralierele 
dușmane neatinse”. 

Scriitorul loan Missir, căpitan în 
Regimentul 8 Obuziere, a lăsat memoriei 
noastre următoarele rânduri, în cartea 
„Fata moartă”, apărută în 1937. Desco- 
perim situaţia dramatică în care se aflau 
atunci trupele române, măcinate nu numai 
de gloante, ci și de spioni. 

„Vânduti de prieteni, înconjurați de spi- 
oni, care află secretele operațiunilor înain- 
tea noastră, întărim, mai mult cu credința, 
zidurile Ţării care se clatină. (...) Dar sfâr- 
șitul lui august 1917, luptele de la Cireșoa- 
ia, rămân piatra de încercare și, în același 
timp, lespedea funerară a atâtor și atâtor 
regimente măcinate de uraganul de foc”. 


Lecţia demnităţii 

Nu am cum să părăsesc acest capitol 
înainte de-a vă prezenta și cele scrise de 
comunitatea din Cireșoaia, în 2017, pe 
propriu-i site. 

„Noi, cireșoienii, suntem mândri că 
trăim în aceste locuri încărcate de istorie. 
Cei care au urcat pe dealul Cireșoaiei au 
putut vedea, începând de la cimitirul satu- 
lui, până în vârf, sute de metri de tranșee și 
gropi lăsate de bombele Primului Război”. 

Cinste vouă, cireșoieni! Sunteti un ade- 
vărat exemplu de patriotism! 


Descoperitorii unei alte lumi 

La fel se poate spune și despre Florin 
Boșoteanu și colegii lui din Asociaţia 
„Prospectorii istoriei”. Pe omul acesta l-am 
cunoscut anul trecut, la Muzeul Naţional de 
Istorie. Venise acolo cu foarte multe 
obiecte din Primul Război Mondial, desco- 
perite în fostele teatre de operaţii. 

Specialiștii muzeului au creat o 
scenografie fantastică, practic un câmp de 
luptă în miniatură, presărând astfel întrea- 
ga panoplie a unei alte lumi. Am văzut nu 
numai caschete sau cazmale, bombe ori 
puști. Intre lupte mai exista și viata oame- 
nilor, cu toate cele necesare. Linguri, ga- 
mele, ceasuri de buzunar, monede, muzi- 
cute. Ba chiar și două sticle pentru bere. 
Sau un recipient care încă mai avea în el 
un fel de gel, verzui, probabil o pomadă. 

Inginerul mi-a spus că încă din 2013 
are pasiunea asta. Urmând vechi hărți mili- 
tare, voluntarii au parcurs Valea Oituzului, 
Valea Trotușului, ajungând până la Mă- 
răști. „Sunt zeci de kilometri de tranșee și 
sute de adăposturi care brăzdează încă 
pământul în zone strategice, la altitudini 
între 600 și 1.600 de metri”. 

De multe ori s-au mirat de efortul 
supraomenesc al soldaților care urcau 
spre asemenea creste, și nu cu mâna 
goală, ci încărcaţi cu elemente de artilerie. 
Locuri în care ai nevoie de pregătire fizică 
şi echipament de alpinism. 


Alt monument 

Acești oameni inimoși au pus umărul la 
ridicarea unui alt monument, tot pe dealul 
Cireșoaia, inaugurat tot anul trecut, pe 19 
mai, dedicat celor 500 de vânători de 
munte care și-au dat viața pe aceste locuri 
cu un secol în urmă. 

Terenul pe care se află azi crucea 
comemorativă, din piatră, a fost donat în 
acest scop de Mănăstirea Cireșoaia. 
Asociaţia „Prospectorii istoriei” ține să 
mulțumească părintelui Claudiu Panţâru 
pentru implicare. Insemnând și materialele 
de construcție necesare. 

Nu trebuie uitaţi Adrian Tânjală și 
Lucian Liche, militari de la Brigada 61 
Vinători de Munte din Miercurea Ciuc. Ei 
au avut ideea acestui proiect care a dus la 
unirea în fapte. Mulţi oameni simpli sau 
firme au donat bani pentru ducerea la bun 
sfârșit a gândului cel bun. 


Strănepotul şi străbunicul 

De ce faci toate astea, Florin? Intuiesc 
şi un alt motiv, nu numai pasiunea pentru 
trecut. „Da, este și altceva”. 

Imi spune despre străbunicul său, loan 
Boșoteanu, care a luptat la Mărășești, la 
Oituz, dar și în 1919, când Armata Ro- 
mână ajunge până în Budapesta. De la el 
au rămas trei decoratii. Il rog să-mi trimită 
o poză cu bunul său. Văd două personaje. 
Strănepotul și străbunicul. 


Regulă clară. 

Aceasta nu este o afacere 

Regula de bază, în privința acestei aso- 
ciații, și aici inginerul din Comănești chiar 
accentuează, este că totul are la bază 
respectul pentru înaintași. Nu se fac afa- 
ceri cu obiectele descoperite. Au strâns 
până acum, în muzeul acestei organizații, 
aproape 5.000 de nestemate. Cred că ter- 
menul nu e derizoriu. Şi de la români, și de 
la germani ori austro-ungari. Pe care le 
păstrează în cele mai bune condiții. 

Anul Centenarului a fost pentru Aso- 
ciație prilejul unui nesfârșit periplu în 

Florin Boșoteanu, 
și străbunicul său, loan Boșoteanu 


orașele tării, prezentând amprentele co- 
memorative ale soldaţilor noștri. 


E rândul tău, Andrei! 

De câte ori au descoperit plăcuțe de 
identificare ale combatanţilor germani ori 
austro-ungari au anunțat autoritățile din 
țările respective. 

Familiile lor au dreptul măcar la o părti- 
cică din amintirea celui drag. 


htips://evz.ro/misterul-eroului-necunoscut-4855-patriotism- 
si-jertfa.htmi 


Mi-am așternut pe hârtie aceste gân- 
duri, în continuarea excelentei analize fă- 
cută cărţii lui Victor Gordan și apărută în 
revista Memoria”, pentru a adăuga date și 
fapte trăite de mine ca student la medicină 
în perioada 1953-1959, fiind cu un an mai 
mic decât el. Cei care nu l-au cunoscut pe 
Victor, și aici intră majoritatea românilor, ar 
putea fi surprinși de strădania mea de a-i 
traduce și face cunoscută cartea, în care el 
descrie întâmplări vechi de 60 de ani, 
acum când el are 85 de ani iar eu 82. A 
quoi bon s-ar putea întreba lumea? Păi 
cine uită ce au păţit românii în anii '50, să 
nu se mai întrebe cum au fost posibile acti- 
unile coercitive din anii 2017-2018, cu 
zecile și sutele de mii de oameni nemulţu- 
miti ieșiti pe străzi și ignorati, acțiuni care 
au culminat cu agresiunile din 10 august 
2018, duse împotriva unor oameni care și-au 
exprimat în mod pașnic opiniile şi drept ur- 
mare au fost bătuți și arestați, tratați ca 
niște răufăcători. Victor Gordan este pro- 
totipul mișeliei comuniste abătute asupra 
României odată cu fatidicul an 1945. Copil 
de țărani săraci deci cu origine socială să- 
nătoasă după canoanele democrației po- 


* Dr. Raluca Bulea a făcut o analiză a cărții în articolul 
„Mărturii din comunism” apărut în revista Memoria nr.101 
(4/2017) 


Victor. 
Amintiri din regatul 


absurdităţii și terorii 


NICOLAE CONSTANTINESCU 


pulare impusă de sovietici în țara noastră. 

Victor se dovedește de mic copil ca 
fiind dotat cu o inteligență sclipitoare și 
solidă, cu perseverenta și trăinicia țăranu- 
lui, cu bunătatea de a-și oferi ajutorul celor 
în nevoie, toate dublate de o credință 
nestrămutată în Puterea Divină, în Cel De 
Sus. Premiant în școala primară din comu- 
na natală Bănișor județul Sălaj, premiant al 
liceului Emilian Gojdu din Oradea, cu studii 
universitare eminente la Facultatea de 
Medicină din București, Victor Gordan este 
arestat pentru activități subversive și anti- 
comuniste în 22 septembrie 1958, fiind luat 
direct de la spitalul Floreasca unde func- 
ționa ca intern. Trecuse cu brio toate pro- 
bele teoretice de la examenul de stat și 
mai avea doar marxism-leninismul. De ce 
a fost arestat acest om cu origine sănă- 
toasă de către Securitate, rămâne o mare 
enigmă și o „pată” greu de șters de pe 
obrazul conducerii comuniste, care clama 
peste tot principiul luptei de clasă împotri- 
va burghezo-moșierimii (de altfel lozinca 
trâmbițată de comuniști era: „ne sprijinim 
pe țărănimea săracă, în alianță cu tărăni- 
mea mijlocașă și împotriva chiaburimii”). 
Păi ce fel de „dușman al poporului” era 
acest fiu de țăran sărac? Eu eram cu un an 
mai mic decât el la Facultatea de Medicină 

Memories from the Kingdom 
of Absurdities and Terror 


Victor Gordan, Victor. Amintiri din regatul absurdității și 
terorii, carte dedicată de autor victimelor holocaustului 
comunist Manchester, New Hampshire, USA, 2016 


din București. Victor descrie în cartea lui că 
la un mare miting studențesc organizat 
împotriva imperialismului occidental, a fost 
dat ca exemplu de „deviaţionist” fiindcă nu 
era de acord cu politizarea cercurilor științi- 
fice studențești, îi desconsidera pe stu- 
denții proveniți din școala specială (care 
făcuseră liceul în 2 ani), îl susținea pe 
„sovinistul” Nicolae Paulescu, descoperi- 
torul insulinei, era partizanul teoriei lui 
Mendel, Weissmann și Morgan, părinții 
geneticii, citea numai publicații medicale 
occidentale, frecventa Catedrala Sfântul 
losif din București. Ca urmare a acestor 
acuze s-a hotărât că el trebuie arestat, 
fiind un dușman al clasei muncitoare. In 

acea perioadă l-am cunoscut personal. 
Venise la mine la începutul anului 1958 să 
mă roage să redactez un articol despre 
fiziologia duodenului, care era în tematica 
pentru concursul de intrare la internat dar 
nu se găsea tratat ca atare în nici o carte 
de medicină din lume, fiind de fapt un 
subiect de sinteză. El era deja intern dar 
mi-a făcut această solicitare în numele 
colegilor din cămin. Am fost onorat de 
cererea lui și m-am pus pe treabă, iar arti- 
colul meu a apărut în revista „Spitalul“. 

In 22 septembrie 1958, la 2 luni după 
mitingul în care a fost taxat ca „deviaţio- 
nist”, Victor Gordan a fost arestat direct din 
spital, în timp ce rezolva o urgență. După 
mai puțin de o săptămână, în Amfiteatrul 
Mare al Facultăţii de Medicină a avut loc 
„înfierarea publică” a lui Victor Gordan 
avându-l drept acuzator principal pe cole- 
gul lui de an Bona Constantin din Sibiu. 
Am stat la balcon lângă Nae Crângulescu, 
din același an cu Victor. Tovarășul Bona s-a 
lansat într-o serie de acuze grave din care 
am reținut printre altele că Victor citea în 
cămin și comenta articolele lui Mihai 
Eminescu din Timpul, considerate de con- 
ducerea comunistă drept profund reacțio- 
nare, naţionaliste și antisemite. 

Intre timp pentru Victor începuse cal- 
varul de deținut politic, care a durat 5 ani și 
8 luni. La percheziția făcută în camera 
unde funcţiona ca intern s-au găsit câteva 
foi pe care-și notase opiniile lui cu privire la 
ocupaţia sovietică a tării noastre și la in- 
terzicerea Bisericii Greco-Catolice, în care 
el fusese botezat. La procesul care i-a fost 
intentat în aprilie 1959 a fost condamnat la 
10 ani de detenție, împreună cu alti colegi 
de an care au primit între 6 și 8 ani. Și așa 
a început periplul lui de deținut politic întâi 


la Jilava, Fortul 13 — continuat la Stoinești, 
pe Insula Mare a Brăilei, unde a fost numit 
și doctorul lagărului, apoi la Salcia, la 
lagărul de la Strâmba aflat în același 
perimetru, de aici la Grindu, situat tot în 
Deltă, de unde în preajma Crăciunului lui 
1962 a ajuns la Gherla... Cred că eram 
prin 1963. Tatăl meu a terminat liceul Nico- 
lae Bălcescu din Brăila, unitate de prestigiu 
a învățământului liceal din România la 
începutul sec. XX. In fiecare lună câtiva 
foști elevi se întâlneau la noi acasă pe str. 
Berzei în București unde depănau amintiri. 
Printre cei care frecventau aceste min- 
unate revederi, pline de farmec pentru 
mine era și inginerul Ghiță Marinescu, dis- 
părut o vreme. La una din întâlnirile din '63 
a povestit că a fost închis 2 ani pe Insula 
Mare a Brăilei fiindcă ascultase un post de 
radio interzis. Din relatările lui am reținut 
că la un moment dat s-au îmbolnăvit de o 
entero-colită acută (tot lagărul bea apă 
direct din Dunăre). Au fost salvați de un 
doctor micut care le-a dat să bea o fiertură 
din niște plante știute doar de el, în urma 
căreia s-au vindecat cu toții. Pe doctor îl 
chema Victor Gordan! Am rămas înmărmu- 
rit de povestea lui Ghiţă Marinescu și l-am 
rugat să ne mai povestească. Mi-a vobit 
despre devotamentul şi priceperea pe care 
le-a arătat, dar și de caracterul lui extraor- 
dinar. Astfel a refuzat să iscălească un cer- 
tificat constatator al unui deținut adus mai 
mult mort decât viu la care diagnosticase 
un traumatism cranio-cerebral datorat 
bătăilor administrate pe câmp de un gar- 
dian. Pentru acest refuz a fost închis mai 
multe zile într-o cușcă cu zăbrele de fier în 
toiul verii, doar cu pâine și apă. Condiţiile 
de viață erau inumane, gardienii se purtau 
ca niște brute, subalimentaţia era la 
ordinea zilei, condiţiile meteorologice erau 


Victor Gordan 


vitrege, mai ales iarna, condiţiile igienice 
lipseau cu desăvârșire. La 24 iunie 1964 
după ce efectuase 5 ani și opt luni a fost 
eliberat. La eliberare i s-a cerut să devină 
informator al Securităţii, dar a refuzat cu 
tărie. Ajuns în București nu a putut să intre 
în posesia diplomei de medic fiindcă nu-și 
dăduse examenul de marxism-leninism, în 
cadrul examenului de stat. A fost de acord 
să repete și examenul la probele medicale 
dar nu i s-a aprobat, drept pedeapsă pen- 
tru refuzul de a deveni colaborator al 
Securității. A trebuit să accepte un post de 
asistent medical într-un sat departe de 
București. Işi vizitează rudele din satul 
Bănișor unde este primit cu ostilitate de 
preotul ortodox și de milițian pe motiv că ar 
instiga la activităţi catolice. In august 1968 
îi face o vizită cardinalului luliu Hossu, aflat 

cu domiciliu forțat la Mănăstirea Căldă- 
rușani, omul de care a depins desprin- 
derea lui de sat și i-a asigurat educaţia la 
cel mai înalt nivel la Liceul Emilian Gojdu 
din Oradea. După alţi 3 ani i s-a aprobat să 
dea examenul de stat și devine medic de 
circumscripție în comuna Optași, undeva 
în județul Olt, fiind în continuare urmărit 
pentru activități anticomuniste și anti- 
statale. Tracasările la care era mereu 
supus l-au determinat să părăsească tara. 
O primă încercare a fost sortită eșecului și 
a mai făcut un an de închisoare la Aiud, 
totalizând deci aproape 7 ani în închisorile 
comuniste. A doua oară a plecat însoțit de 
un tânăr pe care-l cunoscuse în închi- 
soarea de la Aiud; au trecut granița pe 28 
august 1970 la sud de Timișoara, după 
care au străbătut pe jos peste 200 km, prin 
Serbia și Croaţia, ajungând la Trieste după 
20 de zile. De teama unei extrădări nu au 
vorbit cu nimeni pe drum şi au mâncat pe 
apucate. Odată ajunși în Italia au fost inter- 
nati într-un lagăr pentru refugiaţi, unde a 
reușit să obțină o viză pentru SUA și în 2 
martie 1971 s-a îmbarcat într-un avion 
Alitalia cu destinaţia New York. 

In America a învăţat engleza cu o bibli- 
otecară, Alice, cu care s-a și căsătorit și cu 
care au 2 copii, Ana și Patrick. Fata a stu- 
diat architectura iar băiatul medicina. 
Amândoi sunt însuraţi şi are un nepot. Cu 
cele 3 certificate de specializări medicale 
obținute în America, Victor și-a câștigat 
respectul social și profesional, după cum 
mărturisește el însuși. Timp de peste 10 
ani a schimbat spitale din New York, 
Pittsburgh, Saint Louis, Columbia. In 1985 
s-a stabilit la Veterans Administration Hos- 
pital din Manchester, statul New Hamp- 
shire, intrând astfel în rețeaua, care se 
ocupă în SUA exclusiv de îngrijirea vetera- 

nilor de război. Notorietatea a obținut-o 
îndeosebi prin modul cum s-a implicat și a 
soluționat așa zisul „Sindrom al Războiului 
din Golful Persic”, prin atitudinea și profe- 
sionalismul lui făcând onoare tării noastre. 
Victor a observat la unii dintre militarii care 
fuseseră în 1991 în teatrul de război din 
Golful Persic, o serie de simptome neîn- 
cadrabile în sindroamele cunoscute: pier- 
deri ale memoriei, sângerări, oboseală 
cronică, lipsă de concentrare, perioade cu 
cefalee intensă, leziuni cutanate, tulburări 
de auz. Ori ei erau tineri, perfect sănătoși 
când plecaseră la război, iar acum deve- 
niseră niște suferinzi cu o simptomatologie 
polimorfă. Doctorul Gordan consemnează: 
„examinam pacientul, îi făceam teste de 
sânge și nu-i găseam nimic de cele mai 
multe ori. Evidente erau doar suferințele 
subiective. Am examinat 900 de veterani 
din toată tara și am ajuns la concluzia că 
de vină a fost mediul toxic în care au lup- 
tat. lrakienii au dat foc la peste 700 de son- 
de petroliere, ceea ce a reprezentat o ex- 
punere masivă la compușii chimici rezultați 
din ardere. Apoi armata americană a fo- 
losit un anumit tip de uraniu. Era o aso- 
ciere clinică nemaiîntâlnită de mine căreia 
i-am dat numele de Persian Gulf Syn- 
drome. Medicii militari americani au eti- 
chetat aceste suferințe drept tulburări psi- 
hice post-stress și i-au îndrumat pe foștii 
combatanți spre psihiatri, eu însă mi-am 
menținut punctul de vedere”. Victor Gor- 
dan nu a realizat pe moment „the big tur- 
moil” pe care l-a provocat. Realitatea este 
că s-a produs o mare agitație după de- 
claraţiile lui! In iunie 1993 a fost interogat 
într-o teleconferință de Oficiul Central al 
Administraţiei Veteranilor de Război de la 
Washington D.C. fiind întrebat de ce susti- 
ne teoria unei intoxicații chimice și nu este 


partizanul teoriei stress-ului promovată de 
gen. maior Blanck din Pentagon. Şi-a sus- 
tinut cu curaj observaţiile clinice făcute pe 
sute de bolnavi, deși a fost atentionat că 
este singurul medic care susține această 
teorie toxică. A fost chemat să depună 
mărturie la Congressional Hearings (au- 
dieri în comisiile Congresului SUA) în 
1992, 1993, 1996, și 1999 alături de 
Generalul Blanck. În fața evidențelor unor 
analize de finețe făcute de o universitate 
din Texas, după 16 ani s-a dovedit iar 
Senatul American a admis existența acestui 
sindrom datorat unor cauze toxice, iar 
generalul Blanck și-a retras în mod public 
teoria stress-ului și a admis cauza chimică 
a turburărilor. Pentru exceptionala lui con- 
tribuție la elucidarea sindromului Golfului 
Persic Victor Gordan a fost răsplătit cu 
Medalia de Onoare a Gărzii Naţionale din 
New Hampshire, distincţie apreciată pe 


Victor Gordan, fotografie de la arestare (htip://wmww.memorialsighet.ro/victor-gordan/) 


întreg teritoriul SUA. In Diploma însoțitoare 
se arată: „pacienţii și locuitorii din New 
Hampshire sunt bucuroși că au un aseme- 
nea om la Centrul Medical al Administraţiei 
Veteranilor din Manchester”. 

După această poveste de viață 
neverosimil de crudă și cu întorsături aiuri- 
toare, adevărată odisee, două întrebări se 
impun cu acuitate: cum a rezistat Victor, 
care au fost resorturile lui intime până a 
ajuns în America și a doua cum se explică 
avalanșa de nedreptăți, chinurile la care a 
fost supus fiul unor țărani săraci, care 
reprezentau alături de clasa muncitoare 
baza dictaturii proletariatului instituită la 
noi în țară după 1945? 

Victor Gordan reprezintă filonul de aur, 
care sălășluiește în copiii de la tară și pen- 
tru descoperirea căruia s-a luptat Spiru 
Haret, atunci când i-a împroprietărit pe 
învățătorii din mediul rural, cerându-le să 


MEMORIA Ma 
| pi eee 


descopere, susțină și urmărească copiii de 
exceptie, fii de țărani, ajutându-i să-și con- 
tinue studiile. In cazul lui Victor acest rol a 
fost preluat de viitorul episcop luliu Hossu, 
care l-a remarcat la o serbare școlară 
sătească și i-a fost apoi un fel de al doilea 
părinte. Inteligența nativă a lui Victor, pute- 
rea lui de muncă, rezistența fizică aproape 
de limita posibilului, dârzenia și perseve- 
renta cu care își sustinea opiniile, au fost în 
permanență dublate de profunda lui cre- 
dință în Dumnezeu, pe care nu L-a părăsit 
și de care nu a fost părăsit. Este interesant 
că studenții din Spitalul American al Vete- 
ranilor din Manchester l-au poreclit „Samu- 
rai Gordan”, asimilându-l deci cu modelul 
suprem și mereu actual al desăvârșirii 
japoneze. Titlul de samurai exalta ideea de 
onoare, de respect față de cuvântul dat, de 
dispreț fată de suferințe. 

Dar cine au fost cei care l-au chinuit pe 
Victor Gordan? Incă din timpul liceului 
identificase categoria neaveniţilor cu 
„Școală specială” proveniți din mediul 
muncitoresc, care terminau liceul în 2 ani, 
beneficiau de ajutoare bănești grase, 
intrau în partid și se puneau la cheremul 
organelor pentru urmărirea informativă a 
colegilor de an. Una dintre aceste lichele a 
fost Vasile Nicolae cu nume conspirativ 
Titu Vasiliu, informator al Securității, stu- 
dent în același an, care a redactat nu- 
meroase note despre activitatea lui Victor 
Gordan și care a primit drept recompensă 
cel puţin odată, suma de 1.000 de lei. 
Alături de el erau printre studenții la 
medicină exemplarele Pitu, Şută, Be- 
cheanu, Enache, Iliescu și alții, proveniti 
tot din şcoala specială, creatori de note 
informative predate Securităţii. In dosarul 
44755 / 1269 de la CNSAS este declaraţia 


72 MEMORIA 
o pi eee] 


lui Șuţă Gheorghe despre Victor Gordan în 
care relata că într-o ședință a asociaţiei 
studențești, Victor Gordan a cerut insistent 
legături cu studenții străini, textual cu „fraţii 
noștri din apus”. In continuare acesta arată 
că la caracterizările făcute de biroul UTM 
pentru studenţii înscriși la concursul de 
internat, tov. Gordan a făcut aprecieri pen- 
tru toți bandiții din anul nostru care aveau 
medii foarte bune... Apoi textual „îl consi- 
der un om care nu e atașat de regimul nos- 
tru, duce chiar acțiuni subversive regimului 
nostru...!?” In același dosar apare și 
Procesul Verbal de interogatoriu al lui 
Constantin Bona din 16 decembrie 1958. 
Printre acuze: faptul că a pledat pentru 
autonomia cercurilor științifice studențești, 
care să nu mai fie îndrumate de organiza- 
tia de partid, apoi pentru crearea de legă- 
turi cu studenții din SUA și Occident, 
indiferent de originea lor (sic!), calificativul 
foarte bun de activitate socială acordat 
unei studente care refuzase să intre în 
UTM. Acest individ Bona Constantin emi- 
grat în SUA (!?) unde a lucrat ca cercetător 
imunolog a fost ales după 1990 membru 
de onoare al Academiei Române și al 
Academiei de științe Medicale!? 

Torţionarii din închisorile pe unde a trăit 
cele mai grele clipe ale vieții lui erau indi- 
vizi frustrati, majoritatea analfabeți, cu 
porniri bestiale față de omul ajuns și cu 
carte. Acești indivizi, ofițeri și subofiteri de 
securitate sunt astăzi extrem de puțin 
cunoscuți și înafară de Vișinescu și 
Fecioru nu știu să fi suferit rigorile legii. Vă 
prezint experiența de deținut politic a unui 
confrate chirurg dr. Constantin Trifan, fost 
deținut politic, autorul cărții Lumină în 
întuneric apărută în 1996. lată câteva 
nume de torționari, majoritatea nederanjati 


de nici un proces și care au așteptat în 
liniște moartea naturală: 

- la Gherla coloneii Ivan și lacob, 
maiorul Goiciu, It. major Istrate, locote- 
nenții Domocoș și Tudoran, plutonierul 
major Şomleu, plutonierii Todea, Szabo, 
Deneș și Meszaros; 

-la Periprava colonelul Condurache, It. 
major Fecioru, It. major Chiroiu, care furau 
din hrana deținuților; 

- la Stuf cota 1054 locotenentul Boian, 
cu o ură patologică împotriva detinutilor 
„nu meriti decât un sac și un bolovan de 
gât banditule, fiindcă ai uneltit împotriva 
clasei muncitoare”; 

- la Salcia căpitanul Magealanu, 
locotenentul lova, care a bătut peste 500 
de oameni, chiar pe dr. Trifan de vreo 10 
ori, mai ales după ce a aflat că este medic, 
rupându-i 2 dinţi, It. major Ivan care bătea 
la sânge, plt. major Ploscaru, plt. Bar- 
bălată, cu stigmate vizibile de sifilis eredi- 
tar, sergentul major Grecu, sergentul major 
Andone, care rânjea și bătea; 

- la Stoinești It. major Petrescu; 

-la Strâmba It. major Scarlat; 

- la Grădina căpitanii Bodea, Donea, 
Troacă și Severeanu. 

Majoritatea erau muncitori rromi: cpt. 
Dogaru fusese potcovar, lt. major lova — 
cizmar, lt. major Ivan — fierar-poteovar, cpt. 
Magealanu - chelner. Lt. major lova avea 
predilecție să bată intelectuali peste faţă, 
să le ordone să deschidă gura și să-i 
scuipe în gură. 

Am dat aceste exemple fiindcă Victor 
Gordan nu amintește decât arareori nu- 
mele lor. Ei reprezintă cohorta de ticăloși 
pe care s-au bazat de aproape 30 de ani 
FSN-ul, PDSR-ul și PSD-ul și care sunt în 
continuare — cu mici exceptii — nederanjați 


de nimeni. Lor li s-a adresat în 1992 lon 
Iliescu în afișul electoral care avea înscrise 
cuvintele „un președinte pentru liniştea 
noastră”. Ei și urmașii lor au condus tara 
spre dezastrul legislativ pe care-l trăim 
astăzi. 

Pentru cei responsabili de situaţia în 
care a ajuns România, cu o industrie sfărâ- 
mată, cu o infrastructură de o slabă cali- 
tate, cu resursele înstrăinate, cazul Victor 
Gordan reprezintă un exemplu extraordi- 
nar de curaj și rezistență, dublat de o minte 
strălucită, care deși provenea din mediile 
muncitorești-tărănești, nu „a mușcat” din 
tentatia comunistă a avansării pe bază de 
dosar, nu și-a abandonat principiile și 
crezul la fel ca Maniu sau Coposu, care 
proveneau din același județ Sălaj și 
aparțineau aceluiași cult greco-catolic. 
Resorturi plecate din glia străbună, resor- 
turi plecate din credinţa în Christos, resor- 
turi plecate din dragostea de tară, resorturi 
plecate din dragostea de carte și din 
respectul valorilor. Toate la un loc se 
regăsesc în Victor Gordan și îl fac un 
model pentru tineretul român. 

Anul 2018. Centenarul Marii Uniri a 
țărilor Române din jurul Carpatilor. 

Mass-media vorbește din când în când 
despre acest eveniment important din isto- 
ria României. lar postul de televiziune 
Trinitas ne amintește în fiecare zi de „ora 
astrală” a țării nostre, despre care P.P. 
Carp a spus atunci: „România are prea 
mult noroc pentru a mai avea nevoie de 
politicieni”. 

Din păcate norocul nu a durat decât 22 
de ani, iar azi serbăm această zi, dar harta 
teritoriului românesc nu mai este aceeași 
cu cea de la 1 decembrie 1918. 


Eu m-am născut la două decenii după 
acel eveniment îndepărtat, în orășelul Bălţi 
din Basarabia. Această provincie de nord- 
est a fost (re)alipită la trupul tării la 27 mar- 
tie 1918, în urma hotărârii Sfatului tării, 
după ce stătuse 106 ani sub stăpânire 
rusească, prin tratatul de la București, din 
16/28 mai 1812 când, în urma încheierii 
războiului ruso-turc (1806-1812), prin 
pacea de la București, rușii au anexat 
partea dintre Prut și Nistru, din teritoriul 
voievodatului Moldovei, moștenit de la 
Alexandru cel Bun, Ştefan cel Mare, etc. 

Tatăl meu era preot, consilierul cultural 
al Episcopiei Bălţi-Hotin. 


ELENA TEODOREANU 


Am trecut Prutul 
de trei ori 


În ziua de 27 iunie 1940, părinţii mei 
au fost la cinematograf și au văzut un film 
documentar intitulat „Bestiile roșii”, care 
descria atrocitățile care se săvârșeau de 
peste douăzeci de ani în teritoriile de din- 
colo de Nistru, de când începuse „Marea 
revoluție din octombrie 1917”. De altfel 
tatăl meu era destul de bine informat 
asupra acestor realități, ca urmare a fap- 
tului că în vizitele pastorale efectuate în 
satele din această eparhie, uneori împre- 
ună cu mitropolitul Tit Simedrea, lua con- 
tact cu locuitorii satelor de pe malul drept 
al Nistrului, care știau mai multe despre 
cele ce se petreceau pe celălalt mal. In 
plus, într-o noapte din iarna anului 1935 
reușise să treacă Nistrul pe gheaţă, din 
Transnistria în România, preotul Petru 
Vasilcovschi, cu soția și soacra sa, toti 
înveșmântaţi în cearceafuri albe, pentru 
a se confunda cu albul zăpezii. Acesta i-a 
povestit tatălui meu viaţa și suferințele 
sale și ale întregii sale familii, extermi- 
nată în acei ani, în lupta comunismului 
ateu, cu biserica ortodoxă rusă și cu 
membrii ei, cu cei care mai reușiseră să 
supraviețuiască. 

Tatăl meu a scris un articol despre viata 
acestui martir', iar eu am publicat mai târ- 
ziu câte ceva din viața familiei noastre și a 

momentului despre care vreau să amin- 
tesc acum. 

La ieșirea de la film au mers acasă, 
sesizând o anumită agitație și neliniște în 
oraș. A doua zi, dimineaţa, devreme, cine- 
va le-a bătut la geam părinților mei și le-a 
spus că un preot a auzit la radio că 
Uniunea Sovietică a lansat la 26 iunie un 
ultimatum României, cerând Basarabia și 
Bucovina, așteptând un răspuns în 48 de 
ore. Tata n-a mai așteptat răspunsul guver- 
nului român. A luat un geamantan mic de 
carton, pe care-l mai avem și acum, și l-a 
umplut cu acte și fotografii. A spus bunicii 
Elena, care locuia la noi, că trebuie să 
plecăm, dar ea a refuzat să meargă cu ei. 
A motivat că e bătrână, că unde să mai 
meargă și ea, că și rușii sunt oameni, ce-o 
să-i facă? Au lăsat casa, ca și cum ar fi 
plecat la serviciu. Cu mine în braţe, care 
împlinisem 2 ani, și cu geamantanașul cu 
acte, părinţii mei au mers direct la gară și, 
neștiind dacă va mai merge vreun tren 
spre România, s-au urcat într-un tren de 
marfă ce mergea la lași. Tata era sigur că 
dacă ar fi rămas, ar fi fost ucis sau deportat 
în cel mai scurt timp, deci nu-și făcea iluzii 
că ar fi putut să ajute populaţia în încer- 
cările care urmau. 

De fapt la 26 iunie 1940, orele 22.00, V. 
M. Molotov l-a convocat pe Gh. Davidescu 
ambasadorul român la Moscova și i-a 
înmânat o notă ultimativă prin care 
U.R.S.S. cerea României să-i „înapoieze 
cu orice preț” Basarabia și să-i „transmită” 
şi Nordul Bucovinei (care de fapt nu aparti- 
nuse niciodată Rusiei), aceasta din urmă 
ca plată pentru „anexarea” de către 
România a Basarabiei la 1918. Răspunsul 
părții române era așteptat pentru ziua de 
27 iunie. Verbal, Molotov a avertizat că în 
cazul unui răspuns negativ „atacul va fi 

lansat în seara următoare”. Dar pentru a 
crea o presiune psihică puternică, pentru a 
scurta termenul de răspuns și pentru a 
determina autorităţile române să ia o 
decizie politică rapidă, serviciile de securi- 
tate sovietice au blocat legăturile telefonice 
ale Ambasadei României cu Ministerul 
Afacerilor Străine de la București, împiedi- 
când transmiterea textului ultimatumului în 
timp util. Acestea au fost refăcute abia a 
doua zi, la ora 07.00. 


Tata povestea că pe peronul gării din 
Bălţi s-a întâlnit cu Emanoil Catelli, prefec- 
tul orașului care, cu naivitate, i-a spus că 
ar trebui să rămână. Acesta a fost deportat 
în scurtă vreme și a murit în Gulag (lagăr 
sovietic de muncă forțată) 

Părinţii mei au călătorit în cabina fără 
uși a frânarului, mama stând jos, cu mine 
în brate, tata în picioare, pentru a ne feri de 
curent. La lași am stat puțin timp la niște 
cunoscuți și peste câteva zile am venit la 
București, unde tata își păstrase relaţiile 
din timpul studiilor și din timpul cât fusese 
funcționar la Sinod. In scurt timp a fost 
încadrat ca preot la biserica Oborul Nou și 
am primit și o locuință modestă. 

In acest timp, regele Carol al II-lea a 
convocat pe ambasadorii Germaniei și 
Italiei la București, pe care i-a anunţat de 
hotărârea sa de a rezista revendicărilor 
ultimative ale sovieticilor, dar aceștia (ali- 
atii noștri) au încercat să-l convingă că 
este mai bine să accepte cererile Moscovei 
„in numele interesului menținerii păcii în 
această parte a lumii!” Franța capitulase 
cu patru zile înainte, guvernul englez a 
răspuns, diplomatic și elegant, că va con- 
sidera temporară orice pierdere de teren, 
şi atât. Deci România era părăsită de pri- 
eteni și de aliați. Guvernul român a elabo- 


Sf. Paști, 24 aprilie 1938. Botezul Elenei Balaur (Teodoreanu) la Bălți. 

În rândul de sus, de la stânga la dreapta: Minodora Balaur, Alexe Marin și Valentina Marin, sora Minodorei, deportaţi la 
13 iunie 1941 în Siberia, preotul Dimitrie Balaur, refugiat cu soția la București la 28 iunie 1940, (ulterior trecut prin 
închisoarea comunistă 1959-1964), vărul Dumitru Georgescu, elev, recrutat în armata sovietică în iunie 1941 și dezertat 


în octombrie 1941. 


In rândul de jos: bunica Ana Balaur, decedată în iunie 1941 în Basarabia, copilul Iuliu Marin și bunica Elena Danilov, 
deportaţi în 13 iunie 1941, împreună cu soţii Marin, Elena Georgescu, sora preotului Balaur, rămasă văduvă, în 1941, în 


Basarabia. 


rat un proiect de răspuns, exprimându-și 
disponibilitatea pentru o discuţie „amicală 
şi de comun acord aupra tuturor proble- 
melor emanând de la guvernul sovietic” și 
solicitând stabilirea unui loc și a unei date 
în acest scop. Răspunsul dat de guvernul 
român a fost socotit de Moscova ca fiind 
inacceptabil. Suveranul a convocat Con- 
siliul de Coroană în aceeași zi de 27 iunie, 
în cadrul căruia a avut loc o dezbatere 
foarte aprinsă. Printre cei mai vehementi 
adversari ai cedării au fost Nicolae lorga și 
academicianul Ștefan Ciobanu, fost depu- 
tat în Sfatul Țării. Insă tocmai generalii, 


Ministrul Apărării, și șeful Marelui Stat 
Major, au votat pentru acceptarea ultimatu- 
mului, motivând că armata nu este 
pregătită și va fi în imposibilitate de a lupta 
pe trei fronturi, în condiţiile unor cereri 
revizioniste similare venite din partea 
Ungariei și Bulgariei. Se pare că într-ade- 
văr, de necrezut, nu se luaseră nici un fel 
de măsuri de pregătire a armatei române, 
în condiţiile în care deasupra cerului 
Europei, norii negri ai războiului se tot 
adunau de vreo doi ani. Dat fiind neconcor- 
danta între părerile participanţilor, Carol al 
ll-lea a convocat un nou Consiliu de 

Coroană în seara zilei de 27 iunie 1940, 
dar rezultatul a fost același. Monarhul a 
considerat că s-a făcut „o mare greșeală 
de a ceda fără niciun fel de rezistență 
aproape un sfert de țară”. 

La 28 iunie C. Argetoianu, ministrul 
afacerilor străine, comunica Moscovei, prin 
intermediul ambasadorului Gh. Davidescu, 
că „Guvernul român, se vede silit să 
accepte condițiile de evacuare specificate 
în răspunsul sovietic”. La ora 13.00, 
Armata roșie trecea Nistrul (oficial, căci 
neoficial intrase de cel puţin 24 de ore, 
adică imediat după anunțarea pretențiilor 
sale), în Basarabia și Bucovina de Nord, 
iar postul de Radio Moscova anunţa încor- 
porarea celor două provincii istorice 
românești la U.R.S.S. Tot atunci a fost 
anexat și teritoriul Herţa, care nu făcea 
parte nici din Basarabia, nici din Bucovina, 
ci din Moldova propriu-zisă (ținând de 
județul Dorohoi), cuprinzând câteva sate, 
cu o suprafață de 400 km. și o populaţie de 
aproximativ 50.000 de locuitori. 

Ca urmare, fără a se trage un singur 
foc de armă, armata română s-a retras 
umilită, având ordine stricte să nu răs- 
pundă nici unei provocări, deși au existat 
destule, batjocură, ruperea epoleților și 
chiar ucideri în special din partea unor alo- 
geni prosovietici, care au întâmpinat cu 
flori armata sovietică. S-au înregistrat și 
sinucideri ale unor ofițeri români care s-au 
simțit dezonoraţi. 

Cedarea jumătăţi de est a Moldovei a 
suscitat discuții, pro și contra, care se mai 
poartă uneori și azi. 

27 iunie 1940, „momentul în care ne- 
am ratat soarta”, spune Neagu Djuvara. 
Cei care susţin că statul român trebuia să 
lupte împotriva agresiunii recunosc că 
pierderile ar fi fost mari, iar rezultatul ar fi 

fost probabil același, întrucât nu aveam 
nici un sprijin din afară și raportul de forțe 
era total în defavoarea noastră. lar Hitler, 
aliatul nostru de nădejde, a fost de acord 
nu numai cu cedarea Basarabiei ci, în 
scurtă vreme, și cu raptul jumătăţii de nord 
a Transilvaniei. Bogăţiile (petrolul) unei 
Românii slăbite erau mai uşor de „adminis- 
trat”. Dar susţinătorii luptei dau ca exemplu 
Finlanda care, mică și neînsemnată, s-a 
pornit la luptă cu colosul sovietic, a fost 
înfrântă, dar n-a dispărut de pe hartă, așa 
cum dorise Stalin, care vroia s-o incor- 
poreze integral. Oponenții evenimentului 
din 28 iunie vorbesc de lașitatea și com- 
promisurile noastre, asociindu-le cu altele 
din istoria noastră, de mai devreme și de 
mai târziu... și care, de fapt, nu s-au șters 
niciodată. 

Cei care ridică din umeri și spun că nu 
era altceva de făcut, admit că mai bine că 
am sacrificat o parte din teritoriul româ- 
nesc (obținut cu sacrificii cu douăzeci și doi 
de ani în urmă) și populația de pe acest 
teritoriu, decât să ne luptăm fără șanse, 
deși și aceștia realizează, în parte, că 
sacrificiul a fost inutil, căci nu a salvat tara 
mai târziu. A fost o decizie politică, luată la 
cel mai înalt nivel, care a avut la bază for- 
mula „cedăm teritorii, dar păstrăm statul“, 
Cât despre Finlanda, ei spun, da, Finlanda 
a luptat, dar ea nu avea ca vecini, pe lângă 
Rusia, pe Ungaria și Bulgaria, care abia 
așteptau ca armata română să înceapă 
lupta în est, ca să intervină în vest și sud. 

Prin decizia Guvernului român s-a păs- 
trat un moment de reculegere pentru 
românii rămași sub ocupația sovietică, 
următoarele trei zile din iulie fiind declarate 
zile de doliu naţional!... Abandonarea 
acestor teritorii naţionale fără luptă a fost 
dezonorantă pentru țară și pentru oamenii 


Minodora Balaur, cu fiica Elena, preotul Dimitrie Balaur, Bălți, Sf. Paști, 1939 


politici ai vremii. Umilinţa trăită avea să 
aibă consecințe dintre cele mai grave și 
nedorite și pentru românii din provinciile 
ocupate de Rusia sovietică. De asemenea 
pentru viitorul țării, în general. 

In urma ocupației sovietice din 28 iunie 
1940, România a pierdut un teritoriu de 
55.500 km? și o populaţie de 3,7 milioane 
de locuitori, care nici după 80 de ani nu au 
revenit la Patria-mamă. Mai mult, populaţia 
din cele două provincii istorice și ţinutul 
Herta, ocupate samavolnic, a fost supusă 
unui proces de rusificare și comunizare 
forțată, de înfometare premeditată și de- 
portare în gulagurile sovietice, cărora le-au 
căzut victime sute de mii de români. La 2 
august nordul Bucovinei, Ținutul Herţa, 
nordul si sudul Basarabiei au fost încorpo- 
rate, de către Stalin, la RSS Ucrainană, iar 
mijlocul regiunii a devenit RSSA Moldo- 
venească. 


În București, noi, refugiații, a trebuit ne 
adaptăm situaţiei, tata și mama au lucrat, 
conform pregătirii lor profesionale și am 
trăit astfel vreme de un an de zile. 

In noaptea de 21 spre 22 iunie 1941, 
România a declarat război Uniunii Sovi- 
etice, intrând și ea în cel de-al doilea Răz- 
boi Mondial. Ordinul de zi, din 22 iunie 
1941, al mareșalului lon Antonescu a infla- 
mat armata și populaţia: „Ostași, vă ordon: 
treceţi Prutul! Zdrobiți vrăjmașii din răsărit 
și miazănoapte. Dezrobiţi din jugul roșu al 
bolșevismului pe fraţii noștri cotropiți. 
Reimpliniţi în trupul tării glia străbună a 
Basarabilor și codrii voievodali ai Buco- 
vinei, ogoarele și plaiurile voastre”. 

lată, după numai un an, un eveniment 
din nou foarte controversat. Trebuia Ro- 
mânia să se avânte într-un război împo- 
triva colosului de la răsărit sau nu? 

Da, spun cu convingere mulți români, 
cu sau fără legături afective cu Basarabia. 
Trebuia să fie eliberat pământul cotropit cu 
un an în urmă, trebuiau să fie eliberați 
locuitorii care apucaseră să scape de 
umilință, de jaf, de deportare, de ucidere. 
Era un război „sfânt” pentru readucerea la 
patria mamă a moșiei moștenită de la 
Ștefan cel Mare. 

Nu, spun alți români, mai ales asociind 
trecerea Prutului, cu trecerea apoi a 
Nistrului, în Transnistria, și, mai departe, 
cu avansarea până la Stalingrad, unde s-a 
produs catastrofa care a schimbat cursul 
războiului. Nu aveam dreptul să trecem 
dincolo de granițele românești, spre est, ca 
și cum atunci când intri într-un război, ală- 
turi de aliați (germani), mergi cât îti con- 
vine, și când socoti că nu mai ai ce căuta 
acolo, le spui aliaților: scuze, nu mă intere- 
sează mai departe... 

Peste câţiva ani (1944-1945), alături de 
alți aliați (sovietici), armatele române 
aveau să meargă spre vest, din nou dinco- 
lo de granițele românești, pentru elibera- 
rea Ungariei, Slovaciei, până în Muntii 
Tatra, dar de data aceasta nu se mai 
punea problema să ne oprim, decât atunci 
când ne-au poruncit aliaţii (ca să intre ei 
singuri în Berlin)... și nu se mai aducea 
argumentul că armatele române se vor 
jertfi unei cauze străine lor. Invingătorul 
scrie istoria!... 


Părinții mei și cu mine, care împli- 
nisem 3 ani, s-au întors acasă prin luna 
septembrie, cu daruri pentru cei dragi 
rămași în Basarabia, deși de la unii nu 
mai aveau nici o veste de la despărțire, 
iar de la cei de la care aveam vești, aces- 
tea erau sumbre. 

Vechiul oraș Bălţi, atestat încă din 
1620, a fost eliberat pe la mijlocul lunii 
iulie, dar era un șir de ruine arse, după 
cum am văzut în unele fotografii păstrate 
de părinți, un oraș pustiu, în care treptat au 
început să se arate puținii cunoscuți și 
rude, scăpați din anul de ocupaţie. 

In Basarabia a fost supusă represiu- 
nilor cea mai instruită categorie a popu- 
latiei și cea mai activă. Acești oameni 
prezentau pericol pentru că nu puteau fi 
mințiţi, nu puteau fi induși în eroare, con- 
vertiti, intimidati și transformați în robi. 
Trebuia dizolvată populația acestui me- 
leag, înlăturându-i pe cei mai pricepuţi și 
supunându-i pe cei rămași - săraci și 
neștiutori, pentru a crea din ei oameni 
„noi”, docili în orice situatie. 

Listele cu deportații au fost făcute de 
NKVD (poliția secretă sovietică), pe baza 
denunţurilor unor săteni, fie săraci și plini 
de speranță că noul regim îi va îmbogăţi, 
fie leneși care urau pe harnicii care 
munciseră din greu și erau „chiaburi” 
(culaci, în rusește) adică aveau o gos- 
podărie, cu toate cele necesare traiului, de 
asemenea pe baza informaţiilor date de 
alogeni, care se bucurau de conjuctura 
nefavorabilă României. Se tinea cont de 
pregătirea și activitatea capului familiei, de 
averea sa și de faptul dacă a colaborat cu 
administrația românească. Evident că în 
primul rând era vorba de intelectuali, preoți 
— în mod deosebit, profesori și, nu în ulti- 
mul rând, de funcţionarii vechiului regim, 
prefecți, primari, secretari etc. 

In familia tatei și a mamei, anul de ocu- 
patie 1940-1941, culminând cu evenimen- 
tele din 13 iunie 1941, a semănat numai 
durere. Pe scurt voi spune ce au găsit 
părinții mei la întoarcerea în Basarabia. 


Un văr al meu, Vladimir Cecati, func- 
ționar la primăria din Cimișlia, căsătorit de 
scurt timp și tată al unui băiețel de patru 
luni, ar fi vrut să se refugieze în România, 
dar părinții bătrâni l-au rugat să rămână, să 
aibă grijă de ei. A fost arestat împreună cu 
alți concetățeni și porniţi spre Sahalin, 
după cum au spus unii localnici dar în 
momentul în care pe drum i s-a făcut rău și 
n-a mai putut să meargă, a fost împușcat 
pe loc. Mama lui, sora tatălui meu, a orbit 
plângând pe unicul său fiu pe care nu l-a 
lăsat să plece în România. 

Alt văr, Dumitru Georgescu, un adoles- 
cent, de 18 ani, elev în ultimul an de liceu, 
a fost recrutat în iunie 1941 împreună cu 
alţi tineri, pentru frontul care se desfășura 
în estul Europei. A mers un timp în vagoa- 
nele pentru vite, puse la dispoziţia celor 
care organizaseră deportările, suferind de 
promiscuitate, de foame, de sete, de lipsă 
de aer, iar când a ajuns în câmpiile Niprului 
și convoiul mergea pe jos către o direcție 
necunoscută, s-a hotărât să dezerteze. El 
a povestit că drumul era periculos, pentru 
că în învălmășeala dintre fronturi din acea 
zonă, riscai să te întâlnești în orice clipă cu 
trupe răzlețe fie de germani, fie de sovietici 
și riscul de a fi împușcat era mare. A mers 
zile întregi pe jos, prin satele distruse de 
război, s-a ascuns prin câte o șură sau o 
căpită de fân, a mâncat din fructele 
copacilor de pe drum și a ajuns acasă prin 
octombrie, slab, murdar, plin de păduchi, 
bolnav de dizenterie, dar viu. Mai târziu 
Dumitru Georgescu a scris și a publicat 
câte ceva despre epopea deportării sale”. 

Vărul tatei, Constantin Balaur, fiul preo- 
tului lov Balaur din Nisporeni, învățător și 
director la școala din Vorniceni a fost 
masacrat cu baionetele de sovietici, în ziua 


Preotul Balaur cu soția și fiica în 1941, la București. 


de 15 iunie 1941, într-un beci din Strășeni 
și apoi aruncat în câmp deschis. 

Tata a avut și o verișoară, Caliopa 
Samburski, care a fost deportată împreună 
cu toată familia ei, odată cu câteva sute de 
consăteni din raionul Cimișlia, în cele 44 
de vagoane, puse la dispoziție de NKVD 
pentru această zonă, unii în Kazahstan, 
alţii în lagărul de muncă și exterminare din 
Ivdei (Sverdlovsk), alţii în Siberia și nimeni 
n-a mai știut niciodată nimic despre 
această familie. 

Tata a aflat și despre dezastrul din satul 
lui natal, Rezeni, de unde erau lon Pelivan 
şi lon Inculeț, marii luptători din Sfatul tării, 
despre vecini uciși, deportați, trimiși pe 
front. Zece din consătenii săi au fost 
îngropaţi de vii într-o groapă comună la 
data de 12 iulie 1941, de către autorităţile 
sovietice, cu o zi înainte ca armata română 

să intre în sat. Mult mai târziu a fost publi- 
cată o carte despre Rezeni, în care sunt 
pagini întregi cu numele celor uciși sau 
deportati.‘ 

Cât despre familia mamei, mama ei, 
bunica mea Elena, a refuzat, cum am spus 
mai sus, să se refugieze în România. In 
ziua de 13 iunie 1941 a venit politia sovie- 
tică care, odată cu ea, a deportat-o pe fiica 
ei, Valentina, sora mamei mele, profesoară 
de limba română, pe sotul ei, Alexe Marin, 
deputat tărănist, profesor de fizico-chimie, 
directorul liceului din Rezina și pe fiul lor, 
luliu, vărul meu, în vârstă de 5 ani. La gară 
au fost încărcaţi în vagoane pentru vite, iar 
bărbatul a fost separat de femei. Pe drum, 
copilul s-a îmbolnăvit de scarlatină, drept 
pentru care el și mama lui au fost transfe- 
rati într-un alt vagon, iar bătrâna a rămas 
singură, cu persoane necunoscute, pe un 
drum fără sfârșit, către o destinaţie necu- 
noscută. Trenurile cu deportați au mers 
câteva săptămâni, cu oameni flămânzi, 
murdari, dormind pe jos, cu o gaură în 
podeaua vagonului, pentru necesități, 
înghesuiți pe priciuri, în vagoanele fără 
geamuri primind, din când în când, câte o 
bucăţică de pește sărat care, în loc să le 
potolească foamea, le stârnea o sete 
neostoită. Din când în când, trenurile 
opreau la o margine de localitate, sau în 
pădure, erau dati jos morţii și vagoanele se 
urneau mai departe. După un timp (câte 
săptămâni?) trenul a oprit, bunica a fost 
dată jos, împreună cu alte câteva per- 
soane și li s-a spus să plece pe drum, iar 
trenul a plecat mai departe. Erau în 
mijlocul Siberiei, în regiunea Omsk. In 
apropiere era un sat sărăcăcios, Batcat, cu 
locuitori jumătate ruși, jumătate tătari, și 
fiecare deportat și-a încercat norocul cum 

a putut. Bunica a fost „angajată” îngriji- 
toare la o grădiniță de copii, pentru a avea 
dreptul la 300 gr. de pâine pe zi, avea ast- 
fel un culcuș, ca să nu doarmă sub cerul 
liber, iar foamea și-o ostoia cu cojile de 
cartofi pe care-i curăța pentru copii. După 
șapte ani, fiica ei, care reușise să se 
elibereze, a dat de urma ei și astfel bunica 
s-a întors acasă, împreună cu fiica și nepo- 
tul. Dar în 1949 a început cel de-al doilea 
val de deportări, drept pentru care 
Valentina a fost din nou trimisă în Siberia, 
bătrâna a rămas, fiind la niște nepoți, iar 
băiatul de 14 ani, rămas singur, a plecat, 
cu bani de la un unchi, în Siberia la tatăl 
său care tăia lemne într-un lagăr de pe 
Enisei, aproape de cercul polar. Vărul meu 
luliu Marin a terminat școala în satul siberi- 
an apropiat, apoi a intrat la Facultatea de 
Construcţii din orașul Novosibirsk, care 
primea studenţi fără plată dacă aveau 
rezultatele bune la învățătură, beneficind 
astfel de bursă pentru întreținere. Acolo s-a 
căsătorit cu o colegă rusoaică, al cărei 
tată, ofiter în armata sovietică, fusese 
omorât în perioada când a avut loc „Marea 
teroare” din 1937, când tot corpul de ofițeri 
superiori sovietici fusese ucis de Stalin iar 
când și-a terminat studiile a fost reținut în 
facultate ca profesor. După câțiva ani, 
dorind să se întoarcă acasă, a venit împre- 
ună cu soția și cei doi copii, în Basarabia, 
lângă mama lui care revenise după alti 
vreo șapte ani de deportare, dar profesorul 
luliu (acum numit lurii) Marin n-a fost primit 
în nici un fel de servici, pentru că pe 
pașaportul (buletinul) său scria „moldovan” 
și în Basarabia aveau prioritate rușii, even- 
tual ucrainenii, dar nu autohtonii, care tre- 
buiau îndepărtați sau anihilați. Deci luliu s-a 
reîntors la Novosibirsk, unde a fost reprimit 


în facultate. Apoi a luat-o acolo și pe 
Valentina, mama lui bătrână, rămasă sin- 
gură la Chișinău și care odihnește acum în 
cimitirul din Novosibirsk. Tatăl său a murit 
undeva pe lângă Moscova, iar pe bunica 
noastră, de la care am aflat o parte din 
aventurile familiei în Siberia, tatăl meu a 
reușit s-o aducă la noi, la fiica sa, la 
București, în 1956, unde s-a stins din viață 
în 1958. 

Deci să revin. Ne-am întors la Bălţi, în 
orașul curățat de rude și prieteni, în toam- 
na anului 1941, tata și-a reluat postul de 
consilier cultural al Episcopiei Bălţi-Hotin, 
și redactor la revista „Biserica basa- 
rabeană”, slujind duminicile la frumoasa 
catedrală din Bălți, cu hramul Sfinţii Con- 
stantin și Elena, construită cu câtiva ani 
mai înainte, sub păstorirea mitropolitului 
Visarion Puiu și inaugurată și sfințită în 
1935, de un mare sobor de episcopi și pre- 
oti și cu participarea regelui Carol al II-lea 
și a viitorului rege Mihai. 

In Bălți am stat până în primăvara anu- 
lui 1944, când era clar că germanii pier- 
duseră războiul, iar frontul se (re)întorcea 
către vest. Luni, 20 martie ne-am refugiat a 
doua oară, de data aceasta pentru tot- 
deauna, din gara Bălţi-Pământeni. Aveam 
6 ani și acest al doilea refugiu mi-l 
amintesc bine, mi-a rămas în inimă atmos- 
fera din jur, mulțimea de oameni agitati de 
pe peroanele gării, jalea și plânsetele celor 
care plecau sau care rămâneau. Am mers 
câteva zile într-o înghesuială de nedescris 
până la Caransebeș, unde se refugiase 
Episcopia, și am fost cazati într-o grădiniță 
special dezafectată în acest scop, unde 
ne-a prins evenimentul de la 23 august 
1944, apoi în toamnă tata s-a reîntors la 
București... 


Așadar, am trecut granița pe Prut prima 
dată spre vest, în 1940, apoi în 1941 am 
trecut Prutul îndărăt spre est, iar peste trei 
ani, în 1944, am trecut a treia oară, și 
definitiv, Prutul din nou spre vest... 

Acum, În secolul XXI, când am vrut să 
particip la vreun simpozion internațional 
sau am fost la prieteni, am traversat țările 
Europei cu buletinul. 

Dar când am vrut să-mi văd melea- 
gurile natale, în excursie, sau în vizită la 
unele neamuri depărtate rămase în Basa- 
rabia și scăpate de tăvălugul comunist, sau 
la un simpozion, am trecut Prutul cu pașa- 
port și percheziţie la vamă... 


Familia preot Dimitrie și Minodora Balaur, în fața cate- 
dralei cu hramul Sf. Constantin și Elena, din Bălţi 


'Dimitrie Balaur, Destinul unui preot transnistri- 
an, publicat în „Biserica basarabeană”, an. Il, nr. 
5, Bălţi, 1943. 

? Elena Teodoreanu, Preotul Dimitrie Balaur și 
ai săi, Revista Memoria, Nr. 9 (septembrie 1993), 
și Elena Teodoreanu, Preotul Dimitrie cel necu- 
noscut, Ed. Bizantină, 2001. 

* Nopțile setei, Memoria — revista gândirii ares- 
tate, nr. 15/1996 și Flori târzii, Ed. Contrafort, 
Craiova, 2007. 

*C. Mardare, Răzeni. Vatra veșniciei, Chișinău, 
2003. 

ALEXANDRA ȘERBAN 


Cum l-a convins Ghiţă Popp 
pe Stalin să accepte 
revenirea Transilvaniei 

la România, în 1944 


Ghiță Popp e unul dintre acele personaje care au 
rămas nemeritat în bezna istoriei: s-a implicat în emanci- 
parea românilor din Austro-Ungaria, a fost voluntar în 
Marele Război, a participat la Unire, a fost politician onest 
şi discret în interbelic, a salvat Transilvania după Dictatul 
de la Viena și s-a opus comuniștilor cum a putut. După 
toate acestea, s-a ales cu o condamnare la zece ani de 
închisoare și apoi cu domiciliu fortat în Bărăgan. 


Despre Gheorghe „Ghiţă” Popp nu prea se mai 
vorbește de vreo jumătate de veac. Cam de când a murit. 
L-au îngropat comuniștii și, în democraţia postdecem- 
bristă, foarte puţini au mai ajuns la numele lui. Așa au 
mers lucrurile. Totuși, activitatea lui politică a fost 
esențială în momentele cruciale ale istoriei, iar acestea nu 
sunt vorbe mari. S-a implicat, în linia întâi, și în perioada 
premergătoare Marii Uniri, și în interbelic, și mai ales în 
timpul celui de-Al Doilea Război Mondial, numai că s-a 
numărat printre acei politicieni mai tăcuţi, rămași mai 
degrabă în umbră, care n-au făcut prima pagină a ziarelor, 
care nu s-au fotografiat la sindrofii simandicoase, care n-au 
făcut lucrul numai de ochii lumii. Așadar, poate că-i bine 
să se mai vorbească din când în când despre Ghiţă Popp, 
mai ales când pare că și actualitățile o cer. 


„Fără niciun gând de «carieră»” 

Ghiță Popp s-a născut în familia notarului Gheorghe și 
a Elenei, pe 3 ianuarie 1883, în Poiana Sărată, județul Trei 
Scaune (astăzi, satul se află în județul Bacău, comuna 
Oituz). A fost singurul băiat al familiei, având încă cinci 

surori, și a ales același parcurs universitar 
ca tatăl său. In 1902, după ce a absolvit 
școala și liceul în Poiana Sărată, Brașov și 
Sibiu, s-a înscris la Facultatea de Drept din 
Budapesta. Aici a urmat trei semestre, pe 
al patrulea terminându-l la Universitatea 
din Cluj, de unde și-a luat și diploma de 
doctor. 

Incă din studenţie, însă, și-a descoperit 
pasiunea pentru ziaristică și și-a concen- 
trat eforturile în acestă direcţie. De fapt, în 
acea vreme, publicistica și activitatea pen- 
tru îmbunătățirea situației românilor din 
Imperiul Austro-Ungar erau aproape 
sinonime. La început, a fost colaborator la 
„Tribuna poporului” din Arad, principalul 
ziar de luptă pentru emanciparea românilor 
din Transilvania. La vârsta de 22 de ani, a 
debutat în acest ziar cu articolul „Doi 
miniștri și două congrese”, despre care își 
amintea într-o autobiografie: „Spre sur- 
prinderea mea, articolul a fost publicat de 
ziar la loc de cinste, ca prim articol, o încu- 
rajare excepțională pentru un student în 
anul al doilea, întrucât în Ardeal redacţiile 
erau sub acest raport foarte exigente. 
Articolul a apărut în iulie 1904 și constituie 
pentru mine începutul de la care datează 
activitatea mea politică. De atunci, de 43 
de ani, am rămas fără întrerupere în slujba 
aceluiași partid și a aceleiași idei, a 
democraţiei naționale românești. Mă mân- 
dresc că acel prim articol din «Tribuna» a 
avut ca subiect o comparaţie între ministrul 
de instrucție al Ungariei de atunci, 
Berzeviczy, și al României, Spiru Haret, și 
culmina în criticarea celui dintâi și în elo- 
gierea celui de-al doilea”. 

In această perioadă a studenției și a 
gazetăriei dure, s-a împrietenit cu Onisifor 
Ghibu, și el foarte implicat în mișcările de 

emancipare din Ardeal și, mai târziu, din 
Basarabia. Despre talentul de gazetar al 
lui Popp, consemna Ghibu în memoriile 
sale: „Prietenul meu era un om de convin- 
geri tari, de o impresionantă inflexibilitate 
și corectitudine morală, dezinteresat, fără 
niciun gând de «carieră», idealist pur- 
sânge, pe un fond realist, sănătos, gata să 
facă oricând, orice pentru cauzele mari ale 
obștei românești. Poseda pe lângă 
română, germana, ungara și franceza. 
Avea un ascuțit simt de observaţie și de 
distingere şi un scris clar, energic, direct, 
fără cotituri și ambiguități”. 


Un „tânăr oţelit” 

Activitatea ziaristică de la „Tribuna 
poporului”, unde a devenit redactor după 
încheierea studiilor universitare, a fost 
dublată de o intensă activitate politică în 
interiorul PNR. Prima participare însem- 
nată la viaţa politică ardeleană a avut loc în 
1906, când Ghiţă Popp a făcut propagandă 
printre șvabii din Banat pentru Sever Bocu. 
Sever Bocu a pierdut alegerile, însă în 
acea perioadă s-a conturat din ce în ce mai 
clară poziția românilor din Ardeal fată de 
Imperiul Austro-Ungar. 

„In Partidul Naţional Român din 
Transilvania și Banat s-a petrecut în anii 
următori o transformare treptată. Ar fi ine- 
xact să se afirme că vechii conducători nu 
nutreau în intimitatea conștiinței lor ca 
scop final realizarea marelui ideal al des- 
facerii Transilvaniei și Banatului de sub 
aripa statului maghiar milenar și a-l uni cu 
mica Românie liberă. Dar posibilitatea 
realizării acestui ideal părea încă foarte 
îndepărtată. Conducătorii României libere 
de atunci credeau că între perspectiva 
redobândirii Basarabiei, răpită în 1812 de 


Rusia țaristă, și o dezmembrare a Austro- 
Ungariei, părea că prima dintre aceste 
două perspective era mai apropiată. După 
moartea scontată a bătrânului împărat 
Franz Joseph era sigur că noul împărat 
Franz Ferdinand va începe o operă de 
reformă și însănătoșire a monarhiei hab- 
sburgice prin transformarea ei într-o con- 
federaţie, în care românii vor stăpâni Tran- 
silvania și Banatul, iar după viitorul război 
victorios asupra Rusiei, monarhia habsbur- 
gică spera să-și adauge și Polonia elibera- 
tă și Ucraina redeșteptată la conștiința 
națională ucraineană. Se considera chiar 
şi în cercurile politice ale micii Românii că 
ideea alipirii acestei țări la «Marea Austrie» 
se va impune, dobândind realizarea Ro- 
mâniei Mari, poate fără război și fără jertfe 
grele. Imaginea strălucită și ispititoare a 
înfăptuirii idealului național românesc pe 
această cale a stăpânit cei vreo 6-7 ani 
care au precedat războiului mondial. Ea a 
inspirat politica Partidului Naţional Arde- 
lean și părea că este împărtășită de toate 
straturile și grupările poporului român. Cu 
toate acestea, în tineretul ardelean, format 
de vreo 5-6 ani sub influenţa radicalismului 
național românesc propagat de «Semă- 
nătorul», pe urmă de «Neamul Româ- 
nesc» ale lui Nicolae lorga, începuse a se 
constitui un curent de opoziție nu contra 
acestui ideal politic, ci împotriva mentali- 
tătii vechi a culturii ardelene, lipsită de ade- 
văratul duh și temperament românesc, așa 
cum se manifestase în vechiul Regat. 
Acest curent de critică contra bătrânilor a 
grupat un număr de tineri condus de Ilarie 
Chendi, trăind la București și de Octavian 
Goga, grup care a găsit expresie în ziarul 
«Tribuna» de la Arad. Eu am întipărit 
«Tribunei» acel spirit”, explica Ghiță Popp 


Ghiţă Popp 


prefacerile socio-politice din Ardeal în 
perioada dinaintea Primului Război 
Mondial, într-o autobiografie, citată în volu- 
mul „Ghiță Popp, un condamnat politic în 
arhivele serviciilor secrete”, scris de 
Șerban Madgearu. 

Printre acei tineri despre care spunea 
Popp că se radicalizaseră în drumul spre 
idealul naţional — erau cunoscuți și sub 
denumirea de „tinerii oțeliţi” — se numărau 
Onisifor Ghibu, Octavian Goga, lon 
Agârbiceanu, Șt. O. Iosif, Ilarie Chendi, 
Sextil Pușcariu. In articolele pe care 
aceștia le semnau vorbeau tăios despre 
marile probleme ale românilor: despre 
politica de desnaţionalizare dusă de 
maghiari, despre legile învățământului 
date de contele Apponyi care conduceau 
spre un proces de maghiarizare, despre 
dreptul românilor de a-și alege reprezen- 
tantii fără să fie intimidati de autorități. 

În calitatea de redactor al ziarului 
«Tribuna» din Arad și în aceea de colabo- 
rator al ziarelor «Gazeta Transilvaniei» 
(Brașov), «Foaia poporului» (Sibiu), «Li- 
bertatea» (Orăștie), «Românul» (Arad) și 
al revistelor «Luceafărul» (Sibiu), «Viaţa 
românească» (lași) am conștiința că, timp 
de 10 ani (1901-1914), părăsind avocatu- 
ra, meserie producătoare, mi-am făcut da- 
toria de român și democrat, muncind neîn- 
trerupt, muncă de zi și noapte cu procu- 
rorul maghiar la spate până la neuras- 
tenizare, scriind contra regimului feudal al 
conților maghiari Tisza, Andrassy, Appo- 
nyi, scrie Ghiță Popp într-un memoriu către 
Consilul de Stat, la 13 ianuarie 1967. 


Nu avem decât un singur cuvânt de 
ordine: «Ardealul, Ardealul, Ardealul» 

„In anul 1914, după o cură făcută pe 
Coasta de Azur — înainte de începerea răz- 
boiului — mi-am refăcut sănătatea. După 
prima zi de la declararea războiului adre- 
sată Serbiei de către Austro-Ungaria, în 
iulie 1914, am părăsit clandestin Ungaria și 
venind la București, am publicat în «Miner- 
va», cotidian foarte răspândit pe atunci, 
primul articol prin care ceream ca România 
să intre în acțiune alături de Franţa și Ru- 
sia împotriva Austro-Ungariei. 

In același timp am adresat Marelui Stat 
Major o cerere ca să fiu înscris ca voluntar 
în armata română, în cazul când România 
va merge contra Austro-Ungariei și Ger- 
maniei”, povestea Ghiţă Popp. 

In primii ani ai războiului s-a ocupat, în 
principal, cu publicarea de articole care 
cereau intrarea României în război pentru 
Transilvania. Alături de Constantin Bucșan 
și de Onisifor Ghibu a început să editeze 
revista săptămânală „Tribuna”, dar a cola- 

borat și la cotidianul „Epoca”, deschis de 
Goga și Nicolae Filipescu. 


„Nu-i așa, d-le Carp?” 

L-au interesat, în primul rând câteva 
aspecte: situatia românilor din Austro- 
Ungaria, care luptau împotriva propriilor 
interese, și direcția de politică externă pe 
care o va adopta România. In „Tribuna, 
ediția din 21 februarie 1916, ataca viziunile 
germanofile ale lui P.P. Carp, care purta 
discuții cu austriecii și germanii privind 
beneficiile unei posibile alianțe cu Ro- 
mânia: „Cadoul consistă într-o frumoasă 
poveste, povestea concesiunilor ungurești 
pentru românii din Ardeal, în cazul când 
România ar fi intrat în acțiune alături de 


Austro-Ungaria. Poate că nici acuma nu e 
prea târziu, deși d. Carp crede că am pier- 
dut momentul. Noi credem că e posibil ca 
momentul să se întoarcă încă. Poate că 
Austro-Ungaria și Germania tot vor mai 
avea, în cele din urmă, vreo armată 
rusească de învins și poate că, obosite de 
gloria atâtor biruinţi, îngropate sub mor- 
manul de lauri, ele ne vor ceda nouă cin- 
stea de răpune această ultimă armată 
rusească spre a ne înfrupta și noi din dul- 
ceața victoriei. Mai mult: poate că, slăbite 
de oboseala succeselor interminabile, ele 
ne vor ruga cu oarecare stăruință ca să 
primim și Bucovina și Basarabia și conce- 
siunile din Transilvania. Tot ce ne temem e 
că lăcomia românească va trece, în acest 
caz, dincolo de acele concesiuni și, profi- 
tând de oboseala trecătoare a biruitorului, 
va lua și Ardealul. Și ar fi prea mult, ar fi de-a 
dreptul o «catastrofă». Nu-i așa, d-le 
Carp?”, scria Popp, cu o ironie fățișă, nedi- 
simulată, explicând în continuare de ce nu 
este posibil ca românii să aibă încredere în 
promisiunile ungurești. 

La începutul lui martie 1916, continua 
propaganda pentru Ardeal: „Siguranța de 
viitor a statului român nu se poate răzima 
pe existența incertă și precară a unui stat 
de operetă, ci pe puterea și consolidarea 
lui economică și morală. Această consoli- 
dare e însă cu neputinţă fără anexarea 
Ardealului. (...) De aceea, încă odată, și în 
ciuda tuturor diversiunilor ce se încearcă, 
nu avem decât un singur cuvânt de ordine: 
«Ardealul, Ardealul, Ardealul»”. Articolele 
militante au continuat până în vara lui 
1916, când România a intrat, în sfârșit, în 
război de partea Antantei. 


Condamnat la moarte 
în Austro-Ungaria 

In perioada neutralității, a avut şi câte- 
va activități în sfera militară: în 1914, 
împreună cu viitorul patriarh Miron Cristea, 
a condus atacuri asupra satelor românești 
de la frontiera cu Austro-Ungaria, pentru a 
pune presiune pe guvernul român să intre 
în război. Apoi, alături de generalul Nico- 
leanu a organizat în Ardeal grupuri de in- 
formatori militari. 

Pe plan politic, Ghiță Popp i-a susținut 
pe Nicolae Filipescu și Take Ionescu, care 
în septembrie 1915 au înființat Federaţia 
unionistă, o grupare care a militat pentru 
colaborarea cu Franţa și Anglia în război, 
ceea ce fondatorii Federaţiei numiseră 
„politica instinctului national”. In anii neu- 
tralităţii, ei au făcut presiuni pe guvern să 
meargă la război cu Antanta: au scris arti- 
cole de presă, au semnat apeluri către 
guvern, au făcut propagandă pe unde s-a 
putut. Ca urmare a acestor acţiuni, care au 
ajuns şi la urechile conducătorilor ma- 
ghiari, Curtea Marţială din Cluj i-a con- 
damnat în contumacie, pe toti cei implicaţi, 
inclusiv pe Ghiță Popp, la moarte. 


„România Mare” din Kiev 

După ce cursul evenimentelor merge în 
direcția dorită de Popp și gruparea lui, în 
vara lui 1916, când România intră în război 
de partea Antantei, este mobilizat și trimis 
interpret la Divizia a IV-a. Când armata se 
retrage în Moldova, în 1917, se îmbol- 
năvește de tifos și stă internat la lași. 

După recuperare, în iulie 1917, e trimis 
de autorităţile române la Kiev, alături de 
Sever Bocu, losif Schiopu și Filaret Doboș, 
cu misiunea de a edita ziarul „România 
Mare”. „Ministerul de Interne a luat în sfâr- 

şit hotărârea să se îngrijească și de edu- 
catia naţională a cetățenilor de mâine ai 
țării, precum și pentru a sprijini acțiunea de 
recrutare. In acest scop, deleagă la Kiev 
patru ziariști pentru a scoate o revistă că- 
reia i s-a dat numele de «România Mare». 

Numele publiciștilor cărora statul ro- 
mân le-a încredințat reeducarea prizonie- 
rilor este prea cunoscut ca să mai fie ne- 
voie de vreo apreciere din partea noastră”, 
scria Petre Nemoianu în cartea „Prima 
Alba lulia”. 

Prima ediție a gazetei a apărut pe 20 
iulie 1917 și a fost principala sursă de in- 
formare a prizonierilor români de pe terito- 
riul Imperiului țarist. Conform relatărilor lui 
Elie Bufnea, în lagărele de război rusești 
se aflau mai mult de 100.000 de prizonieri 
ardeleni, bănățeni și bucovineni, care 
visau, de fapt, să lupte sub arme româ- 
nești. Istoria care a urmat se cunoaște: 
frontul de est s-a prăbușit, bolșevicii au 
răsturnat puterea imperială, România a 
fost forțată să semneze pacea. „România 
Mare” a fost interzisă în martie 1918, la 
presiunea bolșevică. Deși a apărut în 
numai 23 de numere, publicaţia celor patru 
români de la Kiev a fost esențială în mersul 
războiului, după cum arăta și Elie Bufnea: 
„Redactată cu entuziasm și desăvârșită 
cunoaștere a mentalități și dorințelor ro- 
mânilor din Ardeal și Bucovina (...) «Ro- 
mânia Mare» a restabilit echilibrul moral în 
sufletele prizonierilor români”. 

La Kiev, s-a preocupat și de problemele 
politice din imperiu. In august 1917, a pro- 
pus organizarea unui congres al nationali- 
tăților din Austro-Ungaria. A avut întâlniri 
cu liderul cehoslovac Thomas Masaryk, cu 
care a discutat despre chestiunea orga- 
nizării imperiului, precum și despre relaţiile 
dintre viitoarele state România Mare și 

Cehoslovacia. Oameni cu convingeri tari. 
Congresul propus s-a tinut pe 29 noiem- 
brie 1917, sub denumirea Adunarea Na- 
tiunilor Austro-Ungariei, și au participat 
5.000 de delegaţi ai cehilor, slovacilor, slo- 
venilor, croaților, polonezilor, ucrainenilor, 
sârbilor şi românilor. La finalul întrunirii, 
delegaţii au votat unanim o moțiune prin 
care se afirma că „popoarele asuprite din 
Austro-Ungaria nu-și vor putea dobândi 
deplina lor neatârnare” şi nu va fi pace pe 
bătrânul continent atât timp cât exista 
monarhia dualistă, iar naţiunile prezente se 
angajau să formeze „o stavilă împotriva 
expansiunii pangermane pe baza unirii 
tuturor forțelor naţiunilor oprimate, înfăp- 
tuindu-se astfel drepturile lor sfinte”. 


Membru oficial cu drept de vot 

După ce „România Mare” s-a închis la 
Kiev, Ghiţă Popp s-a refugiat la Kursk și la 
Moscova. Pe 1 august 1918 a ajuns la 
Chișinău, unde prietenul Onisifor Ghibu se 
implica în mișcările unioniste. Acesta i-a 
propus să lucreze la ziarul „România 
Nouă”, iar Popp a acceptat. Insă, când a 
aflat că se pregătea Marea Adunare 
Naţională de la Alba lulia s-a îndreptat în 
grabă spre Ardeal: „Am plecat prin 
Bucovina în Transilvania. Străbătând prin 
această provincie în plină mișcare de 
eliberare naţională, printre gărzile na- 
tionale românești, ungurești și săsești, prin 
valurile de agitaţie de o splendidă însu- 
flețire naţional-românească, am ajuns în 
ziua de 30 noiembrie la Alba lulia. Aici mi 
se comunică știrea că sunt destinat să iau 
parte la Adunarea Naţională de la 1 De- 
cembrie, nu în calitate de privitor, ci ca 
membru oficial cu drept de vot în Adunarea 
care va hotări unirea cu România”. A doua 
zi, pe 2 decembrie, a fost ales secretar în 


luliu Maniu 


Consiliul Dirigent al Transilvaniei, iar, după 
începerea Conferinţei de Pace de la Paris, 
în februarie 1919 a fost trimis la Berna, 
unde a înființat un birou de presă româ- 
nesc, „care aduce lumină asupra situaţiei 
interne din fostul Imperiu Habsburgic. și 
silește pe unguri să fie cât mai rezervaţi și 
prudenti la lansarea informaţiilor”. După ce 
s-a desăvârșit Marea Unire, Ghiță Popp a 
intrat în viața politică, activând în Par- 
lament, din partea PNR, și ulterior PNT. 
Practic, a fost mâna dreaptă a lui luliu 
Maniu în toată perioada interbelică, fără să 
iasă prea mult în lumina reflectoarelor. 

In septembrie 1944, Ghiţă Popp era 
ales secretar general al PNȚ, în condu- 
cerea partidului aflându-se luliu Maniu, 
președinte, și lon Mihalache, N. Lupu și M. 
Popovici, vicepreședinți. România tocmai 
ce schimbase armele, după actul de la 23 
august. Din comisia care negocia armisti- 


tiul cu Naţiunile Unite făceau parte prințul 
Barbu Știrbey, din partea liberalilor, comu- 
nistul Lucrețiu Pătrașcanu, generalul Dă- 
măceanu și țărănistul Ghiţă Popp. Conven- 
tia de armistițiu, semnată pe 12 septem- 
brie 1944, fusese dictată de ruși, însă con- 
diţiile puteau fi mult mai grave pentru 
România. Circumstanţele din timpul nego- 
cierilor și intervențiile lui salvatoare pe lân- 
gă ruși au fost explicate de Popp, pe larg. 

„La negocierea armistițiului de la 
Moscova în septembrie 1944, în calitatea 
mea de reprezentant al PNȚ, am fost sin- 
gurul care a izbutit să obțină o modificare 
esenţială în folosul țării noastre a conditii- 
lor propuse de aliaţi: recunoașterea obliga- 
torie, nu facultativă, a retrocedării Tran- 
silvaniei de către Marile Puteri. Intr-adevăr, 
textul original al tratatului, prezentat dele- 
gatiei noastre și propus nouă spre sem- 
nare de către reprezentanții celor trei Mari 
puteri, V. Molotov (Rusia), Averill Harriman 
(SUA) și Sir Clark Kerr (Marea Britanie) 
prevedea că «Transilvania întreagă sau 
cea mai mare parte a ei va putea fi redată 
României” ceea ce însemna că cei trei ali- 
ati iși rezervau dreptul și posibilitatea de a 
nu ne restitui Transilvania pierdută de noi 
cu patru ani mai înainte prin faimosul 
Dictat de la Viena, impus de «arbitrajul lui 
Ribbentrop și Ciano», Moldova ajungând 
astfel vecină cu vechea Ungarie pe toată 
întinderea graniței sale. Luând cuvântul, 
am expus surpriza și protestul nostru pen- 
tru această formulare, informând Con- 
ferința că, încă doi ani mai înainte, în toiul 
ostilităţilor, pe teritoriul Rusiei, generali- 
ssimul Stalin (titlu purtat de el în război) 
prin emisari secreti strecuraţi în tară chiar 
prin linia frontului, a adresat partidului din 
care făceam parte un mesaj, asigurându- 
ne că în ipoteza când România va ieși din 

front, încheind armistițiu cu Rusia, și 
(Stalin) va consimţi ca Transilvania în- 
treagă să fie restituită tării noastre. (...) 
Sub impresia acestor expuneri, Molotov, 
care prezida ședința, asistat de Litvinov, 
Maiski și Vișinski, ca subsecretar de stat, a 
declarat că suspendă discutarea acestui 
punct, al 18-lea din proiect, amânând dis- 
cutia lui pe a doua zi, probabil spre a referi 
lui Stalin care nu asista la ședințe. 

In ziua următoare, el a adus răspunsul 
lui Stalin, care a fost favorabil. In noua for- 
mulare aprobată punctul 18 dispunea că: 
«Transilvania etc. va fi redată României». 
M-am declarat mulțumit, întrucât în limba- 
jul diplomatic viitorul are un sens impera- 
tiv, arăta Ghiţă Popp, în 1967, într-un 
memoriu transmis Consiliului de Stat prin 
care cerea să fie repus în drepturi și să 
primească pensia ce i se cuvenea. 

„Democraţia este condiţia de existență 
și garanția Unităţii noastre naționale. Țara 
noastră trăiește și va trăi prin ea și va 
cădea o dată cu acest mare principiu. 
Evenimentele de după 23 august 1944 au 
ilustrat aceste adevăruri fundamentale 
politicii noastre.” — mărturisește Ghiţă 
Popp în autobiografia sa. 


Condamnat pentru insurecție armată 
Căci așa s-a desfășurat viitorul lui 
Ghiță Popp: după câteva scurte functii 
ministeriale în guvernele Sănătescu și Ră- 
descu, a ajuns în Opoziţie, de unde a făcut 
mari eforturi să salveze democrația 
românească în timpul alegerilor parla- 
mentare din 1946. A candidat la Someș, 
unde a simțit pe propria piele presiunile și 
fraudele la care erau supuse partidele de 
Opoziţie. A fost arestat la Cluj și închis 
două săptămâni. Apoi, în iulie 1947, a fost 

arestat și anchetat la închisoarea Văcă- 
rești. A fost judecat în ianuarie 1948, în 
„lotul Zărnești“ și a fost condamnat la 10 
ani de închisoare și 5 ani de degradare 
civică pentru insurecție armată. Și-a petre- 
cut anii de pușcărie la Aiud, după care, din 
1957 până în 1962 a primit domiciliu obli- 
gatoriu la Lătești, în Bărăgan. 

De aici au rămas câteva mărturii ale 
celor care l-au cunoscut în închisoare. lată, 
de pildă, povestea spusă de Achim Maria: 
„Am fost dus la Aiud o dată cu Ghiţă Popp, 
aprilie '48, parcă. II cunoscusem la închi- 
soarea Văcărești, în ianuarie 1948. Era deja 
bătrân și foarte slăbit — avea 64 de ani — și 
mergea greu. Un gardian - Demeter — o 
bestie, l-a lovit cu patul puștii chiar în ziua în 
care eram duși la închisoarea Aiud. L-am 
ajutat noi să se ridice și să meargă. (...) Mi-a 
povestit că atunci când Maniu l-a trimis la 
Moscova pentru semnarea armistițiului i-a 
spus: «N-aș vrea să te sacrific. Dar ești sin- 
gurul care ar putea avea argumente în fata 
rușilor. Așa că trebuie să te sacrific pe dum- 
neata, care ești cel mai bun prieten». Nu 
doar că Popp era un foarte bun cunoscător 
al problemei minorităţilor, dar era și un 
foarte bun vorbitor de limbă rusă, pe care o 
învățase la perfectie în timpul Primului 
Război Mondial. (...) Se bucura de mare 
prestigiu în fața lui Maniu și în partid. | se 
spunea al doilea lorga. Seriozitatea lui 
Ghiţă Popp era deasupra tuturor în fata lui 
Maniu. In Bărăgan și după revenirea la 
București, în discuţiile pe care le-a avut cu 
supraviețuitorii din PNȚ ai gulagului, Ghiţă 
Popp aprecia că succesorul cel mai potrivit 
al lui Maniu este loan Hudiţă. Era convins 
că, mai devreme sau mai târziu, comunis- 
mul va pieri. Spunea: «Ce contează în fata 
istoriei chiar și o sută de ani? »”. 


Ghiţă Popp, după eliberarea din închisoare 


„Cam un securist 
pentru fiecare țărănist“ 

Când a fost eliberat, în 1962, și-a trăit 
ultimii ani știind că este urmărit de 
Securitate, că nu îi poate pune în pericol 
pe apropiaţi care ar fi dorit să îl viziteze. A 
avut, totuşi, ambiția de a nu fi abandonat 
idealurile pentru care luptase toată viața. 
ştiind că fusese nevoit să semneze tratatul 
prin care ceda Basarabia rușilor, s-a gândit 
să apeleze acum la autorităţile comuniste. 
In 1964, a scris un memoriu adresat lui 
Gheorghiu-Dej prin care cerea ca România 
să lupte în continuarea pentru recuperarea 
Basarabiei, numai că liderul comunist a 
murit subit, iar Popp n-a mai apucat să îl 
trimită. Perseverent, în toamna anului 
1966, Popp i-a scris lui Ceaușescu o argu- 
mentatie în 16 puncte lungi, în care încer- 


ca, pe alocuri, să vorbească chiar pe limba 
noii administrații: „Să nu uităm că în lupta 
ce va trebui să se dea pentru redobândirea 
celor două provincii de peste Prut, vom 
avea un aliat de mare autoritate inter- 
națională și morală, pe însuși Marx Karl. 
Acesta ar rămâne uimit cum la jumătate de 
veac de la dispariția țarilor și a ţarismului 
moștenirea lăsată de aceștia, imperialis- 
mul, este apărată cu stăruință de către 
marxiștii ruși de astăzi”. N-a primit nicio- 
dată vreun răspuns. 

A murit, la București, pe 25 octombrie 
1967. La ceremonia de înhumare de la 
cimitirul lancu Nou au participat cam 2.000 
de oameni — „și... cam un securist pentru 
fiecare țărănist”, completa Achim Maria. 

In memoria lui Popp au vorbit Panteli- 
mon Halippa, loan Hudiţă și Corneliu Co- 
posu, care „l-a calificat pe Popp Gheorghe 
drept un clasic al elevilor, care a suferit pe 
nedrept în detenţie, apreciindu-l că prin 
comportarea și virtuțile sale de onestitate 
și dezinteres personal, a fost o făclie lumi- 
noasă pentru cei mai tineri”, așa cum nota 
colonelul de securitate Gheorghe Crăciun 
într-o informare. In final, Crăciun adăuga: 
„Vom avea în vedere, în mod special, 
urmărirea informativă a activităţii lui Hudiţă 
loan și Coposu Cornel, care s-au afirmat 
ca unii dintre fruntașii național-țărăniști mai 
activi. Prin agentură se vor urmări, în con- 
tinuare, discuţiile ce se fac și de către 
ceilalţi foști conducători PNȚ, în legătură 
cu discursurile ținute, ocazionate de dece- 
sul lui Popp Gheorghe”. 


Articole preluat: https://adevarul.ro/cultura/istorie/gen- 
eratia-marii-uniri-episodul-15-l-a-convins-ghita-popp-pe 
stalin-accepte-revenirea-Transilvaniei-Romania- 1944- 
1_5b2ce835df52022f7568c43c/index.html 

VICTIMELE 
REPRESIUNII 
COMUNISTE 


SORIN POPESCU 
TUDOR PRELIPCEANU 


Gheorghe N. Leon 


Jurist și economist remarcabil, 
victimă a represiunii comuniste 


Gheorghe N. Leon a fost un jurist și 
economist remarcabil, care a căzut victimă 
represiunii comuniste. S-a născut la 29 
aprilie 1888, la lași, în familia reputatului 
profesor de științele naturii Nicolae Leon, 
cu studii făcute la Jena, în Germania, care 
a fost căsătorit cu Magdalena Castano, 
fiica inginerului francez Emil Castano. A 
fost cel de-al treilea din cei șase copii ai 
familiei Leon. A urmat cursurile primare și 
pe cele liceale în lași. In anul 1907 era 
absolvent al prestigiosului Liceu Naţional 
din lași. Și-a luat licența în drept la 
Universitatea din lași și și-a desăvârșit 
pregătirea juridică la Universitatea din 
Jena, unde și-a luat, în 1914, doctoratul în 
științe economice, politică și științe finan- 
ciare, sub conducerea reputatului profesor 
Lujo Brentano. Teza sa de doctorat se inti- 
tula System der direkten Steuern in 
Rumänien [Sistemul de impozitare directă 
în România]. Studiile făcute în puternicul 
centru universitar de la Jena l-au influențat 
în bună măsură pe Gheorghe N. Leon, fapt 
constatat în lucrările sale pe parcursul 
anilor. 

In țară s-a întors în 1916 și s-a căsătorit 
cu Viorica Chirițescu. A fost numit, la 1 
octombrie 1919, profesor agregat de 
finanţe și statistică la Facultatea de Drept a 


Universităţii din Cluj, care în 1927 a adop- 
tat oficial numele de Universitatea „Regele 
Ferdinand |”, și a predat, între 1920-1922, 
şi la Academia de Inalte Studii Comerciale 
și Industriale din acest oraș. La 1 ianuarie 
1926 i-a devenit profesor titular. Profesorul 
Gheorghe N. Leon era - în opinia lui 
Avram Bunaciu', care a fost student, în 
perioada 1929-1933, la Facultatea de 
Drept a Universităţii din Cluj — un perma- 
nent izvor de argumente logice, de realism 
şi obiectivitate, un promotor al valorilor 
juridice și etice, în general. Avram Bunaciu 
nota în jurnalul său că „profesorii 
Gheorghe N. Leon (Drept financiar) și 
Traian Pop (Drept penal și procedură 
penală) sunt cei care au lăsat o amintire 
frumoasă tocmai prin performanta profe- 
sională, calități sufletești, dar și prin ele- 
ganta discursului sau a ținutei”... „Ca nivel 
profesional și de om de cultură merită a fi 
menţionat Gheorghe N. Leon, nu numai 
finanţist distins, dar și un om de cultură de 
o deosebită distincție. Cursurile lui erau o 
plăcere, erau urmărite cu atenție”. 
Gheorghe N. Leon s-a transferat la 
București, ca profesor titular la Catedra de 
finanţe și statistică a Facultăţii de Drept a 
Universităţii din Capitala tării, la 1 februarie 
1935. A predat, de asemenea, la Acade- 

z i 
Gheorghe N. Leon, 1888-1959 


mia de Înalte Studii Comerciale din 
București. Concomitent a fost președinte al 
Institutului de Științe Economice și Finan- 
ciare a Facultăţii de Drept. In perioada 
petrecută la București, s-a afirmat ca publi- 
cist și cercetător. In anul 1943, Gheorghe 
N. Leon a revenit, ca profesor titular, la 
Catedra de drept financiar a Facultăţii de 
Drept a Universităţii „Regele Ferdinand l” 
din Cluj, aflată în refugiu la Sibiu. A fost 
menținut în învățământul superior până în 
4 sau 8 octombrie 1947, după care a fost 
îndepărtat pe criterii politice. 


Rodul muncii sale s-a concretizat în 
plan didactic în multe comunicări, confe- 
rinte asupra problemelor de lege ferenda, 
în volume de importanță majoră pentru 
promovarea intereselor științei dreptului 
financiar. 

A fost membru al Academiei de Științe 
Morale și al Academiei de Științe. A fost 
ales președinte al Asociaţiei Generale a 
Economiștilor din România. Impreună cu 
Victor Slăvescu a fost director și proprietar 
al revistei „Analele economice și statistice”, 
unde a publicat o mare parte dintre studiile 
sale. Revista a ocupat, de altfel, un rol cen- 
tral în dezbaterile interbelice cu privire la 
doctrinele economice majore. 

Gheorghe N. Leon a abordat în 
lucrările sale aspectele complexe ale 
științei dreptului financiar. A realizat o veri- 
tabilă incursiune în istoria finanțelor și în 
teoria impozitelor, a creditului public și a 
bugetului. Preocupările profesorului 
Gheorghe N. Leon în domeniul vast și 
extrem de captivant al științei dreptului 
financiar s-au concretizat în lucrări valo- 
roase apreciate de către specialiști, având 
în vedere contribuția semnificativă pe care 
acestea au avut-o în dezvoltarea domeniu- 
lui menţionat. Prin prisma operei sale, a 
unei îndelungate și bogate cercetări științi- 
fice, Gheorghe N. Leon poate fi alăturat cti- 
torilor învățământului academic în dome- 
niul științei dreptului financiar. 

Gheorghe N. Leon s-a numărat printre 
fondatorii organizației liberale din Cluj, 
fiind, din 1921, membru al primei Delegații 
permanente a Partidului Naţional Liberal 
(PNL) din Cluj și județul Cojocna, care din 
1925 a devenit județul Cluj. A ajuns 
președinte al organizaţiei județene Târ- 
nava Mică a Partidului Liberal. A fost ales 
deputat liberal de Târnava Mică între anii 
1927-1928 și de Bihor între anii 1934- 
1937. A fost deputat PNL, ramura Tătă- 
rescu, din noiembrie 1946. In calitatea lui 
de liberal, Gheorghe N. Leon împărtășea 
ideea cooperării cu capitalul străin, fiind 

Diana Cîrmaciu, Universitarul Gheorghe N. Leon, 
Editura Pro Universitaria, 2015 


favorabil pentru diverse forme de colabo- 
rare, dar nu de acaparare, declarându-se 
împotriva instituirii unei dependențe a 
economiei românești fată de investitorii 
occidentali. Multe dintre lucrările lui 
Gheorghe N. Leon au fost puse în serviciul 
acestei idei, care în lumea politică 
românească din a doua jumătate a secolu- 
lui al XIX-lea și prima jumătate a secolului 
al XX-lea a îmbrăcat formula „Prin noi 
înșine” (deviza Partidului Liberal). Ideile și 
convingerile sale și le-a pus, de altfel, în 
practică în funcţiile pe care le-a îndeplinit. 

A fost secretar general la Ministerul 
Industriei și Comerţului în 1926, fiind, în 
această calitate, raportor al bugetului sta- 
tului. Intre 2 octombrie 1934 și 29 august 
1936 a devenit subsecretar de stat la 


Ministerul Agriculturii și Domeniilor. A 
funcționat din august 1936 ca cenzor la 
Banca Naţională a României. La 2 aprilie 
1937 a fost numit membru în Consiliul de 
administrație al Societăţii Române de 
Radiodifuziune. A deținut, în guvernul con- 
dus de lon Gigurtu, funcţiile de ministru de 
finanțe ad-interim (4 iulie-4 septembrie 
1940; 4-14 septembrie 1940), de ministru 
al agriculturii și domeniilor ad-interim (4 
iulie-4 septembrie 1940; 4-14 septembrie 
1940), de ministru al comerțului exterior 
ad-interim (4-10 iulie 1940) și de ministru 
al economiei naţionale (4 iulie-4 septem- 
brie 1940 și 14 septembrie-10 noiembrie 
1940, în această ultimă perioadă însă în 
guvernul condus de lon Antonescu). A fost 
șeful comisiei care purta tratativele cu 
Germania privind relaţiile economice. și 
politice dintre România și Germania. La 10 
noiembrie 1940 și-a dat demisia din 
guvern, fiind nevoit să se ascundă două 
săptămâni ca urmare a acestei decizii. 
Ulterior și-a reluat activitatea la catedră. 

In perioada 1941 — 1944, Gheorghe N. 
Leon a îndeplinit roluri importante în eco- 
nomia țării ca viceguvernator al Băncii Na- 
tionale a României și membru al Comi- 
tetului de direcţie al Societăţii Româno- 
Germane pentru Industria și Comerţul 
Fierului S.A.R. Rogifer. Intre 1945 — 1946 a 
fost mobilizat să lucreze la Curtea de 
Conturi din București. 

Gheorghe N. Leon a fost autor al 
lucrărilor: Bosnia și Herzegovina sub 
stăpânirea Monarhiei austro-ungare, Bu- 
curești, Imprimeria Independenţa, 1914; 
Dreptul de impunere și principiile funaa- 
mentale ale impozitelor, 1914; System der 
direkten Steuern in Rumänien [Sistemul de 
impozitare directă în România], Jena, 

1914, teză de doctorat; Impozitele în 
funcțiune economică și politica socială, 
București, 1915; Politica minieră în diferite 
state și raporturile ei cu politica minieră din 
România, București, Institutul de Arte 
Grafice „Eminescu”, 1915, lucrare premi- 
ată de Academia Română; Dreptul de 
expropriere, lași, Tipografia „Dacia” Petru 
liescu, 1918; Problema financiară și 
chestiunea banului, București, Atelierele 
de Arte Grafice „Poporul”, 1918, lucrare 
premiată de Academia Română; Reforma 
învățământului superior economic, 1919 
(în colaborare cu A. Cusin); Imperialismul 
și echilibrul economiei mondiale,1923; 
Socialismul și individualismul economic, 
București, „Tipografiile Române Unite” 
Câmpineanu 9, 1923; Gospodăria publică 
și socializarea, București, Editura „Cartea 
Românească” S.A., 1924; Istoria eco- 
nomiei publice la români, București, 
Editura „Cultura naţională”, 1924; Ele- 
mente de știință financiară, 2 volume, Cluj, 
Institutul de Arte Grafice, Editură și Librărie 
„Cartea Românească”, 1010 pagini, 1925- 
1930; Monografiile sociale după metoda lui 
Le Play, București, 1925; Discurs, 1928 (2 
broșuri); Consideraţiuni critice asupra 
politicii noastre economice și financiare, 
1930; Memoriu..., Cluj, 1930; Capitalul na- 
tional și capitalul internaţional, București, 
1932; Contra conversiunii datoriilor agri- 
cole, 1932; Politica economică a Partidului 
Naţional Liberal, 1932; Politica noastră 
financiară, 1934; Asanarea datoriilor. Su- 
gestii și propuneri, 1934; Regimul comerțu- 
lui exterior. Balanța comercială și balanţa 
de plăți, 1935; Consiliul Superior Eco- 
nomic, 1936; Cum se scrie o carte. Cu 
privire specială la Economia politică, 1937; 
Petrolul românesc și noul proiect de lege a 

Gheorghe N. Leon, profesor la Universitatea din 
București, Economie Politică și Politică Economică, 
Colecţia Cercetări juridice, București, 1943 


minelor, 1937; Învățământul superior eco- 
nomic în România, 1937; Organizarea 
muncii naţionale, 1937; Nouvelles mé- 
thodes relatives au contrôle des finances 
publiques en Roumanie, 1937; Finanţele 
administrației locale, 1940; Struktur und 
Entwicklungsmöglichkeiten der Romä- 
nischeu Volkswirtschaft, 1941; Economie 
politică și politică economică, 503 pagini, 
1943. 

A fost arestat în mai 1946 în contextul 
instaurării în țară a unui guvern dominat de 
Partidul Comunist Român. Anterior, la data 
de 25 aprilie 1945, a fost chemat să 
depună mărturie la Tribunalul Poporului 
pentru judecarea celor vinovați de dezas- 
trul țării. A fost rearestat în 1948, la scurt 
timp după instaurarea, cu sprijinul Uniunii 
Sovietice, a regimului comunist de factură 
stalinistă și închis, pentru 24 de ore, la 
închisoarea Văcărești. A fost arestat din 
nou în noaptea de 5 spre 6 mai 1950, fiind 
judecat, împreună cu membrii fostului gu- 


Gheorghe N. Leon, a murit în închisoarea 
de la Râmnicu Sărat 


vern condus de lon Gigurtu, pentru crime 
de război de un tribunal militar. Ca urmare, 
a fost condamnat la închisoare pe viaţă și 
internat la penitenciarul de la Sighetu 
Marmaţiei. Profesorul Nuţu Roșca scrie că 
„Cicerone loniţoiu scria despre Gheorghe 
N. Leon că «a murit în temnita de exter- 
minare de la Sighet, fiind aruncat în groapa 
comună de pe malul Izei». N-am aflat 
vreun document privitor la moartea sa, iar 
unii foști deținuți ne-au spus că Leon a 
supraviețuit perioadei de detenţie de la 
Sighet”.* Conform altor surse, după deza- 
fectarea, în anul 1955, a temniței din 
Sighet, Gheorghe N. Leon a fost mutat, în 
acel an, la închisoarea din Râmnicu Sărat, 
considerată, în opinia lui Corneliu Coposu,“ 
cea mai dură dintre închisori, aici murind 
peste 90% dintre deținuții politici. Apoi, în 
1956, Gheorghe N. Leon a fost transferat 
la Jilava. A mai fost condamnat, în anul 


1956, la 10 ani de detenţie grea. Mutat din 
nou la penitenciarul de la Râmnicu Sărat, 
în 1957, Gheorghe N. Leon a decedat la 
29 decembrie 1959. Medicul penitenciaru- 
lui Aurel Dumitrescu constata la data de 29 
decembrie 1959, ora 23.00, „decesul deti- 
nutului... în etate de 71 de ani”. Conform 
procesului-verbal întocmit, cauza decesu- 
lui a fost un infarct miocardic masiv, colaps 
cardio-vascular provocat de scleroza coro- 
nariană, iar bolile asociate de care suferea 
profesorul erau: spondiloza, ramolismentul 
cerebral, maladie hipertonică?. 

Astfel se sfârșea, în uitare și decrepitu- 
dine prematură datorită condiţiilor grele de 
detenție, încă unul dintre intelectualii de 
elită ai țării, victimă a regimului opresiv 
instaurat după marele război, care-și pro- 
pusese, cu cinism, distrugerea minţilor lu- 
minate ale neamului românesc. 


'Avram Bunaciu (1909-1983) a deținut, între 
altele, funcţiile de acuzator public șef, ministru al 
justiției între anii 1948 și 1949 și, apoi, ministru de 
externe în perioada 1958-1961. 

"Liviu Țăranu: Avram Bunaciu. Biografie. 
Reflecţii. Corespondenţă, București, Editura 
Enciclopedică, 2011, p. 15, 70, 71. 

“Prof. dr. Nuţu Roșca: Inchisoarea elitei 
românești. Compendiu, Baia Mare, Editura 
Gutinul S.R.L., 1998, p. 95. 

“A se vedea http://www.corneliu-coposu.ro — 
Fundaţia Corneliu Coposu, data 20.01.2012, ora 
11.00. 

Cf. A.C.N.S.A.S., fond Documentar, dos. 
P210/vol.3, f. 114. 

Am evocat Într-un articol anterior figura 
bunicului meu matern, profesorul de 
geografie Gheorghe Marineanu (1908- 
1977), căruia îi datorez mult din formaţia 
mea intelectuală, deși a încetat din viață 
când aveam aproape zece ani. De pre- 
zenta bunicii mele materne am beneficiat, 
din fericire, încă două decenii după aceea, 
pentru că s-a stins din viată în anul 1996. 
A fost șansa mea să le fiu foarte aproape 
unor intelectuali înzestrați cu multe calități, 
educați și formaţi în perioada interbelică, 
cu rădăcini culturale înaintea Primului Răz- 
boi Mondial. 

La bunica mea maternă, primul lucru 
care frapa erau prenumele, legate de 
amintirea antichității autohtone: „Dacia” și 
„Sarmiza”. De câte ori o întrebam cum se 
explică aceste istorice prenume, îmi 
răspundea că tatăl ei, magistratul Mihail 
Rădulescu, fusese foarte patriot și în 
favoarea unirii Vechiului Regat cu Tansil- 
vania. Orașul în care și-a petrecut bunica 
copilăria era Corabia, port dunărean de 
oarecare anvergură economică, locul pe 
unde trecuseră în Bulgaria oștile române 
angrenate în ceea ce avea să fie Războiul 
de Independenţă. In apropiere de Corabia, 
Oltul — care izvora din inima Transilvaniei — 
se vărsa în marele fluviu și tot în acest loc 


MIHAI SORIN RĂDULESCU 


Dacia Sarmiza Marineanu 
(1912 — 1996) 


Dacia Sarmiza Marineanu căs.Rădulescu (1912-1996), 
avocată și profesoară de științe naturale, împreună cu 
mama sa, Zina Rădulescu, n. Mazilu (1882-1974) 


simbolic al unității românești, la Islaz, se 
proclamase la 11 iunie 1848 primul guvern 
revoluționar și democratic al Țării Româ- 
nești, din care făcuse parte Popa Șapcă. 
Coincidenţa face ca bunica să fi văzut 
lumina zilei exact într-o zi de 11 iunie a 
anului 1912. A copilărit și a făcut școala 
primară aici la Corabia, oraș în care tatăl 
său — Mihail Rădulescu, președinte de tri- 

bunal, după ce funcționase mai înainte ca 
judecător la Gherăești (jud. Neamţ) și apoi 
la Câmpulung Muscel (după cum l-am 
găsit menţionat în „Anuarul Justiţiei din 
România”) — făcea parte dintre notabilităţi. 
Acum câțiva ani am trecut prin Corabia și 
am căutat casa părintească a bunicii din 
str. Fraţii Golești. Mai există și astăzi, cu 
unele transformări aduse de noii propri- 
etari. Prenumele bunicii erau omagii aduse 
trecutului românesc, ideii unităţii Daciei, 
precum și capitalei dacice Sarmizegetusa. 
Bunica își amintea că aveau în salonul 
casei din Corabia, la loc de cinste, foto- 
grafia principelui Constantin Basarab 
Brâncoveanu - fratele contesei de Noailles 
- care candida adesea la alegerile din Ro- 
manati, patronate de judecătoriile locale. 
Aici e locul, poate, de-a face o scurtă 
precizare asupra patronimului „Rădules- 
cu”. Autorul rândurilor de fată poartă nu- 
mele „Rădulescu”, fiind fiul lui Florin Rădu- 
lescu (n. 1939), doctor în geofizică, inginer 
și cercetător geofizician la Măgurele, care, 
la rândul său era fiul (și această filiație me- 
rită o viitoare discuţie) lui Anton Rădulescu 
(1902 - 1970), doctor în silvicultură la 
München (1934), profesor la școala Poli- 
tehnică din București, cercetător la Institu- 
tul de Cercetări Silvice din București. Pe li- 
nie paternă, numele „Rădulescu” provenea 
de la Poiana Țapului (jud. Prahova), unde 
Răduleștii erau o familie fruntașă. Numele 
inițial fusese „Peticilă”, iar obârșia neamu- 
lui era la Comarnic. Vasile Rădulescu, tatăl 
legiuit al lui Anton Rădulescu, fusese admi- 
nistrator silvic și om de încredere al familiei 
Cantacuzino — ramura Nababului —, cea cu 
castelul de la Zamora (Bușteni), acolo de 
unde perspectiva asupra Bucegilor și a 
Caraimanului este magnifică. 

Numele de domnişoară — „Rădulescu” 
- al bunicii mele materne nu are vreo legă- 
tură cu cel al tatălui meu. Provenea din 
satul Vădastra, județul Romanați, acolo 
unde cercetări arheologice — începute de 
Cezar Bolliac — au dat la iveală una dintre 
cele mai interesante culturi neolitice de pe 
teritoriul românesc, comparabilă cu cea de 
la Cucuteni, din Moldova. Primul purtător 
al numelui Rădulescu din această familie a 
fost Radu Rădulescu, mulţi ani primar al 
Vădastrei, pe care Monografia județului 
Romanați din 1929 îl amintea ca fiind un 
împătimit de istorie și un bun cunoscător al 
ei. Potrivit stării civile consultate de mine la 
arhivele de la Slatina, Radu Rădulescu era 
fiul lui Radu Stancu din Vădastra. In 
Catagrafia Țării Românești de la 1838, 
această familie Rădulescu figurează — în 
satul Vădastra — ca fiind „neamuri”, ceea 
ce echivalează cu „boierii de neam”, adică 
boieri fără dregătorie, dar cu statutul social 
înnăscut, moștenit prin privilegiul nașterii. 
Ce să-i faci, eram în plin „Ancien Régime” 
pe vremea aceea... 

Conform informaţiei pe care mi-a 
comunicat-o un străunchi, doctorul Gheor- 
ghe Florescu — văr primar cu bunica mea 
maternă — „moş” Radu Rădulescu ar fi fost 
căsătorit cu o nepoată (Floarea a lui 
Găvrilă, devenit Gavrilescu) a celebrului 
Popa Șapcă, figură aproape legendară a 
Romanaţilor. Nu pare întâmplător, așadar, 
că aceste rude — proprietari funciari și de 
conac la Vădastra — și-au construit în 
București un impunător imobil, tocmai pe o 
stradă asemănător, care îl evoca pe cel al 
preotului răsculat: str. Popa Nan nr. 32. In 
treacăt fie amintit faptul că aici a locuit 
Maria Tănase în ultimii săi ani de viață, ca 
și chiriașă a doctorului Gheorghe Florescu. 


Profesorul Gheorghe Marineanu (1908-1977) și soția sa 
Dacia Sarmiza, n. Rădulescu (1912-1996) (Col. Mihai 
Sorin Rădulescu) 


Misterul constă în filiația Radu Rădu- 
lescu / magistratul Mihail Rădulescu (1869 
sau 1872-1922) de la Corabia (fostă jud. 
Romanați, azi jud. Olt). Nu de mult am avut 
o revelație genealogică bazându-mă pe 
asemănări fizice și pe diferite indicii și coin- 
cidențe neîntâmplătoare. După toate pro- 
babilitățile, Mihail Rădulescu care își 
făcuse studiile la Facultatea de Drept a 
Universităţii din București, era fiul natural 
al marelui boier craiovean Constantin 
Bengescu (n. 1832), judecător, francma- 
son și ultimul urmaș al acestei ramuri 
rămase în Oltenia a vechilor boieri 
Bengești. Originari din Gorj, din satul 
Bengești — unde mai există și astăzi o fru- 
moasă biserică ctitorită de Staico Ben- 
gescu în primii ani după anexarea Olteniei 
de către austrieci, el însuși primind rangul 
de consilier imperial în noua provincie 
habsburgică —, Bengeștii se înrudeau de 
câteva ori cu Basarabii, ceea ce le confe- 
rea prestigiul unuia dintre cele mai vechi 
neamuri ale Țării Românești. Genealogia 
Bengeștilor a fost studiată și publicată la 
sfârșitul veacului XIX și la începutul celui 


următor de către cărturarii Ștefan D. Gre- 
cianu și loan Tanoviceanu care, acesta din 
urmă a tipărit în eleganta „Revistă pentru 
Istorie, Archeologie și Filologie”, un articol 
consistent despre spita familiei Bengescu, 
întemeiată pe documente. 

O altă ramură a Bengeștilor — pe linie 
masculină, probabil Samurcaș — s-a stabilit 
în secolul XIX la București. Tot din această 
familie, dar dintr-o altă subramură, scobo- 
ra și scriitoarea Hortensia Papadat-Ben- 
gescu, venerabilă figură a literelor româ- 
nești din perioada interbelică. 

Desigur că nu doar Bengeștii se 
înrudeau cu Basarabii (sau cu Băsă- 
răbeștii, după cum ar spune medievistul 
Constantin Rezachevici). Și alte familii de 
mari boieri din Țara Românească - și chiar 
și din Moldova - se puteau mândri cu 
aceasta. Dar în cazul Bengeștilor, spre 
deosebire de alte neamuri muntenești și 
oltenești, era vorba de alianțe matrimoni- 
ale directe Bengescu — Basarab și nu de 
întortocheate descendente pe linie femi- 
nină. Bunica nu mi-a vorbit însă niciodată 
nici despre Bengești nici despre încuscri- 
rile cu Basarabii (de pildă, o soră a lui 
Pătrașco cel Bun, tatăl lui Mihai Viteazul, a 
fost căsătorită cu un Bengescu — pe-atunci 
numele era încă „Benga”). 

Nu îmi dau seama prea bine de ce nu a 
făcut-o. Din dorința de-a nu face „concu- 
rentă” altora? Din modestie? Din cauza regi- 
mului comunist sub care asemenea ches- 
tiuni erau foarte rău văzute, căci nu exista 
decât un singur conducător și o singură 
familie? Eu personal regret această discreţie 
a bunicii și faptul că am conștientizat 
această chestiune abia de curând, ani de 
zile după ce a încetat din viață, mă în- 
tristează. 

Să precizăm și faptul că magistratul 
Constantin Bengescu - la a cărui boală de 
picioare se referea Constantin Argetoianu 
în Memoriile sale — a fost căsătorit (câţiva 
ani după nașterea lui Mihail Rădulescu) cu 
Olga Lahovary, sora fraților Lahovary: loan 
- tatăl Marthei Bibescu —, lacob — genera- 
lul — și Alexandru — ministrul Afacerilor 
Străine, cel cu statuia și piata din Bucu- 
rești. Să spunem că Mihail Rădulescu nu a 
moștenit nimic de la familia Bengescu, cu 
excepția unui volum în limba franceză, pe 
care îl mai am și astăzi în bibliotecă și care 
poartă iscălitura lui Constantin Bengescu. 
Acesta din urmă era fiul marelui boier 
craiovean Grigore Bengescu, președinte al 
Curţii de Apel și al soției sale Smaranda 
Băluță, urmașa, pe linie feminină, a ctitoru- 
lui bisericii Madona Dudu. Mama lui Grigo- 
re Bengescu era sora lui Nicolae Glogo- 
veanu, O vreme, după cum se știe, „patro- 
nul” lui Tudor Vladimirescu. Pe linia Glogo- 
veanu, Bengeștii descindeau direct — prin 
strămoși Kretzulescu -— din Constantin 
Vodă Brâncoveanu. 

Și mama bunicii, Zina Rădulescu năs- 
cută Mazilu (1882-1974), avea înrudiri 
interesante, provenind din mica boierime 
doljeană și romanațeană. Era fiica comer- 
ciantului de grâne lon D. Mazilu de la 
Bechet și a soției sale Anastasia născută 
Hagi - Gancea, originară din Brăila și, 
potrivit bunicii mele, de origine aromână. 
Era vorba chiar de o familie de mazili, 
căreia i-am consacrat un articol în volumul 
omagial pentru regretata acad. Cornelia 
Bodea. Mazilii „Mazilu” — cu statutul social 
transformat, așadar, în nume de familie — 
erau originari din satul romanaţean Amă- 
răști și, conform unei monografii locale 
inedite, ar fi purtat cognomenul „Pirnea”. 
Prin Anastasia Mazilu, bunica se înrudea 

(la nivel de vară de-al doilea) cu familia 
Linaru care fuseseră proprietarii de moșie 
de la... Scornicești. Tot pe-această linie 
existau și legături de rubedenie cu mini- 
strul liberal Alexandru Constantinescu. De 
asemenea, un alt personaj din elita liberală 
cu care se înrudea străbunica mea Zina 
Rădulescu, fusese senatorul Alexandru 
liescu, marele filantrop al Slatinei și al 
județului Olt. 

Cu acest background de familie, stră- 
bunica ar fi vrut să o trimită pe bunica să 
facă studii la Paris, dar decesul timpuriu al 
străbunicului Mihail Rădulescu — când 
bunica era în vârstă de nouă ani — și situa- 
tia materială nu tocmai înfloritoare, au 
făcut să se renunte la acest proiect. O rudă 
apropiată a lor, Jeana Mărculescu născută 
Mihăescu, mama omului de cultură și pic- 
torului bisericesc Radu Mărculescu, pe 
care ni l-au revelat în ultimii ani câteva edi- 
turi bucureștene, făcuse strălucite studii de 
litere la Sorbona și bunica o amintea dese- 
ori cu multă admirație. 

După prima copilărie petrecută la 
Corabia, pe-atunci un port dunărean plin 
de viață și de activitate comercială, prin 
care se realiza exportul de grâne din 
mănosul județ al Romanaţilor, bunica s-a 
strămutat, împreună cu străbunica, la 
București. Chiar dacă nu a fost pe malurile 
Senei, bunica a beneficiat de două instituții 
de învățământ remarcabile: Institutul 
Pompilian și Liceul Societăţii Femeilor 
Ortodoxe, patronat de principesa Ale- 
xandrina Cantacuzino (a cărei familie rezi- 
da în mai-sus-amintitul castel de la 
Zamora). Işi amintea foarte des de atmos- 
fera elevată din aceste instituții bucureș- 
tene de elită, de colegele ei, surorile Mor- 
tun și de profesorii pe care i-a avut, dintre 
care l-am reținut pe Mircea Perieţeanu, 


profesor de franceză. Pe una dintre surori- 
le Morțun — din familia boierească moldo- 
venească cu acest nume — am vizitat-o în 
ultimii săi ani de viață: se numea dna 
Anuta Henţescu (născută Morțun), fiind 
nora generalului de aviaţie Henţescu. 
Locuia în București, în spatele Casei 
Scânteii. 

In buna tradiție a antecesorilor, bunica 
a studiat dreptul la Facultatea de Drept a 
Universităţii din București, avându-i ca pro- 
fesori pe Istrate Micescu, Alexandru 
Vălimărescu, Mircea Djuvara, Constantin 
Stoicescu, Nicolae și Aristide Basilescu, 
Radu Meitani ș.a. Rămăsese cu o auten- 
tică venerație pentru ei și, în general, pen- 
tru bunica, ierarhiile de valori erau foarte 
clare și, aș zice, aproape neclintite. Primul 
domiciliu din București al bunicilor mei 
materni a fost pe strada Cezar Bolliac — nu 
pare, iată, o coincidență, căci cărturarul 
pașoptist este cel care a scos Vădastra din 
anonimat. Ulterior s-au mutat în casa cu 
parter și etaj din str. Reni nr. 31, devenită 
după al Doilea Război Mondial, str. Le- 
vănțica nr. 32. Casa aceasta în care locuim 
de patru generaţii, a fost construită — ca și 
multe altele din același cartier — de către 
Societatea de Locuinţe leftine, fiind cum- 
părată în 1931 de către străbunica mea, 
Zina Rădulescu, strămutată cu fiica ei, de 
la Corabia. Acolo rămăsese numai mor- 
mântul lui Mihail Rădulescu din cimitirul 
orașului, mormânt pe care ai mei l-au 
deschis în anii '70, pentru a-i reînhuma în 
București, rămășițele pământești. 

Corabia este un oraș plăcut, cu străzi 
umbroase acoperite de bolți de copaci. 
Dunărea majestuoasă curge alături, para- 
lel cu viața principală, iar viața orașului 
este firește strâns legată de marele fluviu. 


Gloria Gina Domnita 


Regretatul Nicolae Trohani care a lucrat la 
Siguranță înaintea regimului comunist — 
tatăl arheologului Georgel Trohani - îmi 
spunea o dată că în Corabia existau trei 
„chantant'-e (sau „șantane”?)... Era, ca 
mai toate orașele românești dunărene, 
populat, pe lângă populația românească 
majoritară, de greci, turci, evrei, tigani și 
alte etnii care dădeau culoare și viață 
acestor locuri. Bunica a avut toată viaţa în 
inimă orașul copilăriei, chiar dacă s-a 
mutat în București la începutul anilor '20. 
La ea calitatea de „corăbiancă” și de 
olteancă îi umpleau sufletul și cred că nu 
exista zi în care să nu vorbească și să nu 
se gândească la regiunea natală, la 
oamenii și la specificul ei. 

În anul 1930 s-a căsătorit cu bunicul, 
Gheorghe Marineanu, la a cărui familie și 
biografie m-am referit într-un articol anteri- 
or din revista de față. Fiica judecătorului s-a 
căsătorit cu fiul polițaiului (pe-atunci 
cuvântul „polițai” desemna pe șeful poliției 
dintr-o localitate). Foarte cordiale au fost 
toată viata relaţiile dintre ginere și soacră — 
Zina Rădulescu —, cu care cuplul a locuit 
împreună toată viața. Graţie unei relații a 
vărului ei primar, doctorul Gheorghe Flo- 
rescu, bunica a intrat la „Monitorul Oficial” 
— în sediul central de astăzi al Arhivelor 
Naţionale - unde a lucrat în serviciul 
Contencios, fiind colegă cu bunica unui 
faimos personaj mediatic din zilele noas- 
tre, Ștefan Bănică jr. In același timp, adică 
în anii '30 și în vremea lui Antonescu, 
bunicul preda la diferite licee de prestigiu 
din Bucureşti. Au dus așadar o viață 
așezată, în mijlocul familiei lor extinse, 
bunica având multe rude, și după tată și 
după mamă. Nu au călătorit în afara tării și 
cred că acest fapt le-a creat o tristă frus- 
trare. Adevărul e că pe-atunci mulţi români 
— printre care și ai mei — pur și simplu se 
simțeau bine în tara lor și-atunci nu resim- 
teau nevoia de-a evada, fie și pentru o 
perioadă scurtă de timp. Sentimentul patri- 
otic era mult mai puternic ca acum și ai mei 
erau fericiţi când puteau merge în vizită la 
străbunica mea vieneză, mama bunicului 
meu, care locuia la Câmpulung Moldo- 
venesc. Păstraseră o frumoasă amintire 
unor călătorii în țară — de pildă atunci când 
merseseră la Rucăr împreună cu profe- 
sorul Virgil Bogdan, nepotul prin alianţă al 
lui Nicolae lorga și traducătorul lui Hegel în 
românește. Depășiseră granița o singură 
dată și aceasta a fost mergând la Ruse, în 
Bulgaria — un motiv de haz permanent la 
adresa faptului că nu merseseră mai 

departe decât atât. Bunicul resimțea o 
puternică părere de rău din această cauză, 
mai ales fiind și un pasionat profesor de 
geografie și am găsit consemnat în jurnalul 
— inedit — al bunicului meu patern, inginerul 
silvic profesor Anton V. Rădulescu, faptul 
că cuscrul său, Gheorghe Marineanu, 
obișnuia să meargă până la aeroportul 
Otopeni pentru a vedea cum pleacă 
avioanele... 

Anii ‘30 au însemnat și o anumită sim- 
patie pentru Extrema Dreaptă, așa cum o 
aveau majoritatea tinerilor intelectuali din 
epocă. Era mare antipatia fată de Carol al 
II-lea și corupția pe care acesta o patrona. 
Franța era departe — un ideal greu accesi- 
bil pentru cei care nu dispuneau de bani 
mulți. Inegalităţile sociale din România 
vremii nu au stimulat — așa cum s-ar putea 
crede astăzi, ca urmare a propagandei din 
epoca comunistă - înflorirea Extremei 
Stângi, ci dimpotrivă, a naţionalismului. 
Bunicii mei s-au tinut însă departe de orice 
acţiuni violente, pe bunica am auzit-o de 
nenumărate ori condamnând asasinarea 
lui N. lorga, iar bunicul, știu că cu prilejul 
rebeliunii din ianuarie 1941, a refuzat să 
participe, ceea ce i-a adus, într-un ziar 
legionar, catalogarea de „trădătorul Mari- 
neanu”... Naționalismul epocii a fost pen- 
tru ei o deceptie, dar chiar și-așa ata- 
șamentul pentru România nu a dispărut. 

Putin mai târziu a urmat comunismul. 
Ceea ce poate că surprinde la bunicii mei 
era faptul că pentru ei, s-ar fi zis că regimul 
comunist nu s-a instaurat. Erau foarte 
conștienți de „binefacerile” — în ghilimele, 
firește — acestuia, dar în fond îl ignorau. O 
atitudine pe care într-o anumită măsură 
mărturisesc că mi-au transmis-o și mie. 
Deși am trăit ani de zile sub acest regim, l-am 
perceput ca pe ceva exterior nouă și per- 


soanei mele, ceva profund fals și care de 
fapt nu merita nicio atenție. 

In 18 aprilie 1937 s-a născut în 
București fiica lor Gloria Gina Domnita, ce- 
avea să devină mama autorului acestor 
rânduri. Prenumele de „Gloria” provenea 
de la o actriță americană foarte în vogă în 
epocă - Gloria Swanson - și cu siguranță 
nu de la amintirea gloriei unor strămoși. 
„Gina” era — mi s-a spus în familie de multe 
ori — un derivat al prenumelui „Gheorghe”, 
purtat de tatăl fetitei, iar „Domnita” a fost o 
sugestie dată de o vecină prietenă care 
locuia în casa lipită de cea a noastră (o 
ramură a familiei Bănescu, cea a istoricului 
bizantinolog Nicolae Bănescu). Dacă era 
ceva „regal” în cele trei prenume ale 
mamei, despre aceasta nu s-a vorbit abso- 
lut niciodată în familie. Discreţia a fost 
totală și nu total explicabilă, după părerea 
mea de-acum. Gineta — cum i se spunea 
mamei în copilărie — a crescut — ca și mine, 
în primii șapte ani de viață — sub aripa pro- 
tectoare a bunicii materne, Zina Ră- 
dulescu. Copilăria și adolescenţa i-au fost 
puternic marcate de cântatul la pian pentru 
care avea și o înzestrare nativă și o hărni- 
cie prodigioasă. Am regretat întotdeauna 
că mama nu a mers pe drumul acesta al 
muzicii, dar tatăl ei, bunicul meu matern, s-a 
gândit mai târziu la piedicile pe care avea 
să i le pună regimul şi a îndreptat-o spre 
studii universitare de geofizică. 

Primii patru ani de școală, mama i-a 
urmat la Notre Dame de Sion din Bu- 
curești, după care comuniștii au desființat 
această excelentă și prestigioasă școală, 
un focar de influență benefică al Occi- 
dentului. Mama nu a trecut la catolicism, 
dar a păstrat toată viața o deferență sin- 
ceră, admiraţie și respect față de religia și 
de biserica romano-catolică, în expresia lor 


Mihail Rădulescu (n.1869 sau 1872, d. 1922), (fotografiat 
în 1921) magistrat, președinte al Tribunalului din Corabia 
(jud. Romanați, azi jud. Olt) (col. Mihai Sorin Rădulescu, 

strănepotul lui direct, pe linie feminină) 


franceză. Gimnaziul și liceul le-a urmat la 
Matei Basarab și la lulia Hasdeu care nu 
erau foarte departe de casă -— și erau pe- 
atunci, firește, licee de foarte bun nivel, cu 
profesori proveniţi din perioada interbelică. 
La Facultatea de Geofizică l-a cunoscut pe 
tata cu care a fost colegă de studenție. 
Peste șase ani de la absolvire — din cauza 
muncii de teren în care erau angrenaţi — m-am 
născut eu, în București, la 13 noiembrie 
1966, la Spitalul Brâncovenesc. Așadar nu 
am fost un „decrețe!”, căci am fost con- 
ceput înainte de-a fi fost emis celebrul 
decret cu caracter demografic. 

Să revenim la bunica mea maternă 
care a fost dată afară din barou odată cu 
instaurarea regimului comunist. Văzân- 
du-se fără meserie, s-a apucat de-a doua 

facultate, științele naturale. La maturitate a 
fost așadar obligată să o ia de la început, 
în propria tară. Precizez că părinţii săi nu 
avuseseră moșie sau alte proprietăți. După 
cum era reglementarea epocii, în calitate 
de judecător, Mihail Rădulescu fusese 
împroprietărit cu 50 ha, pământ pe care 
după decesul său, soția lui, străbunica 
mea Zina Rădulescu l-a vândut. Cu banii 
obținuți s-a mutat cu fata ei în București și 
și-au cumpărat casa în care locuim și 
astăzi. Așadar, banii de pe casa din Ca- 
pitală nu au legătură cu vreo moștenire, ci 
cu profesiunea exercitată — cu multă dis- 
tinctie, mă grăbesc să adaug - de către 
străbunicul meu, al cărui nume îl port. 

Bunica mai avea în proprietate — chiar 
și în timpul comunismului — o casă (parter) 
pe str. loan Andrieșescu, în apropiere de 
domiciliul nostru. Aici locuia o familie de 
oameni bătrâni și cumsecade - așa i-am 
apucat eu — care fuseseră în serviciul alor 
mei, în perioada interbelică. Ei bine — lucru 
greu de conceput în zilele noastre — bunica 
le-a făcut cadou casa și curtea respectivă, 
nemaiavând, la un moment dat, nicio pre- 
tenţie de chirie sau vreo altă pretenţie. A fost 
un gest de generozitate cu totul remarcabil — 
din partea unei persoane care nu era bogată 
- și nu a fost nici pe departe singurul. 

După al Doilea Război Mondial, bunica 
a predat biologia — sau cum se numea pe- 
atunci, „științele naturale” — la diferite licee 
și școli din București. Cel mai cunoscut 
liceu la care a funcţionat, a fost „Mihai 
Viteazul”, o instituție de elită a tinerimii 
bucureștene. A avut o serie de elevi de 
care își amintea cu multă plăcere și chiar și 
cu mândrie: poeta loana Crăciunescu, 
Silviu Purcărete, Dorin Tudoran și multi 
alţii. Când am apărut eu pe lume și-a con- 

centrat atenția, alături de mama ei, stră- 
bunica mea, spre ultimul ivit în familie. A 
investit multă energie și enorm de multă 
dragoste în nepotul ei. Pe vremea preșco- 
larității mele, mă ducea zilnic din strada 
Levănţicăi, aflată în cartierul Dristorului, 
tocmai în strada Costache Marinescu, nu 
departe de podul Grant, unde se găsea 
grădinița privată de limba germană dirijată 
de Tante Ley (numele este german, în 
ciuda aparenței exotice). Aceasta, cu sco- 
pul ca mica odraslă să învețe limba ger- 
mană încă din copilărie, germana fiind o 
limbă atât de dificilă, dar și de utilă. La fel, 
tot bunica mă ducea deseori la lecţiile de 
pian aflate tot la o depărtare apreciabilă de 
casă, la domnișoara Afrodita Tănăsescu, o 
cunoscută profesoară de pian din Bucu- 
reștiul interbelic care o dăscălise și pe 
mama în domeniul muzicii. A urmat, pentru 
mine, școala Germană (din Calea Doro- 
banti), la care m-au dat ai mei din mai 
multe motive: pe lângă greutatea și folosul 
cunoașterii limbii germane, a jucat un 
anume rol ascendenţa mea vieneză, pre- 
cum și prietenia bunicilor cu mai sus- 
amintitul profesor de filozofie și germanist 
Virgil Bogdan, fiul istoricului literar Gheor- 
ghe Bogdan-Duică, care pleda cauza limbii 
germane. 

Din fericire am beneficiat de prezența 
bunicii mele până la vârsta de 84 de ani, 
deși ar mai fi putut să trăiască. A încetat 
din viață în 1996, în noaptea dintre 16-17 
februarie, la Spitalul Caritas. A fost o 
pierdere negrăită pentru mine. Asupra 
cauzei morții — un cancer depistat la autop- 
sie — persistă anumite semne de întrebare. 
In ciuda vârstei înaintate, eu nu sunt con- 
vins că a fost un deces natural, adică fără 
intervenţii umane exterioare. 


A fost înmormântată la locul familiei 
noastre, departe, în cimitirul Pantelimon II. 
In paranteză fie spus, străbunicii mele Zina 
Rădulescu i se promisese de către o rudă 
apropiată — nepoată de soră, pe care o 
crescuse —, Maria (zisă Tita) Alexianu 
(născută Călinescu) (vară primară cu 
sculptorul Alexandru Călinescu), că va fi 
înmormântată la cimitirul Izvorul Nou, ală- 
turi de ea. Ai noștri au crezut în această 
promisiune care însă nu a mai fost ținută în 
momentul decesului străbunicii. Astfel că 
s-au văzut nevoiţi ca la repezeală să 
cumpere locul de veci de la Pantelimon Il, 
un cimitir fără istorie și fără memorie, cu 
multe betoane și unde nu e o plăcere să-ți 
petreci eternitatea. 

Toată viața, bunica a fost stâlpul mate- 
rial — și deseori și spiritual — al casei. A fost 
un izvor de optimism, de prețuire pentru 
muzică și literatură, pentru cultură în gene- 
ral, a iubit țara și cu deosebire Oltenia, așa 
cum am întâlnit puțini oameni, fără a cere 
nimic în schimb și fără ca aceasta să-i 
aducă vreun beneficiu material. 


Era credincioasă, dar nu exagerat. 
Avea însă și un acut spirit critic, o con- 
știință lucidă a ceea ce se întâmplă și în 
tară și peste hotare. Nu s-a definit pe sine 
niciodată altfel decât ca făcând parte din 
categoria intelectualilor, deși scobora din- 
tr-una din cele mai vechi familii boierești 
ale tării Românești. Pentru foștii boieri 
nutrea compasiune, mai ales în calitatea 
lor de victime ale regimului comunist. O 
deranja însă oportunismul unora și, ca 
orientare politică, se definea ca fiind libera- 
lă. Fuseseră printre rude și atâţia oameni 
politici liberali. 

Pentru mine, mărturisesc că bunica s-a 
identificat în mare măsură cu România. 
Mai ales dumneaiei dădea sens concret și 
înnobila această noţiune, care poate fi alt- 
fel destul de dezamăgitoare și de contra- 
dictorie. De când nu mai este ea, mă întreb 
zilnic ce este România și nu găsesc un 
răspuns multumitor. Cu ajutorul ei aș fi 
înțeles. 


Mihai Sorin Rădulescu — născut în 1966 în București. Masterat (1991) și doctorat (1995) la Institut 
National des Langues et Civilisations Orientales (INALCO) din Paris. Cercetător la Institutul de Istorie 
„N. lorga“ (1991 — 1996) și apoi cadru didactic la Facultatea de Istorie a Universităţii din București (din 
2004 profesor). Membru și, din 1990, secretar (pentru genealogie) al Comisiei de Heraldică, Genealogie 


și Sigilografie a Academiei Române. 


Specialist în istoria și genealogia aristocrației și burgheziei românești (sec. XVIII — XX). Articole și studii 
publicate în Revue Roumaine d'Histoire, Siidost-Forschungen, Etudes danubiennes, Nea Koinoniologia, 
Mnemosyni, Arhiva Genealogică, București. Materiale de Istorie și Muzeografie, Muzeul Naţional, Revista 
Istorică, Studii și Materiale de Istorie Modernă, Studii și Materiale de Istorie Contemporană, Istros, Analele 
Brăilei ș.a. Coautor la două manuale școlare; de asemenea am îngrijit trei volume. 

Cărţi de autor: Elita liberală românească 1866 — 1900 (1998), Genealogii (1999), Genealogia 
românească. Istoric și bibliografie (2000), Memorie și strămoși (2002), Cu gândul la lumea de altădată 
(2005), In căutarea unor istorii uitate (2011), Genealogii greco-române (2014), Francmasoneria română în 
secolul XIX (2015), Din istoria familiei Ghika. Contribuţii de istorie culturală (2017). 

MIRCEA CRĂCIUN 


Bisericuța din Albac 


Bisericuța din Albac, instalată la initiati- 
va lui lon |. C. Brătianu pe domeniul de la 
Florica-Ștefănești, preludiu la Marea Unire 
din 1918, devenită victimă a autorităților 
comuniste. 

lon |. C. Brătianu însoțit de soția sa 
Eliza Brătianu s-au aflat în decursul anului 
1907 într-o excursie în Transilvania, ajun- 
gând și în localitatea Albac, unde au vizitat 
Bisericuța din Lemn, legată de numele lui 
Horea, liderul răscoalei din anul 1784, a 
țăranilor români iobagi, socotită cea mai 
mare răscoală a românilor în evul mediu. 

Găsind Bisericuța din Lemn într-o stare 
de avansată degradare și aflând că 
autoritățile maghiare au făcut mai multe 
încercări să o distrugă, lon |. C. Brătianu a 
hotărât să o ia sub protecţia sa, transpor- 
tând-o pe domeniul său de la Florica din 
comuna Ștefănești, județul Muscel, unde 
urma să fie restaurată și apoi să fie res- 
fintită după ce Transilvania se va uni cu 
România. 

Bisericuța din Lemn fusese construită 
în anul 1746, cu banii țăranilor români io- 
bagi din Albac, care au strâns „ban cu ban 
și lemn cu lemn”, dar cu timpul devenise 
neîncăpătoare prin creșterea numărului de 
enoriași, care au construit o biserică nouă 
din piatră și vechea biserică ajunsese în 

prag de dispariţie, care nu l-au lăsat 
nepăsător pe marele om politic român, 
oferindu-se să-i despăgubească pe eno- 
riașii din Albac, care au acceptat fără a 
impune vreun pret, fiind de acord cu stră- 
mutarea acestui sfânt locaș de cult pe 
domeniul de la Florica-Ștefănești, unde 
urma să fie restaurată și conservată, ca un 
simbol al unității tuturor românilor. 

Bisericuța din Albac a fost martoră la 
multe din suferințele românilor transilvă- 
neni. 

In această biserică Nicolae Ursu zis 
Horea în tinerețe ascultase predicile călu- 
gărului Sofronie de la Cioara (azi Săliște) 
alături de alţi țărani veniţi din localităţile din 
jurul Albacului, din Abrud, Zarand, Câm- 
peni, Bobâlna, Slatna, Roșia etc., privind 
recunoașterea libertăţilor religioase a 
românilor ortodocși din Transilvania. 

In anul 1784 în Bisericuța de lemn ace- 
lași țăran român Nicolae Ursu zis Horea 
din Albac, om între două vârste 48-50 ani, 
îngenunche în fata altarului și s-a rugat 
profund lui Dumnezeu, să-i lumineze min- 
tea, deoarece situația românilor din Muntii 
Apuseni, declarați iobagi ai statului habs- 
burgic ajunsese de nesuportat în condiţiile 
în care obligaţiile lor au fost mărite neînce- 
tat, iar drepturile lor din moși strămoși au 


fost călcate în picioare, fiind anulate. 

In incinta Bisericuței de Lemn din Albac 
s-au strâns primele cete de răsculați, care 
i s-au alăturat lui Horea. 

In jurul lui Horea „se strânseră și țăranii 
flintari „haramii” pe care îi cântă și balada 
Miului, „cărbunarii” care făceau mangal în 
poienile codrilor Bihorului, sângeroșii „co- 
sași” sătui de iobăgie” afirmă Nicolae lorga. 

Și la porunca lui Horea, un pâlc de tă- 
rani conduși de lon Oarcă zis Cloșca, porni 
de aici spre Vășcău și Beiuș și un alt pâlc 
în frunte cu Marcu Giurgiu zis Crișan, pur- 
cese până la Vint, la Vulper și la Cioara, un 
altul până către Arad și în inima Banatului, 
să răspândească răscoala, repurtând și 
primele victorii asupra autorităților locale. 

Acasă în Albac au rămas doar femeile, 
bătrânii și copiii, care duminică de du- 
minică se rugau în Bisericuța din Lemn ca 
cei plecaţi, care erau soții, taţii sau copiii 
lor să se întoarcă teferi la casele lor. 

Mulţi dintre cei care au pornit răscoala 
nu se vor mai întoarce vreodată în Albac, 
deoarece împotriva răsculaților a fost trimi- 
să armata imperială, care dotată cu multe 
tunuri a înfrânt la Mihăileni pe răsculați, 
care fiind dotati cu flinte, pistoale și arme 
albe nu au putut face faţă artileriei habs- 
burgice, care a provocat mari pierderi 
umane în rândurile răsculaților. 

Infrângerea de la Mihăileni cât și 
venirea iernii a determinat pe liderii răs- 
coalei să-și schimbe tactica hotărând ca ei 
să se ascundă în pădurile din Munţii Za- 
randului, răsculații să se întoarcă la vetrele 
lor, iar răscoala să reînceapa în primăvara 
anului următor. 

Autorităţile habsburgice au pus un 
mare premiu în bani pe capul celor trei 
lideri ai răscoalei și s-a găsit un trădător, 


Biserica din Albac 


care ademenit de banii promiși a furnizat 
informaţii privind locul unde aceștia se 
ascundeau fiind arestaţi, torturați cumplit, 
cauzând sinuciderea lui Crișan în închisoa- 
rea de la Alba lulia, urmată de execuţia lui 
Horea și Cloșca, făcută în mod public pe 
platoul „La Furci” din Alba lulia, o execuţie 
barbară ce însemna sfărâmarea oaselor 
cu o roată din fier, începând cu degetele pi- 
cioarelor și înaintând treptat spre părțile 
vitale ale corpului. 

Cei trei lideri ai răscoalei din anul 1784, 
Horea, Cloșca și Crișan vor rămâne veşnic 
în istoria poporului român ca martiri ai 
luptei pentru libertate naţională și socială, 
iar Bisericuța de Lemn din Albac, un sim- 
bol sfânt al acestei lupte, fapt remarcat de 
lon |. C. Brătianu, care împreună cu ultimul 
preot care a slujit în această biserică din 

Albac, loan Todea au hotarât să se ocupe 
de supravegherea demontării componen- 
telor acestei biserici şi pregătirea pentru 
transportarea lor pe calea ferată în noua 
locație din România. 

In una din zilele de „făurar 1908, mirea- 
sa Domnului”, pregătită de preotul loan To- 
dea a fost dusă cu carele la cea mai apropi- 
ată gară feroviară Turda, urcată într-un tren 
cu lemne de foc comandate de un anume 
lonescu, nume fictiv, cu destinația Gara 
Florica din România, unde era așteptată de 
lon |. C. Brătianu și oamenii săi, care îi 
pregătise noua locație din satul Florica, pe 
domeniul familiei Brătianu din comuna 
Ștefănești, județul Muscel, situat la o dis- 
tanță de patru kilometri de orașul Pitești. 

Autoritățile maghiare au descoperit dis- 
pariția Bisericuţei din Albac prea târziu, 
când nu se mai putea face nimic, deoarece 
„chiar atunci trecuse blestemata graniță” * 
dintre Transilvania și România. 

Intr-un răvaș al preotului loan Todea 
către lon I. C. Brătianu, descoperit în Bi- 
blioteca de la Florica, acesta îi scria: 
„Dumnezeu să ajute să se împlinească 
mărețul scop... și să luăm și noi parte la 
sfințirea bisericii din nou la Florica.” 

|. C. Brătianu dorea ca târnosirea Bise- 
ricuței de Lemn la Florica să se facă „fiind 
închinată celor care fără număr s-au jertfit 
pentru slava și mărirea norodului româ- 
nesc și doar după ce Transilvania se va uni 
cu România.” 

Restaurarea și reamplasarea Bisericu- 
tei din Albac la Florica s-a făcut în cursul 
anului 1908, devenind loc de pelerinaj al 
multor intelectuali din Transilvania, printre 
ei aflându-se și poetul Octavia Goga, care 
scrie la Florica, cu ocazia vizitei făcute în 
1908 o frumoasă poezie, care va fi inscrip- 

ționată la intrarea în bisericuţă, producând 
prin publicarea ei în presă, o vie emotie 
atât în Transilvania cât și în România, pre- 
vestind Marea Unire ce urma să se înfăp- 
tuiească după un deceniu. 

Poezia lui Octavian Gogan închinată 
Bisericuței din Albac instalată în satul 
Florica a fost un preludiu la Marea Unire a 
Transilvaniei cu România așa cum Hora 
Unirii scrisă de Vasile Alexandri în alt con- 
text istoric a fost un preludiu la Mica Unire 
din anul 1859 a Moldovei cu Muntenia. 

Și astăzi, vizitatorul Bisericuţei din 
Albac citind conținutul poeziei lui Octavian 
Goga, alături de pizania bisericii, care 
menționează că a fost construită în anul 
1746 cu argintii țăranilor români din satul 
Albac din Munţii Apuseni, rămâne profund 
emoționat în fața unui obiectiv istoric, mar- 
tor la suferința românilor, numită și Bise- 
ricuța lui Horea, martirul românilor, alături 
de Cloșca și Crișan, dar și de alte mii de 
români, care și-au dat viata pentru libertate 
și înfăptuirea Marii Uniri din anul 1918. 


Bisericuța din Albac 
Octavian Goga 


Bisericuța din Albac, 

Tu ești al vremurilor semn, 
Tot bietul nostru plâns sărac 
E-nchis în trupul tău de lemn 


Din ce-am cerut, din ce-am gândit, 
Atâtea rugăciuni cuprinzi, 

Și-atâta vis neizbândit, 

Sub vechiul tău tavan de grinzi... 


Tu știi cum ne-am trudit stingher 
De-a pururi fără crezământ 
La Dumnezeu, acolo-n cer 
Și la-mpăratul pe pământ... 


De-aceea, ostenit-acum 

De zile rele care-au fost, 
Bătrână te-ai pornit la drum 
Să-ţi deie frații adăpost... 


Rămâi aici, fă-ți un popas, 

Fii sfetnic bun din veac în veac, 
Și spune acasă ce-a rămas, 
Bisericuța din Albac! 


Florica 1908 


După ce Bisericuța din Albac a fost 
restaurată și reamplasată în noua locaţie 
din satul Florica, pe domeniul familiei Bră- 
tianu i s-a dat destinaţia de muzeu, lon |. 
C. Brătianu expunând în această biserică, 
colecţia sa de obiecte de artă populară. 

In anul 1918 realizându-se Marea 
Unire prin unirea la patria mamă a Basara- 
biei, Bucovinei și Transilvaniei, lon |. C. 
Brătianu a avut de rezolvat probleme 
urgente privind încheierea tratatelor de 
pace privind recunoașterea noilor granițe 
cât și cele referitor la reforma agrară, noua 
constituție a tării, fapt pentru care res- 
fințirea bisericuţei din Albac a fost amânată 
„sine die” neavând prioritate în primii ani ai 
perioadei interbelice, lon  I.C.Brătianu 
așteptând un moment mai favorabil, când 
va redeveni primul ministru al tării. 

Cu ocazia unei vizite făcute la Ciucea 
în ziua de 19 iulie 1972, D-na Veturia Goga 
aflând că sunt nepotul lui lon Popescu de 
la Pitești, colegul de partid în Liga Popo- 
rului (Partidul Averescan) cu soțul său Oc- 
tavian Goga, aleși pe lista acestui partid ca 
deputați în parlamentul României în anul 
1926,a povestit cum cei doi au luat initiati- 
va, venind la Florica unde au fost primiti de 
lon |. C. Bratiănu, căruia i-au propus ca în 
cursul anului 1928, când urma să se săr- 


bătorească un deceniu de la înfăptuirea 
Marii Uniri și două decenii de la ream- 
plasarea Bisericuţei din Albac în noua 
locaţie, să se organizeze o mare serbare 
populară, când urma să se înfăptuiască și 
resfințirea Bisericuței din lemn, propunere 
acceptată, dar moartea neașteptată a lui 
lon |. C. Brătianu în noiembrie 1927, a dus 
la anularea acestor planuri în condițiile în 
care familia Brătianu era în doliu. 

Resfințirea Bisericuței din Albac va 
avea loc „a 4 mai 1941 cu hramul Sfinţilor 
Arhangheli”, în momente foarte grele pen- 
tru tară, în condiţiile în care România în 
cursul anului 1940 fusese sfâșiată de 
statele ostile, pierzând în câteva luni Ba- 
sarabia, Bucovina de Nord, Ținutul Herţei, 
Transilvania de Nord-Vest și Cadrilaterul. 

Intrarea României în războiul antisovi- 
etic alături de Germania nazistă, fără ca 
trupele române să se oprească la Nistru 
va fi plătită foarte scump atât în pierderi de 
vieti omenești, pierderi materiale imense 
și despăgubiri de război uriașe plătite 
URSS-ului. 

Prin lovitura de stat de la 23 august 
1944 s-a salvat ce se mai putea salva, 
adică Transilvania de Nord-Vest, reprezen- 
tând 4300 km’. 

Partidul Comunist din România după 
23 august 1944 devenise partid de guver- 
nământ, deși era un partid minuscul, care 
nu avea nici măcar o mie de membri, cum 
afirmă Ana Pauker, venită cu trupele sovi- 
etice, cifră confirmată și de Majestatea Sa 
Regele Mihai | al României, care dă cifra 
de 800 membri la o populaţie de 15-16 
milioane de locuitori, cât avea România. 

Pentru a-și consolida puterea conduce- 
rea P.C.R., dirijată de consilierii sovietici 
merge pe două direcții: înființarea unor 
organizații satelit grupate în FND, condus 

de PCR și primirea în P.C.R. a elementelor 
cele mai decăzute ale societăţii românești, 
formate din delicvenţi de drept comun, 
dezertorii armatei române, prizionerii ar- 
matei române căzuţi în mâinile sovieticilor 
care au acceptat îndoctrinarea și înrolarea 
în diviziile Tudor Vladimirescu și Horia, 
Cloșca și Crișan, betivii și bețivele locali- 
tăților, fripturiștii partidelor istorice, o parte 
din foștii legionari, care au fos declaraţi că 
au origini sociale sănătoase și dornici de 
avantaje materiale odată înscriși în PCR s-au 
năpustit să jefuiască elitele societății 
românești care au înfăptuit marea unire din 
anul 1918, pe care le-au exterminat de- 
venind cozile de topor ale ocupantului sovi- 
etic, care prin conferința de la Ialta primise 
girul puterilor occidentale ca Europa de Est 
să intre în sfera de influență a URSS-ului. 

In comuna Ştefăneşti, județul Muscel 
înainte de 23 august 1944 nu este cunos- 
cut nici-un cetățean să fi făcut parte din 
P.C. din România sau organizaţiile satelit 
ale acestuia. 

Văzând care este mersul istoriei, în 
primii ani de după 23 august 1944 lider al 
comuniștilor din Ștefănești, devine dezer- 
torul analfabet Alexandru Otelea, căruia 
publicația „Jurnal de Argeș” nr. 1151 din 27 
iulie 2016, folosind ca sursă Dosarul de 
membru PCR, publică biografia acestui 
odios personaj, care mai bine de 15 ani, 
între 1948-1963, a terorizat și abuzat pe 
locuitorii din Ștefănești. 

La începutul lunii august 1944, soldatul 
Otelea Alexandru profitând de o permisie, 
nu se mai întoarce la unitatea sa militară 
aflată pe frontul de la lași, fiind declarat 
dezertor, reușește să se ascundă până la 
sfârșitul războiului, când reapare declarând 
că a dezertat deoarece nu a vrut să lupte 
împotriva glorioasei armate sovietice, 

declarând că a fost persecutat de coman- 
dantii săi datorită ideilor comuniste pe care 
le are fapt pentru care în loc să fie trimis în 
fața curții marțiale pentru dezertare și 
înaltă trădare de patrie i se înmânează în 
noiembrie 1946, carnetul roșu de membru 
P.C.R., fiind alfabetizat și urmând o școală 
de partid după care este numit „organiza- 
tor al biroului celulei comuniste de la Şte- 
fănești până în 1947 când a fost numit 
instructor voluntar la plasa P.C.R. Ște- 
fănești, devenind în anul 1949, președinte 
și deputat comunal al Comitetului Pro- 
vizoriu, numit din anul 1950, Sfatul Popular 
Ştefăneşti”, funcţie pe care o deține până 
în anul 1963, implicându-se în colectiviza- 
rea forțată a agriculturii, înființând în anul 
1950, Gospodăria Agricolă Colectivă „7 
Noiembrie” din Ștefănești, una din primele 
GAC-uri din RPR, fapt pentru care a primit 
numeroase ordine și medalii. 

Manualul de istorie unic pentru clasa a 
IV-a, editat la începutul anului 1960, pre- 
zintă fotografia Căminului Cultural de la 
Ștefănești, construit la inițiativa lui Ale- 
xandru Oţelea ca o mare realizare a orân- 
duirii socialiste, care a dispus folosirea 
materialelor de construcţie rezultate din 
demolarea conacului boieresc situat în 
Satul Valea Boerească (azi Viișoara, nume 
schimbat în anul 1950 de autorităţile 
comuniste) conac ce aparţinea familiei 
Micescu, alungând pe ultimul locatar, prof. 
Nicolae N. Micescu care era grav bolnav, 
fiind lăsat fără medicamente și hrană, fiind 
găsit mort, după două săptămâni, într-un 
han părăsit, unde s-a refugiat, în timp ce 
fratele său Istrate Micescu, cunoscut ca 
prințul avocaţilor din România, juristul 
complet care a îndeplinit funcția de minis- 
tru de externe și apoi ministru al justiției în 
guvernele României din perioada interbe- 


lică, fiind condamnat în anul 1948 de 
autoritățile comuniste la 20 ani temniță 
grea, este exterminat la închisoarea Aiud, 
unde a „decedat în anul 1951, în ziua când 
împlinea vârsta de 70 ani”. 

In anul 1948, domeniul familiei Brătianu 
de la Florica a fost confiscat de autoritățile 
comuniste și transformat în Gospodăria de 
Partid a P.C.R. (P.M.R.), ajungând să fie 
locuit de nomenclaturiștii comuniști, printre 
ei numărându-se și lon Dincă (Teleagă), 
care a locuit cu familia în perioada când a 
îndeplinit funcția de prim-secretar al Co- 
mitetului Județean Argeș al P.C.R. 

Bunurile familiei Brătianu, familiei Mi- 
cescu, familiei Căprescu și ale altor familii 
de „exploatatori” din comuna Ștefănești, au 
fost inventariate de comisii conduse de 
Alexandru Oţelea în calitate de președinte 
al Sfatului Popular al comunei Ștefănești, 
care și le-a însușit sau le-a schimbat cu al- 
tele, fapt ce rezultă din reclamaţiile aflate 


Alexandru Otelea, 
ERA | liderul comuniştilor 
din Ştefâneşti-Argesş 


la dosarul de partid ale acestuia, pe care le 
face Luca Vasile, președintele G.A.C-ului 
„7 Noiembrie”, sesizând atât organele lo- 
cale, cât și Comitetul Central al P.M.R 
(P.C.R). 

Impotriva lui Alexandru Oţelea nu s-au 
luat nici-un fel de măsuri disciplinare, 
deoarece a fost sprijinit necondiționat de 
tov. Bărbătie Vasile, șef de cadre la P-C-R 
la Regiunea Argeș, care s-a limitat la obli- 
garea lui Oţelea Alexandru a restitui o 
parte din bunurile furate. 

O soartă și mai tristă a avut-o cărțile din 
Biblioteca familiei Brătianu, aflată la 
Florica, Biblioteca familiei Micescu, aflată 
în conacul din satul Valea Boerească, Bi- 
blioteca familiei Căprescu, profesori de 
elită ai învățământului românesc, aflată în 
casa acestora în satul Ştefănești-Vale, de 
unde vor fi alungaţi în anul 1952, fiind ne- 
voiți să solicite găzduirea mamei mele pen- 
tru câteva luni, timp în care au găsit câte 
un loc de muncă ca muncitori necalificaţi la 
o fabrică chimică din orașul Făgăraș, unde 
se vor muta, în condiţiile în care li s-a luat 
totul, inclusiv pianul, proprietatea d-nei 
Căprescu, care era profesoară de muzică 
apreciată ca o mare pianistă de Nicolae 
lorga, care a asistat la concertele sale. 

Sub pretextul că prin conţinutul lor, 
cărțile au caracter reacționar, li s-a dat foc 
la ordinul lui Oţelea Alexandru, care a pro- 
cedat la fel și cu arhiva primăriei 
Ștefănești. 

In august 1949 motonava „Transilva- 
nia” a adus în secret din Albania un număr 
de 3200 refugiați comuniști greci pe care 
i-a debarcat la Constanţa, care apoi cu tre- 
nul ajung pe domeniul familiei Brătianu de 
la Florica, unde pentru cazarea refugiaților 
comuniști greci se vor construi în pripă „28 

barăci, fiecare baracă putând adăposti 
între 120-150 persoane”." 

In anul 1950 a început construcția a 20 
blocuri de locuit, făcute din cărămidă după 
modelul blocurilor de locuit, construite în 
URSS, rămase celebre prin faptul că con- 
structorul a raportat că a construit cu un 
bloc mai mult, depășind planul, fapt con- 
semnat și în documentele de recepție pe 
care le-a semnat Oţelea Alexandru în cali- 
tate de președinte al Consiliului Popular 
Ștefănești, menţionând și un bloc inexis- 
tent, de unde și încurcăturile ulterioare, 
când diverse comisii P.C.R (P.M.R) veneau 
și numărau blocurile constatând că Otelea 
Alexandru la alfabetizare nu reușise să 
învețe să numere până la 20, spunându-se 
tot felul de glume pe seama lui. 

Inginerul constructor al noilor blocuri 
împreună cu familia sa, ne-a fost impus 
chiraș în casa noastră, mama fiind somată 
de autoritățile locale să elibereze două 
camera și o bucătărie, în condiţiile în care 
noi locuiam la o distanţă de doi kilometri și 
jumătate de satul Florica, unde urma ca pe 
domeniul familiei Brătianu să se constru- 
iască împreună cu cele douăzeci de blo- 
curi de locuinţe și alte construcţii printre 
care o școală, un cinematograf, un spital și 
mai multe magazine. % 

In acest context mama, Inv. Didiţa 
Crăciun a aflat de la chiriașii impuși, că 
Oţelea Alexandru în calitate de președinte 
al Consiliului Popular Ștefănești a propus 
forurilor superioare ale PMR (P.C.R.) 
demolarea celor două biserici de pe dome- 
niul familiei Brătianu confiscat de auto- 
ritățile comuniste, argumentând că nu au 
ce căuta lângă noile construcții ridicate 
după modelul construcţiilor din Uniunea 
Sovietică, pentru care începuse pregătirea 

și eliberarea terenului, începând ca în cel 
mai scurt timp, Bisericuța din Albac urma 
să fie demontată și oferită ca lemne de foc 
pentru refugiații greci. 

Mama a alertat pe unchiul nostru lon 
Popescu, fost lider al mișcării ceferiste, 
fondator al Societăţii funcționarilor CFR 
„Cultura” editând și prima publicaţie a 
ceferiștilor din România, publicaţia „Calea 
Ferată” (1897-1899), care a adresat un 
memoriu lui Gheorghe Gheorghiu Dej, 
transmis prin intermediul D-nei Veturia 
Goga, văduva poetului Octavian Goga, 
care avea o anumită influență asupra lui 
Dej, după ce în timpul detenţiei acestuia i-a 
trimis pachete cu alimente în închisoare. 

Cu ocazia vizitei din 19 iulie 1972, D-na 
Veturia Goga" mi-a relatat că a făcut tot ce 
a fost omenește posibil, mergând la Dej cu 
cele două scrisori primite de la bunul pri- 
eten și coleg de partid al sotului său lon 
Popescu cât și o scrisoare a învățătoarei 
Didița Crăciun, pe care o cunoscuse cu 
ocazia ultimei vizite pe care a făcut-o la 
Ștefănești cu soțul său, asistând la culesul 
viei și facerea mustului, fiind găzduiţi de 
părinții mei, Octavian Goga compunând 
poezia „Mustul”. 

Dej a condiţionat păstrarea Bisericuţei 
din Albac de mutarea ei în alt judet cu 
excepția județelor Argeș și Muscel, 
socotite fieful familiei Brătianu, fapt pentru 
care, Patriarhul Justinian Marina, la inter- 
venția D-nei Veturia Goga a stabilit ca 
noua locaţie a Bisericuţei din Albac să fie 
localitatea Olănești Jud. Vâlcea, unde 
montarea Bisericuţei din Albac se va face 
în cursul anului 1954, pe un teren donat de 
enoriașul Gheorghe Baicu, biserica fiind 
împodobită cu pictură nouă și resfințită în 
ziua de 6 octombrie 1958 cu hramul 


Nașterea Maicii Domnului și a marelui 
mucenic Pantelimon, ocrotitorul bolnavilor 
și a medicilor, organizându-se hramul bi- 
sericii la fiecare 27 iulie de Sf. Pantelimon 
și 8 septembrie de ziua nașterii Sf. Maria. 

A intrat în tradiţie, ca în fiecare an de 
Sf. Pantelimon să fie invitaţi oaspeți din 
Albac de ziua Sf. Pantelimon, când se 
organizează și o mare serbare populară. 

In prezent în Bisericuța lui Horea, cum 
a fost numiă Bisericuța din Albac, slujesc 
trei preoți, aceiași care slujesc și în Bi- 
serica „Izvoru Tămăduirii” aflată în centrul 
stațiunii Olănești. 

Decanul de vârstă este Pr. Emilian 
Groșenoiu, ajutat de doi preoţi mai tineri, 
Pr. Nicolae Mircea Bâcu și Pr. Nicolae 
Valentin Vișan, care în ultimii ani s-au îngri- 
jit să angajeze meșteri veniţi din Albac, 
care au refăcut acoperișul, înlocuind șindri- 
la putredă cu șindrilă nouă adusă tot din 
Albac, iar pentru pelerinii veniţi din alte 
localităţi, s-au construit camera pentru 
oaspeti într-o clădire construită în imediata 
apropiere a sfântului locaș. 

In satul Florica, pe domeniul familiei 
Brătianu din localitatea Ștefănești-Argeș, 
în perioada dictaturii comuniste, în locul Bi- 
sericuței din Albac s-a ridicat bustul falsului 
erou grec Nikos Beloiannis (1916-1952), 
membru al CC al Partidului Comunist din 
Grecia, comisar al bandelor comuniste, 
care au declanșat războiul civil din perioa- 
da 1946-1949, încercând fără succes să 
răstoarne guvernul democrat și să preia 
puterea având ajutorul Uniunii Sovietice și 
al țărilor comuniste din Europa de Est. 

Bustul falsului erou grec Nikos Belo- 
iannis (1916-1952) a fost mutat în Pitești 
pe str. Sf. Vineri, amplasat pe domeniul pu- 
blic, urâţind orașul, pe baza unei Hotărâri 


aberante a Consiliului Municipal Pitești, nr. 
108 din 20 mai 1996, deși justiția greacă 
nu l-a reabilitat, fiind condamnat și dovedit 
că este agent sovietic, judecat de un tribu- 
nal grecesc, care l-a condamnat la pe- 
deapsa capitală, fiind executat în martie 
1952, pentru înaltă trădare și subminarea 
statului grec, fapte semnalate și de is- 
toriografia grecească. 

In Grecia au apărut numeroase lucrări 
istorice, unele traduse și în alte limbi“, care 
descriu pe bază de documente, rolul nega- 
tiv jucat de Nikos Beloiannis în istoria Gre- 
ciei, provocând un război civil inutil în pe- 
rioada anilor 1946-1949, care a costat po- 
porul grec o sută de mii de morţi, sute de 
mii de răniţi și pierderi materiale imense. 

Istoricul Florin Constantiniu, fost mem- 
bru al Academiei Române, în revista Dosa- 
rele Istoriei nr. 12 (76) 2002 comentează în 
articolul intitulat „Bukovschi și Beloiannis”, 
articolul nostru publicat în Revista „22” nr. 
665 din 3-9 decembrie 2002, referitor la 
decizia iresponsabilă a Consiliului Muni- 
cipal Pitești de a aproba instalarea pe do- 
meniul public a bustului falsului erou Nikos 
Beloiannis, fost membru al CC al Partidului 
Comunist din Grecia de unde cităm: „Nikos 
Beloiannis a fost unul din agenţii Moscovei, 
care conformându-se instrucțiunilor patro- 
nilor săi a încercat în cursul războiului civil 
să destabilizeze regimul democratic pentru 
a favoriza planurile Uniunii Sovietice în 
Balcani și accesul comuniștilor la putere.” 

Academicianul Florin Constantiniu îm- 
părtășește punctul nostru de vedere că: 
„Mentinerea monumentului lui Nikos Be- 
loiannis la Pitești, care era socotit campi- 
onul luptei antiamericane și aderării Gre- 
ciei la NATO este un act de neamiciţie fată 
de aliaţii noștri din NATO.” 

OMUNITATEA 
ENUEN: EA 


Bustul lui Nikos Beloiannis, fata sediului 
Comunităţii Elene din Pitești. 


Majoritatea refugiaților comuniști greci 
aduși la Florica în anul 1949 s-au repatria- 
te la sfârșitul anilor 50, în ciuda opoziției 
liderilor comuniști, care au încercat să-i 
oprească. 

Printre puţinii refugiați comuniști greci 
care au refuzat să se repatrieze se numără 
și Mihailidis, pe atunci tânăr profesor de 
socialism științific, școlit pe banii statului 
român, care a predat disciplina „socialism 
științific” în mai multe licee din Pitești și pe 
care l-am avut ca profesor examinator la 
examenul de maturitate (Bacalaureat), în 
anul 1960, când am absolvit liceul „Nicolae 
Bălcescu” (actualul Colegiu Naţional „lon 
C. Brătianu”), în condiţiile în care disciplina 
„socialism ştiinţific” era obligatoriu de 
susținut la absolvirea liceului. 

L-am reîntâlnit pe prof. Mihailidis după 
douăzeci de ani în calitate de coleg, în 
condițiile în care noi profesorii de istorie 
făceam lunar instruiri comune cu profesorii 
de socialism științific. 

În condițiile în care penuria de alimente 
și frigul din apartamente erau tot mai evi- 
dente, am remarcat din discuţiile purtate 
cu prof. Mihailidis profunda lui dezamăgire, 
povestindu-mi cât de umilit se simte, că 
pentru a procura una sau două sticle cu 
lapte, trebuie să-și aducă sacoșa la rând, 
la magazinul unde era arondat cu o seară 
înainte și să-și piardă noaptea stând la 
rând, în timp ce vecinul său de palier, de la 
blocul unde locuia își procura toate ali- 
mentele prin Cantina PCR din Pitești, 
deoarece lucrează ca activist la Comitetul 
Județean P-C-R-Argeș. 

In una din zilele anului școlar 1984-85, 
prof. Mihailidis mi-a comunicat că a depus 
actele pentru a se repatria, renunțând la 
cetățenie R.S.R., fapt pentru care a fost 
exclus din PCR, nemaiavând dreptul de a 
preda socialismul ştiinţific pe care l-a pre- 
dat tinerilor liceeni din Pitești mai bine de 
25 ani. 

Am profitat de ocazie și i-am cerut 
părerea despre Nikos Beloiannis pe care 
mi l-a descries că este „un Vasile Roaită al 
grecilor”, adică un fals erou și dacă grecii 
nu s-ar fi deșteptat la timp, Grecia ar fi 
ajuns ca R.S.R. 

In anul când sărbătorim centenarul 
marii uniri din anul 1918, se împlinesc 110 
ani de când la Florica-Ștefănești a fost 
reamplasată Bisericuța din Albac, despre 
care lon I.C. Brătianu afirma că „este sim- 
bolul unității tuturor românilor”, care astăzi 
nu se mai află pe meleagurile Argeșului și 
Muscelului, deoarece autoritățile comu- 
niste l-au înlocuit cu bustul lui Nikos 
Beloiannis, fost membru al CC a Partidului 
Comunist din Grecia, fals erou, care nu 
reprezintă ceva pentru noi argeșenii și 
muscelenii acestor locuri. 

Prin Hotărârea Consiliului Local al Municipiului Pitești, 
întrunit în ședință extraordinară, se aprobă la 20 mai 1996 
amplasarea statuii eroului Nikos Beloiannis în fața sediului 
Comunităţii Elene din Pitești. 

‘George Fontino, Bisericuța din Albac, Revista 
fundațiilor regale, nr. 6, iunie 1941, pp. 603-607. 

*Nicolae lorga, Istoria Românilor, VIII, p. 28-29. 

“George Fotino, Bisericuța din Albac, Revista 
Fundațiilor regale, nr. 6, iunie 1941, p. 605. 

“Ibidem 

“Jurnal de Argeș, nr. 1151 din 27 iulie 2016. 

Istrate Micescu un mare avocat și renumit pro- 
fesor universitar, un adevărat martir al neamului” 

de Sorin Popescu și Tudor Prelipceanu în revista 
„Memoria”, nr. 102-103/2018, pp. 131-139. 

Apostolos Patelakis, Satul Florica un cămin 
pentru refugiații greci, Magazin istoric, nr. 8 (557) 
august, 2013. 

“În amintirea zilei de 19 iulie 1972, Dna Veturia 
Goga mi-a dăruit un album al complexului muzeal 
Ciucea, făcându-mi și o frumoasă dedicație. 

"Evan Averoff Tossizza, fost ministru de 
externe al Greciei, Le Feu et la Hache-Historie 
des guerres de l'après guerre, Ed. De Breteuil, 
Paris, 1973. 

CORNELIU D. ZEANĂ 


Adevărul genetic 


În chiar acest an, al Centenarului Unirii, s-au intensifi- 
cat atacurile împotriva României venite din partea guver- 
nului Ungariei, cu sprijinul, așa cum se pare, al Rusiei, in- 
teresată și ea de tulburarea apelor în această parte a 
Europei. Se contestă trianonul. Din păcate, riposta oficială 
a României este mult sub nivelul fireștilor așteptări. 

Știința istoriei, cu scrierile sale care nu se pot 
debarasa de o notă de subiectivism și comandă politică, 
are o anumită relativitate în stabilirea adevărului, iar 
istoricii maghiari depășesc decenta atunci când afirmă că 
la invazia triburilor antecesorilor lor în aceste ținuturi au 
găsit Transilvania fără populaţie autohtonă. Dovezile 
aduse de istorici, bazate pe documente și pe rezultatele 
cercetărilor arheologice arată dimpotrivă, că acest mănos 
ținut a fost în continua stăpânire a urmașilor dacilor cuce- 
riti de romani. 

Sunt medic, prin extensie și antropolog, preocupat 
îndeosebi de o știință nouă, psihogenetica. Genetica este 
o știință exactă, datele de care dispune sunt incontesta- 
bile. Istoria omenirii se află înscrisă în materialul genetic 
transmis din generaţie în generaţie. Descifrarea genomu- 
lui uman a permis ceercetări la nivel populaţional, iar 
rezultatele impun rescrierea, în bună măsură, a istoriei. 

Putem trasa, genetic, istoria unui neam. Inainte de des- 
cifrarea genomului, la începutul secolului trecut, 
Landsteiner a descris grupele sanguine: O (zero), A, B și 
AB înşiruite în ordinea apariţiei lor filogenetice. Sunt markeri 
genetici importanți. Repartiția grupelor sanguine în popu- 
laţia României este următoarea: O 33%, A 43%, B 16% și 
AB 8%. Repartiția acestor grupe de sânge este relativ uni- 

Doctorul Corneliu Zeană 

s-a născut în 1939, în 

orașul Râmnicu Vâlcea. 

Din cauză că tatăl său, 
Dumitru Zeana, erou de 
război, chirurg pe front, 

a fost deţinut politic, la 14 ani 
a fost exmatriculat din școală. 
S-a angajat la CFR, 

a făcut liceul la seral, apoi 
Facultatea de Medicină 

din Cluj. 

A fost primul medic din 
comuna Muereasca, 

judeţul Vâlcea, circumscripție 
neelecirificată, fără mijloace 
de transport, unde a pus 
bazele unui dispensar, 

ale unei săli de nașteri 

și ale unui punct farmaceutic. 
În 1967 și-a început cariera 
universitară la Facultatea 

de Medicină „Carol Davila“, 
profesând la Spitalul de 
Urgenţă din București. 
Refuzând să se înscrie în 
PCR, nu a mai fost promovat, 
până la Revoluţia din 1989, la 
care a participat activ. 

Apoi, prin concurs, a devenit 
conferenţiar universitar, 
efectuând cercetări și 
elaborând 10 tratate și 

peste 300 de lucrări științifice. 
Pe lângă lucrările de 
specialitate, Corneliu Zeană 
scrie literatură. 

Este vicepreședintele 
Societății Medicilor Scriitori 
din România și membru 

al Uniunii Mondiale a 
Scriitorilor Medici. 

În 1990 a fondat „Asociaţia 
Română pentru Europa”, 

este președintele „Asociaţiei 
Europene a Cadrelor 
Didactice” și directorul 
fondator al publicaţiei 
„Cugetarea Europeană”. 


formă pe teritoriul României, inclusiv Transilvania. La 
unguri, ca și la mongoli sau la țigani, grupa B este domi- 
nantă. Indiferent ce afirmații s-ar putea face, faptul că 
grupa B este aproape absentă în țările scandinave arată 
incontestabil că ungurii nu au ajuns acolo. Ungurii au 
stăpânit Ardealul, îndeosebi în cadrul Imperiului Austro- 
Ungar, o perioadă relativ îndelungată, încercând să 
maghiarizeze cu forța populaţia autohtonă, inclusiv prin 
alterarea numelor: din Măcelaru sau Fieraru au făcut 
Mesaroș și Astaloș etc etc. Chiar și numele de botez au 
fost schimbate, lon a devenit lanoș etc. la care românii au 
ripostat punând nume de botez care nu puteau fi 
maghiarizate: Aurelian, Caius, Traian, Dacian... 

Schimbarea numelor nu a modificat însă patrimonial 
genetic, românii rămânând români și, de departe, majori- 
tari. Stăpânitorii vremelnici ai Transilvaniei nu au lăsat 
decât puţini urmași în această parte a tării noastre, iar 
aceasta se poate dovedi grație studiilor genetice popu- 
laționale. Markerii genetici nu pot fi contestati. Se impune 
ca guvernul României, prin Ministerul Cercetării, să 
demareze un astfel de studiu populațional, așa cum se fac 
în multe părți ale lumii. Ştiinţa geneticii va avea (are deja) 
o influență covârșitoare asupra înțelegerii istoriei și va 
reformula geopolitica. Un exemplu îl reprezintă etnia 
Macedo-Armână din arealul balcanic. România îi consi- 
deră români de pretutindeni, ceea ce majoritatea lor nu 
acceptă. Grecia, dimpotrivă, afirmă că ar fi greci roma- 
nizati. Studiile genetice populaționale au demonstrat însă 
că diferențele între Armâni și Greci sunt atât de mari încât 
nu li se poate atribui o origine comună. Armânii au perso- 
nalitate genetică distinctă, mai degrabă apropiați de ita- 
lieni decât de greci. 

Ei nu sunt acceptați drept minoritari nici în Grecia, nici 
în România (spre marele nostru dezavantaj), Bulgaria sau 
Serbia ci doar în Albania, iar în Macedonia sunt constitutivi 
ai acestui stat. 

Știința geneticii bate acum la porțile guvernului 
României solicitând ca, în locul cheltuielilor cu un 
Parlament absolut uriaș, a indemnizaţiilor și pensiilor ne- 
rușinate acordate clientelar, să repartizeze fondurile nece- 
sare unei cercetări de importanță națională. 

CORNELIU D. ZEANĂ 


Real și ucronic 
Dumitru Zeana, 


portret realist cu tuşe ucronice 


Istoria medicinei se ocupă cu evoluția 
acestei arte pe parcursul mileniilor, cu 
marile descoperiri care i-au asigurat pro- 
gresul, cu reputatele școli de medicină 
care au înflorit în diverse timpuri și locuri, 
cu personalitățile cele mai reliefate, care 
au devenit puncte de reper. Sunt trecuți cu 
vederea unii mari medici pe care necruță- 
torul pumn al destinului i-a zdrobit înainte 
de a-și fi arătat pe deplin valoarea, sau, 
alteori, meritele nu le-au fost recunoscute, 
rămânând pierduţi în ceața anonimatului. 
Asupra unor personalități merită însă 
proiectarea unui fascicul de lumină, de- 
oarece numai în acest mod se poate ve- 
dea strălucirea unei pietre de pret. 

Prezentăm succint portretul și traiecto- 
ria vieţii doctorului Dumitru Zeana, cu tră- 
săturile sale particulare dar și cele comune 
generaţiei sale și stirpei macedonene din 
care se trage. 

Atunci când vorbim de istorie, intro- 
ducerea termenului de ucronie, adică de 
supoziție, poate provoca nedumerire deoa- 
rece face aluzie la ceva inexistent, în timp 
ce această știință se bazează pe date și 
documente autentificate, pe puncte de 
reper care formează traiectorii și rețele cu 
noduri atestate cronologic și îmbogățite 


Dumitru Zeana (1899-1961) 


prin strădania celor care, cercetând surse- 
le, caută să aducă la lumină adevărul. 
Intrebarea Cum ar fi fost dacă (?) face 
parte din adâncul firii omenești, de unde 
răzbate inevitabil. Eu însumi sunt rob al 
acestei întrebări: cum ar fi fost dacă tatăl 
meu, doctorul Dumitru Zeana, nu era ucis 

în iunie 1961 în temnita Aiudului, în cir- 
cumstanţe pe care nu le voi afla niciodată, 
trupul său mutilat fiind aruncat deavalma 
într-una din gropile comune unde sinistra 
închisoare își deversa morții, dacă l-aș mai 
fi putut vedea măcar și pentru o clipă a- 
tunci când închisorile pentru politici și-au 
deschis porțile, în 1964, din ordinul lui Ni- 
colae Ceaușescu? Am aflat, târziu, de la 
foști detinuti, că el a trăit cu dorinţa de a-și 
revedea copiii și cu speranța că, după eli- 
berarea pe care o credea inevitabilă, își va 
organiza traiul într-o colibă la marginea 
unei păduri, crescând niște capre și oite, în 
deplină pustnicie, cu amintirea copilăriei 
sale din Macedonia. Aceasta este singura 
frază cu caracter ipotetic din prezenta ex- 
punere, chiar dacă locul ucroniei ar fi fost 
mai potrivit ca încheiere. Şi-ar fi dorit să 
trăiască la margine de codru, într-un loc 
fără lanţuri, gardieni și bătăi, fără umilințe, 
foame și frig. Visa la un astfel de colt de rai 
pe care nu l-a mai apucat. 

Peste datele istorice de certitudine se 
așează interpretarea, adică povestea, 
inevitabil impregnată de subiectivism, și 
prin aceasta îndepărtându-se în oarecare 
măsură de obiectivitate dar fără distorsi- 
une, ignorând sau estompând anumite 
piese componente ale mozaicului, scoțând 
în relief sau sub altă lumină altele. Asupra 
acelorași fapte certe, istoricii trag concluzii 
adesea opuse, deoarece istoria o scriu 
învingătorii, învinșilor li se întunecă imagi- 
nea, li se neagă sublimul și eroismul, asu- 
pra lor se aruncă oprobiul, iar viziunea 
asupra cauzelor profunde care au generat 
cursul evenimentelor este neîngăduită, 
cenzurată și reprimată. Libertatea de a 
scrie istoria este la fel de iluzorie ca și li- 
bertatea absolută, acea fata morgana 
către care alergăm cu o ardoare care poa- 


124 MEMORIA 
| pi eee] 


te atinge cotele sacrificiului, istoricul fiind 
însă constrâns și condiționat în opera sa. 

Nici istoria celui de al Doilea Război 
Mondial, scrisă de cei care şi-au asumat vic- 
toria, nu face excepție, marile crime de 
război fiind eludate sau edulcorate: Hiroşima 
și Nagasaki, masacrul copiilor din Dresda, 
cel de la Katin, de la Fântâna Albă și altele, 
cvasigenocidul tătarilor după terminarea 
războiului, ca și uciderea prin înfometare a 
1-1,5 miloane de ucraineni, așa numitul 
Holomor, din aceeași perioadă postbelică, 
deportările etnicilor germani în lagărele de 
muncă forțată din URSS și multe altele. 

Ca să rămânem la România, unde cel 
puțin un million de oameni au suferit repre- 
siunea comunistă într-una din cele mai 
barbare forme ale ei, contrastul punctelor 
de vedere este izbitor. Pentru opresori, cei 
supuși torturii, înfometării și exterminării 
prin diverse mijloace, erau așa ziși dușmani 
ai poporului, inclusiv copiii, iar termenul uni- 
versal de adresare era banditule. Elita 
României a fost astfel exterminată, iar con- 
secințele acestui act criminal se vădesc a fi 
de lungă durată. Pentru cei oprimaţi, cre- 
dinta în Dumnezeu, dragostea de patrie, 
demnitatea, cinstea, onoarea, respectul fată 
de ființa umană în unicitatea ei, ca și toate 
celelalte valori tradiționale intrate în sânge, 
incorporate în materialul genetic, reprezen- 
tau repere motivaţionale esenţiale. 

Dumitru Zeana aparține unei străvechi 
semintii balcanice, amenințată acum, în 
ultimul secol, cu dispariția prin asimilare 
multinatională în lipsa unui stat al său, dar 
care a cunoscut suprema glorie în timpul 
lui Alexandru cel Mare, reperul lor de 
esență, dar și acesta însușit de greci ca 
fiind al lor. Tragedia armânilor a început 
după prăbușirea Imperiului Otoman pe 
durata căruia, vreme de patru secole, 


peninsula Balcanică nu avea granițe inte- 
rioare, iar oamenii se mișcau liber oriunde, 
transhumanţa caracteristică macedo-ar- 
mânilor fiind neîngrădită, iar acest popul 
beneficia chiar de o serie de privilegii, in- 
clusiv prin recunoașterea sa ca etnie dis- 
tinctă prin lradeaua Sultanului Abdul 
Hamid din 1905. Odată cu apariția statelor 
naționale, Armânii, care nu și-au putut ob- 
tine un stat sau canton al lor, au fost supuși 
unei intense presiuni desnaţionalizante și 
de asimilare forțată îndeosebi din partea 
Greciei, cu care relațiile inamicale erau 
dealtfel vechi. După 1913 Grecia și-a ex- 
tins foarte mult teritoriul spre nord, în mun- 
tii înalţi, unde grecii , neam de țărm de ma- 
re, nu trăiseră niciodată, ocupând ținuturile 
macedonenilor și populându-le mai apoi cu 
grecii refugiați din Asia Mică în urma 
schimbului de populații cu Turcia. A mai ră- 
mas doar minuscula Macedonie, stat care 
și-a dobândit independenţa după destră- 
marea lugoslaviei și care are în compune- 
rea sa oficială patru etnii: macedonenii slavi 
(apropiați și chiar revendicați de bulgari), 
turcii, albanezii și vlahii, adică armânii. 
Dumitru Zeana s-a născut în 1899 ca 
cetățean otoman, în localitatea Avdela, nu 
departe de Edessa, așezare pur armâ- 
nească. Comuna fusese prădată de o in- 
cursiune a antarţilor greci împotriva armâ- 
nilor, invadatorii punând foc la 130 de 
gospodării și ucigând preoții și învățătorii 
armâni. Acesta este unul din motivele pen- 
tru care, în timpul războiului balcanic, a- 
tunci când armata greacă a atacat garni- 
zoana turcă din lanina, armânii au luptat 
de partea turcilor. In zona încorporată Gre- 
ciei, armânii au început a fi și mai intens 
persecutați, limba lor era interzisă în pu- 
blic, școlile și bisericile închise, adesea 
preoții și învățătorii lor erau asasinați fără 


alt motiv în afara apartenenţei etnice. 
Această soarta au avut-o chiar și unii 
oameni simpli: o rudă, un tânăr bărbat din 
familia noastră, a fost prins de greci care i-au 
tăiat capul cu securea. Din cauza perse- 
cutării armânilor, România a intrat în con- 
flict diplomatic cu Grecia și a rupt relațiile 
diplomatice cu aceasta pentru câţiva ani. 
Pentru a nu face armata sub greci, mulți 
tineri armâni plecau în străinătate, multi în 
România, printre care și Dumitru Zeana, 
alţii chiar şi în America, în mod individual. 
Un grup masiv de macedoneni a emigrat în 
România, în județele Durostor și Caliacra, 
doriți și ademeniţi de statul român care 
urmărea colonizarea celor două județe din 
care turcii plecaseră, iar populaţia era 
foarte redusă. Din spate, presiunea gre- 
cilor i-a forțat să-și părăsească baștina. O 
parte a familiei Zeana s-a alăturat acestei 
migrații care s-a dovedit în final nefastă, 
cele două județe fiind cedate de România 
lui Carol al doilea către Bulgaria, fără nici o 
împotrivire. Comitagiii bulgari organizaţi în 
bande, comiteau atacuri sângeroase asu- 
pra coloniștilor armâni ai căror armatoli au 
început să-și sructureze apărarea prin 
forțe proprii, deoarece ocrotirea din partea 
statului român era cu totul insuficientă. 
Hărnicia armânilor a făcut ca cele două 
judete de-acum românești, aride la sosirea 
lor, să devină înfloritoare. Dumitru Zeana a 
avut însă o traiectorie singulară. 

Viața unui om nu poate fi înțeleasă 
decât în contextul timpului și locurilor în 
care a trăit. 

Istoria se bazează pe fapte reconstitu- 
ite, documente și mărturii atestate. Fiecare 
regim politic și-a scris (fabricat) propria 
istorie, falsificând faptele în măsură mai 
mare sau mai mică. Cine stăpânește 
prezentul, stăpânește trecutul, spunea 

George Orwell, iar, mai departe, viitorul, 
prelungire cu care nu suntem de acord, 
căci stăpânirea prezentului este vremel- 
nică, adevărul se imprimă genetic și va 
răzbate cândva în timpul ce va veni. Cea 
mai falsificată este istoria celor înfrânți. 
Pentru organele de represiune din primele 
decenii după ocupația sovietică, milionul 
de oameni vârâți în închisori, lagăre, sau 
uciși cu bestialitate nu era compus decât 
din bandiți, ostili regimului. Ei erau însă 
elita acestei naţiuni. Intre real și ucronic 
pare să existe o antinomie, istoria exclude 
ucronicul. Dacă unim datele certe ca pe 
niște puncte, rezultă o linie, o traiectorie. 
Dincolo de ultimul punct cert se plasează 
supozițiile. Creșterea temperaturii globale 
este un fapt constatat an de an și formează 
o linie ascendentă pe care o putem prelun- 
gi în viitor. Ce s-ar fi întâmplat dacă Emi- 
nescu nu ar fi fost asasinat prin otrăvire cu 
mercur? Sau, în medicină, dacă savanții 
Grigore T. Popa și Vintilă Ciocâlteu nu ar fi 
fost îndepărtați brutal din Universitate? 

Despre viața și realizările unui mare 
chirurg inovator, Dumitru Zeana, mace- 
donean (armân) ucis în închisoarea Aiud în 
iunie 1961, care poate intra în legendă 
măcar prin transplantul de rinichi realizat 
într-un spital militar din Odesa cucerită de 
armata română, dorim să aducem la lu- 
mină câteva repere din care se poate re- 
constitui traiectoria unei treceri prin viaţă. 

Starea actuală a medicinei românești 
este ilustrată de durata noastră de viață, 
cu 6 ani mai redusă decât media euro- 
peană, ca și de faptul că ne plasăm pe 
ultimul loc la aproape toţi indicatorii de 
sănătate. Ucronic vorbind, ce s-ar fi întâm- 
plat dacă? 

Dumitru Zeana a fost cel mai mic din 
cei patru frati ai familiei Zeana. Prima con- 

semnare a acestei familii apare atunci 
când istoricul Nicolae Șerban Tanașoca, a 
cărui familie își are obârșia în același loc 
cu familia Zeana, cercetează și își desco- 
peră numele de familie, Tanașoca, în 
CATASTIHUL LUI ZEANA, ceea ce atestă 
o anume poziţie socială, probabil învăţător. 
Sterie Zeana, tatăl, moare la scurtă vreme 
după venire pe lume a lui Dumitru, ultimul 
copil. Rămasă văduvă, Ecaterina se luptă 
cu greutățile vieții, se îmbolnăvește și 
moare pe când Dumitru (Mitică) încă nu 
atinsese vârsta școlară. Chiar înainte de a-și 
da duhul, înconjurată de rudele care o ve- 
gheau, se ridică pe jumătate, pune mâna 
pe capul copilului cel mai mic și neajutorat 
și rostește cuvintele: va s hie iatru (El va fi 
doctor), după care se prăbușește fără 
suflare. Acest tablou al morții mamei sale 
fiinta care-l ocrotise, s-a întipărit cu 
extremă precizie în mintea copilului, imagi- 
nea l-a urmărit obsesiv întreaga sa viaţă, 
iar frații săi au receptat de asemenea 
mesajul. Trăind în afara familiei, îmi este 
foarte neplăcut să-mi dau seama cât de 
puține știu despre viata celor patru orfani. 
Copiii au fost preluaţi cu grijă de colectivi- 
tatea locală, macedonenii fiind foarte soli- 
dari, au fost dati la școală și, desigur, efec- 
tuau diverse munci ca toți cei de-o seamă 
cu ei, îngrijeau de animale, aduceau apă, 
lemne din pădure, curățenie și alte treburi 
gospodărești. Intre Dumitru și frații săi, 
lani, George și Nicolae, era o distanță 
destul de mare, cel mic venise pe lume 
după cinci ani, dar primii trei erau mai 
apropiaţi în succesiune. Tata mi-a arătat, 
într-o zi, cum se strâng lemnele din pă- 
dure, cum se așează în snop și cum se 
leagă cu o frânghie care se trece apoi 
peste umeri, ca un rucsac, povara fiind ast- 
fel cărată până acasă. Unii, mai înstăriți, 


făceau acestă treabă folosind un măgar 
(gumar în armână). Dragostea de animale 
i s-a întipărit atât de profund (o caracteris- 
tică a macedonenilor) încât a tinut întot- 
deauna o serie de animale pe lângă casă. 
La Râmnicu Vâlcea, unde fondase un Sa- 
natoriu de Chirurgie care-i purta numele, în 
livada enormă care se desfășura în pantă 
lină în latura din spre est a casei în care 
locuiau, era o adevărată arcă a lui Noe, 
spre marea bucurie a copiilor care, iarna, 
se plimbau cu sania trasă de măgăruș. Un 
pui de căprioară găsit rănit în pădure, 
probabil mușcat de câini, dar îngrijit și în- 
zdrăvenit apoi, căprițe aduse din Banat, 
iezi, purcei, vacă, porumbei, o lume miri- 
fică pentru noi, copiii. Tata însă a plecat 
curând la război și, încet, încet, din toate s-a 
ales praful. Tata a apucat să povesteaască 
o amintire din locul său natal: o șatră de 
tigani a traversat satul, iar după plecarea 
lor s-a descoperit o fetiță blondă, cu ochi 
albaștri, de câţiva anișori, poate cinci, care 
se ascunsese până când s-a încredinţat că 
țiganii, care o căutaseră fără succes, au 
părăsit satul. Fetița fusese, probabil, furată 
de undeva, țiganii aveau pe atunci acest 
obicei, dar nu s-a putut afla de unde, astfel 
încât a fost adoptată și crescută cu 
dragoste. Ca și tata, se pare că a avut o 
copilărie fericită. Macedonenii (armânii) nu 
duc niciodată copiii orfani la casele de 
copii, după cum nici bătrânii nu sunt duși la 
azil nici în ziua de astăzi. Dumitru a fost 
dat la școală și s-a dovedit silitor, cu mare 
dragoste de carte. Armânii nu lasă pe 
nimeni fără știință de carte, cu toate 
greutățile întâmpinate. Grecii făceau tot 
posibilul ca să împiedice afirmarea învă- 
țământului în limba armână, mergând până 
la uciderea învăţătorilor, ca și a preoților de 
altfel, neîngăduindu-le limba nici în bise- 


rică. Copiii erau adunaţi adesea în casa 
cuiva care era, sau devenea învățător, plă- 
tit fiind de părinţi pentru munca sa. Inse- 
răm o istorioară întrutotul adevărată și ilus- 
trativă. Cu toate că duceau o viață semino- 
madă, vara urcau cu oile la munte, iar 
iarna coborau la șes, armânii au o remar- 
cabilă dragoste de carte. In acest spirit ei 
au sprijinit învățământul, făcând donaţii 
pentru plata învăţătorilor. Un vârstnic fără 
urmași a lăsat averea pentru școala în 
limba armână, după care s-a sinucis ca nu 
cumva bolile vârstei înaintate să-l oblige să 
cheltuiască banii destinati școlii. 

Dumitru Zeana urmează cursurile li- 
ceului românesc din Bitolia. 

Se angajează ca mus pe vapor și călă- 
torește de la Salonic la New York unde se 
angajează în munci umile. Aici își întâl- 
nește fraţii, pe George și pe Nicolae, ple- 
cati și ei, ceva mai devreme, să-și încerce 
norocul. Muncesc din greu într-o hală 
industrială foarte periculoasă, accidentele 
de muncă fiind curente. Fraţii se sfătuiesc 
între ei: Dumitru este prea debil pentru 
munci grele, noi, frații mai mari vom munci 
aici și-i vom trimite bani ca să urmeze 
studiile în România. Aceasta fusese și ulti- 
ma dorință a mamei. Vine în România și, 
cu sprijinul statului roman urmează timp de 
un an cursurile Facultăţii de Biologie de la 
Cluj Napoca. Obsedat de dorinţa de a de- 
veni medic, conform prezicerii făcute de 
mama sa, trece la Facultatea de Medicină. 
Se angajează ca preparator de piese de 
anatomie, i se permite să locuiască în 
demisolul clădirii în care funcționa Catedra 
de Anatomie, aici face disecţii cu minuţio- 
zitate, piesele urmând a fi prezentate stu- 
denților la lucrările practice. Primea și ceva 
bani de la frații săi, iar în timpul vacantelor 
muncea spre a se întreține. Fraţii i-au tri- 

mis, într-o zi, un pachet în care se afla o 
pereche de bocanci solizi, made in Ame- 
rica, de care a fost foarte mândru. Trece 
examenele în mod strălucit, iar la ter- 
minarea facultăţii este reținut la Catedra de 
Chirurgie condusă de profesorul lacobovici 
care îi prevedea un mare viitor, pe măsura 
talentului și sârguinței. Avea o dexteritate 
remarcabilă, iar după ani îndelungaţi de 
disecţii cunoștea fiecare detaliu, până la 
cele mai mici artere sau firișoare de nervi. 
Profesorul lacobovici, un reper pentru 
chirurgie, îl citează în cărțile sale. Tânărul 
chirurg are însă o dezamăgire: era cel mai 
bun, dar, la o avansare în cadrul funcţiilor 
catedrei, a fost numit un altul, venit în urma 
unor puternice presiuni politice. La ce- 
darea Ardealului de Nord către Ungaria, în 
1940, Facultatea de Medicină a fost eva- 
cuată la Sibiu. Dumitru Zeana părăsește 
învățământul, preia conducerea Secţiei de 
Chirurgie Infantilă din Arad, apoi se mută 
la Râmnicu Vâlcea unde înființează un 
Sanatoriu de chirurgie care-i poartă 
numele. Ajunge vestit în toată zona. Nu lua 
nici un ban celor nevoiași, mai cu seamă 
țăranilor pe care, la externare, îi ducea 
adesea, cu mașina, în satul lor. În amin- 
tirea copilăriei sale de orfan întreţine în 
vestita Școală de Arte și Meserii patru 
copii orfani, care, mai târziu, au devenit pa- 
troni de ateliere (mobile de lux, fierărie, 
tâmplărie) și i-au purtat o vie recunoștință. 
Oferea consultații gratuite muncitorilor în- 
scriși în organizațiile muncitorești din oraș. 
Mergea periodic la Ocnele Mari, unde 
acorda voluntar asistență condamnaților 
pe viață (ocnașilor). Aici îl îngrijește și pe 
asasinul fratelui socrului său, care fusese 
ucis pentru pradă chiar în noaptea nuntii, 
la Râmnicu Vâlcea. Ţine cursuri de igienă 

la Școala de Arte și Meserii, unde l-am 
aflat în documentele corpului didactic. Nu 
era o școală obișnuită, aici se predau și 
materii ca filosofia, limbile străine, stilurile 
de artă, matematica etc. Doctorul Zeana 
Dumitru mergea și prin comune, ținând 
conferințe de educaţie sanitară, așa cum 
făcea și luliu Haţieganu, unul din maeștrii 
şcolii de medicină de la Cluj Napoca. 

Vine războiul și îl aflăm la conducerea 
spitalelor de front unde face chirurgie grea, 
apoi conduce o secţie de chirurgie la Ode- 
sa cucerită de armatele române. Aici 
dobândește o mare autoritate, în virtutea 
căreia face unele acte ieșite din comun. 
Intr-un mic salon pentru răniţi foarte grav, 
aşează alături, îngrijindu-l deopotrivă, 
patru ofițeri: un german, un rus, un roman 
și un civil evreu, cum s-a aflat mai târziu, 
care fusese scos de sub niște dărâmături 
în urma unui bombardament. Intre cei pa- 
tru s-a înfiripat o puternică prietenie, dar nu 
se mai știe dacă au supraviețuit și ce s-a 
mai întâmplat cu ei. Un alt fapt remarcabil: 
un tânăr ofiter și-a pierdut, în urma unei 
răni grave, unicul rinichi și urma să moară. 
Dumitru Zeana recoltează un rinichi de la 
un cadavru proaspăt și i-l transplantează. 
Se mai făcuseră astfel de încercări, Alexis 
Carel de pildă, chiar la începutul secolului. 
Se pregătise de multă vreme pentru acest 
transplant, concepuse niște instrumente 
originale ș.a. 

Transplantul prinde, începe să producă 
urină, pericolul mortal al uremiei părea 
depășit, dar, survine reacţia de respingere 
imunologică, funcţia renală încetează și 
tânărul ofițer moare. Astăzi, procedeele de 
reprimare a reacţiilor imunologice de res- 
pingere a transplantelor permit acceptarea 
grefei de rinichi, inimă, plămâni sau alte 


organe. În amintirea acestui succes-insuc- 
ces am studiat și am scris primul tratat 
autohton de Imunologie Clinică. 

Din păcate, caietele cu notițe ale doc- 
torului Zeana au dispărut, fie în urma 
repetatelor arestări și perchezitii efectuate 
de Securitate, fie că le-a ascuns, cu 
speranța că va fi cândva un om liber și le 
va scoate la iveală. Un amănunt ilustrativ: 
după ce, fără nici o condamnare, făcuse 
câtiva ani la Canalul Dunăre-Marea Nea- 
gră, crezând că i s-ar pierde urma, s-a sta- 
bilit în București, amenajând un subsol. 
Adusese cu el tablouri de valoare și alte 
bunuri. Locuia singur. Ridicat de Securi- 
tate, toate acestea au dispărut. Procesul 
verbal întocmit de securiști consemnează 
doar câteva farfurii, o pijama, niște tacâ- 
muri, un pat și o noptieră, toate acestea n-ar 
valora azi mai mult de 100$. Era o practică 
în acea vreme: securiştii își însuşeau valo- 
rile, le depozitau apoi în loc sigur, multe au 
ieșit la ivneală după 1989, spre îmbo- 
gățirea făptașilor. Cazul Adrian Năstase 
prin mătușa Tamara, probabil o astfel de 
gazdă intermediară, este ilustrativ. După 
schimbarea regimului am deschis un pro- 
ces pentru despăgubire, aducând mărturii 
în fata notarului, fotografii și alte dovezi. 
Justiția română a considerat însă că doar 
procesul verbal întocmit de securiști este 
valabil. 

„Un rezumat al etapelor de recluziune: 
In timpul dictaturii Carlisto-Antonesciene 
afost internat, pentru vederile sale de 
dreapta, în Lagărul de la Târgu Jiu, alături 
de unii fruntași comuniști care l-au prețuit 
în mod deosebit. După război, când nu a 
dorit să participle și pe frontul de Vest, fără 
vre-o condamnare, este supus muncii 
forțate la Canalul Dunpre-Marea Neagră, 


de unde s-a ales cu niște degerături, inclu- 
siv la mâini. Apoi i se stabilește Domiciliu 
Forțat la Zagna Vădeni Baldovinești, în 
propiere de Brăila. Puși în fata uni caz difi- 
cil, chirurgii din Brăila, care aflaseră de el, 
solicită Securităţii să-l aducă. Era vorba de 
soția unui membru de vază al conducerii 
de partid. Operația se desfășoară cu suc- 
ces. Ca recompensă, pe lângă faptul că 
spitalul avea nevoie, este îngăduit chiar să 
locuiască în oraș, făcând însă act de 
prezență, săptămânal, la miliția din Zagna, 
unde figura cu domiciliu forțat. Arestat în 
1958, împreună cu alți patru medici, scoși 
cu toții în lanţuri din spital, în văzul tuturor. 
Nici un motiv, dar, într-o comună apropiată, 
(Movila Miresii) țăranii se răsculaseră 
împotriva colectivizării. Din acel moment 
nu l-a mai văzut nimeni și nu s-a știut în ce 
temniţă se află până în 1961, când, în luna 
iunie, familia primește înștiințarea de 
moarte. Oasele sale zac în groapa comună 
numită Râpa Robilor, afentă închisorii 
Aiud. Imi este imposibil să cred că a murit 
de moarte bună, adică de o cauză natu- 
rală. Cu mare probabilitate a fost asasinat, 
având în vedere atitudinea sa demnă și 
tranșantă, considerată, probabil, sfidătoare 
Nu era ceva neobișnuit în acele vremuri și 
închisori. Multe din oasele dezgropate din 
acel loc arată urme de violență. 

Rejudecat după 1989, Dumitru Zeana a 
fost declarat nevinovat. 

Avusese procedee inovative în chi- 
rurgie, realizase instrumente de concepție 
proprie, publicase lucrări în tară și străină- 
tate, era considerat un mare talent în acest 
domeniu căruia i s-a dăruit cu neobișnuită 
pasiune. Ce s-ar fi întâmplat însă, dacă 
viata sa ar fi avut o altă perspectivă? 

Marina Chirca, 


eroina anonimă de la Nucşoara, 
cinci ani de la trecerea Dincolo 


Acum cinci ani, la 13 septembrie 2013, 
trecea la cele veșnice Marina Chirca, o 
eroină a poporului român, neștiută, nece- 
lebrată, aruncată în uitare de statul 
român, asemenea multor altor luptători 
anticomuniști, al căror nume, departe de a 
fi cinstit în cărțile de istorie, este batjocorit 
până în ziua de azi de reprezentanții par- 
tidului-stat. Printre aceştia: Şerban Nicolae 
și Tit Brăiloiu, care și-au manifestat plenar 
anul trecut batjocura fată de eroii neamului 
ce au luptat împotriva regimului criminal 
comunist. Dar tovarășii Nicolae și Brăiloiu 
sunt doar doi trepăduși întâmplători în isto- 
ria de 70 de ani a unei politici de stat 
explicite de obliterare a tuturor expo- 
nenților valorilor anticomuniste — sute de 
mii de oameni exterminați de criminalul 
partid-stat perpetuat până în zilele noastre. 

Spre aducere aminte; anul trecut a 
ajuns în dezbaterea comisiilor parlamentu- 
lui un proiect de lege pentru declararea 
zilei de 26 octombrie drept Ziua Mișcării de 
Rezistență Armată Anticomunistă din 
1944-1962 (Ziua Partizanilor Antico- 
muniști), pentru care comisia condusă de 
tovarășul Nicolae a dat aviz negativ 
(despre ce a zis și ce a făcut tovarășul, 
precum şi despre reacţiile stârnite de aces- 
ta am scris la vremea respectivă — în arti- 

colul Tovarășii PSD: contraatac la Istorie. 
Cazul Șerban Nicolae și Tit Liviu Brăiloiu). 

Intre timp, proiectul de lege a fost adop- 
tat, totuși, de Senat, în decembrie anul tre- 
cut, trecând ulterior în dezbaterea Camerei 
Deputaţilor — cameră decizională, unde se 
află din februarie 2018. Interesant este că 
proiectul a primit raport de respingere de la 
Comisia pentru apărare, ordine publică și 
siguranță națională a CD, care își motivea- 
ză decizia, printre altele, prin faptul că 
obiectul, pe fond, al preconizatei legi de 
comemorare a eroilor noștri este acoperit 
de alte acte normative și că nu sunt pre- 
cizate sursele de finanţare (de parcă aces- 
te două motive ar fi împiedicat vreodată 
parlamentul de a adopta legi după legi!) 

Nu am să închei acest articol cu o listă 
a rușinii, cum am făcut anul trecut. Pe cei 
din comisia respectivă îi găsiţi la acest link 
http:/Awww.edep.ro/pls/parlam/structura.co 
?idc=12. Având în vedere că proiectul 
aparține PNL, este ușor de dedus care din- 
tre membrii comisiei au votat pentru res- 
pingerea proiectului (eu aș merge pe vari- 
anta că partidul lor începe cu P și se ter- 
mină cu SD). 

In schimb, am să prezint lista eroinelor 
anticomuniste din Grupul de Rezistență 
anticomunistă („Haiducii Muscelului”) de la 


Nucșoara, condus de Toma Arnăuţoiu și 
Gheorghe Arsenescu, cărora le datorăm 
veșnică recunoștință și prețuire: 

Marina Chirca, Aurelia Comăndașu, 
Ecaterina Năstase, Elisabeta Rizea, lustina 
Constantinescu, Maria Plop, Maria Andre- 
escu, Aurelia Costea, Maria Popescu Lau- 
rentia Arnăuțoiu, Elena (Arnăuțoiu) lon Ve- 
rona (Jubleanu) Popescu, Victoria (Năsta- 
se) Arnăuţoiu, Maria Jubleanu, luliana Pre- 
dut, Verona Băncescu, Matilda Jubleanu, 
Ana Simion, Filofteia Bășoiu, Elena Lem- 
naru, Elena Șufan, Laurentia Belu, luliana 
Lemnaru, Maria Ticu (Sorescu), Elena 
Chirca, Ecaterina Marinescu, Filofteia 
Tomeci, Victoria Coman, Constanţa Matei, 
Ecaterina Mălureanu Laurenta Toncea, 
Elena Mica, Teodora (Dorina) Vijulan. 

Fără aceste femei — și altele ca ele — 

brave, devotate, cu un spirit de sacrificiu 

supraomenesc, Rezistenţa Anticomunistă 
din munți nu ar fi existat. Fără aceste 
femei, spiritul românesc ar fi fost puţin mai 
slab, puțin mai frânt. 


Acestor femei comuniştii le-au răpit anii 
tinereţii, sănătatea și viata (Maria Plop, 
Laurentia Arnăuţoiu, Filofteia Tomeci, Ele- 
na Chirca s-au stins în temniţele comunis- 
te), au fost urmărite, anchetate, bătute, tor- 
turate, condamnate și întemniţate. 

Acestor femei statul român refuză să le 
închine un monument, să le dea locul cuve- 
nit în Istorie, să le dedice o pagină de ma- 
nual. Acestor femei și bărbaţilor cărora le-au 
stat aproape, înfruntând împreună temnita 
și moartea, pentru cauza libertății și eli- 
berării de sub jugul comunist-bolșevic, sta- 
tul român refuză să le dedice o zi din an 
întru reamintire și omagiere a eroismului lor. 

Pentru că partidul-stat nu vrea să știm 
că suntem urmași de eroi, de oameni 
demni care au murit în picioare pentru 
dreapta lor cauză. Pentru că partidul-stat 
nu vrea să știm că românii nu au acceptat 
niciodată funciar comunismul, pe care l-au 
respins ca pe o plagă, ca pe un cancer, ca 
pe o ciumă, împotriva căreia au luptat din 
răsputeri — uneori chiar până la moarte... 


htips://taranista.wordpress.com/2018/09/13/marina-chirca- 
eroina-anonima-de-la-nucsoara-cinci-ani-de-la-trecerea- 
dincolo/ 


MARINA CHIRCA (18 iulie 1915 - 13 
septembrie 2013) una dintre eroinele 
discrete ale Romaniei. 

A fost o femeie din satul de munte 
Nucșoara, județul Argeș. Intre 1949 și 
1958, Marina Chirca a sprijinit grupul 
armat al partizanilor anticomuniști din 
Munţii Făgăraș conduși de Toma 
Arnăuţoiu, plătind apoi cu libertatea și cu 
avuția sa această opoziție. Cu Armata, 
Securitatea, Militia și turnătorii pe urme, a 
reușit, timp de aproape un deceniu, să 
înșele vigilenta acestei forțe opresive 

copleșitoare, asigurând infrastructura re- 
zistenței pentru luptătorii din munți. Hrană, 
haine, obiecte, muniţie, armament, infor- 
matii prețioase și câte altele a strecurat 
Marina Chirca, împreună cu alți nucșoreni, 
pe sub nasul securiștilor și al trădătorilor 
din rândurile propriilor săteni, riscându-și 
în fiecare clipă viaţa, familia, averea. 

Toma Arnăuţoiu, liderul partizanilor din 
Făgăraș, spunea despre ea că a fost „cea 
mai devotată” grupului de luptători. De 
fapt, Marina Chirca a fost cea mai devotată 
dragostei adevărate pentru România... 

Prinsă în 1963, după ce se ascunsese 
cinci ani într-un pod, a fost anchetată, bă- 
tută cumplit, a făcut pușcărie, averea i-a 
fost confiscată și — cât cinism! — împărțită 
consătenilor care colaboraseră cu Se- 
curitatea. In decembrie 1963 Tribunalul 
Militar al Regiunii Militare București a con- 
damnat-o la 15 ani muncă silnică și confis- 
carea totală a averii. 

A fost eliberată din detenţie în 1964, 
odată cu soțul său, ce fusese arestat în 
1949, şi cu cei doi fii, arestaţi în 1958. 


După Revoluţie, ar fi trebuit ca Marina 
Chirca să devină un simbol naţional. S-ar fi 
cuvenit să înveţe copiii la școală despre 
ea. Să se scrie în cărţile de istorie. Să se 
organizeze excursii cu clasa la Nucșoara, 
ca tinerele generații să afle chiar din gura 
acestei băbuțe cu sufletul ca pâinea caldă 
despre adevăratul trecut al poporului 
român. Ar fi trebuit, dar n-a fost așa. 

Noile autorităţi locale, care erau tot 
cele vechi, le-au râs în nas celor care au 
luptat pentru tara lor. Cei jefuiti de comu- 
niști n-au fost repuși în drepturi. Până și 
amplasarea în Nucșoara a crucii ridicată în 
memoria eroilor anticomuniști din munti a 
fost refuzată de autorități. 

Marina Chirca a rămas una dintre 
eroinele discrete ale României. Anonimă 
s-a stins din viată la 98 de ani, în satul de 
munte Nucșoara, din Județul Argeș. 

Dumnezeu s-o odihnească între drepți 
României! 


Ștefan Buciu, 
Turnu Măgurele 

Radu Petrescu-Muscel, 

este descendent al unei vechi 
familii de luptători 
anticomuniști. 

Absolvent al Facultății de 
Relaţii Economice 
Internaţionale. Traducător 
autorizat în/din limba engleză. 
Organizator de simpozioane 
și conferințe naţionale și 
internaţionale. A publicat 
peste 300 de comunicări 
științifice, eseuri și articole 

cu tematici de istorie, 
literatură și religie în România 
și străinătate. Secretar 
executiv al Asociaţiei 
Urmașilor Persecutaţilor 
Regimului Comunist din 
România, vicepreședinte al 
Filialei București a Asociaţiei 
Naţionale Cultul Eroilor 
„Regina Maria”, membru al 
Fundaţiei Culturale „Memoria” 
(Filiala Pitești), al Asociaţiei 
Foștilor Deținuți Politici din 
România, Asociaţiei Române 
de Istorie a Presei și Societăţii 
de Științe Istorice din 
România, coordonator al 
Centrului de Cercetări Istorice 
„Preot Gheorghe 1. 
Cotenescu”. 


RADU PETRESCU 


Urmașii lui 
Titu Maiorescu, 
detinuti politici 


Greu de crezut, dar nu imposibil. Lupta de clasă, mon- 
strul inventat de Karl Marx în secolul al XIX-lea, a făcut vic- 
time și în rândul urmașilor lui Titu Maiorescu (1840-1917). 

Prezentul articol încearcă să facă lumină asupra sufe- 
rințelor prin care au trecut câțiva dintre acești cetățeni ai 
lagărului socialist. Căci lagăr a fost, nu „rai”, cum îl prezin- 
tă apologeți mai tineri și mai vârstnici, inclusiv în univer- 
sități renumite din primele 50 din lume, care n-au înțeles 
nimic — sau preferă să închidă ochii — din ceea ce a însem- 
nat așa-numitul fenomen „commie-nazis”, mâna pe care 
și-au dat-o Stalin și Hitler odinioară, sfâșiind Europa între 
două state totalitare aparent diferite și totuși atât de 
asemănătoare prin ideologii, călăi și metode. 


În Uniunea Sovietică 

La 14 iunie 1941, în cadrul amplelor acţiuni declanșate 
împotriva „elementelor periculoase” — în perioada 1940- 
1941 — pe teritoriul celor 3 tări baltice și al Basarabiei, nor- 
dului Bucovinei și ținutului Herţei, răpite României prin ulti- 
matumul din 28 iunie 1940, NKVD-ul îl răpește pe Contele 
Stanisław Plater-Zyberk (1889-1955), soțul Janinei Klara 
(1894-1991), fiica Liviei de Dymsza, născută Maiorescu 
(1863-1946). Fostul proprietar al moșiei Kurtowiany din 
Lituania (azi Kurtuvenai) este deportat într-un lagăr din 
regiunea Krasnoiarsk, în Siberia. 

In octombrie 1942, soția contelui și cele două fiice ale 
lor, împreună cu Livia, fata lui Titu Maiorescu, și fiica 
nemăritată a acesteia, tot Livia, cu sprijinul guvernului 
român, se refugiază de pe teritoriul Lituaniei, aflată atunci 
sub ocupație germană, iniţial la București, apoi la 
Câmpulung Muscel. Aici supraviețuiesc în condiţii precare, 

fiica lui Maiorescu primește o pensie iar 
fetitele merg la școli, primind burse de 
studii. Toate cele 5 femei primesc cetățe- 
nia română la sfârșitul anului 1943. Livia 
de Dymsza, bătrână și aproape paralizată, 
moare la Câmpulung, pe 26 august 1946, 
fiind înmormântată la cimitirul Bellu din 
București, lângă Titu Maiorescu. 

Lipsa veștilor din Siberia le determină 
pe cele 4 supraviețuitoare să renunțe la 
cetățenia română și să plece etapizat în 
Polonia: 3 persoane în decembrie 1948 
(mamă și 2 fiice) și în 1950 (Livia, fiica 
nemăritată a Liviei de Dymsza). 

Moartea lui Stalin îi oferă și fostului 
moșier Plater-Zyberk o șansă. Neprimind 
aprobare pentru plecare în Polonia, cu 
toate eforturile disperate ale familiei sta- 
bilite între timp acolo, se stabilește, în 
1954, la Vilnius. Grav bolnav, datorită celor 
13 ani de suferințe prin care trecuse în 

Protosinghel Serafim Calea — Starețul Mănăstirii Negru Vodă, Grigore Leșe, PS Calinic — Episcop al Argeșului și Muscelului, 
Radu Petrescu, Marian Diniţoiu — Preot paroh al Bisericii Flămânda, Câmpulung Muscel și președintele AFDPR Muscel, 


Gulag (1941-1954), cu un scurt episod de 
libertate în anul 1947, moare în februarie 
1955. Avea doar 55 de ani. 

Urmași ai lui Titu Maiorescu trăiesc azi 
în Polonia prietenă, tară în care războiul și 
regimurile totalitare brun și roșu au făcut 
ravagii. Preferând plecarea într-o Polonie 
independentă unei repatrieri într-o Lituanie 
înghițită de Uniunea Sovietică, nu au avut 
șansa de a fi de fată la înmormântarea 
tatălui. In amintirea sa, fiicele au montat o 
placă comemorativă — înainte de 1989 — 
pe peretele uneia dintre cele mai impor- 
tante biserici romano-catolice din Varșovia, 
al cărei paroh a fost preotul Jerzy 
Popieluszko, asasinat de Securitatea 
poloneză la 19 octombrie 1984. Pe 
aceeași placă figurează și numele fratelui 
mai mic al tatălui lor, Contele Stefan 
Plater-Zyberk (1891-1943), executat de 
naziști în lagărul de concentrare de la 


Auschwitz (azi Oswiecim) în februarie 
1943. Reunire simbolică a fraților, a unei 
familii îndoliate de cei doi tirani ai secolului 
XX, Hitler și Stalin. 

Zguduitoarea mărturie a Teresei Euge- 
nia, unica fiică rămasă în viața a Contelui 
trecut prin Gulag, din care prezentăm în 
continuare două fragmente, face parte 
dintr-un amplu interviu realizat în timp de 
autor, în curs de publicare. Reprezintă o 
consecință a ecoului, în tară și în străină- 
tate, primei ediţii a Simpozionului inter- 
național „Apel la memorie: victimele răz- 
boaielor”, organizat de autor la Câmpu- 
lung-Muscel în perioada 1-3 septembrie 
2016, prilej cu care s-a dezvelit o placă co- 
memorativă onorând prezenţa în localitate 
a urmașilor lui Titu Maiorescu. 

„|...] Deportarea tăticului meu la 
14.VI.1941. 6 ani n'am știut despre dânsul 
nimic. In 1947 a revenit la VILNIUS (om- 
ruină) dintr-un lagăr din Krasnoyarsk krai 
(tinut, regiune - n.a.). Nu era posibil să 
alegi unde vrei să te repatriezi. Trebuia să 
revii în tara din care ai fost deportat. Incet, 
devenea mai sănătos. Dar peste câteva 
luni a fost din nou arestat. li spuneau că 
din greșeală și să aștepte eliberarea. După 
un an de închisoare a fost iar deportat în 
Krasnoyarsk krai, nu în lagăr dar într-un 
orășel, Aban, unde putea să trăiască, dar 
de unde nu putea să plece. De acolo, rar, 
dar veneau cărți poștale, cu poșta. Și dân- 
sul primea dela noi. La cererile noastre de 
eliberare nu căpătam răspuns. Astfel a 
venit anul 1954 și Tata s'a întors la VIL- 
NIUS. Cum, nu știm. Ne-a scris: „după o 
excursie lungă și frumoasă am sosit...”. A 
murit la 11.11.1955. Nu ne-am întâlnit nicio- 
dată. La înmormântare au participat pri- 
eteni din VILNIUS. Cu sora mea am fost 


Familia Dymsza: Contele Eugeniusz de Dymsza, Contesa 
Livia de Dymsza Maiorescu, cu fetele Janina Klara (e sora 
mai mare în poză - n. 1894 - se va căsători cu Contele 

Plater-Zyberk) și Liwia (mai mică - n. 1899 - necăsătorită) 


prima dată la mormântul Lui în 1973 [...].” 

Urmași pentru care România, la rândul 
ei afectată de război, a reprezentat un 
liman, oferindu-le liniște și speranță, după 
teroarea roșie și bună prin care trecuseră. 

„[...] Toată viata am trăit cu trei Patrii în 
inimă: Polonia, România și Lituania... Pen- 
tru mine (la vârsta de 10-15 ani) a fost un rai! 
Frumusețea împrejurimilor și cordialitatea 
persoanelor întâlnite erau de nedescris [...]“ 

La a doua ediție a Simpozionului 
Internaţional de la Câmpulung Muscel 
(septembrie 2019), an în care comemorăm 
80 de ani de la declanșarea celui de-Al 
Doilea Război Mondial prin cotropirea 
etapizată a Poloniei de armata germană, 
în tandem cu armata sovietică, în baza 
Pactului Ribbentrop-Molotov (23.08.1939), 
sperăm să îi avem ca oaspeți, alături de 
istorici și specialiști din Polonia, Lituania și 
România, pe urmașii rămași în viață ai 
Liviei de Dymsza, născută Maiorescu. 
Invitaţii noștri de onoare. 

Contele Plater-Zyberk, poză din lagărul Krasnoiarsk 
(fișa matricolă penală NKVD) 


Informatii biografice: Stanistaw Euge- 
niusz Przemysław Plater-Zyberk. Conte cu 
un arbore genealogic de peste 7 secole. 
Născut pe 10.10.1889, la Kurtowiany, în 
Imperiul tarist (azi Kurtuvenai, Lituania). 
Decedat la 11.02.1955 în Vilnius. Căsătorit 
în Memel (azi Klaipeda, Lituania), la 
02.09.1924 cu Janina Klara (1894-1991), 
fiica Liviei de Dymsza, născută Maiorescu 
(1863-1946). Tatăl a 2 fiice: Janina Teresa 
(căs. Smolicz) și Teresa Eugenia (căs. 
Wawrzyniak). 


În România 
Nicolae Racottă (1872-1953) 

Rudă prin alianță cu Titu Maiorescu 
prin intermediul celei de-a doua soții a 
acestuia, Ana Rosetti. După moartea soției 
fostului om politic conservator, i-a oferit 
acestuia adăpost în propria locuință. 

Proprietarul moșiei ștorobăneasa din jud. 
Teleorman. Inginer de comunicații cu doc- 
torat obținut la Universitatea din Oxford, 
Anglia. Om politic liberal (deputat, senator, 
prefect). Căsătorit în 1901 cu nepoata lui 
Titu Maiorescu, Maria (Mimi) Magdalena 
Bengescu (1884-1939), sora lui Zoe Ben- 
gescu (căsătorită cu lon Cămărășescu). 
Au avut împreună 3 băieţi (Vasile, Nicolae 
și Alexandru). Refugiaţi cu toții la lași în 
toamna anului 1916. Ajutati material de 
familia inginerului constructor Eugeniusz 
Dymsza (1853-1918), aflată în 1916-1917 
la St. Petersburg, pentru ca mama și cei 3 
băieți să poată ajunge în Anglia, unde 
aceștia au absolvit școli superioare. A initi- 
at — în martie 1942 — procesul recuperării 
cu succes din Lituania (fostă republică 
sovietică din iulie 1940, ocupată de armata 
germană în iunie 1941) a întregii familii a 
Liviei de Dymsza Maiorescu prin inter- 
mediul lui Raoul Bossy, ministrul României 
la Berlin, a cărui mamă fusese bună pri- 
etenă cu Livia Maiorescu și mama aces- 
teia, Klara Maiorescu (născută Kremnitz). 

Arestat în martie 1949 (etapa finală a 
reformei agrare), cu D.O. la Sibiu, unde 
moare în 1953. 


Vasile Racottă (1902-1954) 

Fiul cel mare al lui Nicolae Racottă. 
Dublu licențiat (inginer, avocat). Membru 
PN.L.-Brătianu. Arestat la 23.VII.1952. 
Conform fișei matricole penale postate de 
IICCMER, decedat la 15.11.1954 în peni- 
tenciarul Pitești, deși primise doar o con- 
damnare administrativă, nu penală (D.O., 
60 luni). Azi școala gimnazială din comuna 
ștorobăneasa, jud. Teleorman, îi poartă 
numele. Nimic însă pentru tatăl acestuia, 
Nicolae Racottă, un mare binefăcător al 
localității (biserică, școli etc.). 


Maria Golescu 


Nicolae Racottă, zis Bidanu (1907-1955) 

Fiul mijlociu al lui Nicolae Racottă. 
Emigrează în Venezuela, unde se căsă- 
torește cu Elena Brătianu (1895-1979), 
fosta soție a diplomatului de carieră 
Alexandru Cretzeanu. După decesul pre- 
matur al celui de-al doilea soț, aceasta se 
stabilește în America. 


Alexandru (Sandu) Racottă (1904-1970) 

Fiul cel mic al lui Nicolae Racottă. A co- 
laborat cu spioni britanici sub numele de 
cod „Lilo” (Operatia „Autonomous” declan- 
șată de SOE [Special Operations Execu- 
tive] echipa formată din It.-col. Alfred Gar- 
dyne de Chastelaine, profesorul Ivor Porter 
și cpt. Silviu Meţianu a fost parașutată pe 
moșia Racotă la sfârșitul anului 1943; ares- 
tati și închiși în condiții preferentiale, elibe- 
rati imediat după 23 august 1944 și trimiși în 
Turcia). Stabilit în Anglia, după 23.08.1944, 
cu sprijinul Misiunii Militare Britanice. 


Maria (Marioara) Golescu (1897, 
București — 1987, Eastbourne, Anglia) 

Micaela Ghiţescu a cunoscut-o la peni- 
tenciarul Mislea (în anii 1945-1955, unde 
ispășea o pedeapsă de 20 ani). De aseme- 
nea, a corespondat cu ea în Anglia 
(Eastbourne) până la decesul ei în 1987. 

Nepoata lui Nicolae Racottă (sora 
acestuia, Zoe, căsătorită cu Constantin 
[Dinu] Golescu). Specialistă în istoria artei 
bisericești. După 23 august 1944, bibliote- 
cară-șefă la British Library din cadrul 
Legatiei Marii Britanii. 

Arestată la 24.10.1949 și condamnată 
pentru spionaj în procesul intentat person- 
alului român și străin din cadrul Bibliotecii 
Britanice, este condamnată la 20 de ani de 
muncă silnică, petrecându-și 13 ani din 
viaţă în închisorile: subsolul Ministerului de 
Interne, Jilava, Mislea și Miercurea Ciuc. 
Graţiată în primăvara anului 1962, va fi 
răscumpărată în schimbul a peste 4.000 
de dolari de către vărul său, Alexandru 
(Sandu) Racottă, având și sprijinul guver- 
nului britanic în vederea stabilirii definitive, 
în 1962, împreună cu septuagenara sa 
mamă (bătrânei i-ar fi spus că pedeapsa e 
de numai 2 ani, nu de 20 de ani!, iar ea 
repeta într-una „e e frică de Marioara, de 
asta nu îi dau drumul așa repede!“ în loca- 
litatea balneară Eastbourne). Ajutată și de 
un prieten statornic, fostul căpitan Eric 
Ditmar Tappe, membru al Misiunii Militare 
britanice (1944-1946), profesor la catedra 
de Studii Slave și Sud-Est Europene a Uni- 
versităţii din Londra. Rolul de intermediar 
între britanici și autoritățile române l-a jucat 
Henry Jakober, om de afaceri britanic năs- 
cut la Satu-Mare, implicat și în emigrarea 
în condiţii similare (răscumpărare) a 
numeroși evrei din România. 

Testamentul 
Seniorului 


În momentele de răscruce, care învederează sca- 
dențele inevitabile și rigoarea fără excepții a legilor firii, 
oamenii au deprinderea de a schiţa intenţii sau dorințe 
care să supravieţuiască dispariţiei lor. 

Neavând nici o avere sunt scutit de obligaţia de a da 
destinaţie unor „bunuri”. Tot ce am, aproape nimic, rămâ- 
ne la dispoziția surorilor mele dragi, Flavia Bălescu și Ro- 
dica Coposu, care vor ști cui și cum să facă parte de amin- 
tiri din obiectele ce mi-au aparținut. 

Imi reproșez că sub presiunea continuă a eveni- 
mentelor și obligaţiilor, nu am reușit să exhum osemintele 
tatălui meu de la Coșlar și să le reinhumez lângă mama, 
la București. De asemenea nu am reușit să organizez 
micro-cimitirul de lângă biserica din Bobota, unde odih- 
nesc strămoșii familiei. Sper că surorile mele vor reuși să 
facă față acestei pioase obligații. 

Fundaţia „Corneliu Coposu” 
împreună cu Asociaţia „21 
Decembrie 1989” au prezentat 
duminică 20 mai 2018, la 
Teatrul Naţional din București 
(TNB), testamentul politic al lui 
Corneliu Coposu. 

Documentul a fost descoperit 
din întâmplare de lonut 
Gherasim, primul și ultimul 
secretar personal al lui Corneliu 
Coposu, în prezent președinte 
executiv al Fundaţiei care poartă 
numele Seniorului, pe 3 august 
2017, în arhiva personală a lide- 
rului politic țărănist. 

„La 23 de ani și 9 zile de la 
scrierea lui. A fost un șoc 
emoţional, pentru că s-a vorbit 
despre acest testament, unii au 
spus că apar acolo, alții au 
prezentat idei din document 
care nu păreau să fie ale 
Seniorului, dar până acum au 
fost doar speculații”, a explicat 
Ionuț Gherasim. 

Surorile Coposu au trimis un 
mesaj video în care spuneau că 
descoperirea testamentului a 
fost un miracol, iar pentru ele o 
bucurie să redescopere scrisul 
fratelui lor. „Am decis să prezen- 
tăm testamentul în Anul 
Centenar și în ziua de naștere a 
Seniorului, pe 20 mai. De aceea 
am așteptat atâta timp”. 


pes 


1992, miting electoral — București, Corneliu Coposu alături de lon Diaconescu, lon Lambru — președintele Organizatiei 
Muncitorești al PNȚCD, Mihai Grama — președintele Partidului „Uniunea Democrat Creștină din România”, Constantin 
Dudu Ionescu (în plan secund alături de Ionuț Gherasim), Prințul Șerban Ghica, Doina Cornea, Vintilă Brătianu 


Doresc să fiu înmormântat fără pompă, 
fără cuvântări, în cimitirul din București. 

Conducerea Partidului Naţional Tără- 
nesc trece sub jurisdicția lui lon Diaco- 
nescu, primul vicepreședinte. Nădăjduiesc 
sincer ca toți prietenii politici să-i dea con- 
cursul, să-l sprijinească și să contribuie la 
consolidarea Partidului. Blestemul lui Iuliu 
Maniu și al lui lon Mihalache se va abate 
asupra celor care, profitând de provizorat, 
vor încerca, prin mijloace neloiale, să-și 
valorifice veleitățile. 

Generaţia veche, din care fac și eu 
parte, și-a făcut cu prisosință datoria. 
Ultima ei obligaţie este, ca prin seninătate 
și înțelepciune, să predea ștafeta generati- 
ilor viitoare. Imi pare rău că nu am ajuns să 
conduc eu această operaţiune firească. 
Sper că se va realiza fără convulsiuni. 

Frământările din trecut ale generaţiilor 
apuse trebuie să ne servească drept învă- 
ământ. Au fost mulţi orgolioși care au ex- 
perimentat desprinderea din Partid, în 


ideea că vor realiza înfăptuirile visate (Vai- 
da, Stere, lunian, Lupu, Călinescu). l-a în- 
ghițit pe toti istoria, iar partidul a rămas. 
Soarta dizidenților și a fripturiștilor e pece- 
tluită. Din păcate, oamenii nu ţin seama de 
experienţele din trecut. 

Am încredere că Partidul Naţional Tă- 
rănesc Creștin Democrat va fi cel mai pu- 
ternic partid politic al României de mâine. 

Am încredere în viitorul României. 

Cred că această catastrofă a ultimelor 
decenii, comunismul, s-a prăbușit iremedi- 
abil. Cred că în România se vor instaura 
instituțiile democratice. 

Cred că restaurarea monarhiei este 
salvarea noastră. 

24/25/VII 1994 
Corneliu Coposu 


Mă socotesc obligat să adaug câteva 
rânduri din inimă: 

Recunoștiința mea fără margini pentru 
scumpii mei părinți, care m-au învăţat să 

deosebesc binele de rău, să fiu cinstit, să 
urăsc minciuna și fățărnicia, să lupt cu 
onestitate pentru idealul ce mi-am propus, 
să înțrunt toate vicisitudinile pentru idealul 
pe care-l servesc. 

Gratitudine surorilor mele, care s-au 
sacrificat pentru mine, care mi-au fost su- 
port moral, care n-au precupețit nici oste- 
neală, nici sacrificii, în interesul meu. O 
caldă și fermă adiere de curaj de dincolo 
de mormânt pentru Uchi și Rodi. 

Afectiune deplină și prețuire pentru prie- 
tenul bun de bucurii și necazuri Nelu Diaco- 
nescu. li urez norocul și prestigiul la care îl 
îndreptățesc calitățile și onestitatea lui. 

Printre cei mai apropiaţi, mai sinceri și 
mai loiali prieteni, de care mă leagă un tre- 
cut plin de afectiune și sinceritate, cel din- 
tâi este Bani Ghica, gentlemenul prezent 
în toate momentele grele, omul de temei 
pe care te poți sprijini. 

Nu poate fi uitat din însemnarea grati- 
tudinii Mișu Barcan, prieten sincer și 
devotat care mi-a făcut infinite servicii. 

Doctorul Michael Baican din Germania 
a fost alături de mine în cele mai grele 
împrejurări. Ajutorul lui este de nepretțuit. 
Cred că a cheltuit o avere cu „reparaţiile 
capitale” spre care m-a îndrumat. Eternă 
recunoștință. 

Nu pot să nu mentionez devotamentul 
sincer, corectitudinea și loialitatea celor de 
la secretariat, oameni de temei, care m-au 
sprijinit efectiv, prin muncă, încredere și 
afecțiune: Mihaela, Cristina, Cristinica, 
Nadia, Felicia, Mircea, Costică. Tuturor 
recunoștință. 

Desigur că prietenia, aprecierea și simpa- 
tia mea se îndreaptă către zeci și sute de per- 
soane apropiate, pe care nu le mai enumăr. 

Leg mari speranțe de activitatea 
politică viitoare de tinerii mei prieteni, de a 

căror carieră viitoare am încercat să fiu 
preocupat: Costin Borc, lonut Muntean, 
lonuț Gherasim. Le prevăd un viitor bun. 

Simpatia mea pentru tânăra generaţie 
de parlamentari, a căror promovare a fost 
benefică pentru Partid: Lepșa, Mureșan, 
Dunca, lonescu, Opriș și ceilalți. Multă în- 
credere în rodajul și afirmarea supleanților 
noștri. 

Cred că forțele partidului trebuie 
împrospătate prin integrarea unor valori de 
necontestat, care vor fi benefice pentru 
dezvoltarea ulterioară a formaţiei noastre. 
Mă gândesc la Emil Constantinescu, Geor- 
ge Șerban, Laurenţiu Ulici, Doctor Nae 
Constantinescu, Romulus Rusan. 

Corneliu Coposu 


EPILOG 

S-ar putea ca intervenția chirurgicală 
să-mi fie fatală. 

Câteva concluzii finale: 

Cred că mi-am făcut datoria fată de 
tară, fată de conștiința mea. Nu cred că am 
să-mi reproșez vinovății majore. Am căutat 
să-mi respect principiile, angajamentul ide- 
ologic și toate acţiunile născute din 
dragoste de Patrie și de neamul românesc. 
Dacă ar fi să o iau de la capăt, aș proceda 
la fel, chiar ținând seama de perspectiva 
anilor de pușcărie, de suferințele îndurate. 

Sunt convins că politica este o activi- 
tate morală și nu poate fi delimitată de 
etică și de onestitate. Am prețuit întotdeau- 
na oamenii cinstiţi și loiali și am avut strân- 
gere de inimă atunci când prin forța împre- 
jurărilor am fost obligat să lucrez sau să fiu 
în preajma lichelelor și a oamenilor fără 
caracter. Am detestat pe cei care negoci- 
ază principiile, deoarece cred că nu este 
îngăduit să faci compromisuri care schim- 
bă esența obiectivelor pentru care militezi. 


Politica nu poate fi acceptată ca mijloc de 
promovare al intereselor proprii. Serviciile 
pe care le aduce, dezinteresat, trebuie să 
servească poporul, comunitatea, interese- 
le generale. Am cunoscut și detestat, din 
prima tinerețe, materialismul istoric și 
dialectic, concepțiile marxiste, tezele lui 
Engels, isprăvile lui Lenin. Cred că era 
comunistă, impusă tării noastre după al 
doilea război mondial, a fost cea mai mare 
catastrofă din istoria românească. Nu știu 
în câtă vreme vom recupera stagnarea 
malefică pe care ne-a impus-o. Dacă aș fi 
întrebat în ziua judecății despre urmele pe 
care le lasă străduințele mele de o viață, 
aș răspunde fără ezitare că mă socot cel 
puțin co-ostenitor la supraviețuirea Parti- 
dului Naţional-Țărănesc, peste cele aproape 
cinci decenii de teroare; că mă felicit pen- 
tru integrarea (cu câte riscuri) Partidului în 
Internaționala Creștin-Democrată (1987) 
într-o epocă de cumplită persecuție și 
supraveghere  polițienească; în noaptea 
Revoluției din decembrie am relegalizat 
Partidul, scriptic desființat în iulie 1947 (în 
realitate funcționând clandestin chiar și în 
pușcării); am redeschis, cu dificultate, aju- 
tat de un mănunchi de oameni vrednici pe 
care suferințele nu i-au descurajat, drumul 
lui Maniu și Mihalache, peste un hău de 
patruzeci și cinci de ani, plin cu osemintele 
martirilor care au înfruntat cumplita viitură 
rusă-comunistă; (Partidul Naţional-Țără- 
nesc, cu definiția pe care i-am adăugat-o 
„Creștin-Democrat” a fost înscris primul, cu 
nr. 1 la Tribunalul București, în registrul for- 
maţiunilor politice); prin eforturi susținute și 
osteneli necântărite, prin deplasări obosi- 
toare și demersuri repetate, am reușit să 
integrez Partidul în conclavul formațiunilor 
politice respectate și respectabile ale 
Occidentului, marcând o prezență euro- 


peană cu doi ani înaintea încercărilor ofi- 
ciale de adeziune la civilizaţia continentală; 
am stabilit legături de colaborare cu cele 
mai importante personalități de decizie din 
apus și am obținut prețuirea și ajutorul 
moral și material al acestora. 

Partidul nostru este în prezent factor 
important în Uniunea Europeană Creștin 
Democrată, în Internaționala Creștin De- 
mocrată, în Uniunea Partidelor Populare — 
iar organizațiile noastre speciale (de 
tineret, muncitori, femei) fac parte din 
organismele internaţionale ale categoriilor 
respective. Am avut satisfacția de a fi invi- 
tat în capitalele occidentale, de a lega dia- 
loguri cu șefii de stat și prim-miniștrii sta- 
telor occidentale, cu șefii electivi și ex- 
ponenții de căpetenie ai țărilor democrate 
din Europa și Statele Unite. In toate actiu- 
nile întreprinse am militat nu numai pentru 
interesele subiective ale Partidului pe care-l 
reprezentam, ci și pentru prestigiul și 
interesele țării. 

Am fost întotdeauna mândru de cali- 
tatea mea de român, cu toate că nu mi-am 
etalat, dintr-o decentă explicabilă, patrio- 
tismul, nici nu am făcut paradă demagogi- 
că de naționalism. , 

Am avut satisfactii și deceptii. Imi pare 
bine că decepțiile, cauzate de lichelismul, 
lipsa de loialitate și incorectitudinea unor 
oameni apropiaţi nu m-au demoralizat. 
Permanentele agresiuni fizice și morale ale 
căror țintă am fost vreme de o jumătate de 
secol, probabil că mi-au consolidat rezis- 
tenta și facultatea de a trece, cu oarecare 
înțelepciune, peste dovezile de ingratitu- 
dine și „lucrăturile clandestine” încropite cu 
vicleșug împotriva mea. Cred că am fost 
cel mai calomniat om politic din zilele post- 
revoluţionare. Intransigența mea, refuzul 
compromisurilor anti-morale și fermitatea 

unor atitudini devotate intereselor țării, nu 
au făcut casă bună cu practica aproape 
generalizată a poltroniei, a complexului 
relei credințe, a corupției și a politicianis- 
mului asiatico-oriental. De aceea am fost 
identificat ca inamic de căpetenie al încer- 
cărilor de „restaurare nostalgică a epocii 
de dinainte de evenimente.” Nu cred că 
acțiunea viguroasă de demonetizare, 
întreprinsă pe toate planurile împotriva 
mea, a dat sau va da rezultate. De altfel, 
ce le-aș putea reproșa celor pe care însăși 
existența mea îi proiectează spre băncile 
acuzării? Reproș îndreptățit aș putea avea 
doar celor racolați pentru această murdară 
deprindere, din rândul prietenilor proprii. 
Dacă până cândva se va face procesul 
comunismului (înțeleg procesul celor care 
au contribuit, în concret, la dezastrul tării, 
rândurile de față ar putea servi ca argu- 
ment în instanță, în favorul celor Încrimi- 
nati. Anume: oamenii (sau sub-oamenii) 
care s-au pretat la acțiunile degradante ce 
li se vor pune în sarcină (teroare, asasi- 
nate, torţionări, persecuții criminale) nu tre- 
buie să fie pedepsiti, ci internaţi în ospicii. 
Din partea-mi i-am iertat pe toti, inclusiv pe 
cei care m-au chinuit prin toate metodele 

asiatice de teroare fizică și morală, de 
toate crimele și păcatele pe care le-au 
făcut. l-am iertat și pe cei care s-au între- 
cut într-o condamnabilă competiție a 
calomniei și defăimării. Sunt oameni cu 
sufletele corupte, care nu mai pot fi recu- 
perati de societatea onestă a României 
viitoare. Ispășirea acțiunii lor mercenare se 
va solda cândva prin remușcări tardive. 

Cred că am făcut tot ce mi-a stat ome- 
nește în putere să îndeplinesc legatul testa- 
mentar primit în celula nr. 2 de la Malmai- 
son, în octombrie 1947, de la luliu Maniu. 
(„Eu nu voi supraviețui. Voi, care veti scăpa 
de iadul comunist, aveți datoria să duceti 
mai departe drapelul glorios al Partidului 
nostru, în interesul României viitoare!”) 

Cu sentimentul că am căutat să duc la 
îndeplinire acest legat, chiar și în condiții 
deosebit de dificile, îl trec în sarcina gene- 
ratiei tinere a Partidului Naţional-Țărănesc 
Creștin Democrat. 

Cu credința în Dumnezeu și în viitorul 
neamului românesc, înainte 


Corneliu Coposu 
Hemer, noaptea de 24/25 iulie 1994 


MEMORIA - REVISTA GÂNDIRII ARE 


Domnului deputat (senator)___ STATE 
— 4 
Cu Pugirmantea de a comaleta urmätorul ——— 
CHESTIONAR 
Numele p prenumele EF n Binati Dalens à 
Niarn HAA A Ia a — 
Părinţii (profesiunea) At pp seta v pir Prin Valaki “fipo dinali Deca 
Studi de bark «Pia at. IET. pi hite a Safe ai 
Profesiunea: OAIE 


Arestat prima dacă (Gata, motiv); doză a mal fose arawan varior. VE D937 i 1947 plz AF Ey 


Printre hârtiile Seniorului, regăsite de Ionuţ Gherasim, secretarul personal al lui Corneliu Coposu, s-a aflat și acest 
„Chestionar“ al revistei noastre, completat și semnat în 1993 - pe care îl publicăm fără nici un alt comentariu. 
li mulțumim și pe acestă cale dlui Gherasim, care continuă să fie alături de noi. 

COSMIN PĂTRAȘCU ZAMFIRACHE 
Lucretiu Pătrășcanu 


În primul deceniu de la instaurarea 
comunismului în România, membrii de par- 
tid incomozi au fost înlăturați fără scrupule 
și cu mare cruzime de cei care doreau să 
urce pe scările puterii. Paradoxal, cei înlă- 
turați de eșalonul secund al partidului 
comunist au fost chiar „ilegaliștii” care au 
îndurat pușcărie în numele socialismului, 
dar și cei care au contribuit la transfor- 
marea României în țară comunistă. 

Odată cu lovitura de stat din 23 august 
1944, care a constat în schimbarea tabe- 
relor militare în cel de-Al Doilea Război 
Mondial, dar și în arestarea șefului statului, 
mareșalul Antonescu, drumul comunismu- 


lui era netezit în România. Și asta în 
condiţiile în care Armata Roșie intrase deja 
pe teritoriul României, la început ca inam- 
ic, iar mai apoi ca „prieten”. Era evident 
faptul că rușii vor încerca sovietizarea 
României. Așa s-a și întâmplat. 

Totul a început cu impunerea unui 
guvern loial sovieticilor, guvernul doctorului 
Petru Groza, dar și sprijinirea unui partid 
insignifiant până la 23 august 1944, 
Partidul Comunist Român. Oamenii pe 
care se bazau sovieticii erau în special Ana 
Pauker, Vasile Luca și Emil Bodnăraș. 
Totodată, au pus umărul la transformarea 
României în stat comunist și „ilegaliștii” 

Lucrețiu Pătrășcanu și Teohari Georgescu, 
adevărații intelectuali ai Partidului Co- 
munist Român, dar și ilegaliștii muncitori- 
mii, precum Gheorghe Gheorghiu Dej, 
printre alţii. Cu tancurile și trupele sovietice 
de partea lor, cu o Românie aruncată în 
brațele URSS de marile puteri politice 
învingătoare în cel de-Al Doilea Război 
Mondial, comuniștii au terminat ceea ce au 
început: transformarea României în Re- 
publică Socialistă. In 1946, comuniștii falsi- 
fică grosolan alegerile, apoi compromit pu- 
blic și arestează pe membrii de seamă ai 
partidelor istorice, eliminând astfel opoz- 
itia. 

Mai apoi au scăpat și de Regele Mihai |, 
forțat să abdice și în cele din urmă au pus 
total mâna pe putere. Evident după 1948 a 
început sovietizarea și transformarea Ro- 
mâniei pe baza perceptelor staliniste și co- 
muniste. S-a dat startul epurării României 
de „elementele dușmănoase ale vechiului 
regim” și închiderea în pușcării politice a 
țăranilor înstăriți, a proprietarilor și patroni- 
lor, a boierilor și intelectualilor, dar și a 
tuturor celor care se opuneau noului regim. 
S-a dat startul reeducării și exterminării 
treptate a tuturor adversarilor politici ai par- 
tidului comunist. Concomitent începea 
naționalizare, colectivizarea și transfor- 
marea României. 

Culmea, în tot aceste vremuri sălbatice 
ale epurărilor, au căzut victime și membrii 
marcanți ai Partidului Comunist Român. 
Practic, eșalonul doi, oportuniștii care toc- 
mai se cățărau pe scările puterii profitând 
de noua ordine, au tăiat craca celor mai 
importanţi lideri comuniști din anii ilega- 
litătii, dar și din perioada grea a instaurării 
noului regim de la sfârșitul anilor '40. 
Comuniștii noului val s-au descotorosit de 

„monstrii sacri” ai stalinismului din Ro- 
mânia. Cei care s-au opus sau au formulat 
obiecţii, mai ales lui Dej și apoi Ceaușescu 
şi tuturor lacheilor proptiţi de acesta în 
funcţii cheie, le-au împărtășit soarta. lar 
soarta a fost la fel de cruntă ca aceea a 
opozanților regimului. 


Intelectualul 
comunismului românesc 

Primul care a fost luat în colimator a 
fost Lucretiu Pătrășcanu. Era un adevărat 
simbol al comunismului românesc. Spre 
deosebire de mulţi dintre liderii sau mem- 
brii Partidului Comunist, Lucrețiu Pătrăș- 
canu erau un intelectual veritabil. S-a năs- 
cut la Bacău în anul 1900 și provenea 
dintr-o familie de oameni cu o educaţie 
serioasă. Tatăl său era istoric iar mama sa 
era membra unei familii boierești. La rân- 
dul său, se va dovedi un elev silitor, iar in 
1922 termină Facultatea de Drept din 
București și mai apoi în 1925 ajunge doc- 
tor în drept la Universitatea din Leipzig. Din 
tinerețe este atras de doctrina socialistă, în 
ciuda educației primite. In 1921, ca tânăr 
student, devine unul dintre membrii fonda- 
tori ai Partidului Comunist din România. 
Este un adevărat susţinător al Revoluţiei 
bolșevice din Rusia și participă la cel de-al 
patrulea Congres al Cominternului. Pătrăș- 
canu intră în ilegalitate din cea mai pură 
convingere. In 1924 este închis pentru 
prima dată la Jilava, unde în semn de 
protest intră și în greva foamei. La ale- 
gerile din 1931 reușește să intre, ca parla- 
mentar, în Camera Deputaţilor, prin inter- 
mediul Blocului Muncitoresc Țărănesc, o 
găselniță a comuniștilor aflaţi în ilegalitate. 

In anii '40 ajunge să fie arestat de două 
ori și a avut domiciliu forțat. Cunoscut 


drept un intelectual, Pătrășcanu este solici- 
tat pentru a intermedia înțelegerea dintre 
rege și comuniști pentru îndepărtarea lui 
Antonescu și întoarcerea armelor împotri- 
va Germaniei Naziste. După lovitura de 
stat din 23 august 1944, Pătrășcanu, un 
adevărat ilegalist, primește portofoliul 
Justiției. Totodată a reprezentat România 
la semnarea armistițiului cu URSS. Pătrăș- 
canu a fost omul care a reunit de fapt 
Partidul Comunist Român, readucând din 
exil pe alți membrii marcanți ai partidului în 
ilegalitate, precum Ana Pauker sau Vasile 
Luca. Ca ministru al Justiţiei, Pătrășcanu a 
fost o adevărată eminență cenușie a Ro- 
mâniei postbelice. El a fost promotorul e- 
purărilor adversarilor politici și al proce- 
selor simulacru de tip stalinist. Pătrășcanu 
a inițiat Tribunalele Poporului și a promo- 
vat procurori cu apucături de călăi. Fără să 
știe, Pătrășcanu avea să cadă victimă pro- 
priei sale creaţii. Pătrășcanu se spune că 
se opunea viziunii stalinismului. Acest lu- 
cru l-a făcut vulnerabil în fata celor care 
doreau să pună mâna pe putere. 


„Ce, Ghiţă trebuia să fie conducătorul 
partidului? Eu trebuia să fiu!” 

Era un personaj arogant și se conside- 
ra superior politrucilor analfabeți, colegii 
săi de partid. Acest lucru i-a adus însă 
pieirea. Orgolioși, rudimentari, comuniștii 
avizi de putere l-au detronat cu propriile 
sale mijloace, adică un simulacru de pro- 
ces, tribunalul poporului și în cele din urmă 
lagărele morții. „Ambiția, o mare ambiţie, l-a 
devorat pe Lucretiu Pătrășcanu. Intelectual 
autentic, se simțea superior tovarășilor săi 
și mai ales lui Ghiță Dej! Cuvintele care i-au 
scăpat, «Ce, Ghiţă trebuia să fie conducă- 
torul partidului? Eu trebuia să fiul», dau 


Lucrețiu Pătrășcanu 


măsura ambiţiei sale care avea să-i fie 
fatală”, scria Silviu Brucan în cartea sa „O 
generație irosită”. „Era un intelectual de 
bază al partidului. Dar era și un om foarte 
îngâmfat, orgolios, intolerant și necomu- 
nicativ cu tovarășii de partid”, povestea și 
Gheorghe Apostol, un fost demnitar comu- 
nist. Lucrețiu Pătrășcanu a fost victima lup- 
telor pentru putere din sânul partidului. Ad- 
versarii săi nu erau intelectuali, erau per- 
sonaje rudimentare, dar cu o ambiţie ne- 
măsurată și fără scrupule. Gheorghe 
Gheorghiu Dej s-a cățărat la putere pe ca- 
davrele foștilor săi tovarăși din „ilegalitate”. 

„Asasinarea lui Ștefan Foriș în 1946 
reprezenta o etapă din planul de epurări, 
demascări, fricțiuni și execuții politice puse 
la cale de Gheorghiu-Dej în lupta sa pentru 
obținerea puterii absolute în cadrul Partidul 
Comunist. Rând pe rând, Lucretiu Pătrăș- 
canu, Remus Koffler, Herbert (Bellu) Zilber, 

Ana Pauker, Teohari Georgescu, Vasile Lu- 
ca au devenit persoane indezirabile în inte- 
riorul Biroului Politic și al Secretariatului. 
Au fost epuraţi, marginalizați, unii au fost 
executați, alţii au primit ani grei de 
închisoare. Chiar dacă ajunși la putere, ile- 
galiștii nu au renunțat la lupta pentru 
supremație în partid, deja rodatele practici 
ale clandestinității dovedindu-se încă 
odată utile. Departe de a constitui un grup 
omogen, foștii militanti se disprețuiau, se 
spionau, se temeau unii de alţii. Regula 
revoluționarului de profesie rămânea do- 
rinta de a-l lichida pe celălalt tocmai pentru 
a preveni propria anihilare. Epurarea sau 
asasinarea posibililor rivali în lupta pentru 
supremație în partid i-a asigurat lui 
Gheorghiu-Dej statutul de lider absolut”, se 
arată în articolul „Procesul și asasinarea lui 
Lucrețiu Pătrășcanu (aprilie 1954), al 
Cristinei Roman, de la Institutul de Inves- 
tigare a Crimelor Comunismului și Memo- 
ria Exilului Românesc. Prin îndepărtarea 
lui Pătrășcanu, Dej dorea să scape de inte- 
lectualul cu aere de superioritate care nu-i 
recunoștea supremaţia și care ar fi putut 
să-i umbrească trecutul „revoluționar”. 


Procesul-spectacol al unuia dintre 
simbolurile comunismului românesc 
Totul a început pentru Pătrășcanu 
odată cu zvonurile privind concepțiile sale 
anti-staliniste. Aceste zvonuri au început 
să apară încă din anii 30, dar s-au accen- 
tuat după 1944. Era mingea ridicată la fileu 
pentru Dej și alți comuniști care nu supor- 
tau aerele de superioritate, dar și dorința 
de putere a lui Pătrășcanu. O dorință de 
putere care de altfel concura cu visele lor 
personale de măreție. La 28 aprilie 1948, 
Pătrășcanu este reținut într-o casă con- 

spirativă. Acolo a început să fie anchetat 
de propriii colegi de partid, precum Teohari 
Georgescu, Iosif Rangheţ sau Alexandru 
Drăghici, Ministrul de Interne la aceea vre- 
me. Din ianuarie 1948 de altfel el era deja 
exclus din conducerea partidului și forțat 
să demisioneze din funcția de Ministru al 
Justiţiei. A urmat apoi pregătirea procesu- 
lui care avea să-i aducă sfârșitul. 

„In perioada următoare s-a trecut la 
pregătirea unui proces-spectacol în care 
alături de Pătrășcanu aveau să fie implicaţi 
şi alți membri ai Biroului Politic și ai 
Secretariatului, cu stagii importante în ile- 
galitate. Procesul ar fi urmat să se des- 
fășoare în momentul în care Moscova ar fi 
cerut acest lucru. Victimele procesului tre- 
buiau să fie neapărat de la vârful partidului 
pentru a arăta Kremlinului că Bucureștiul îi 
este credincios, că supravegherea e maxi- 
mă și că nimeni nu rămâne nesancţionat 
pentru abateri de la linia partidului. Rând 
pe rând au fost inventate o serie de probe 
incriminatorii la adresa lui Pătrășcanu”, se 
arată în articolul „Procesul și asasinarea lui 
Lucrețiu Pătrășcanu (aprilie 1954). 

După plenarea din iunie 1948, Pătrăș- 
canu devenise „dușman al poporului”, 
fiindcă, spunea Dej, Pătrășcanu ar fi cola- 
borat cu „elementele dușmănoase bur- 
gheze”, cu „imperialiștii” și că ar fi fost 
„nationalist șovin”. In sprijinul nationalis- 
mului, Dej invoca o afirmaţie total răstăl- 
măcită a lui Pătrășcanu în timpul unui dis- 
curs ținut la Cluj în 1946. Mai precis Pă- 
trășcanu a spus că „sunt comunist fiindcă 
sunt român”, iar Gheoghiu Dej a răs- 
tălmăcit și a spus că de fapt fostul Ministru 
al Justiției ar fi spus „înainte de fi comunist 
sunt român”, adică un semn al șovinismu- 
lui de care era acuzat. In urma plenarei, 


dar și în timpul procesului, Lucrețiu Pă- 
trășcanu a fost în primul rând compromis. 
Dej și grupul său loial nu doreau numai 
moartea lui Pătrășcanu și a ilegaliștilor de 
genul său, dar și defăimarea lor. 

„Urma demitizarea lui. Treptat el nu mai 
este considerat „omul care a înfăptuit actul 
de la 23 august”, ci un trădător. La 24 
august 1948 era arestat și i se aduc noi 
acuzații conform cărora: „în calitate de 
agent al Sigurantei burghezo-moșierești și 
agent al serviciului de spionaj englez, a 
dus o activitate criminală pentru para- 
lizarea acţiunilor Partidului Comunist Ro- 
mân și nimicirea din interior a partidului, 
contribuind astfel la provocarea, susti- 
nerea și continuarea războiului împotriva 
U.R.S.S.”, se arată în același articol pe 
IICCR. La o întâlnire cu agenți ruși din 
1949, Dej avea să-l denunțe pe Pătrăș- 
canu drept spion al imperialiștilor anglo- 
americani. In cel mai scurt timp, ancheta- 
torii, de teapa celor formaţi, culmea, chiar 
de Pătrășcanu, aveau să inventezeze 
probe care să susțină acuzațiile lui Dej. 
Lucrețiu Pătrășcanu era terminat. Moartea 
lui Stalin din 1953 i-a grăbit sfârșitul. Dej, 
un stalinist cunoscut, a fost criticat fățiș în 
partid. Cu o poziție nesigură, Dej nu putea 
să-l reabiliteze pe Pătrășcanu fiindcă ar fi 
însemnat să dea viață unui posibil rival de 
temut. Bazându-se pe sprijinul lui Ceau- 
şescu, dar și al altor comuniști din eșalonul 
doi și trei, Dej și-a menţinut poziția și a 
continuat procesul lui Pătrășcanu. 

Cărţile scrise de fostul Ministru al Jus- 
tiției, printre care și „Un veac de frământări 
sociale”, au fost folosite împotriva sa. 
Procesul lui Pătrășcanu a început la 2 
septembrie 1953, prin decizia Biroului 
Politic al Comitetului Central al Partidului 


Muncitoresc Român. În 1954 a fost primită 
și confirmarea de la Moscova privind soar- 
ta lui Pătrășcanu. In 1954, Lucretiu Pătrăș- 
canu era trimis în judecată alături de alţi 
ilegaliști pentru spionaj pentru „puterile 
imperialiste”. Culmea, alături de el erau 
judecaţi, oameni ai vechiului regim, oa- 
meni pe care Pătrășcanu, cât a fost Minis- 
tru al Justiţiei, a dat ordin să fie epurați. 
Printre aceștia se numărau și Herbert 
Zilber, lon Mocsonyi-Styrcea și Alexandru 
Ștefănescu. Pe 27 martie anchetatorii lui 
Pătrășcanu au finalizat cercetările și au 
trimis dosarul pentru judecată. Pătrășcanu 
și industriașii alături de care era judecat 
erau acuzaţi de crime contra păcii și înaltă 
trădare. 


Uciderea lui Pătrășcanu 

Indiferent ce spunea Pătrășcanu, soar- 
ta sa era pecetluită. Procesul a durat o 
săptămână, de pe 6 până pe 13 aprilie 
1954. Completul de judecată era format 
din procurori militari și avea loc în clădirea 
Ministerului de Interne. Dintre toți, doar 
Pătrășcanu şi încă trei industriași s-au 
declarat nevinovaţi de acuzele formulate 
de procurori. Sentința a fost pronunţată pe 
14 aprilie 1954. Pătrășcanu a fost con- 
damnat la moarte. Intreaga avere i-a fost 
confiscată. Pătrășcanu a fost executat ală- 
turi de Koffler pe 17 aprilie 1954 la închi- 
soarea Jilava. Indezirabili aveau să devină 
și alţi ilegaliști de marcă ai comunismului 
din România. De exemplu Ana Pauker a 
fost îndepărtată, Teohari Georgescu la fel, 
iar Vasile Luca a sfârșit într-o închisoare, 
trimis de tovarășii săi comuniști. 
https://adevarul.ro/locale/botosani/cum-sfarsit-epurat-propriii- 


tovarasi-comunist-legendar-simtea-superior-celorialti-sfarsit- 
jocurile-putere-1_5b8d2bdcdf5202217515bc58/index.html 

ILEANA MATEESCU 


Eroii mehedinţeni 
ai revoluției române 


O datorie de onoare cere oricărui stat 
să asigure, material, demnitatea celor care 
și-au riscat viața pentru ființa naţională, 
pentru libertatea și bunăstarea poporului 
acelui stat. Statul român și poporul român 
n-au niciun motiv să facă excepţie de la 
această regulă. Faţă de cei care au făcut 
sacrificiul suprem pentru aceleași țeluri, 
noi, întreg neamul românesc, suntem cu 
atât mai mult datori. Această datorie ne-o 
putem achita măcar cinstindu-le veșnic 
memoria. Numele eroilor noștri trebuie să 
le știm pe dinafară și să le rostim ca pe o 
rugăciune fiindcă ei au plătit cu viata pen- 
tru ca nouă să ne fie mai bine. Faptele lor 
au trecut în legendă și se impune evocarea 
lor cu cât mai multe prilejuri. Acum este un 
astfel de prilej pentru că se împlinesc în 
aceste zile 26 de ani de la momentul în 
care un număr mare de români au pus mai 
presus de viața lor, binele țării. Printre 
sutele de morţi ai revoluției române din 
1989 se numără și patru tineri din 
Mehedinţi. Niciunul nu împlinise 30 de ani! 
Ei merită recunoştinţa noastră profundă și 
aducerea aminte. Pe trei dintre ei am avut 
bucuria şi onoarea să-i cunosc, direct sau 
prin intermediul familiilor lor, de aceea, am 
să-i prezint pentru ca numele lor să fie păs- 
trat recunoscător din generaţie în genera- 

ție: Eugen Mareși, Dorel Boară și Cauc 
Silviu Florentin. Pe cel de-al patrulea, 
Țănicui Vasile, nu l-am cunoscut și nici 
n-am putut afla amănunte despre el, dar 
promit că voi mai căuta. 

Familiile lor vor tresări la singura 
mângâiere pe care le-o putem da: pome- 
nirea numelor celor care au rămas vii în 
inimile lor pentru totdeauna rănite... Avem 
datoria să le dăruim bucurie și speranță 
prin faptele noastre, prin grija noastră față 
de ei, încât acestea să le înfășoare inima 
ca un balsam menit să le vindece rănile 
trupești și sufletești. 

Eugen Mareși. Locuia în același bloc 
cu mine, pe str. W. Mărăcineanu, nr. 3, în 
Tr. Severin. Inalt, frumos, extrem de 
manierat și săritor la nevoile vecinilor și 
prietenilor, prietenos cu toată lumea, vesel 
mereu, grijuliu să nu supere sau să nu 
deranjeze pe cineva. Toată lumea îl iubea 
și îl prețuia, mai ales că nu se implica în 
activități zgomotoase, cu excese de toate 
felurile, deranjante, asemenea multor tineri 
din acea vreme. El avea preocupări ele- 
vate, discrete, într-un cerc restrâns de pri- 
eteni. Puţini dintre vecinii noștri cunoșteau 
drama prin care el și familia lui trecuseră 
vreme de peste un deceniu. 

S-a născut pe 11 decembrie 1969, fiind 


Eugen Mareși 


primul copil al soţilor Elena și Dumitru 
Mareși. A fost un copil dorit, mai ales că 
era și pentru bunici primul nepot. A fost 
înconjurat cu multă dragoste din prima zi 
de viață. S-a născut sănătos, se dezvolta 
bine, dar legislația comunistă din acea 
vreme acorda mamelor concediu de îngri- 
jirea noului născut doar 112 zile, mult prea 
puțin fată de căt ar fi fost necesar. De 
aceea, la nici patru luni, sarcina îngrijirii lui 
Eugen a fost preluată de bunica sa paternă 
care locuia la Prunişor. Femeia și-a 
îndeplinit cu toată responsabilitatea sarci- 
na încredințată și copilul a crescut frumos 
până la vârsta de doi ani. Părinţii mergeau 
la sfârșitul fiecărei săptămâni să-l vadă și 
ori de câte ori aveau un pic de liber de la 


serviciu. Bunica a observat la un moment 
dat că băiatul începe să aibă probleme de 
sănătate: respira cu greutate și avea tendin- 
te de sufocare. l-a anunţat pe părinţi și ei 
au venit într-un suflet să vadă despre ce 
este vorba. L-au adus la spital în Severin și 
au aflat că pe căile nazale îi apăruseră 
niște polipi care îi îngreunau respirația și 
care nu puteau fi extirpați deoarece copilul 
era prea mic. Exista pericolul să se sufoce 
în somn și de aceea un an de zile somnul 
copilului a fost permanent supravegheat, 
prin rotaţie, de părinti și bunici. Apoi a fost 
operat, dar pericolul nu a trecut. S-a con- 
statat că are și probleme renale. A fost 
internat la Spitalul de Copii din Severin 
doar copilul. Medicul curant nu a internat-o 
și pe mamă pentru că legea nu-i permitea. 
Fiind prea mic şi neobișnuit să rămână fără 
cineva din familie în preajmă, copilul 
plângea mereu înrăutățindu-și situația. 
Părinţii plângeau și ei pe sub zidurile spi- 
talului așteptând momentul când vor putea 
intra la Eugen. S-au îngrozit când li s-a 
permis să-l vadă. Tot trupul i se umflase de 
nici nu-l mai recunoșteau. Disperati, 
părinții s-au interesat care este cauza 
acestei înrăutățiri a stării de sănătate. 
Medicul a fost deranjat de insistențele 
părinților, le-a spus că nu se mai poate 
face nimic, nu mai au voie să-l vadă, să 
aștepte deznodământul! Soții Mareși au 
insistat să le fie permis să încerce și la alt 
spital, să mai ceară și alte păreri, altă 
medicatie, dar totul a fost zadarnic. Parcă 
vorbeau cu pereții. In această situație tatăl 
a recurs la un gest disperat. A intrat cu 
forța în spital, și-a luat copilul în stare de 
inconștientă din pătut și a ieșit cu el în 
brațe fără permisiunea nimănui. L-a adus 
acasă și pret de câteva minute ambii 

părinți și-au făcut planul ce să facă. Era 
noapte, n-aveau mașină, nu puteau nădăj- 
dui la vreo ambulanță având în vedere 
modul în care-l luaseră din spital, timpul și 
starea copilului îi presa. Au apelat la o rudă 
care s-a învoit să plece imediat cu ei la 
Timișoara. Nu aveau nici trimitere, nici 
recomandare, nu cunoșteau pe nimeni, nu 
sperau la ajutorul niciunui cunoscut. Au 
mizat doar pe ajutorul lui Dumnezeu și pe 
omenia medicilor bănățeni. Sperau să nu 
fie refuzati având în vedere starea dramati- 
că în care se afla copilul. și nu s-au înșelat! 
Au fost primiţi imediat, copilul a fost con- 
sultat și i s-au acordat îngrijirile de urgență. 
Spre dimineață medicul a putut sta de 
vorbă cu părinţii. A recunoscut faptul că 
starea copilului este deosebit de gravă dar 
mai sunt speranțe! Cine are copii, știe ce 
efect au aceste vorbe asupra unor părinti 
complet dărâmați! Eforturile pentru sal- 
varea lui Eugen au fost mari, au durat cam 
o lună. In iunie 1973 familia Mareși a putut 
simți că trăiște din nou. Eugen era în afara 
oricărui pericol! Medicul care a făcut minu- 
nea se numește Oteșteanu și pentru el 
această familie are o recunoștință veșnică. 
La externare doctorul le-a spus părinților 
să-l ferească de frig și să respecte un anu- 
mit regim alimentar. In rest, totul era bine. 
Intre timp s-a născut și sora lui Eugen, 
Adelina. 

Vreme de doi ani lucrurile au decurs 
normal. Eugen era ascultător și nu se 
abătea de la regimul indicat sub nici o 
formă. Dar, ghinioanele parcă s-au tinut 
scai de el. In 1975 copiii de vârsta lui 
Eugen trebuiau să fie vaccinati pentru ceva 
anume. El nu trebuia să facă acel vaccin. 
Bunica lui Eugen i-a explicat asistentei 
care a venit să-i facă acel vaccin că el are 

de respectat o anume medicatie care 
excludea vaccinul. Degeaba, că ea tot l-a 
vaccinat. Și boala a revenit. Părinţii au 
alergat din nou cu el la Timișoara dar dr. 
Oteșteanu era plecat la un congres inter- 
național. Le-a fost recomandat dr. Goldici 
de la Spitalul Fundeni din București. 
Distanţa era mare, situaţia devenea din 
nou disperată! Era sâmbăta, foarte greu au 
obținut aprobare pentru o ambulanță fiind- 
că erau din alt judet și aceasta costă! Tot 
așa de greu au putut convinge un șofer 
care să conducă ambulanta în ziua lui 
liberă, dar, în sfârșit au pornit spre capitală. 
Profesorul dr. Goldici nu era de serviciu. A 
fost chemat de acasă și a venit într-un 
suflet. Omul acesta străin s-a luptat pentru 
viața lui Eugen ca pentru propriul fiu. Și l-a 
salvat. Eugen se năştea a treia oară! 

Tratamentele și controalele periodice 
au durat încă 12 ani. Atunci dr. Gh. Goldici 
le-a dat părinților vestea cea mare: era 
perfect sănătos. In continuare trebuia să 
se ferească de frig, de eforturi fizice prea 
mari. de orice excese. Eugen era de acum 
un tânăr responsabil, nu s-a pus problema 
că cineva din familie trebuia să-l păzească. 
Știa ce are de făcut și așa făcea! 

In vara lui 1989 absolvise liceul și se 
pregătea pentru facultate. l-a venit ordinul 
de încorporare în armată, așa cum 
primiseră și ceilalți băieți de vârsta lui. 
Eugen se putea sustrage acestei obligaţii, 
ba chiar era obligat să o facă. Intreaga lui 
copilărie fusese un șir lung de internări în 
spitale, de tratamente, regim și alte privati- 
uni pe care le îndurase cuminte și înțelegă- 
tor, cu stoicism. Acum, dacă accepta să 
facă armata, totul se putea duce din nou 
de râpă. Cei mai în vârstă dintre noi știu ce 
însemna armată în regimul comunist. 


Militarii în termen erau de fapt folosiți 
aproape exclusiv la muncile agricole pe 
orice vreme, cu hrană puţină și proastă. 
Instrucție militară se făcea foarte putin, 
înainte de depunerea jurământului. Şi 
totuși, Eugen nu a vrut să se sustragă 
acestei obligaţii. Era descendentul unei 
familii în care bărbaţii își făcuseră datoria 
față de tară în toate războaiele din epoca 
modernă a României: cel pentru indepen- 
dență, războiul balcanic, cel de reîntregire 
națională, al doilea război mondial. Erau 
exemple cu care se mândrea și el n-ar fi 
dorit să fie mai prejos. Părinţii înțelegeau 
mai bine că nu era momentul să riște 
revenirea bolii, dar n-au vrut nici să-i 
frângă voia. Sperau că superiorii lui vor 
înțelege să-i dea alte responsabilităţi, în 
conformitate cu recomandările medicale. 
N-au știut însă cu cine se pun! Moș Teacă 
era încă prezent în armata română! 

Pe 18 septembrie 1989 soldatul Eugen 
Mareși își începe viața cazonă. A fost 
repartizat la U.M. 01901 „Mihai Bravu“ din 
Giurgiu. După depunerea jurământului 
militar, eveniment la care participase toată 
familia Mareși (Eugen părea în regulă), 
părinţii au aflat că fiul lor este dus alături 
de camarazi la cules de porumb și tăiat de 
coceni la o fermă agricolă, zi lumină, 
indiferent de vreme. Pe 11 decembrie 1989 
toată familia Mareși s-a deplasat iarăși la 
Giurgiu să fie alături de Eugen la împlinirea 
vârstei de 20 de ani. Era duminica, iarnă, 
frig, dar Eugen nu era în unitate. Au aflat 
că de trei săptămâni împreună cu colegii 
săi nu mai veniseră în cazarmă. Erau 
cazați la o fermă de stat unde nu se termi- 
nase de cules porumbul și campania de 
recoltare continua în plină iarnă. Ca 
urmare a politicii lui Ceaușescu de 


depopularea satelor, în agricultură era o 
acută lipsă de forță de muncă. Puţinii 
tărani rămași abia făceau față la muncile 
din CAP-uri. IAS-urile se descurcau exclu- 
siv cu munca militarilor, a elevilor, stu- 
denților şi muncitorilor scoși din fabrici cu 
forța în timpul lor liber. 

Familia Mareși a plecat să-și caute fiul 

la fermă. S-au îngrozit când l-au văzut. Era 
îmbrăcat cu haine subțiri, de vară, uzate, 
cu bocancii rupti, ciorapii uzi pentru că apa 
intra în voie prin găurile bocancilor. Nu a 
fost nevoie de nici o vorbă pentru ca 
părinții să realizeze că boala începe să se 
reinstaleze. Eugen arăta rău: obosit, palid, 
cu cearcăne, slăbit. Dormeau în niște 
barăci neîncălzite. Se culcau îmbrăcaţi din 
cauza frigului. șosetele nu avea unde să le 
usuce, se uscau în picioare sau rămâneau 
ude tot timpul. Dumitru Mareși a încercat 
să explice gradatului care-i însoțea care 
este situația medicală a fiului său. El tre- 
buie protejat nu pentru un moft, ci pentru 
că viața lui depinde de acest lucru! Ofițerul 
le-a răspuns că el n-are nici-o putere. Nici 
superiorii săi n-au promis nimic deși erau 
conștienți că buletinele medicale prezen- 
tate îl îndreptățeau pe Eugen să fie scutit 
de munci agricole în acele condiții clima- 
terice. Nici intervenţiile medicului Goldici 
nu au avut mai mulți sorți de izbândă. Or- 
dinele comandantului suprem nu puteau fi 
nesocotite! 
„Despărțirea de Eugen a fost dureroasă. 
II lăsau in iadul acela dar erau deciși să-și 
continue demersurile. N-a mai fost însă 
timp pentru că peste o săptămână a venit 
nenorocirea! Evenimentele de la Timișoara 
au avut efecte imediate in armată. Toate 
unitățile militare erau în stare de alertă. 
Consemn general! 

Unitatea lui Eugen a primit ordin ca în 
seara de 23 decembrie 1989 să se depla- 
seze la Chitila pentru a contracara aten- 
tatele teroriștilor”. Au ajuns la destinaţie 
apropape pe întuneric. Acolo se trăgea din 
toate părţile. Este lesne de înțeles cât de 
pregătiți erau militarii să se lupte cu tero- 
riștii, dacă aceștia ar fi existat! Fără să știe 
clar despre ce este vorba, fără o conduce- 
re fermă, fără ordine precise, militarii s-au 
comportat și orientat și ei cum s-au priceput. 
Mai bine zis încercau să se adăpostească și 
să se orienteze din care parte atacă „duș- 
manul“. Chiar dacă colegii lui Eugen or fi 
tras, o făceau haotic, ca să se afle în trea- 
bă, nu dacă ar fi fost conștienți care le este 
tinta. In jurul orei 22.30 Eugen a fost lovit 
de o rafală de mitralieră. Ajutat de un coleg 
și câţiva civili Eugen a fost urcat într-o 
mașină și transportat la Spitalul Grivita, 
aflat cel mai aproape de locul „bătăliei”... 

La spital, medicii și personalul medical, 
insuficient în situația dată, când erau aduși 
răniți de peste tot, au încercat să facă fată, 
să se ocupe de toţi. Eugen era conștient la 
momentul sosirii în spital. A apucat să le 
spună celor care-l îngrijeau că are sindrom 
nefritic, deci ei au lucrat cu grijă, în cu- 
noștință de cauză. Fusese nimerit chiar în 
rinichi, organul său cel mai sensibil, care-i 
pricinuise atâtea probleme în copilărie. Un 
glonţ a nimerit în nasturele de la tunică pe 
care l-a turtit. Altul i-a perforat rinichiul 
stâng, splina și intestinele. A fost operat de 
urgență. 

Când s-a trezit din anestezie, lângă el 
era o doctoriță chiar din Tr. Severin. l-a 
spus că este și el din acest oraș și a rugat-o 
să-i anunțe familia. Doctorita Nicolicea a 
luat de la el numărul de telefon și nasturele 
turtit de glont. A anunţat familia. La telefon 
a răspuns Adelina care, bulversată de 

veste, a uitat să întrebe în ce spital se află 
fratele ei. 

Pe moment, după operaţie, Eugen a 
părut că este bine. Pentru scurt timp însă, 
fiindcă apoi i s-a făcut iar rău. Au apărut 
complicaţii. Presaţi de timp și de numărul 
mare de pacienți care așteptau să fie 
operati, medicii n-au observat toate leziu- 
nile interne. In noaptea de 26 decembrie, 
la ora 22.30 Eugen a intrat din nou în comă 
şi de această dată n-a mai putut fi salvat. 

Părinţii, alertaţi de Adelina, au plecat 
imediat la București. Au realizat că nu știu 
la ce spital să-l caute și a durat mult să-l 
găsească. In haosul din acele zile erau 
plimbaţi de colo până acolo, de la un spital 
la altul, până au aflat, în sfârșit, unde este. 
Erau la capătul puterilor, nedormiţi și ne- 
mâncaţi de câteva zile. Doar speranța că 
este în viată le dădea putere să caute în 
continuare, să fie lângă el și să-l ajute. 
Inutil să mai spun ce trăiri or fi avut când l-au 
găsit și au aflat că ajunseseră prea târziul! 

Numai părinte în astfel de situaţii să nu 
fii! Trebuiau să rezolve multe probleme 
presante: să-l aducă la Severin, să facă 
rost de cele necesare transportului, să 
pregătească cele de cuviință pentru înmor- 
mântare. 

Nu știu cum au avut puterea să se 
adune, să treacă prin toate, dar au trecut. 
Aici, în Severin, la acel moment, jalea era 
imensă. Colegii lui Eugen, prietenii, rudele, 
vecinii și o mare de necunoscuți au sărit să 
ajute. Cu siguranță regretul tuturor pentru 
moartea lui Eugen era sincer. De piatră tre- 
buie să fii ca să nu te afecteze să vezi un 
tânăr așa de frumos în coșciug! Nu poți să 
nu te gândești ce visuri umane au dispărut 
odată cu el, ce doruri i-or fi încălzit pieptul 
în clipele lui de răgaz din unitate, ce planuri 
de viaţă și-o fi făcut, ce drame a lăsat în 


urmă? Și de ce? Și pentru cine?! Sunt 
întrebări al căror răspuns nu-l vom ști ni- 
ciodată. Eugen le-a luat cu el în mormânt. 

Formalităţile de înmormântare s-or fi 
rezolvat și cu mult sprijin de la cei din jur, 
nu știu sigur acest lucru. Sigur știu însă că 
durerea sufletească a celor din familie nu 
putea nimeni să o micșoreze oricât ar fi 
vrut cei din jur să-i ajute. Mii de severineni 
cunoscuţi sau necunoscuți au fost alături 
de familia îndoliată atunci. După înmor- 
mântare durerea s-a declanșat în toată 
profunzimea ei. Abia când rămâi singur 
după astfel de nenorociri conștientizezi 
drama la adevărata ei dimensiune. Sufle- 
tele lor rănite și-au consumat durerea în 
tăcere, cum au putut, cum au știut. Cu 
siguranță suferința nu se va vindeca nicio- 
dată, doar se mai atenuează. 

Spuneam la început că societatea 
civilă are datoria să-i respecte pe eroi și să 
nu-i uite. Cum a perceput familia Mareși 
respectul acesta, bănuiesc doar. știu că din 
banii proprii, cu efort propriu, fără apro- 
bările pe care municipalitatea la timpul 
respectiv a tot tergiversat să le dea, familia 
lui Eugen a înălțat un bust din bronz, 
așezat pe un soclu frumos și amplasat 
chiar la capătul blocului în care eroul și-a 
trăit scurta lui viaţă. 

Intre timp „statuia lui Mareși” a devenit 
punct de reper în oraș. Trec zilnic prin fata 
statuii sute de oameni și fie că l-au cunos- 
cut fie că nu, se înseninează la zâmbetul 
lui Eugen de pe soclu. Este în permanență 
înconjurat de oameni, tineri în special. Pe 
băncuţele din jurul statuii stau fie perechi 
de îndrăgostiţi, fie copii care se joacă, fie 
vârstnici obosiţi, fie trecători curioși să 
citească ce scrie pe soclu, fie oameni care 
pun la cale vreo treabă. In felul acesta 
Eugen este martorul tăcut și zâmbitor la tot 


ce se petrece în jurul său și trăiește prin 
toti cei care stau zilnic măcar câteva clipe 
lângă el. și așa va fi mereu, deci cu sigu- 
ranță, Eugen nu este niciodată singur și nu 
poate fi uitat ! Strada copilăriei lui îi poartă 
numele. A fost decorat și înaintat în grad 
postmortem. 

Dorel Boară s-a născut în anul 1961 în 
satul Dârvari situat în sudul județului. A 
avut o copilărie frumoasă pentru că în anii 
60 ai secolului trecut la tară încă se păs- 
trau cu sfințenie tradițiile strămoșești care 
dădeau un farmec aparte vieţii de zi cu zi. 


Dorel Boară cu fetița lui 


În zona de câmpie unde a copilărit Dorel 
majoritatea locuitorilor își câștigau exis- 
tenta din munca pământului. Familia lui, 
chiar dacă era copleșită de muncă, se con- 
sidera împlinită și chiar fericită. Trăiau sub 
același acoperiș trei generații: bunici, 
părinți şi patru copii — doi băieți și două 

fete. Gospodăria lor țărănească frumoasă, 
peticul de pământ din jurul casei și terenul 
din câmp, copiii frumoși și sănătoși erau 
toată averea lor și nici nu-și doreau mai 
mult. Era înțelegere în familie, armonie 
între toți, trăiau în spiritul muncii și al cin- 
stei. Participau la muncă toti, chiar și copiii 
după puterile lor și gospdăria lor a prosperat 
cu fiecare generaţie. știau să se și distreze 
când era cazul. De altfel, masa de seară la 
care se strângeau toți, era prilej de bucurie 
pentru fiecare. Știau să-și facă viata fru- 
moasă bucurându-se de orice realizare, 
cât de mică. Regimul comunist a schimbat 
însă total tot ce era sacru și frumos în viața 
de la tară. Copiii anilor 60-80 nu mai 
puteau avea un viitor alături de părinţii și 
bunicii lor. 

Pe măsură ce creșteau, frații Boară au 
trebuit să-și ia pe rând zborul din cuibul lor 
părintesc. Vremurile se schimbau, agricul- 
tura nu mai era o perspectivă pentru noile 
generaţii, așa că și frații lui Dorel s-au ori- 
entat spre o anume meserie care să fie 
practicată la oraș. Ca să-și împlinească 
visele trebuiau să urmeze o anume școală. 
Părinţii le-au dat deplină libertate în a-și 
croi drumul în viață. Era dureros pentru ei 
să se despartă de copii, dar pentru binele 
lor au fost dispuși să facă orice sacrificiu. 

Dorel și-a ales cariera militară. Era 
înalt, frumos, subțirel, cu un fizic perfect 
pentru această carieră. Insă, în afară de 
fizic, în viața militară întotdeauna s-a cerut 
disciplină, o bună pregătire intelectuală, 
stăpânire de sine, calm și multe altele. Se 
intra greu la școlile militare și la fel este și 
acum. Dorel a fost admis, ceea ce înseam- 
nă că întrunea toate aceste condiţii, fiindcă 
nu s-a pus problema să-l poată ajuta 
altcineva. In 1983 devine elev al școlii 


ELI MEMORIA 
| pai eee] 


Militare de Ofiţeri Activi din Băneasa, 
București. Acolo a cunoscut-o pe viitoarea 
sa soție, Luminița, care era elevă a 
aceleiași instituţii de învățământ, colegă cu 
Dorel. S-au plăcut reciproc și prietenia lor 
a durat pe toată perioada școlii. Se 
potriveau din toate punctele de vedere. 
Erau din aceeași zonă geografică, amân- 
doi înalți și frumoși, serioși și cu gânduri 
curate, echilibraţi, bine ancorati în reali- 
tate, știau ce-și doresc de la viață. In anul 
de studiu terminal își făcuseră planurile de 
căsătorie. Dar, la repartiție au primit posturi 
în zone diferite ale țării: Luminiţa la Reșița, 
iar Dorel la Tulcea. Distanţa dintre ei era 
mare dar nu s-au dat bătuţi. Fiecare și-a 
făcut datoria exemplar la unitatea sa 
câștigând încredere și apreciere din partea 
superiorilor dar și a colegilor de muncă. 

In 1987 s-au căsătorit și amândoi au 
solicitat transfer în zona natală, la Tr. 
Severin. Au găsit înțelegere și sprijin din 
partea șefilor, așa că amândoi au putut 
ajunge unde și-au dorit: aproape de părinti 
și prieteni, aproape unul de celălalt. Dorel 
a fost transferat la Penitenciarul din Dr. Tr. 
Severin, iar Luminiţa la Securitatea din 
același oraș. 

O scurtă perioadă de timp au locuit cu 
mama Luminiţei. Apoi au primit de la stat o 
locuință frumoasă într-o zonă bună, mai 
ales că între timp deveniseră și părinți. 
Transferul în Tr. Severin le adusese numai 
bucurii: aveau o viață de cuplu exemplară, 
au primit noua locuință, a venit pe lume 
fetita lor Andra Florentina, erau aproape 
de cei dragi, în familie se înțelegeau de 
minune, la serviciu se împrieteniseră cu 
colegii, toată lumea era a lor. Dorel nu-și 
mai încăpea în piele de fericit că este tătic, 
că fetița lui era frumoasă și sănătoasă. N-avea 


astâmpăr cât era la serviciu, dădea cel 
puțin două-trei telefoane acasă să vadă ce 
face „prințesa” și cum se simt fetele, adică 
Luminiţa și Andra. 

Armonia dintre frații Boară a continuat 
și după ce fiecare dintre ei s-a căsătorit. Se 
întâlneau des la tară, la părinți. Trăiau și 
bunicii în 1989, astfel încât întâlnirile de la 
casa părintească erau prilej de sărbătoare 
și bucurii. Erau mulţi, dar toți puneau 
umărul la muncă, își ajutau părinții cu tot 
ce era posibil și erau și ei, la rândul lor, aju- 
tati. Fiecare întâlnire a lor la tară era prilej 
de sărbătoare și de bucurie. 

Toţi cei care l-au cunoscut pe Dorel 
spun că era atât de vesel și de plin de 
viață, încât, deși a trăit doar 28 de ani, con- 
sideră că a trăit cât altii în trei vieti. 

Evenimentele de la Timișoara izbucnite 
în jurul datei de 16 decembrie 1989 nu au 
fost mediatizate astfel încât în Mehedinţi 
nu se știa aproape nimic. Doar cei care 
aveau rude foarte apropiate acolo poate 
aflaseră câte ceva, dar veștile nu s-au răs- 
pândit din teama care-i stăpânea pe oa- 
meni atunci. În armată însă lucrurile au stat 
altfel. Soții Boară fiind amândoi ofiţeri activi 
au primit vestea în același timp, fiecare 
fiind consemnat în unitatea lui. După 16 
decembrie nu s-au mai întâlnit. Oricum, nu 
se aștepta nimeni ca lucrurile să dege- 
nereze până la vărsare de sânge. Exista 
un sentiment de teamă, dar și de bucurie și 
speranţă în același timp pentru că venise 
vremea ca și la noi să fie răsturnat regimul, 
să fie înfruntat Ceaușescu. La revolte de 
proporții era puțin probabil să se ajungă. 
Speranta că regimul comunist poate să 
cadă era mică. Evenimentele petrecute în 
celelalte state comuniste în același an 
dăduseră însă și românilor curaj mai mare. 


Luni, 16 decembrie 1989, Luminiţa a 
fost sunată la serviciu de către soțul ei care 
i-a comunicat scurt că pleacă „în vest“. 
Panicată, Luminiţa a încercat să obțină 
detalii: în care vest, de ce, pentru câte zile, 
cine mai merge, etc. El a fost extrem de 
evaziv, ceea ce nu-l caracteriza, așa că 
spaima soției s-a amplificat. Au urmat zile 
extrem de tensionate. De acum toată tara 
ştia că la Timișoara se întâmplă lucruri 
grave, dar cele mai multe vești se răspân- 
deau prin viu grai, erau deformate, exage- 
rate, contradictorii. Cei din armată erau cei 
mai stresaţi. Se așteptau la evenimente 
tragice și realizau că ei vor fi în linia |. Se 
comenta pe furiș, cu îngrijorare. Dorel ple- 
case tocmai la Timișoara, acolo unde era 
pericolul cel mai mare. 

De la plecare Dorel nu și-a mai sunat 
deloc familia și acest lucru nu-i stătea în 
fire. De aceea, îngrijorarea lor creștea cu 
fiecare zi, mai ales după ce evenimentele 
au început să se extindă și să fie transmise 
la televizor. Pe căi ocolite Luminiţa a putut 
să afle că Dorel a fost trimis la Timișoara 
cu încă nouă subalterni având misiunea de 
a transfera, cu două dubiţe, un lot de deti- 
nuti. Aceștia trebuiau transportaţi la Peni- 
tenciarul din Timișoara, după care ofițerul 
și subalternii săi trebuiau să revină la Tr. 
Severin. Deci, drumul dus-întors la Timi- 
şoara ar fi durat, maximum două zile. 

Nici acum, după 25 de ani, familia lui 
Dorel nu are dovezi clare despre ce s-a în- 
tâmplat în săptămâna care a urmat plecării 
lui Dorel și a colegilor săi din Tr. Severin. 
Misterul acesta le dă și acum un sentiment 
de nemulțumire, de frustrare și revoltă 
pentru că nimeni nu clarifică ceea ce a 
urmat plecării dubiţelor din orașul nostru. 

De la subalternii lui Dorel, și nu din 
surse oficiale, Luminiţa a aflat că deținuții 
nu ar fi fost duși la Penitenciar cum fusese 
planificat, ci la Inspectratul Judeţean Timiș, 
la acel moment comun pentru Militie și 
Securitate. Grupul de mehedinţeni nu s-a 
mai putut întoarce acasă după predarea 
detinutilor fiindcă nu li s-a permis. Subal- 
ternii lui Dorel știu doar că șeful lor era 
foarte agitat și confuz. Ce ordine o fi primit 
și de la cine, ei nu pot decât să bănuiască. 
Timișoara, după data de 16 decembrie, era 
un oraș închis. Nu se putea pleca din oraș, 
toate ieșirile erau strict controlate de mili- 
ție, de teamă că informaţiile despre revolta 
de acolo se vor difuza în toată tara. Nici 
telefonic Dorel nu a putut lua legătura cu 
șefii lui direcți din Severin. Ordinele pe 
care le primea în Timișoara proveneau de 
la persoane diferite și erau contradictorii. 
Abia în data de 22 decembrie Dorel și ai lui 
au primit permisiunea să se întoarcă 
acasă. Dar pe drum controalele erau atât 
de dese și de minuţioase încât se înainta 
cu viteza melcului. Până seara abia au 
ajuns aproape de Lugoj. Din acest oraș 
Dorel a reușit să-și contacteze șeful și să 
întrebe ce să facă: să-și continuie drumul 
spre Severin noaptea, în condiţiile exis- 
tente, sau să ceară U.M. din Lugoj să-i 
găzduiască până în zorii zilei următoare. 
S-a ales cea de-a doua variantă ca fiind 
mai sigură. 

Deci, în seara de 22 decembrie Dorel a 
primit acceptul comandantului U.M. din 
Lugoj să rămână acolo până a doua zi cu 
camarazii lui. Au fost cazați în cazarmă. In 
timpul noptii, între orele 2-3 dimineaţa, s-au 
auzit Împuşcături. Se trăgea asupra uni- 
tăţii. Ofițerul Boară a considerat că era da- 
toria lui să afle ce se întâmplă. De aceea, 

a ieșit pe coridor să încerce să afle care 
este situaţia și ce are de făcut. Acolo, pe 
holul cazărmii din Lugoj, Dorel a fost îm- 
pușcat. Fără somaţie. Explicaţiile pe care 
familia le-a primit referitor la ceea ce s-a 
întâmplat nu prea se leagă. Sunt multe 
întrebări fără răspuns, sau răspunsurile 
sunt neclare. Se pare că asupra Unităţii 
Militare s-a tras dintr-un elicopter. Cel care 
a tras asupra lui Dorel era un ofițer din 
acea unitate. Când ofițerul din Lugoj l-a 
văzut pe Dorel, fiindu-i străină figura, a 
crezut că este un terorist, unul dintre cei 
care trăgeau asupra cazărmii. Speriat pen- 
tru că nu-l cunoștea, a tras deci în Dorel 
convins că apără unitatea de teroriști. 
Neclar este de ce a tras fără somaţie, de 
ce n-a tras doar un singur foc ci tot încăr- 
cătorul, având în vedere că nu știa sigur 
asupra cui trage, de ce n-a tras ca să 
rănească, ci să ucidă, până se dumirea 
cine este intrusul, cum se face că ofițerul 
nu știa că sunt cazaţi în noaptea aceea 
câţiva străini în unitate având în vedere că 
în acele zile fuseseră luate măsuri extreme 
de siguranță și precauție, cum nimeni 
altcineva n-a mai fost rănit în unitate. 

Este exclus ca acel ofițer să fi avut 
ceva personal cu Dorel, din moment ce nu 
se cunoșteau. Explicaţiile pe care le-a dat 
ar fi că arma lui a rămas blocată pe poziţia 
„foc automat“ și de aceea a descărcat tot 
încărcătorul și trupul lui Dorel a fost com- 
plet ciuruit. Dar, dacă o fi fost așa, de ce n-a 
îndreptat arma în altă direcţie să nu-l des- 
figureze pur și simplu pe „terorist“. Soţia lui 
Dorel, care a mânuit și ea de nenumărate 
ori o armă asemenea celei care l-a ucis pe 
soțul ei, spune că este aproape imposibil 
să se întâmple așa ceva. Militarii făceau 
frecvent exerciţii de tragere și ea nu știe să 


se fi întâmplat ca arma să se blocheze pe 
o anume poziție. Pare evident că ucigașul 
fără voie al lui Dorel a fost extrem de spe- 
riat de situaţie și s-a comportat lamentabil. 
Bâlbâiala sa a costat o viață de om și lucrul 
acesta nu mai putea fi nicicum reparat. La 
28 de ani Dorel punea punct unei vieți 
exemplare. O fi fost și puterea destinului, 
dar acesta a fost cumplit de nedrept. 

O întâmplare ce mi-a fost relatată de o 
persoană foarte apropiată lui Dorel spune 
totul despre caracterul frumos al acestui 
tânăr. Cu puțin timp înainte de tragicul 
sârșit al lui Dorel, interlocutorul meu l-a 
întâlnit în fata magazinului Decebal din 
Severin. L-a invitat să-l însoțească la 
cumpărături în magazin, dar Dorel i-a spus 
că n-are la el decât 25 de lei, așa că mai 
bine schimbă o vorbă amândoi, afară. La 
scurt timp a trecut pe lângă ei un om destul 
de în vârstă, de la tară după îmbrăcăminte 
și înfățișare, abătut, care l-a salutat cu 
respect pe Dorel. Ofițerul a tresărit, l-a 
privit cu milă pe omul care trecuse de ei și 
instantaneu l-a strigat să se întoarcă. Era 
proaspăt eliberat din pușcărie și se ducea 
spre Autogară să plece în satul său. Dorel 
îl recunoscuse, l-a întrebat dacă are bani 
de drum și omul i-a spus că nu are. Imediat 
tânărul a scos cei 25 de lei să-i dea omului 
pentru autobuz. Acesta a refuzat rușinat, 
asigurându-l pe Dorel că-și făcuse planul 
cum să călătorească până acasă: avea să-l 
roage pe șofer să-l ia fără bani pentru că în 
stația din satul lui va fi așteptat de nevastă 
care îi va achita şoferului banii. Câţi dintre 
noi ar fi dat unui străin ultimii bani știind că 
omul acela poate nu-i va mai restitui nicio- 
dată? Dorel a făcut-o, spre cinstea sa și a 
celor care l-au crescut atât de frumos! El 
ştia că omul acela fusese închis pentru că 
luase în traistă, la plecarea de la culesul 


porumbului, câțiva știuleți. Un om fără 
suflet făcuse un caz din acest lucru și-l 
dăduse pe mâna Miliției, care, vigilentă, i-a 
aplicat Constituţia. Se știe prea bine că în 
vremea CAP-urilor toți țăranii procedau la 
fel. Nu pentru că așa erau învăţaţi, ci pen- 
tru că nevoia îi împingea să recurgă la ast- 
fel de lucruri. Ei, truditorii de veacuri ai 
pământului, ajunseseră să nu-și poată 
procura bucata de pâine, trăind în tara 
considerată „grânarul Europei”! 

Familia lui Dorel mai are și alte 
nedumeriri neelucidate încă. Bărbaţii din 
familia lui care l-au luat de la morga spi- 
talului l-au găsit complet dezbrăcat, așa 
cum este, de fapt, firesc. Dar au observat 
că trupul acestuia era mutilat nu numai din 
cauza numărului mare de gloanțe care i-au 
ciuruit trupul. Mâinile rupte, un picior 
aproape smuls de la locul lui, organele 
genitale lipsă nu se puteau datora gloan- 
telor. Atunci, ce s-a întâmplat de fapt? Lu- 
minita nu a văzut decât fata soțului ei, care 
a fost adus acasă în coșciug și care era de 
nerecunoscut. Abia după înmormântare a 
aflat și de restul semnelor de violență de 
pe trup. Atunci, înainte de înmormântare, 
sub imperiul durerii profunde provocate de 
moartea celui drag, nimeni nu a fost com- 
plet lucid, să ceară explicaţii. Mai târziu 
însă au cerut lămuriri asupra tuturor 
lucrurilor neclare. Nu s-au găsit hainele în 
care fusese îmbrăcat Dorel. Li s-a răspuns 
că n-au vrut ca soția lui Dorel să le vadă 
sfâșiate de gloanțe și pline de sânge, să nu 
i se facă rău. Rău i s-a făcut oricum Lu- 
miniței la aflarea veștii. A fost ţinută în viață 
cu pastile până atmosfera s-a mai calmat. 
A fost susținută de cei dragi, care de fapt 
se întăreau unii pe alții ca să treacă peste 
această nenorocire. 

Pentru liniștea lor, au insistat mult să le 
fie relatate ultimele momente din viata lui 
Dorel, să vadă hainele lui, dar nimic din ce 
au solicitat nu li s-a împlinit. 

Luminiţa a primit cumplita veste a 
morții soțului ei de la soția unuia dintre 
băieții cu care Dorel fusese la Timișoara, 
Marcu Aurel. Era în casa mamei sale. 
Acolo locuiau mai mult de când se născuse 
fetița pentru că bunica se ocupa de îngri- 
jirea micutei cât părinții erau la serviciu. De 
fată se aflau și câteva colege care n-o mai 
lăsaseră singură pe Luminiţa în perioada 
cât nu s-a știut nimic despre motivul pentru 
care Dorel și subalternii nu se întorc de la 
Timișoara. Se spune că sufletele pereche 
simt când unuia nu-i este bine sau se află 
în pericol. Este și cazul acestui cuplu. În 
sufletul ei Luminiţa avea presimțiri că se va 
întâmpla o nenorocire, era permanent agi- 
tată, însă până în ultima clipă a sperat să 
nu fie decât presimțiri. În noaptea de 22 
spre 23 decembrie 1989 în jurul orei trei 
Luminiţa s-a trezit brusc din somn plân- 
gând. Abia au liniștit-o mama și cele două 
colege care rămăseseră peste noapte cu 
ea, când aceeași reacţie a avut-o fetița. 
Andra avea la acel moment un an și două 
luni. Cam la ora trei și un sfert în acea 
noapte fetița a izbucnit brusc în plâns. Tipa 
în hohote și trăgea cu mânutele de căciu- 
lită, parcă ar fi vrut să-și smulgă părul. Abia 
au liniștit-o femeile din casă, spre dimi- 
neață. Aveau să afle în curând că exact la 
acea oră Dorel a fost împușcat. 

La Lugoj, pentru a-l aduce pe Dorel 
acasă, s-au deplasat fratele cel mare și 
nașul de cununie al cuplului. Între timp, 
vestea morţii lui Dorel s-a răspândit în tot 
orașul și tot județul. Ca și la Eugen, mii de 
oameni au sărit să fie alături de cei în 


IOE MEMORIA 
| pai eee] 


suferință fie că-l cunoscuseră, fie că nu pe 
Dorel. În sfânta zi de Crăciun trupul neîn- 
suflețit al ofițerului a fost adus acasă. Cole- 
gii, prietenii, o mare de necunoscuți au 
venit să-i aprindă o lumânare, să-i aducă o 
floare și să-i mângâie pe membrii familiei 
aflaţi într-o așa mare durere. Au hotărât 
să-l înmormânteze în satul natal pe care el 
îl iubise atât de mult și unde era la rândul 
lui atât de iubit și prețuit. A fost jale mare în 
orașul nostru îndoliat pentru cei trei tineri 
uciși, în tot județul și în toată România 
care-şi plângea morții. O lume întreagă 
privea stupefiată cum în România comu- 
niștii se agaţă cu dinții să-și păstreze pu- 
terea. Doar la noi a fost nevoie de vărsare 
de sânge pentru ca acest odios regim să 
fie răsturnat 

Familia Boară, proverbială pentru voio- 
șia sa până la moartea lui Dorel, a fost ire- 
mediabil afectată. Curând l-au urmat pe 
Dorel în mormânt bunicii, apoi părinții. 
Luminita, Andra, fraţii și surorile lui Dorel 
și-au dus suferința cu demnitate. Nu s-au 
umilit pentru drepturile pe care legea le 
acorda urmașilor eroilor revoluției. Auto- 
rităţile locale au uitat repede să-și facă 
datoria față de urmașii eroilor. Luminiţa, 
dacă a văzut că se tergiversează atăt să 
fie pusă în drepturile cuvenite, pe moment 
a renunțat să se căciulească. Când fetita a 
mai crescut s-a luptat pentru drepturile 
acesteia deorece nimeni nu știe mai bine 
decât cei în cauză cum este să treci prin ce 
au trecut ele și să vezi în jur nepăsare. Au 
aflat cu mânie că sunt în Mehedinţi foarte 
mulți „revoluționari“ care au privit la televi- 
zor atrocitățile din țară din acele zile dar au 
certificate de revoluționari și beneficiază 
de drepturi care nu li se cuvin. Până a 
ajuns la majorat Andrei încă nu i se acor- 


daseră toate drepturile prevăzute de lege. 
Oricum, ea a crescut înconjurată de dra- 
goste, a învăţat bine la școală, a fost olim- 
pică, a făcut și face cinste familiei sale. 
Frumoasă, cuminte și modestă este bucu- 
ria mamei și a rudelor sale. Este mândră 
de tatăl ei pe care nu și-l amintește fizic, 
dar pe care-l cunoaște din istorisirile celor 
dragi ei și nu numai. 

Am convingerea că n-ar fi de loc greu 
pentru autoritățile locale să dea unei străzi 
din Severin numele acestui erou ori să 
găsească și alte modalităţi de a-i face de 
neuitat pe cei patru tineri despre care vor- 
bim. Dorel era ofițer activ, era familist, 
avea doar 28 de ani, avea copii, deci sacri- 
ficiul lui a fost mare, durerea lăsată în 
urma lui și mai mare. Să nu lăsăm ca în 
urma lui să fie doar Dumnezeu cu mila!... 

Silviu Cauc. Pe acest erou al revoluției 
române l-am cunoscut de mic. Am fost 
colegă de serviciu cu tatăl lui, învățătorul 
Nelu Cauc, la școala Gimnazială Pun- 
ghina, satul natal al lui Silviu. El era fiul cel 
mare al soților Elena și Nelu Cauc. Avea 
un frate mai mic, Gabi. Amândoi frații au 
fost elevii școlii la care am predat și eu o 
vreme. Mama lor era economistă la CAP- 
ul din comună. Copii cuminţi, buni la 
învățătură, educați, mândria dascălilor și a 
părinţilor lor. 

Silviu s-a dovedit a fi și un sportiv de 
excepție. Deși nu era prea înalt de statură, 
s-a îndrăgostit de sport și a început să 
practice culturismul. Această ramură spor- 
tivă a fost mai puţin practicată în Mehedinţi 
dar Silviu a reușit să facă performanță. 
Pentru a ajunge în vârf a fost nevoie de 
sacrificii mari atât din partea copilului care 
s-a antrenat cu stăruință, cât și din partea 
părinților pentru a-l duce la antrenorii 


potriviti pentru acest sport. A fost campion 
naţional la concursurile „Daciadei”. 

Ca să-i înlesnească posibilitatea de a 
practica culturismul, fără tradiţie atunci în 
Mehedinţi, părinţii l-au înscris la un liceu 
din București. Succesele lui au făcut ca toti 
punghinenii să se mândrească cu el. 

In București a cunoscut o fată de care 
s-a îndrăgostit și, deși foarte tânăr, a insis- 
tat să se căsătorească cu ea. Părinții nu s-au 
opus, deși se temeau că le va fi greu să-i 
ajute din punct de vedere material în acele 
vremuri grele și într-un oraș „scump“ ca 
Bucureștiul. 

In anii 80 alimentele se procurau greu, 
cu cartelă, locuință în București obțineai la 
fel de greu, distanța până la Punghina era 
mare, dar părinții au fost în totalitate de 
partea lui Silviu când acesta s-a decis să-și 
întemeieze o familie. Bucuroși, au început 
pregătirile de nuntă. 

In zona de sud a Mehedinţiului organi- 
zarea unei nunți este treabă grea. Efectiv 
nunta începe în ziua de joi când vine bucă- 
tarul și cei care construiesc bolta (cortul) în 
care va avea loc petrecerea și se sfârșește 
în joia următoare. Deci o săptămână în- 
cheiată socrii mari sunt răspunzători de 
hrana, distracţia și toate cele necesare 
nuntașilor. Era necesar să sacrifici mai 
multe animale și păsări ca să faci fată cu 
brio unui astfel de eveniment. 

Părinții lui Silviu erau intelectuali, nu 
aveau prea multe animale în curte iar car- 
nea se procura greu din comerţ chiar și în 
cantități mai mici. Elena Cauc era renumită 
în zonă pentru calitățile de gospodină, 
pentru modul în care știa să pregătească 
un ospăț. Tocmai de aceea, acum când era 
vorba de nunta fiului său își dorea să fie 
ceva deosebit. A întocmit minuțios „planul 

de bătaie” pe hârtie, dar de pus în practică 
era extrem de greu. Mireasa era bucu- 
reșteancă, știa că vor veni oaspeți din 
capitală, nu putea să se facă de rușine. A 
apelat la tot felul de cunoștințe pentru a 
face rost de mezelurile necesare, carnea și 
toate celelalte. De-a lungul anilor nu fuse- 
seră petreceri în Punghina la care d-na 
Cauc să nu fi dat măcar o mână de ajutor 
dacă nu fusese chiar „vioara l“ așa că 
acum i-au sărit și ei în ajutor mulți. Aflase 
că de la un magazin alimentar de la 
„Porțile de Fier II” (atunci în construcţie) ar 
putea face rost de mezeluri, cu niște 
relații, bineînțeles. Acea alimentară deser- 
vea un număr foarte mare de muncitori 
detașaţi acolo din toată tara pentru con- 
strucția hidrocentralei, deci era mai bine 
aprovizionată. 

Deci, în vara lui 1985, soţii Cauc au 
plecat cu mașina personală spre PF2 să 
vadă ce pot procura pentru nuntă. Au 
reușit să obțină cantitatea necesară de 
brânză și promisiunea că li se va face rost 
și de restul de mezeluri. Se întorceau bu- 
curoși acasă că au rezolvat o problemă 
grea. Pe drum au fost opriţi de o patrulă a 
Miliției. Era un control de rutină dar ei au 
sfeclit-o de teamă că vor fi controlati la 
portbagaj și li se va găsi brânza. Era mare 
delict în acea vreme să cumperi cam 10 
kg. de brânză! Erau în pericol nu numai ei, 
dar și cei care le furnizaseră o așa canti- 
tate de produse din „hrana poporului“! Tea- 
ma de a fi descoperiți și de a cauza ne- 
plăceri și altora i-a făcut pe soții Cauc să 
se comporte dubios. Starea lor de agitaţie 
i-au atras atenţia miliţianului care le-a cerut 
să deschidă portbagajul mașinii. In acel 
moment, inima Elenei Cauc, cardiacă de 
ceva vreme, a cedat. | s-a făcut rău, a 
căzut lângă mașină. Soţul, ajutat de mili- 

țianul care s-a dovedit a fi omenos totuși, 
au urcat-o în mașină și au dus-o imediat la 
spitalul din Severin. A avut noroc. Făcuse 
un preinfarct, iar medicii au reuşit să o 
salveze. | s-a atras atenția la modul cel mai 
serios că trebuie să se ferească de eforturi 
fizice, de emoții și stres. 

Când nunta bătea la ușă și erau atât de 
multe treburi de rezolvat, cum să fii calm și 
pasiv? Mai ales cu firea energică și între- 
prinzătoare a Elenei Cauc! Ea ştia că de 
toate pregătirile este răspunzătoare, nu 
avea încredere în altcineva, așa că s-a 
bazat pe faptul că era obișnuită cu efortul 
fizic și s-a comportat ca atare. 

Luni, înainte de nuntă, a plecat să 
strângă castraveți pentru murături. A tras 
cam mult de saci și iar i s-a făcut rău. De 
data aceasta n-a mai avut noroc. Medicii 
n-au putut s-o mai salveze. A fost înmor- 
mântată în joia nunţii. O parte din cele 
adunate pentru nuntă au fost consumate la 
pomană. 

Tinerii miri erau deznădăjduiţi. Nu știau 
ce să facă. Unii spuneau că nunta nu mai 
trebuie să aibă loc, altii că da. Erau con- 
știenți că alte pregătiri nu mai are cine să 
facă, nici cu ce. Durerea după pierderea 
mamei era mare. Ea fusese de fapt „stâlpul 
casei“ cum se spune la tară. In final, majo- 
ritatea rudelor, a colegilor și prietenilor au 
decis ca nunta să se celebreze totuși. 

A fost o nuntă tristă, fără muzică, fără 
obiceiurile care dau farmec nuntilor de la 
țară. Tinerii s-au cununat, oamenii le-au 
stat alături, era ceva straniu, un amestec 
de bucurie și durere. 

După nuntă tinerii au plecat la Bucu- 
rești. Silviu a trebuit să renunte la facultate 
și la sport. A fost nevoit să se angajeze ca 
să-și întreţină familia care a crescut destul 
de repede. In 1989 Silviu avea deja doi 


copii. Se angajase ca șofer la o fabrică de 
pâine. Aproviziona magazinele cu acest 
produs atât de greu de procurat înainte de 
revoluţie. Soţia lui Silviu lucra și ea, sperau 
să se descurce cu toate greutăţile vieții. 

Când au început evenimentele din 
București Silviu și-a văzut de treburile sale, 
de îndatoririle de serviciu. A primit sarcina 
să aprovizioneze cu pâine niște cămine- 
grădiniță aflate chiar în centrul capitalei, 
acolo unde se trăgea continuu. Nu era sin- 
gurul angajat al fabricii care transporta 
pâine, dar ceilalţi, mai vârstnici, preferau 
zonele ferite de pericol. Nici lui Silviu nu i-a 
fost totuna să intre zilnic în zonele pericu- 
loase, și el avea familie și greutăți, dar s-a 
gândit că și pentru copiii lui cineva își pune 
zilnic viața în pericol așa că a continuat să 
facă aprovizionarea așa cum o făcuse și 
înainte de izbucnirea revoluţiei. 

In primele zile a avut noroc. S-a strecu- 
rat printre gloanţe și a rămas teafăr. Seara 
acasă familia se reunea cu bucuria că sunt 
cu toții bine. In cea de-a patra zi norocul l-a 
părăsit. A fost nimerit de un glonț când se 
afla în trafic, la volanul mașinii cu pâine. A 
mai avut puterea să scoată mașina din 
trafic, să tragă într-un loc unde nu încurca 
circulația și nici nu primejduia pe ceilalţi 
participanți la trafic. Acolo a oprit motorul și 
n-a apucat să ceară ajutorul nimănui. 
Rana provocată de glonț a fost mortală. 
Cineva a observat că șoferului din mașina 
cu pâine îi este rău și a dat alarma. Era 
prea târziu. A fost dus la spital, dar medicii 
n-au putut face altceva decât să constate 
decesul. 

Cine o fi tras, rămâne o enigmă, cum 
au rămas atâtea după evenimentele din 
decembrie 1989! 

Inutil să mai vorbim despre drama 
familiei lui Silviu. Doi copii rămâneau orfani 


la o vârstă foarte mică, când nu conștienti- 
zau nenorocirea care s-a abătut asupra 
familiei lor. Ei își pot vedea tatăl în poza de 
pe mormântul ridicat în Cimitirul Eroilor 
unde a fost înmormântat tatăl lor, aseme- 
nea și alături de ceilalţi eroi, nevinovați ca 
și Silviu. Va plăti oare cineva, cândva pen- 
tru toate aceste drame? La 29 de ani de la 
moartea lor, încă nu s-au găsit vinovatii. 
Tot greul, toată povara pentru continuarea 
vieții a rămas pe umerii soției lui Silviu. 
Tatăl lui nu și-a mai revenit, practic, nicio- 
dată. Și-a urmat fiul la cele sfinte în scurt 
timp. Nici nu apucase să iasă la pensie. 

Din familia lui Silviu nu a mai rămas 
nimeni în Punghina. Fratele său s-a căsă- 
torit și s-a stabilit în altă parte. Casa a fost 
vândută și nimeni și nimic nu mai amin- 
tește că în acest sat a trăit această familie 
respectată cândva. Invăţătorul Cauc a 
educat zeci de generaţii de copii din acel 
loc. Silviu, în scurta lui viață, a fost mândria 
consătenilor pentru succesele sale spor- 
tive. Nu este drept ca nicăieri, nici măcar 
pe monumentul ridicat în Severin în memo- 
ria eroilor revoluției, numele lui să nu fie 
menționat. Silviu Cauc a fost un fiu al 
Mehedinţiului, ne-am mânarit cu el cât a 
fost în viață, trebuie să ne mândrim cu el în 
continuare pentru că viața lui a fost cur- 
mată brusc pentru ca „ciuma roșie” să fie 
alungată definitiv din România. 

De curând, actualul primar al comunei 
Punghina a construit o bază sportivă cum 
puține localități rurale au și această sală 
poartă numele lui Silviu. Cinste dânsului 
pentru acest lucru! Nu mi se pare exage- 
rat, ba chiar foarte potrivit (având în vedere 
că Silviu a fost și un mare sportiv), ca acea 
bază să poarte numele lui. 

TUDOR PETCU în dialog cu OLGA MOSS 


Mereu l-am iubit pe Dumnezeu 
pentru felul în care m-a creat 


Înainte de a discuta despre expe- 
riența dumnevoastră din Japonia, aș 
dori să discutăm puţin despre persona- 
litatea dumneavoastră pentru cititorii 
români. Vă rog să vă referiti și la princi- 
palul motiv pentru care aţi fost depor- 
tată în Japonia. 

Am fost trimisă nu în Japonia, ci în 
Java (Indonezia), unde am fost închisă 
timp de 100 de zile. Am ajuns în două 
tabere de concentrare: Tjihapit și Kam- 
pong Makassar, lângă Batavia (acum 
Djakarta). Java este lângă Singapore și 
fusese o colonie olandeză. Olanda a fost 
în război cu Germania, iar Germania era 
aliată cu Japonia. Mama mea era rusoaică, 
se numea Maria Arsenievna Morozova. 
Tatăl ei construise o casă faimoasă în 
Moscova numită Casa Prieteniei. Moro- 
zovii fuseseră una dintre cele mai bogate 
familii din Rusia. În timpul războiului mama 
mea a lucrat ca soră într-un spital mobil, iar 
după revoluție familia a fugit prin Siberia la 
Vladivostok. Mulţi "ruși albi” au fugit de la 
Vladivostok în China; alții au mers în 
Franţa. Tatăl meu era olandez și a lucrat la 
Banca Nederlandse Handel. La fiecare 
şase luni era transferat la o altă bancă în 
alt oraș sau tară. Deci am fost născută în 
Batavia (Djakarta) și am locuit în Madras 

(India), Rangoon (Burma), Bangkok 
(Thailanda), Medan (Sumatra), Djocja (în 
centrul Javei). Eu și mama mea am fost 
închise în Bandung, Java, apoi în alte 
două tabere. După război am fost trimisă la 
Universitatea Amsterdam din Olanda și am 
luat o licenţă în matematică. Tatăl meu m-a 
învăţat că suntem creaţia lui Dumnezeu, 
iar în fiecare noapte rosteam împreună 
Rugăciunea Inimii. Mama mea era orto- 
doxă, tatăl meu protestant. M-au botezat în 
Biserica Luterană din Batavia, și când 
eram copil faptul că „eram copiii lui lisus” 
era foarte important pentru mine. Mai târ- 
ziu, în 1976, am cerut să fiu botezată orto- 
dox cu trei scufundări. Arhiepiscopul Nico- 
dim al Bisericii Ruse din Exil, în Anglia, mi-a 
permis acest lucru. Era un prinţ tătar și un 
episcop ortodox adevărat. Bunica mea era 
tătară; se numea Vera Feodorovna. 
Mereu l-am iubit pe Dumnezeu pentru 
felul în care m-a creat, pentru ochii și ure- 
chile pe care mi le-a dat. Tatăl meu mi-a 
dat o Biblie pentru Copii cu litere mari și o 
imagine cu cele trei cruci, a lui Hristos și 
ale celor doi hoți. Luam Biblia și o citeam 
pe verandă în fudul casei noastre după- 
amiaza, când părinţii făceau siesta. Aveam 
cinci ani și știam să citesc destul de bine. 
Am început să citesc despre momentul 


Răstignirii, despre cum Mântuitorul a fost 
arestat ca un criminal, cum L-au bătut și L-au 
bătjocorit și l-au pus o robă de purpură. Îmi 
amintesc cum îmi șiroiau lacrimile pe obraji 
când citeam cum l-au bicuit Sfânta Fată. 
Apoi am ajuns la clipa când L-au răstignit, 
iar întunericul s-a abătut asupra lumii, 
după care a venit cutremurul. Plângeam î în 
hohote. Închideam Biblia Mare, priveam în 
grădină și îmi ziceam: „Viata nu va mai fi la 
fel acum când știu ce i-au făcut lui lisus. Nu 
voi mai fi aceeași.” Nu le-am spus nicio- 
dată părinților. De când m-am născut eram 
bolnăvicioasă, eram internată des în spital. 

In copilărie am avut malarie și tot felul 
de boli tropicale, dizenterie, tifos etc. Sora 
mea Elena, care era cu cinci ani și jumă- 
tate mai mare ca mine, plângea la căpătâ- 
iul meu. „De ce ești mereu bolnavă? Nu 
cred că Dumnezeu a fost drept cu tine. Nu 
cred că te iubește.” Apoi mergea acasă și 
se culca în pat, gândindu-se la ce putuse 
să spună. Ştiam că nu avea dreptate, 
puteam simți dragostea lui lisus. Nu știam 
de ce sunt mereu bolnavă, dar știam că 
Dumnezeu mă iubește. În liniștea din spital 
vorbeam cu Dumnezeu și puteam simţi 
lumea spirituală din jurul meu. Simteam 
rugăciunile călugărilor, maicilor și sfânţilor 
care mă ajutau. Nu eram singură. 

Când aveam doar trei ani, un client al 
tatălui meu i-a spus că îmi va face un 
cadou important, care era prea mare pen- 
tru a fi livrat dar putea fi înmânat personal. 
Tatăl meu mi-a spus asta când luam masa, 
iar eu credeam că voi primi o păpușă ma- 
re. Dar, spre surprinderea tatălui meu, un 
pui de elefant ne-a fost adus de un băiat 
nativ. Şi, bineînțeles, eu eram încântată, 
am fugit să-l îmbrățișez. Obișnuiam să 
citesc în timp ce stăteam între picioarele lui 

În lagărele Japoneze. Mărturia unei supraviețuitoare, 
Editura Lucman, 2013 


din față, pe care îmi odihneam mâinile, iar 
el se cobora pentru ca să mă pot așeza pe 
el. Îmi puneam picioarele pe genunchii lui. 
Îmi amintesc și acum, am 87 de ani, cum 
mă mângâia cu trompa lui; m-am uitat 
înăuntru, avea o limbă și două orificii... 

După ce am fost eliberaţi, atracţia vieții 
pământești părea pentru mine precară, 
goală și plictisitoare. lar studenții erau atât 
de copilăroși. 

L-am cunoscut pe soțul meu în Java. 
Era un ofițer al Gurkhas din Armata 
Britanică. Am fost căsătoriți timp de 34 de 
ani și am avut patru copii. La 59 de ani a 
murit de scleroză multiplă. Am 13 nepoți și 
12 strănepoți. Am învățat bogăţiile, durerile 

și responsabilitățile pe care le are o mamă. 
Sunt căsătorită cu al doilea soț al meu, 
Vladimir Moss, de 31 de ani. 


Cu siguranţă, având în vedere expe- 
rienţa din lagărele japoneze, aţi cunos- 
cut adevărata însemnătate a termenului 
„taberele morţii”. Vă rog să ne descrieți 
aceste lagăre, pentru că este un subiect 
puțin cunoscut în tara noastră. 

„Mă gândeam toată ziua la Dumnezeu 
și II rugam să mă ajute. Nu-mi ieșea din 
minte cum a murit pentru noi pe Cruce, că 
nu avea suferințe fizice dar avea o sufer- 
intă spirituală, greutatea păcatelor noastre. 
Putem uita și să nu simţim o durere fizică, 
ci o durere spirituală insuportabilă pe care 
s-o retrăim din nou și din nou. 

Am reușit să-mi aduc Noul Testament 
în închisoare și în lagăr. Le-am spus 
japonezilor când au vrut să îl confiște: „Nu 
puteți face asta, fiindcă este Coranul meu.” 
S-au uitat cu surprindere la Biblie și s-au 
întrebat dacă este o carte islamică. 

Odată am fost interogată de japonezi. 
La un moment dat mi-am amintit cuvintele 
Domnului: „...să nu vă îngrijoraţi cum veți 
răspunde pentru apărarea voastră, nici ce 
veți vorbi” (Luca 12:11). Atunci am simtit 
un zid invizibil în jurul meu, auzeam vocile 
amfitrionilor japonezi de parcă veneau din 
depărtare, și am fost ridicată cu picioarele 
deasupra podelei. Mi-au pus multe între- 
bări la care nu aveam răspuns, așa că 
improvizam. Apoi mă întrebau din nou și 
răspundeam diferit. Când s-au enervat din 
cauza asta, le-am răspuns că inventasem 
ceva ca să nu-i enervez. Au râs, ca și cum 
aș fi spus ceva foarte inteligent. La finalul 
interogatoriului, când eram afară, am simțit 
zidul invizibil din jurul meu dispărând și am 
coborât cu picioarele pe pământ... 

Cum ati reușit să rezistaţi în acele 
tabere? Dacă îmi permiteti, vă voi între- 
ba: a fost această suferință pe care aţi 
îndurat-o în lagărul japonez principalul 
motiv pentru care l-aţi descoperit pe 
Dumnezeu? 

M-ati întrebat dacă credința mea a 
devenit mai puternică în aceste tabere. Cu 
siguranță, da. Aveam atâtea dovezi ale 
profunzimii lui Dumnezeu și ale Provi- 
denței Sale Divine, nu doar în viata mea, 
dar și în viaţa altora. Mă gândeam adesea 
la Profetul lov și îi citeam cartea pentru a-mi 
sprijini credința. 

Desigur, viața în închisoare și în lagăr 
era foarte diferită de cea cu care mă 
obișnuisem. În anumite momente îmi era 
frică să nu înnebunesc. Spuneam oame- 
nilor: „Trebuie să vorbiti cu Dumnezeu” și 
„De ce nu sunteți recunoscători Lui, care v-a 
creat?”. 

Mă uitam la un băiețel pe care-l chema 
Benny. Tatăl lui, pilot, fusese ucis de 
japonezi lângă Singapore. Tănăra lui 
mamă era internată în spital și se zbătea 
să rămână în viată de dragul lui Benny. 
Benny era ca un micut sac de oase în 
brațele mele. Apoi i-am simțit respirația tot 
mai înceată și știam că va muri. Mă tot 
rugam pentru el. Am trezit-o pe sora mea 
Elena și am rugat-o să-l preia. 

Când am coborât spre bambus, deo- 
dată am început să plutesc. Stelele erau 
ca diamantele în catifea neagră. Era 
superb. Priveam jos și am văzut pământul 
ca o simplă cruce de lemn crescând verti- 
cal spre cer. Bratul vertical mergea spre 
cer, în timp ce braţul orizontal mergea spre 
stânga și dreapta de parcă îmbrățișa 
lumea. 

Deodată a fost o lumină minunată, 
foarte liniștită și nemișcată. Apoi — L-am 


văzut pe Hristos pe Cruce. Avea o coroană 
de sprini pe capul Său, dar n-am văzut nici 
sânge, nici suferință. Victorie! Hristos era 
stăpân! Tot ce am putut spune a fost: „Ce 
măreție! Ce măreție!” M-am apropiat și L-am 
privit în ochi. Hristos se uita la Tatăl Său, L-am 
privit în ochi și am văzut Infinitul. Mi-am 
spus: „Trebuie să nu uit niciodată ochii lui 
Dumnezeu! 

Deodată lumina a dispărut, la fel și 
Hristos pe Cruce. Vocea unui înger mi-a 
arătat mâna Lui. Două degete erau aco- 
perite de palma mâinii Sale, iar trei degete 
exprimau „a dărui” dar și „a primi”. Ingerul 
mi-a spus că ar trebui să cunosc dublul 
sens al mâinii Sale. M-am întrebat: „Ce o 
însemna”? Apoi mi-am dat seama. Dum- 
nezeu mi-a dăruit viață. Mi-a dat o minte, o 
inimă, voință, ochi, urechi, totul! Dar El a și 
murit pentru mine, pentru a-mi oferi viata 
veșnică în Regatul Ceresc. Trebuie să-l 
oferim lui Hristos recunoștință și să-L iubim 
cu toată fiinta noastră cu inima, sufletul și 
forța, pentru a avea o relaţie spirituală cu 
El. Dumnezeu ne-a creat pe noi pentru 


Sine, pentru a avea o relație spirituală cu 
EI în eternitate. 

In ziua următoare am auzit că japonezii 
au pierdut războiul după o explozie ato- 
mică asupra Hiroshimei și că s-au predat 
Aliaților... 


Probabil aţi vorbit de multe ori 
despre experiența dumneavoastră japo- 
neză, dar este acest capitol al vieții 
dumneavoastră suficient de cunoscut 
în Anglia, unde trăiţi astăzi? 

Viata mea în lagărul japonez se află în 
arhivele Muzeului de Război Imperial din 
Londra. Odată curatorii muzeului m-au in- 
vitat la o recepție pentru a cunoaște 
VIP-uri, dar niciunul nu fusese în lagăre, 
deci nu aveam ce să împărtășim. Câţiva 
editori englezi mi-au scris cerându-mi 
să-mi publice viața în lagărul japonez. 
După aceea au zis că textul este prea scurt 
și m-au rugat să adaug detalii ale vieții 
mele înainte de lagărul japonez din Java și 
după război. Dar nu voiam să scriu o auto- 
biografie. 

Fragment dintr-o hartă foarte amplă a lagărelor japoneze de prizonieri din AI Doilea Război Mondial (1941-1945) 
https://commons.wikimedia.org/wiki/File:JapanesePowCamps-WW/II-front.jpg 

CRISTINA GHERGHEL 
Amintiri din 
copilăria comunistă 


Pentru iubita mea mamă, Maria, și peniru tata 


Din cele patru anotimpuri, toamna este perioada cea 
mai puțin iubită de mine. Şi asta de când mă știu. 

Pentru mine, toamna este anotimpul în care animalele 
de povară sunt exploatate la maxim și tratate fără pic de 
milă. 

Când văd un cal, mai ales, mi se împăinjenesc ochii de 
lacrimi și simt o durere fizică în stomac. 

M-am născut la jumătatea lui noiembrie, la răscruce de 
vânturi și ploi combinate cu ninsori. Mama-mi spune că mai 
multe straturi de zăpadă au căzut în brumărel în acel an. 
lubesc iarna și-n mintea mea m-am născut în acest anotimp 
dar oamenii spun că în noiembrie este încă toamnă. 

Toamna, Întreaga vegetație se colorează în nenumă- 
rate nuanțe de ruginiu. Ploile reci, rapide sau mocănești, 
te pătrund până la oase și răceala se așterne și-n spirit. 

Frunzele veștejite cad la pământ sub ochii noștri for- 
mând un strat de natură moartă. Copacii, goliți de manti, 
par niște monștri gata-gata să te înhațe, în special la 
răsăritul și apusul soarelui. 

Mulţi văd toamna ca pe o renaștere a naturii. Așa și 
este, însă eu nu pot să o văd din această perspectivă. 

In acest anotimp, nu era zi de la Dumnezeu în care să 
avem 1 minut de pace. Ne trezeam devreme în fiecare zi, 
mergeam la școală, apoi pe câmp sau în grădină să ne 
ajutăm părinţii. Fiecare zi era la fel. 

Pentru mine, toamna, era anotimpul în care noroiul nu 
se mai termina. Ţăranii recoltau deseori prin mlaștină căci 
toamna nu poţi amâna nimic. Ori culegi prin ploaie sau 
primii fulgi de zăpadă, ori nu mai culegi niciodată. 


(E MEMORIA 
| pai eee] 


Cristina Gherghel 

s-a născut în Moldova, 

în satul Gherăești, județul 
Neamţ pe vremea lui 
Ceaușescu. 

Penultima odraslă 

- a zecea — a muncit de mică 
la câmp, cot la cot cu adulții, 
ca să ajute țara să-și 
plătească datoriile. 

Din 2000 până în 2010 

a locuit în Italia. 

In 2014 s-a mutat în Anglia 
unde visul din copilărie 

ce nu a îndrăznit niciodată 

să viseze, a devenit realitate. 
Cristina Gherghel este 
prozatoare, poetă și blogger, 
scriind în română, engleză și 
italiană. 
https://scriitorcristinag.blogspot 
„com;https://14nuantederosu.bl 
ogspot.com 

Capitolul alăturat, „Tonuri de 
Ruginiu”, face parte din cartea 
„14 Nuanţe de Roșu. Amintiri 
din copilăria comunistă”. 


lar, pe atunci, cizmele de cauciuc nu 
erau la modă decât în rândul bărbaților. 
Hainele impermeabile erau un moft al celor 
de la oraș sau al actorilor de cinema. Sin- 
ceră să fiu, nici n-am știut că există așa 
ceva până nu m-am mutat în Anglia. 

La sate, și-n ziua de azi multe drumuri 
sunt încă neasfaltate. Pe vremea lui Ceau- 
șescu erau şi mai multe. 

Recolta de pe câmp se aducea cu că- 
rutele trase de cai sau vaci. Pământul era 
dat la CAP (colectiv) și camioanele cărau 
grâul — asta pentru că grâul se lucra me- 
canic în toate fazele. Dar porumbul, sfecla, 
cartofii, floarea soarelui aveau procese de 
lucru diferite. De regulă se însămânţa la 
comun după ce un tractor făcea rânduri. 
Apoi țăranul era dator să prășească, să 
taie şi să recolteze pe cont propriu. Dar 
asta depindea de mulți factori pe care nu 
am să-i enumăr. In plus, aceste procese se 
schimbau de la an la an. 

La CAP, oamenii erau obligaţi să facă 
toate muncile în comun. Se muncea aproa- 
pe în fiecare zi din primăvară-n până-n 
iarnă. Bine, duminicile erau libere în teorie. 
In practică, dacă o etapă a muncii pămân- 
tului întârzia din cauza vremii (de obicei din 
cauza ploilor), timpul pierdut trebuia recu- 
perat cu orice preț. 

Agricultura nu tine cont de zilele Dom- 
nului. Nu tine cont nici de sănătate, și mai 
mult ca sigur nu tine cont dacă ai chef sau 
vrei să lucrezi prin arșiță, vânt sau frig. Pă- 
mântul se lucrează în etape fixe care nu 
suferă amânare. De aceea femeile gravide 
erau constrânse să muncească până-n 
ziua în care nășteau, și imediat după. 

Ceaușescu hrănea o mulțime de câini 
de vânătoare în timp ce poporul se spetea 
de muncă ca să-și poată hrăni familia. Și 
cum am zis, țăranilor le era cel mai greu. 


Ei erau cei care duceau tara-n spate 
hrănindu-i pe toti, inclusiv pe animalele pe 
care Ceaușescu și echipa lui le foloseau 
pentru a se distra. 

Dar asta nu ar fi fost nimic dacă ei ar fi 
fost răsplătiți pe măsură sau tratați cu 
respect. Dar nu, țăranii erau stratul de jos, 
lipit de pământ pe care toţi călcau. Pleava 
societății. 

După ce le-au fost luate pământurile și 
proprietățile, au fost făcuţi sclavi cu acte în 
regulă. 

Ei duceau greul tării și tot ei plăteau cel 
mai mult. țăranii aveau multe datorii și 
foarte puține drepturi. 

Am scris despre asta în alte capitole, 
știu, dar mulți români care-l vor pe Ceau- 
șescu înapoi nu au de unde să știe cât de 
greu le-a fost țăranilor în Epoca de Aur. 
Poate nu tuturor, însă eu scriu din expe- 
riența proprie, concentrându-mă pe fami- 
lia mea. 

Când văd frunzele îngălbenindu-se, mă- 
ntorc instant, fără să vreau, la experiențe ca 
cea pe care am s-o descriu imediat. 

Era o sâmbătă într-o zi de octombrie 
târzie — poate chiar noiembrie, nu știu pre- 
cis. Aveam în jur de 8 sau 9 ani. Sâmbăta 
nu era școală de obicei. 

Dimineaţa, foarte devreme, mă trezește 
tata șoptindu-mi în ureche că e târziu și tre- 
buie să mergem să culegem sfeclele de 
„După deal”, sau din „șăs”. Aveam norme 
de făcut în mai multe locuri și denumirile bu- 
căților (de pământ) sunt vagi în mintea mea. 

Tata lasă lumânarea pe masă şi-mi 
face semn că mă așteaptă afară. 

Mă ridic din pat fără un cuvânt, mă- 
mbrac în grabă fără să mă uit la ceilalți frati 
care dormeau în paturi diferite. Suflu-n lumi- 
nare, și tiptil, tiptil, să nu trezesc pe nimeni, 
ies afară unde tata tușea din cauza greții. 

Tata nu s-a plâns niciodată de acest 
lucru, de fapt nu a spus niciodată că suferea 
de așa ceva. Nu știu dacă i se părea normal 
sau pur și simplu nu dădea importanță. 

De unde știu că suferea de așa ceva? 

Pentru că și alți membri ai familiei sufe- 
reau de așa ceva. Ba chiar suferă și-n ziua 
de azi. Eu fac parte dintre acești membri. 
Tușim exact ca el și asta pentru că nu 
putem respira cum trebuie din cauza sen- 
zatiei de vomă. Dacă ne trezim înainte de 
7:30, sfârșim în ghearele gretii. Ironia este 
că aproape-n totdeauna — de mici — ne tre- 
zim cu mult înainte de această ora fatidică. 

Corpurile noastre reacționează de con- 
secință în fata grijilor și a lipsei de odihnă. 

- Bună dimineaţa, tată, îi spun eu cu 
ochii încă mici de somn. 

- Neaţa. lar ai ținut lumânarea aprinsă 
toată noaptea. Ai să dai foc la casă-ntr-o zi. 

— Nu. Sunt o persoană responsabilă și 
matale știi asta. 

- Cu focul nu te joci. Doar știi... 

Se referea la întâmplările povestite în 
alte capitole. 

— Nu mă joc, tată. Nu mă joc cu focul, 
răspund oftând. 

Tata oftează la rândul lui mișcându-și 
capul din parte-n parte, uitându-se înspre 
camera de unde am ieșit. 

— Am stins-o, tată, îi zic înainte să mă 
întrebe el. 

— Eşti un copil, trebuie să dormi ca să 
crești și să te dezvolţi bine. 

Nu răspund, în schimb îl întreb: 

— Cum de nu ai mers la muncă azi? 

- Trebuie să culegem sfecla. Maică-ta- 
i bolnavă iar ceilalţi frați au alte treburi de 
făcut. Nu mai putem amâna, am rămas 
ultimii. 

Oftez din nou, dar nu pentru că nu 
vreau să merg la câmp, dar pentru că tata 

avea modul lui de a vedea paharul pe 
jumătate gol. Nu aveam cum să fim ultimii. 
Niciodată nu eram ultimii. Dar n-am vrut 
să-l contrazic. 

Mă-ndrept înspre magazie. Tata mă 
oprește spunându-mi că a luat el furcile și 
secerile. 

— Tu poți duce traista cu mâncare dacă 
vrei, adaugă el. Hai, mergem? 

Mă uit în jur, totul este îmbrățișat în 
întuneric. 

- Cât e ceasul, tată? 

- 5. Hai că-i târziu. 

— Eşti sigur că-i 5? E foarte întuneric. 

- E toamnă. Toamna se luminează mai 
târziu. Doar știi că zilele-s mai scurte. 

- Bine. Mă duc la veceu și vin. 

— Eu plec, zice tata luând furcile de sfe- 
clă-n mână. Mă ajungi tu. 

- Lasă-mi o furcă, tată. Sunt grele 
amândouă. 

- Eşti încă mică. la traista și grăbeș- 
te-te. Este apă proaspătă de la fântână ca 
să te speli. 

Mă îndepărtez fără să-i răspund ca să 
nu-i trezesc pe ceilalţi. N-am timp să mă 
gândesc că-i frig, dar simt umezeala în 
oase. Veceul din grădină pare un monstru 
de stâncă în noapte. Deschid ușa, ignor mi- 
rosul greu, mă ușurez și ies în viteză afară. 

Merg în țarcul din fata casei unde tata 
pregătise un lighean cu apă rece așezat pe 
un scaun de lemn. Lângă lighean este un 
săpun solid făcut de mama. lau niște apă 
din lighean și-mi spăl mâinile cu săpun în 
afara lui. Incep să tremur instant. Mă clă- 
tesc și apoi mă spăl pe ochi, frecându-mă 
bine. Mă şterg cu prosopul agăţat într-un 
cui în magazia în care tineam rumegușul. 
lau traista-n brate și o iau la fugă. Mă 
opresc să-nchid poarta încet ca să nu 
trezesc pe nimeni: oameni și animale. 


Aud cocoșul cântând și-mi vine să 
mă-ntorc să-l iau la bătaie. Mă trezește cu 
noaptea-n cap în fiecare zi. 

Pe drumul luminat de lună văd o siluetă 
aproape de intersecţie. E tata. O iau la 
fugă ținând strâns traista în brate în loc 
s-o pun pe spate. Simt ceva cald înăuntru. 
Mama făcuse mămăliguță. Cine știe la ce 
oră se trezise. 

Arunc o privire înspre casă: întuneric 
peste tot. Probabil s-a-ntins în pat că-i era 
rău și a stins lumânarea ca să nu cumva să 
ia foc ceva. 

Dacă ar fi fost lumină (electricitate), s-ar 
fi apucat de țesut. Dar la lumina lumânării 
asta nu era posibil. Lumânarea nu împrăș- 
tia destulă lumină. 

Toţi aveam o frică nebună de foc și de- 
testam faptul că se lua lumina așa de des 
constrângându-ne să folosim lumânări. 


Alerg după tata care s-a oprit să mă 
aștepte. Nu-mi place să alerg. Nu mi-a plă- 
cut niciodată. Inima-mi bate să iasă din 
corp și mă rog ca să nu alerge niciun câine 
după mine. Dar tata de asta se oprise, să 
mă apere de câini. Din fericire erau prea 
leneși să se ridice așa de dimineaţă. li in- 
vidiam căci nici eu nu m-aș fi ridicat. Aș fi 
dormit până la prânz în fiecare zi. Dar n-am 
făcut-o niciodată. 

Alergatul mi-a pus sângele-n mișcare și 
nu mai simt frigul. Respir greu, aproape să 
mă sufoc. 

— Gata, nu mai alerga. E grea destul trai- 
sta, îmi zice tata când eram aproape de el. 

Nu pot să răspund căci gâfâi ca un 
boboc de rață gras iar greața-mi sfâșie fără 
milă esofagul și gâtul. 

Mergem în liniște în același drept pen- 
tru o bună bucată de vreme. Tata nu era 
vorbăreț dimineaţa. De fapt, tata, nu iubea 


Tatăl meu, Iosif, care a trecut la cele veșnice pe 10 aprilie 
2018. Avea 83 de ani. Anul acesta ar fi sărbătorit 65 de 
ani de căsătorie. Odihnește-te în pace, preaiubit tată. 


vorba multă la nicio oră. „Vorba multă, 
sărăcia omului.” Dar, datorită glumelor ce 
făcea la orice oră, oamenii din sat erau 
convinși că era cel mai vorbăreț om. 

— Avem multi ari de scos? îl întreb pe 
tata deodată deși habar nu aveam și nu 
am cât e un ar sau un hectar. Știu mate- 
matic, dar nu practic. 

- Destui, răspunde el monosilabic. 

— Dar terminăm azi, nu? 

— Ar trebui, dar nu cred. Suntem numai 
noi doi. 

— Cine vine să ia sfecla? 

— Unchiu-tău lon. 

- lon?! Pe altcineva n-ai găsit? întreb 
cu groază. 

- Toată lumea are de cules, Cristinuța. 
Nu e că putem să alegem. lon ne face o 
favoare că are o mulțime de clienți. 

Oftez. 

- De ce oftezi? Eşti un copil. 

- Tu crezi? 

— Ce să cred? Că ești un copil? 

— Că n-am motive să oftez, răspund eu 
cu tristețe. 

- Nu ştiu, zice tata. 

După circa o oră de mers în tăcere, 
întrerupți doar de lătraturi răzlețe, ajungem 
pe câmp. Noaptea se-ngâna cu ziua și se 
putea vedea pământul cu roadele ce 
ieșeau semețe din el. 

Mă uit în jur, țipenie de om. Tremur ca 
varga. Tata-și freacă mâinile și-mi tine 
teorie că nu m-am îmbrăcat destul. 

— Nu pot să lucrez îmbrăcată gros. Ce 
rost are să iau atâtea haine pe mine? Da 
matale? Nici matale nu ești îmbrăcat cum 
trebuie. Ai doar o zabulică pe tine. 

- Eu sunt bărbat călit. Tu ești încă în 
creștere și predispusă la răceli. 

— N-am să răcesc, și eu-s călită, nu te teme. 

— Să sperăm, zice tata uitându-se cu 
grijă la lungimea bucății de pământ. Im- 
posibil să terminăm azi. E prea mult. 

- Nu fi atât de negativ, tată. Mereu zici 
așa și-ntotdeauna terminăm. Pe la ce oră 
vine lon? 

- Pe la 4 sau 5. 

- Pe la 5 începe să se întunece. Sper 
să vină pe la 4, mai ales că-i sâmbătă. E 
Teleenciclopedia în seara asta. Trebuie să 
facem baie înainte. 

In timp ce așez traista pe pământ, îmi 
dau seama că mi-a trecut greata și că 
mi-e foame. 

- Pot să mănânc ceva înainte? 

- N-ai mâncat acasă? 

— Când să mănânc acasă, tată? Nu m- 
ai trezit matale și-am venit direct pe câmp? 

— Nu ti-am spus să mănânci că a făcut 
maică-ta omletă cu carne? 

— Omletă cu carne așa de dimineață?! 

Îmi vărs și inima din mine. Dar, nu, nu mi-ai 
spus. și chiar de mi-ai fi spus, n-aș fi mân- 
cat că nu pot. 

- De ce să verși? Eşti bolnavă? întrea- 
bă tata îngrijorat. 

- Mi-e rău dimineaţa. Și lui Sebi îi rău 
și cred că și tie, nu? Mereu te-aud tușind 
gata-gata să-ți verși sufletul. 

— Am o problemă la stomac eu. Am 
avut ulcer. Dar voi sunteti copii. N-ar trebui 
să suferiți de așa ceva. 

- Pot să mănânc sau nu? întreb din 
nou. 

— Mănâncă. Eu mă apuc de treabă. 

Mi se împăienjenesc ochii de lacrimi. 
Aș vrea ca tata să stea 3 minute cu mine 
cât timp mănânc căci nu suport să văd 
cum alții muncesc fără ca eu să contribui. 

Desfac traista și rup o bucăţică din 
mămăliga încă caldă învelită-n mai multe 
ştergare — să nu se răcească. Ridic capa- 
cul de la unul dintre castroanele din traistă 
și iau o bucăţică de carne de porc afumată. 
Nu eram carnivoră, dar tata zicea că 
carnea dă putere. Și-aveam mare nevoie 
de putere. 

Mușc din mămăligă, bag carnea-n gură 
și mestec în timp ce acopăr cu grijă totul la 
loc. Bag și cealaltă bucată de mămăligă în 
gură — erau două bucături — acopăr traista 
cu haina tatei, pun secera pe umărul drept 
și mă apuc de scos sfeclă cu mâinile. 

Dar pământul e tare și mă chinui așa că 
iau furca pe care tata o lăsase lângă mine. 
Scot sfecla, o curăț de frunzele uscate și o 
arunc peste grămada începută de tata. 

Lucrăm la distanță unul de altul ca să 
nu ne lovim din greșeală când aruncăm 
sfeclele la repezeală. 

S-a luminat de ziuă fără să ne dăm 
seama. Lumea începea să se adune, care 
venind pe jos, care cu bicicletele, care cu 


căruțele. Din când în când cineva îl saluta 
pe tata strigându-i numele din depărtare. 

- Dai cu treaba, Iosif? 

- Oleacă, răspundea tata strigând la fel 
de tare. 

Eu tresăream cu putere căci mă sco- 
teau din lumea paralelă în care mă cufun- 
dam fără să vreau când eram singură. 

Muncim în tăcere pentru câteva ore 
bune când îmi aud numele-n vânt. Nu dau 
importanță căci nu sunt singura care se 
numește Cristina. Apoi îmi dau seama că 
cineva mă strigă „Cristinuţa” ceea ce 
însemna că era tata. 

Ridic capul în direcția vocii, fără să-mi 
îndrept spinarea, în timp ce apăs cu 
piciorul drept pe furcă ca să scot o sfeclă. 
Tata Îmi face semn cu mâinile. Iniţial nu-mi 
dau seama ce vrea. O rafală ușoară de 
vânt îmi aduce la urechi cuvintele: „E 
miezul zilei. Hai la mâncare!” 

Las furca jos și mă uit să văd cât mai 
avem. Nu părea mult, dar pământul era 
tare. In plus, soarele sclipea pe cer ca-n 
miezul verii. Curgea apele de pe toti 
oamenii de pe câmp. Apa clocotea în sti- 
cle, dar beam așa doar nu era să murim de 
sete. La urma urmei, așa era mereu. Dacă 
nu ningea, ploua sau bătea vântul. 

Mă-ntrept înspre capătul tarlalei unde 
tata a întins o bucată de lăicer pe pământul 
uscat de unde abia scosesem sfeclele. 

Mă minunez de cât de mocirlos e dru- 
mul și cât de tare pământul cultivat. 

Tata-mi face semn să mă așez. Il ascult 
și-ncep să scot pe rând bucatele. Unele 
erau învelite-n ziare, altele-n șervete, iar 
altele erau în castroane acoperite cu 
capace. 

Mă rog să găsesc ouă. lubesc ouăle 
fierte de mama. Când eram mică, credeam 
că e vrăjitoare căci le fierbea la perfectie: 


nici tari, nici moi. 

Intr-o pungă de plastic, găsesc patru 
ouă învelite-n mai multe bucăţi de ziare. Mi 
se luminează fața căci nu eram mare ama- 
toare de omlete, carne sau brânză. Pentru 
mine ceapa, roşiile, ouăle fierte de mama 
şi mămăliga, formau prânzul perfect. 

După ce întind tot în mijlocul lăicerului, 
mă uit să văd ce face tata. II văd în picioare 
uitându-se pierdut în zare. Știam exact ce 
gândea. 

- Hai, tată, așază-te un pic. 

— Nu este timp. O să stau în picioare. 

Imi vine să plâng, dar mă abtin. Tata nu 
suportă lacrimile. 

— 10 minute nu mai moare nimeni. Hai, 
vină aici. Odihnește-te și matale ca toti 
oamenii. 

Tata se așază pe marginea lăicerul 
împotriva voinței lui. Din instinct își pune 
piciorul stâng sub piciorul drept încercând 
să-și scoată cizmele. 

— Vrei să te ajut? îl întreb știind cât de 
greu îi ieșeau labele picioarelor învelite-n 
cârpe din cizmele din cauciuc negru. 

Tata tresare și se uită buimac la cizme. 

- Nu. Ce bleg. Nu știu de ce am făcut 
asta. N-am cum să mi le scot că durează 
mult să le pun înapoi. 

Nici nu-mi închipui cât de fierbinţi tre- 
buie să-i fi fost picioarele. Cauciucul 
absoarbe căldura soarelui când e cald, și 
gerul când e frig. Cauciucul roade carnea 
dacă vine în contact cu ea din cauza fricti- 
unii. Ca cizmele să-i stea perfect în 
picioare fără să se miște, tata își înfășura 
labele picioarele în mai multe obiele 
(cârpe). Sigur era cuptor în cizmele alea. 
Mi-era teribil de milă. 

Cu ochii doldora de lacrimi îl invit la 
mâncare. Tata ia o felie de mămăligă și 
mestecă absent. 

- O să terminăm, tată, nu te teme. 

- Nu cred. In plus, avem o recoltă tare 
proastă. N-o să primim nimic de la stat 
anul ăsta. 

— Nu cere osândă, tată. știi că nemulțu- 
mitorului Dumnezeu îi ia darul, nu? 

— De unde știi tu lucrurile astea? 

- De la biserică. Nu e bine să fii îngrijo- 
rat tot timpul. Dumnezeu are grijă de tine. 
N-am răbdat niciodată de foame, nu? Nu 
mai suntem pe vremea războiului. Dacă 
statul nu ne dă drepturile, ne descurcăm 
noi cumva. Avem cartofi, fasole, găini, ouă. 
Nu o să răbdăm ca alții. 

Tată se uită uimit la mine. 

- Ce fel de copil ești tu? Cine te-nvaţă 
astfel de lucruri? 

- Cărţile. 

— Cărţi? Ce cărți? La școală? 

— Cărţile de la bibliotecă. 

— Când ai tu timp să citeşti? N-ar trebui 
să-ți faci temele, să studiezi în loc să citești 
cărți de la bibliotecă? Școala este foarte 
importantă în viaţa unui om. 

- De aia și citesc. Nu te teme, îmi fac 
temele. Sunt elevă bună, doar știi. Nu vin 
cu 10 acasă-n fiecare zi? 

— Hmm. Eu chiar nu știu cum ai tu timp 
să citeşti când ai atâtea de făcut. 

Mă fac că nu-l aud. Nu vreau să-i spun 
că de aia e lumânarea aprinsă în fiecare 
noapte, câteodată până dimineața. Atât 
mi-ar trebui. Ar sta de strajă ca un soldat 
căci somnul este esenţial pentru un copil în 
creștere. 

lau o linguriţă din şervet și plesnesc un 
ou peste cap minunându-mă că nu s-a 
făcut zob dimineață când am alergat cu 
traista în braţe. 

II curăț de coaja ruptă și rup cu gura 
bucata de albuș. Rup o bucăţică de mă- 
măligă și o vâr în ou. Cu lingurita o împing 


UL SI MEMORIA 
za 


ușor privind fascinată cum gălbenușul se 
prelinge pe marginea oului. Cu o altă 
bucăţică de mămăligă şterg marginea oului 
nepermițând unui singur strop de gălbenuș 
să se piardă. 

Mănânc cu deosebită poftă simțin- 
du-mă cea mai norocoasă ființă de pe pă- 
mânt. Știam că unii nici nu au văzut așa 
ceva. In plus, ca mama, nimeni nu putea 
fierbe ouăle. 

Ridic capul și întâlnesc privirea amuza- 
tă a tatei. 

— Dar ce scofeturi mănânci tu acolo? 

- Păi... ce? Ou, nu? Imi plac ouăle cu 
mămăligă și ceapă. Lu' matale nu-ți plac? 
îl întreb deși știu bine că tata s-ar multumi 
și cu scoarță de copac. 

— Se vede. Eşti un copil tare neobișnuit. 
Nu știu cui îi semeni. 

— Lui mama, cred. Și ei îi plac ouăle 
fierte. Nu știu cum poate să le facă atât de 
perfecte. Mi se pare imposibil. Eu ori le fac 
tari chetroi, ori crude. Nu le nimeresc. N-am 
niciun talent la fiert ouă. 

-= Nu e chestiune de talent, ci de prac- 
tică. Mamă-ta-i o bucătăreasă desăvârșită. 

- Da. Păcat că tu te mulțumești cu 
pâine uscată. Tu mănânci ca să nu mori de 
foame. Eu mănânc că-mi place... și că mor 
de foame, normal. Dar mai mult că-mi 
place. 

- E bine că-ţi place. Ai nevoie de forte 
că ești în creștere. 

Tata se ridică deodată. 

— Nu mai pot să stau. Dacă lon vine și 
nu suntem gata, ne lasă aici. Omul are 
treabă-n altă parte. lar mâine-i duminică. 
Tu mai stai dacă vrei, dar eu plec. 


Aș vrea să-l mai rețin puţin, dar știu că 
n-am cum. Tata se îngrijorează mereu și 
nimeni nu-l poate calma. 


- Tată, matale mai ai apă? A mea e clo- 
cotită, îi spun. 

- Da, și a mea. Hai că trag o fugă la 
fântână. Ai adus sticla? 

l-o întind de lângă mine scoțându-i do- 
pul de cauciuc ca să verse cea mai rămas 
din ea. Tata ia dopul și pleacă luând din 
mers sticla lui aflată la marginea tarlalei. 

Eu strâng prânzul, punând ce-a mai 
rămas înapoi în traistă. Nu mâncasem mult 
căci când e arșiță, nu prea ti-e foame căci 
mori de sete. 

Acopăr totul bine ca să nu se strice sau 
să atragă păsările și mă apuc din nou de 
treabă. 

Evadez în dimensiunea mea, lumea 
cărţilor, când o umbră mă face să tip. Tata 
îmi întinde sticla cu apă rece. Scutur capul 
ca să revin la realitate, pun sticla la gură și 
beau cu nesat. Mă-ntorc să-i mulțumesc, 
dar tata vorbește cu un vecin de tarla. Nu-i 
deranjez. 

Pun sticla la umbra sfeclelor și continui 
să muncesc. 

Deodată, o voce îl strigă pe tata de 
foarte departe. Nu mă sinchisesc să mă uit 
căci sunt prea obosită. Dar când tata îmi 
strigă numele, ridic capul să văd ce vrea. 

O căruță la marginea tarlalei, îmi dau 
seama că e unchiul și arunc privirea spre 
cealaltă parte a tarlalei unde eram eu. Cu 
inima cât un purece, observ că mai avem 
foarte putin. 

Tata mă instruiește să continui să scot 
cât pot în timp ce el va încărca căruța cu 
unchiul lon. 

Consimt dând din cap și mă grăbesc 
cât pot. Sunt frântă de oboseală, dar nici 
tata nu e altfel. Toată lumea era obosită, 
inclusiv unchiul lon și, mai ales, calul. 

Evit să mă gândesc la ce-l așteaptă pe 
bietul animal după ce încărcăm căruța. 


Pentru mine, era partea cea mai grea. 

In mai puțin de jumătate de oră, căru- 
ta-i lângă mine plină ochi de sfeclă. Inima 
începe să-mi bată galop. Continui să scot 
ce-a mai rămas. 

- Hai, losif, trebuie să plecăm. Repede. 
Mă așteaptă altă lume. 

- Gata, zic eu scoțând o sfeclă mai 
mare. Restul sunt mici, nu se merită. 

Tata e de acord. In plus, erau numai 
câteva. Chiar nu conta deloc. 

Unchiul lon îndeamnă calul să iasă pe 
drumul mocirlos. Nu mă uit, dar aud cât de 
mult se chinuie calul îndemnat de stăpân. 
Am deja ochii în lacrimi căci am asistat la 
astfel de scene de foarte multe ori. Era 
viata noastră de zi cu zi. Mizerabilii. 

Tata-mi ia furca din mână și-mi dă sticla 
cu apă. Deși mi-e sete, nu pot să beau. 
Fără un cuvânt, mergem pe urma calului. 
Aș vrea să-mping dar e periculos din cauza 
condițiilor drumului. 

Unchiul lon ne îndeamnă să ne urcăm 
în căruță, dar refuzăm. Drumul era plin de 
gropi și șanțuri adânci ceea ce însemna că 
calul nu putea galopa. Noi mergeam mai 
repede decât el. 

Mă uit la căruța culmă de sfeclă și-apoi 
mă uit la cal. Mi se strânge inima. „E-atât 
de mic comparat cu căruța. O să i se rupă 
oasele, asta dacă nu se face flenduri 
căruța,” mă gândesc cu milă și cu groază. 

leșim de pe drumul dintre tarlale plini 
de noroi din cap până-n picioare. Aș vrea 
să mă opresc acolo. Aș vrea să vină 
sfârșitul lumii numai să nu fiu obligată să 
mă urc în căruță. 

lon oprește calul și ne invită să ne 
urcăm cum putem peste sfeclă. 

Refuz cu vehemenţă. 

lon se uită la tata neînțelegând ce se 
petrece. 

Tata mă fulgeră cu privirea. 

— Te implor, tată, nu mă obliga. Nu pot. 
Căruţa-i destul de grea și fără noi. O să-l 
omorâm. 

— Ce prostii sunt astea? intervine unchi- 
ul lon. Eşti doar un copil. Cântărești cât un 
fulg. In plus, n-ai cum să alergi că o luăm 
la galop imediat. Nu cred că ești mai rapidă 
decât calul. Acuși e noapte. Iosif, zice 
unchiul lon uitându-se la tata, fă-o să se 
urce că n-am timp de mofturi. 

Mă uit în jur: nu era încă noapte, dar 
nici zi nu era. Ideea de a rămâne singură 
pe câmpuri, nu era încântătoare. Pe de 
altă parte, aveam treabă acasă și voiam să 
văd cum se simțea mama. 

Mă urc ajutată de tata împotriva voinței 
mele, și mă prind de marginile căruței. 

Tata mă povățuiește să mă tin bine în 
timp ce sare-n căruță alături de unchiul lon. 

Strâng ochii și încleștez mâinile pe cele 
două bucăţi de lemn care delimitau căruța. 
Erau de fapt niște scânduri puse pe lung 
să nu cadă sfeclele că se umpluse prea 
tare coșul căruței. In mintea mea, stăteam 
în echilibru fără să contribui la greutatea 
căruței. 

Cu ochii închiși, murmur rugăciune 
după rugăciune până simt cum căruța 
încetinește. Am ajuns la silozuri unde tre- 
buia să lăsăm sfeclele în teorie. 

Cum se oprește căruța, sar jos fără 
nicio o invitație. Mă dureau toţi mușchii din 
corp, iar mâinile îmi erau albe de la efortul 
ce-am depus să mă tin în echilibru. Numai 
că în echilibru nu eram. 

lon ghidează calul înspre cântar și 
pune căruța-n rând la cântărit. După circa 
15 minute tata discută cu cineva care-i 
spune că numai o parte din recoltă trebuia 
lăsată la stat căci restul fusese adus în 
zilele precedente. 


VOE MEMORIA 
| pai eee] 


Nu știu cum se făceau calculele, dar 
fusese un an bun și pare că aveam dreptul 
să luăm acasă ce era peste normă. 

Tata s-a bucurat căci aveam porci de 
crescut, dar mie parcă-mi trecuseră un 
cutit prin inimă. 

Deși cam jumătate din căruță a fost 
golită, mie nu mi se părea că se ușurase 
cu mult. „Calul nu cântărește cât sfecla”, 
mă gândeam eu cu durere. 

Unchiul lon sare-n căruță, iar tata, fără 
o vorbă, mă ia-n braţe și mă urcă sus. N-am 
timp să protestez căci lon îi dă bice calului. 
Incep să plâng mocnit, strângând cu pu- 
tere din dinti. 

După câteva minute, calul încetinește. 
Deși am ochii închiși, știu sigur de ce. 
Traseul îmi era foarte cunoscut. Sar jos 
deși calul nu se oprise. 

Tata a încremenit. Unchiul lon nu a 
văzut. 

- Puteai să-ți rupi picioarele, Cristinuţa. 
Ce-i cu tine? Să nu mai faci niciodată așa 
ceva. 

— Lasă-mă-n pace! bolborosesc. 

Căruta e oprită acum. Coboară amân- 
doi și-l lasă pe cal să-și tragă sufletul. 

Deși mi-e frică de cai, merg aproape de 
armăsarul maro și mă prepar. Mă uit cu 
durere la pielea animalului lucie de 
sudoare. Mușchii i se zbăteau din cauza 
efortului, iar inima-i bătea cu putere. La fel 
ca a mea. 

- Gata, zice unchiul lon, plecăm. Ridică 
mâna dreaptă în care avea biciul să-i dea 
de știre calului. 

Mă pun între el și cal. 

— Te rog, nu-l lovi. II doare, îi spun pri- 
vindu-l cu ochii doldora de lacrimi. 

Unchiul lon rămâne trăsnit cu mâna-n 
aer. Tata, alb la față, mă ia de mână și mă 
trage deoparte. 


Unchiul lon înjură ca la ușa cortului. 

- losif, ia-o din fața ochilor mei că nu 
ştiu ce fac. E smintită rău fata asta a ta. Nu 
e că ceilalți fraţi ai ei sunt mai de soi. 

- Las-o, loane. E un copil, ce știe ea? 

— Te compătimesc, zice unchiul lon cu 
ciudă în timp ce biciul lovește calul cu pu- 
tere. 

Tresar cu putere de parcă m-ar fi lovit 
pe mine. Calul a făcut un salt înainte de 
durere. Am simţit că mor. Plângând în 
hohote, fug în spatele căruței și-mping cu 
toate forțele mele. 

Am inima ruptă și plâng cu disperare. 
De fiecare dată. Nu pot să mă abtin. Aș 
vrea să tip la tata, să-l implor să mă ajute, 
să-l ajute pe cal. Dar tata împinge la căruță 
cu mine. Nu mă privește, știe ce simt. 

- Copilă, de ce nu întelegi că pentru 
asta s-a născut el? Asta-i menirea lui. Cum 
am putea noi să aducem acasă recolta 
dacă nu ar fi el să ne ajute? 

- Da, tată, știu. Dar de ce să-l baţi? Ce 
dacă e un animal? Are sentimente ca și 
noi, numai că nu și le poate exprima. Urăsc 
toamna! Nu vreau să mai vină niciodată! 

- Vorbești prostii. Cum să nu vină? Şi 
când culegem roadele câmpului? Când 
mâncăm struguri și roșii? Toate au timpul 
lor. Fără toamnă nu am putea lucra 
pământul. 

— Nu vreau să mai mănânc nimic 
atunci. Vreau să nu mai puneti calul să 
tragă la căruță. Vreau să nu-l mai bată. Nu 
pot să suport! 

Și tata oftează. 

— Și noi nu muncim ca el, Cristinuta? 
Uită-te la tine, ești doar un copil. Ar trebui 
să te joci... spune tata cu voce tremurândă. 

— Dar pe mine nu mă biciuiește nimeni. 
şi nici pe tine, tată. 


- Nu. Dar nu a fost întotdeauna așa. 
Odată, și noi eram biciuiţi. lar câteodată nu 
este nevoie de un bici ca să lovești pe 
cineva. 

Mă uit la el simțindu-mă vinovată. Știu 
că are dreptate. Este pic de apă și respiră 
anevoios. La fel și calul, și eu și chiar 
stăpânul nemilos. 

Ajungem acasă murdari de noroi din 
cap până-n picioare. Așa e toamna pe dru- 
murile de tară. 

Fug repede în casă să văd unde e 
mama. O găsesc la țesătoare. A început un 
nou covor. Doamne, cât este de frumos. 
Ce opere de artă ies de pe mâna ei! 

Ce păcat că nu va avea niciodată 
aprecierea pe care o merită. 

- Mamă, am ajuns. Ce faci? Ţi-a mai 
fost rău? 

— Nu, mamă, nu mi-a fost. Aţi terminat? 
Unde e tac-tu? 

- E afară, termină de golit căruța. 

- E cu lon? 

Nu răspund, sunt supărată pe unchiul 
lon. 

Mă duc afară, după casă, și mă cert cu 
Dumnezeu. 

- De ce, Doamne, de ce? De ce trebuie 
să sufere așa? Cu ce-a greșit? E doar un 
animal nevinovat. Nu înțeleg. 


Și uite de ce nu-mi place toamna. 

Noroc că după toamnă vine iarna. 

Și iarna caii se odihneau, iar străzile se 
acopereau de un alb imaculat. Raiul pe 
pământ pentru mine. 

MARIANA TERRA în dialog cu 
GABRIEL TEODOR GHERASIM 


Profil româno-american 


„Mă voi lupta mereu să ţin vie memoria martirilor torturați de călăii 
comuniști în lume și în special pe suprafața unui pământ 

în care oasele celor ce au luptat și suferit pentru condiţia mea umană 
zac negate, ascunse, uitate, și/sau calomniate de către mentalitatea zilei.” 


În aceste zile speciale pentru sufletul 
nostru de români creștini, când ne aflăm 
încă sub puternica impresie a Paștelui și a 
minunatelor slujbe din bisericile noastre, 
stăm de vorbă cu domnul Gabriel Teodor 
Gherasim, un om care crede cu tărie că 
nedreptatea, indiferent de cine și când a 
fost făcută, trebuie să fie recunoscută și 
incriminată. (Acest interviu a apărut în pu- 
blicaţia „Romanian Journal“, din New York, 
la data de 18 aprilie 2018. N. red.) 


Domnule Gherasim, vom începe dis- 
cutia noastră întrebându-vă unde v-aţi 
născut și, dacă vreţi, descrieţi puțin 
acel loc. 

In primul rând, doamna Mariana, bine 
v-am regăsit și vă mulțumesc pentru opor- 
tunitatea de a avea acest dialog. Am văzut 
lumina zilei în București, unde am crescut, 
în anii '70 și '80, înconjurat de dragostea și 
grija părinților. Verile, în timpul vacantelor 
școlare, le-am petrecut în Bucovina, la 
bunici. Bucureștiul „meu” era un oraș îngri- 
jit din cartierul Balta Albă, de unde făceam 
cu fratele meu și cu părinții escapade dese 
la Ateneul Român, la Teatrul de Operă și 
Balet și la alte diverse teatre. Ţin minte 

liturghiile cu spectacularul cor de la 
Biserica „Domnita Bălașa”, cumpărăturile 
de la „Romarta Copiilor” și cochetul maga- 
zin „Muzica”, unde stăteam în reverie 
uitându-mă peste tot și încercând instru- 
mente, de la cobze la banjo și de la naiuri 
la pian. 

Cum caracterizați copilăria pe care 
ați avut-o? 

Am avut enormul noroc de a avea 
părinți iubitori și muncitori, care s-au sacri- 
ficat pentru ca să ne educe frumos pe 
fratele meu și pe mine. Intre cozile fri- 
guroase pentru mâncare și pentru articole 
de uz zilnic și jocurile copilăriei prin parc, la 
săniuș, compunerile de la limba română și 
franceză de la școală și lecturile cu orele 
de beletristică din biblioteca familiei, aleg 
să-mi aduc aminte de ceea ce a fost fru- 
mos. Un capitol aparte îl au memoriile din 
Bucovina bunicilor mei, unde am intrat în 
contact cu natura, animalele, cântece, 
dansuri, obiceiuri (clacă, nunți, hramuri, 
colinde, Steaua, Plugușorul, Chiraleisa, 
Paștele) și oameni care se duceau dumini- 
cile la biserică, la fel ca și strămoșii noștri 
acum 2.000 de ani: îmbrăcați cu catrință, 
bundiță, ie, itari, cojoc și cușme. 


Tradițiile milenare ale neamului nos- 
tru se mai păstrează, dar în vremea 
noastră ele au mai mult sens de specta- 
col, pe scenă. 

Da, așa este. Lumea modernă a intro- 
dus și continuă să introducă lucruri noi 
care nu întotdeauna sunt de admirat. Şi 
asta se întâmplă peste tot în lume. 


Există vreo întâmplare deosebită 
sau o personalitate care v-a rămas 
v-a schimbat cursul vieţii sau v-a influ- 
entat în alegerea profesiei? 

Da, mă bucură această întrebare a 
dumneavoastră. Vreau să spun la început 
că în 1982 m-am îmbolnăvit de glomeru- 
lonefrită, declanșată de la apa infectată de 
poluarea industrială socialistă, care ne-a 
otrăvit natura și pe mulți dintre noi. 
„Paradisul Muncitorilor”, care era România 
comunistă, avea numai niște dializoare 
donate la Spitalul „Carol Davila” de ameri- 
cani după cutremurul de la 4 martie 1977 și 


care erau drămuite, în folosință exclusivă a 
pacienților cu neamuri în Comitetul Central 
al Partidului Comunist și în Securitate. 
Inițial mi-au refuzat accesul, pentru că n-a- 
veam „origine sănătoasă” (tata a fost deti- 
nut politic și a supraviețuit închisorilor 
comuniste) și m-au lăsat să mor. Am văzut 
cu ochii mei, lângă mine, la Spitalul „Carol 
Davila”, un bărbat, sot de 31 de ani, care a 
murit pentru că i s-a refuzat tratamentul 
salvator cu dializă, care era disponibil în 
același spital cu noi. L-au tinut internat 
până a murit, pentru că nu avea conectii cu 
comuniștii la nivel de oligarhie. Tata fusese 
în pușcărie în anii '50 pentru „crima” de a 
fi mers în acea decadă de foamete, cu alti 
studenți, cu căruțele, pe la oamenii mai cu 
stare din satele Bucovinei, colectând grâu 
din care au făcut pâini pe care le-au dat 
oamenilor din spitale și familiilor deținuților 
politici în Suceava. Asta a fost „crima” 
tatălui meu pentru care a fost în închi- 
soare. In celula în care fusese aruncat, 
tata a dat, timp de mai multe zile, portia sa 
de terci unui preot mai firav, ca să-i salveze 
viața. Şi i-a salvat-o. 


Deci tatăl dumneavoastră este per- 
sonalitatea care v-a influențat major 
viața. Vorbiţi-ne despre cum ati fost sal- 
vat și cine a contribuit la salvarea dum- 
neavoastră. 

Nu numai atât, dar personalitatea 
despre care voi vorbi m-a salvat pe mine 
de la moarte sigură. Să vă povestesc: când 
tata a văzut cum comuniștii îmi pregăteau 
același destin ca al acelui pacient lăsat să 
moară, l-a căutat și l-a regăsit pe acest 
prelat care acum era un ierarh al bisericii 
catolice din România. Acestuia i-a cerut 
ajutorul ca să-și salveze copilul, adică să 
mă salveze pe mine. Inalta față bise- 

ricească a intervenit la Spitalul „Caritas” și 
fostul Papă Ratzinger a semnat de la 
Viena, prin spital, cererea către statul 
român ca să-mi dea voie să merg în Vest. 
Doar așa mi s-a facilitat plecarea pentru 
transplant în Italia. Abia atunci și cu ultima- 
tumul doctorului meu nefrolog de la „Carol 
Davila”, dr. Mircea Penescu, cel care a 
spus directorului Nicolae Ursea că „în 
unele situații politica trebuie să fie pusă de- 
o parte” și că „dacă nu-i daţi voie copilulului 
să facă tratamentul, eu îmi dau demisia”. 
Mi s-a permis în sfârșit tratamentul de dia- 
liză. Pentru cei care știu aceste valori, cre- 
atinina normală este între 1 şi 2. Când am 
făcut prima dializă, ajunsese la 9. Orice 
comentarii sunt de prisos. Cel care a dat 
aprobarea pentru emiterea pașapoartelor 
tatălui meu și mie a fost un general de 
securitate care în anii '50 fusese, la Jilava, 
unul dintre torționarii tatălui meu. Da, așa 
s-au făcut mulți generali de securitate, prin 
torturi și omuciderea a 10% din populația 
nevinovată a ţării. Peste ani, s-a întâmplat 
(ce cuvânt efemer) ca și acest fost tortio- 
nar să fie tratat în același timp cu mine, la 
același spital, la „Carol Davila”, de o boală 
degenerativă de rinichi și, la două luni 
după ce eu am plecat în Italia, el a murit. 
Știa poate că o să moară și a vrut să facă 
un act de bine înainte de a pleca dintre cei 
vii. Nu și-a amintit niciodată că îl bătuse pe 
tatăl meu, uitase. Tata însă l-a ținut minte 
foarte bine, pentru că urmarea unei ase- 
menea bătăi i-a cicatrizat tot piciorul drept 
pentru restul vietii. 


Dureroasă evocare, care se vede că 
v-a emoționat profund. Ne pare nespus 
de rău că ati trecut prin aceste momente 
atât de triste. Să ne întoarcem la mo- 

mentul plecării în Italia, la tratament. 

In sfârșit, în ianuarie 1984 am plecat în 
Italia. La Otopeni, securiştii m-au ridicat de 
pe targa pe care zăceam și m-au căutat 
pentru posibilă contrabandă. Ne-au spart 
și valizele, căutând ceva incriminant în 
căptușeala lor. Tata s-a văzut nevoit să 
scoată cureaua lui și pe-a mea de la pan- 
taloni ca să avem cu ce lega gentile. Așa 
am plecat din România comunistă. Toată 
socoteala a durat vreo oră și îmi aduc 
aminte că, la intrarea în avion, pasagerii 
(care observaseră toată procedura din sala 
de așteptare), erau, culmea, furioși pe noi, 
pe mine și pe tata, din cauza întârzierii, nu 
pe securiști. Erau regimentaţi să se supere 
pe victime, nu pe călăi. Absurdul l-am trăit 
și pe aeroport. Totul ne-a lăsat un gust 
amar. Apropo, dupa caderea comunismu- 
lui, tata a propus prin Consulul Constanti- 
nescu din California schimbarea numelui 
aeroportului din „Otopeni” în „Henri Coan- 
dă”, propunere care a fost aprobată și care 
a dus la numele aeroportului de azi. 


Nu e de mirare. Spălarea creierelor 
din vremea comunismului a creat mon- 
ștri de gândire şi de atitudine. Conti- 
nuați, vă rog. 

Trei luni mai târziu, la Spitalul „La 
Granda Niguarda” din Milano mi s-a făcut 
transplantul mult dătător de sănătate și de 
viață. Plecasem din „raiul comunist” pe 
targă și am fost vindecat în „capitalismul 
corupt” de către specialiști creștini. Vă dati 
seama ce lecţie de iubire creștinească am 
învățat din această experiență. După ce 
am plecat, comuniștii au regretat că ne-au 
lăsat pe tata și pe mine Afară. Au cerut 
guvernului italian să ne trimită înapoi, 
spunând că au găsit un tratament similar în 


România, cee ce era o minciună. Imediat 
am cerut azil politic și am solicitat să emi- 
grăm în SUA. 


Și așa aţi ajuns în Statele Unite. Trist 
și foarte dureros! În altă ordine de idei, 
spuneţi-ne ce studii aveţi și unde vă 
exercitati profesia? 

Liceul l-am început la Milano și l-am 
terminat în Statele Unite. Am absolvit de la 
Portland State University cu un Bachelors 
în știinte Sociale și cu un Masterat în 
Consiliere și Mediere Psihologică de la 
California State University. Sunt consilier 
pe domeniul persoanelor cu dizabilități la 
New York. De asemenea, sunt consilier pe 
probleme de droguri, alcool și probleme 
mintale. Predau și psihologia. Am fost core- 
spondent al publicaţiei Micro Magazin/ Me- 
ridianul Românesc din SUA, Observatorul 
din Canada, Revista Noi Nu din România, 
Revista Limba Română din Basarabia și al 
altor publicaţii de limbă română din Europa, 
Australia și Israel. Am fost corespondent al 
postului Radio Europa Liberă pentru Nord- 
Vestul american, corespondent al Radio- 
Televiziunii Române (studioul Radio Târgu- 
Mureș); pentru Statele Unite am creat și 
susținut singurul program radiofonic româ- 
nesc din Nord-Vestul american, intitulat 
Vocea Mioriţei la postul KKEY 1150 AM din 
Portland. 

O activitate diversă în domeniul 
medicinei alternative și în domeniul 
mass-media. Există vreo personalitate 
pe care o admiraţi? De ce? 

Imi plac oamenii care sunt în armonie, 
în special cei care sunt recunoscători zilnic 
pentru darul de a trăi, de a iubi, de a crea 
şi care aleg a se concentra la lumina 
lumânării care înfrânge întunericul, în loc 
de întunericul care înconjoară lumina. Am 

scris o carte intitulată „Teodor și Noi 
(Theodor and Us), dedicată tatălui meu. 
Cartea am pus-o gratis la dispoziția oame- 
nilor interesaţi, la pagina mea de web și în 
presa scrisă. 


Ne puteți spune în câteva cuvinte 
despre ce este vorba în cartea „Teodor 
și Noi”? 

„Teodor și Noi” (Theodor and US) este 
un ghid benefic pentru atitudinea fată de 
viață și oameni, precum și față de sine. 
Sunt explicate, într-o limbă clară, modele 
și obiceiuri de gândire din punct de vedere 
neuropsihologic, filosofic și moral; cititorul 
este învățat cum să gândească despre 
gândire, pentru că gândirea este cel mai 
important aspect din viață, cu implicaţiile 
sale bune și rele. Am explicat aceste 
puncte referindu-mă la autorități în acest 
domeniu, precum Erich Fromm, Victor 
Frankl, Abraham Maslow, Dr. Dumitru 
Constantin Dulcan, Dan Puric, Richard 
Wurmbrand și alți psihologi și filosofi din 
România și din lume, care au excelat în ex- 
plorări serioase ale fenomenului complex 
de a fi. Cartea reprezintă un ghid frumos și 
util pentru oricine încearcă a naviga armo- 
nios în largul mării din această existență. 


Frumos spus. Cred că mulţi oameni 
ar fi interesaţi de acest subiect atât de 
dificil, dar atât de actual. Care conside- 
rati că este marea dumneavoastră reali- 
zare de până acum? 

Puterea și cunoștințele de a inspira pe 
cineva să vrea să fie recunoscător pentru 
tot ce e frumos și să aibă dorința de a 
folosi plenar fiecare zi pentru a progresa în 
viață, atât în domeniul material, cât și în 
cel mintal, emotiv, fizic și spiritual. 

GABRIEL GHERASIM 


THEODOR AND US 
Reflections on the Gifts Within Us 


EDITURA GENS LATINA 
ALBA JUUA 2017 


Proiect ambițios, dar recompensator 
din atâtea puncte de vedere. A propos de 
viaţă și de felul cum o trăim: care con- 
sideraţi că este cheia succesului în viată? 

Schimbarea mentalității contractuale 
de la lucru, unde este dinamica „dau și 
iau”, cu realizarea că în dragoste (care 
este un verb și un câmp de energie 
conștientă electromagnetic), pot numai să 
dau și sa primesc. Niciodată nu pot să iau 
dragoste, pentru că ar fi ca și cum aș încer- 
ca să iau în captivitate razele de soare și 
să le pun sub capac într-un butoi, ceea ce, 
evident, e imposibil. 


lată, iată un concept filosofic pe cât de 
simplu, pe atât de valoros. Domnule Ga- 
briel Gherasim, mai mergeţi în România? 
Da. Pentru mine România este cea din- 
tre Nistru, Tisa, Timoc și Dunăre. Când că- 
lătoresc, încerc să acopăr toată această to- 

pografie a tării și a neamului nostru milenar, 
neam avându-i la origine pe măretii daci. 


Ce părere aveţi despre comunitatea 
românească din New York? Numiţi câți- 
va oameni pe care îi apreciaţi. 

In orice societate cred că avem de-a 
face aproximativ cu 10% din oameni care 
ne iubesc consistent și necondiționat, 10% 
din oameni care ne urăsc consistent și ne- 
condiționat și 80% din oameni care ne 
iubesc și/sau ne urăsc intermitent și condi- 
ționat. Mă străduiesc să petrec timpul cu 
cei 10% pe care îi respect și de care mă 
simt iubit consistent și necondiţionat. Din- 
tre oamenii pe care îi respect, i-aș men- 
ționa pe părintele Victor Runcanu (cu care 
am împărțit spaghete în lagărul de refugiaţi 
de la Latina, lângă Roma și pe ziaristul 
George Roşianu de la MicroMagazin/ 
Meridianul Românesc. Printre cei activi în 
comunitate îi mentionez cu respect pe 
domnii Justin Liuba, pe ziaristul Vasile Bă- 
dăluță, pe Dr. Napoleon Savescu și pe pă- 
rintele Theodor Damian. Vreau să mentio- 
nez că pe părintele profesor Teodor Da- 
mian îl cunosc din 2003. Dânsul face parte 
intergrală din grupa celor 10% pe care i-am 
văzut ajutând, inspirând și creând con- 
stant, necondiţionat și cu drag, fie în paro- 
hie, fie la universitatea unde predă. Un om 
ales, de o rară frumusețe interioară. 


Subscriu 100%. Spuneţi-ne, vă ru- 
găm, ce opinie aveţi despre situația 
actuală din țară? 

Consider că venim din cea mai fru- 
moasă tară de pe pământ. O tară care a 
fost ocupată de ruși și încă este (Trans- 
nistria) și de către ucraineni (Bucovina de 
Nord și Bugeac) și, în complicitate cu cei 
din Vest, pentru 50 de ani Trădarea de la 


Yalta și înainte de asta Pactul Ribbentrop 
Molotov. Până când n-o să fie un proces al 
comunismului, o să continue o urmare a 
(neo)comunismului. Președintele Traian 
Băsescu a condamnat comunismul (tot 
respectul pentru asta). Un proces al comu- 
nismului trebuie încă să fie. Odată cu 
acesta se va condamna comunismul și se 
vor face reparații pentru crimele fizice, le- 
gale, etice, psihologice și politice făcute de 
cei vinovaţi. 


Cine știe când și dacă vreodată sis- 
temul comunist va fi judecat și con- 
damnat, căci, uite, au trecut aproape 29 
de ani din decembrie 1989... In aceste 
condiţii, ce credeţi că ar trebui să facă 
românii pentru a progresa și pentru a 
avea succes? 

Să facă dinstincţia dintre progresul 
material (a avea) și progresul mintal/emo- 
tiv (a fi). Un exemplu în acest sens sunt 
oamenii care-și cumpără casă, mașină și 
nevastă-trofeu, neînțelegând că nevasta e 
o ființă umană care poate divorța de soț și 
să-i ia și casa, și maşina. Adevărata soție, 
care-și iubește soțul, nu poate fi cum- 
părată ca trofeu, pentru că ea se află în va- 
loarea energiei, a dragostei și a loialității. 
Secretul unei vieți de succes este să aibă 
rost și, ca sa aibă rost, trebuie să ducă o 
viață balansată și să progreseze zilnic pe 
toate nivelurile (muncă, recreatie, somn). 
Ar fi multe de spus în acest sens. 


Ce vă doriţi pentru viitor, domnule 
Gherasim? 

Aș răspunde că o să caut să progresez 
zilnic în ceea ce fac și sunt, în timp ce sunt 
recunoscător pentru tot ce există, sunt și 
am deja în viața mea. 


Ce rol credeţi că are credinţa în mo- 
delarea omului? 

Interesantă întrebare. Ce este dar 
credința? Credinţa este de două feluri: 
încredere și cunoștință. Dacă vorbim de 
încredere, vorbim de un salt în neant, 
sperând că vom ateriza pe pământ solid și 
sigur. Acest lucru se întâmplă fără o confir- 
mare în prealabil. De la credință (pe bază 
de încredere și/sau cunoștință) creăm no- 
țiunea la ce, de ce, cum, unde, când și cu 
cine să facem ceva. lată cum categoriza 
ordinea gând-emoțieactiune-reacţiune Dr. 
Dumitru Constantin Dulcan: bazat pe cre- 
dință (încredere/cunoștințe) avem gânduri; 
bazat pe acestea avem unele emoții (pozi- 
tive sau negative); bazat pe emoţii o să 
spunem ceva; bazat pe ce spunem o să 
facem; bazat pe ce facem o să avem con- 
secințe; bazat pe consecinţe ne creăm obi- 
ceiuri/reflexe; bazat pe obiceiuri o să ne 
creăm un destin. Depinde de ceea ce omul 
dorește să obțină. 


Foarte interesante aserţiuni. Cred că 
cititorii noștri ar vrea să știe cum puteti 
fi contactat şi cum pot fi accesate căr- 
tile, interviurile şi articolele dumnea- 
voastră. 

Materialele mele pot fi citite la pagina 
mea de web: http;//gabrielgherasim.com/ 
index.html. Pot fi contactat la e-mail: 
rodicaandgabriel(Qaol.com. 


Vă mulțumim pentru răspunsurile pe 
care ni le-aţi dat și vă dorim succes în 
continuare în activitatea atât de intere- 
santă pe care o desfășuraţi în folosul 
oamenilor. 

PAUL LEIBOVICI (Israel) 


Mireasa desculţă 


Era cam prin anii 60 când populaţia tării 
era zguduită sau mai bine spus trăsnită, zi 
de zi, oră de oră de marile transformări so- 
ciale, pe care Partidul le iniţia, scotea legi și 
le aplica cu perseverenţă diabolică de a 
stăpâni „TOT”, de a fi deasupra TUTUROR 
și a-și vedea realizările diabolice aplicate. 
„OMUL” cea mai superioară ființă trebuia 
îndrumată, cu alte cuvinte „dresată” căci pe 
lista lungă a transformărilor, ba chiar în vâr- 
ful acestei piramide era „OMUL”. 

Și așa a apărut, din iniţiativa capetelor — 
slugilor de la partid - REFORMA AGRICOLA. 

Țăranul avea o halcă de pământ pe 
care o muncea cu sudoarea frunţilor fami- 
liei, de o viaţă! 

Statul comunist i-a luat-o cu japca! 

I-a luat-o, vine vorba... căci pâinea tă- 
ranului reprezenta tocmai acea bucată de 
pământ... moștenită din moși-strămoși! 

E adevărat! Dar „noua concepție a co- 
muniștilor” era superioară!? 

Teatrul, împreună cu ziarele erau obli- 
gate să participe la această farsă. Mă rog, 
argumentele pe care ziariștii partidului le 
scriau în articolele lor, nu erau suficiente. 
Delegații partidului care pledau în ședin- 
tele de la primării, adunări populare uneori 
nu erau convingătoare! „Uneori”!? Ordinele 
primite de activiștii de partid... se aplicau... 

dar nu în ritmul cerut, adică impus de cei 
de SUS! 

Trebuiau găsite „forme de convingere a 
ţăranului” mai unse cu dulceaţă. Mai lumi- 
nate cu reflectoare puternice, ba chiar 
orbitoare! 

Piesa de teatru, dramaturgia, dialogul 
pe scenă în fața publicului! 

„Bazaţi-vă pe noi activiștii, că o vom 
realiza cum e trasat de linia partidului.” 

„Scrieți! Scrieţi tovarăși dramaturgi, 
ziariști, membrii de partid cu pana în mâ- 
nă!” și au început să apară pe mesele scri- 
itorilor, dramaturgilor, ziariştilor cu dare de 
condei fel de fel de dialoguri, fel de fel de 
„năzbâtii” improvizate, scene cu dialoguri 
scoase din mâneci, pardon de sub mână, în 
a căror fraze nu era nimic esențial, vorbe!... 
bancuri fără haz, improvizări de situaţii! Ce 
mai „dramaturgie comunistă” fără duh și de 
cele mai multe ori neconvingătoare. 

Dar se scria... Cantitatea de hârtie se 
consuma din belșug, cu toate că era de 
proastă calitate. 

Și pe noi, oamenii de teatru, cei care ne 
ocupam cu găsirea unor texte dramatice, 
unor piese de teatru din repertoriul clasic 
sau modern, drame, comedii cu care să 
îmbogățim mintea și sufletul spectatorilor... 
și pe noi ne-au alăturat aceeași mașini, 


fără carburator, dar obligată să participe la 
„marea reformă socio-economică-culturală 
a țării, a României. 

Repertoriul îl întocmeam cu deosebită 
dragoste și nu mai puțină armonie, în scopul 
de a atrage masele spre sălile de teatru. 

REPERTORIUL!? 

Din ziua aceea, nimic nu putea fi trecut 
în lista viitoarelor spectacole fără „apro- 
barea celor de sus” a secretarului de partid 
însărcinat cu problemele culturale. 

Pe primul plan, trebuia găsită o piesă 
de teatru a cărei premieră să fie pe 7 
noiembrie. Marea Revoluţie din Țara co- 
munismului învingător” trebuia, era obliga- 
tor căci ne arătam sinceri „Părintelui care 
ne ocrotea” părintele care... ne jupuia!... 
dar piesa trebuia jucată!!! Aceasta era 
doar o „sărbătoare” a poporului?!!! 

Noi, adică colectivele teatrale ne fră- 
mântam de a găsi o piesă de teatru a cărui 
miez să fie „Colectivizarea agriculturii”. 
Hotărârea Plenarei Partidului trebuia împli- 
nită, fără vorbe, fără șovăială! 

Pe masa secretariatului literar textele 
seci, povestiri neconvingătoare, antidra- 
matice, stereotipice precum articolele care 
umpleau paginile ziarelor, citește „SCAN- 
TEIA” cu bună intenţie - la sfârșit de 
săptămână. 

Le citeam, apoi le înmânam și unuia 
din regizori, care nu odată, din respect îmi 
arunca doar o privire seacă, în cel mai 
fericit caz. 

Și iată minunea: pe masa de lucru am 
găsit un text expediat de un jurnalistul 
Andras SUTO. Piesa avea dialoguri, ba 
pagini în care confruntările de idei erau la 
nivelul unor conversații destul de accep- 
tabil, între parteneri. Ţărani, oameni cu fe- 
tele crustate și privirile încețoșate, femei 


tinere pe lângă gospodine care pe lângă 
grija pentru nevoile zilnice acum se fră- 
mântau alături de omul simplu-tăranul și 
copiii lui, cum vor trece peste amenințările 
„activiștilor de partid”. Atunci când dialogul 
între activist și țărani, ajungea la tonuri 
înalte, argumentul decisiv — arestul, proce- 
sul, amenințările nu încetau să apară. 

După câteva lecturi i-am înmânat textul 
lui Moisescu -— pe atunci proaspăt absol- 
vent al l.A.T.C., clasa de regie artistică. In 
plină noapte, mi-a bătut la ușă: — o fi 
ceva... dar i-am dat să lectureze și lui Crin 
Theodorescu (regizorul principal) al tână- 
rului teatru gălățean). 

Apoi ne-am consultat, ne-am pus între- 
bări fără răspunsuri... Partidul, prin Şefa de 
Cadre — o fostă chelneriță de la restaurantul 
„La trei sarmale” ne dădea termen, ne presa. 

- Tovarășa, i-a spus Crin Teodorescu, 
citește și... 

A citit, ba mai mult a învârtit foile căci 
de priceput... mai va! 

- Gata, am găsit soluția îmi spuse 
Valeriu Moisescu! Ne apucăm de lucru! 

După o noapte, două, trei în care scri- 
am, rescriam și tăiam jumătăți de pagină, 
mutam textele ca pionii pe planșeta de 
Șah, am dat dactilografei câte o pagină- 
două de text. 

— Nu înțeleg... îmi spuse Cornelia... 

- Nici noi... dar avem nevoie... șapiro- 
grafiază căci au fost convocați cei din 
colectivul artistic la repetiții de text. 

In jurul mesei a luat loc întregul colectiv 
artistic și apoi li s-au împărțit rolurile. 
Citirea primului act, așa cum l-am alcătuit 
noi, punea zeci de întrebări: încotro?! Va- 
leriu, avea o privire optimistă... se vede că 
știa unde vrea să ajungă... Eu, la drept 
vorbind, cu toate acestea... nu vedeam nici 

conflictul, nici „colectivizarea“, ci doar bla! 
bla! bla! 

Privirile se încrucișau. Cornelia împărți 
încă câteva pagini proaspăt șapirografiate. 

Gina, citea replică cu replică dar în pri- 
virea ei senină se strecură acea dungă, în 
care puteam citi nedumerirea actriței. Rolul 
pe care îl îndeplinea era a unei tinere tă- 
rănci în preajma căsătoriei. 

Vis-a-vis, pe scaunul rezemat de pe- 
rete, se afla actorul cu experiență Gheor- 
ghiu, căruia i se încredință rolul Secretaru- 
lui de Partid din sat. In apropiere sa, acto- 
rul lon Focșa. Citeau replicile dar privirea 
le era furată de zâmbetul tinerei Gina, care 
a fost repartizată împreună cu clasa de ab- 
solvenţi la Teatrul din Galaţi. Teatrul a cărei 
primă premieră s-a soldat cu spargerea 
caloriferelor proaspăt instalate, după refa- 
cerea clădirei Casa de cultură „Ursache”. 

La sfârșitul primei lecturi a viitoarei 
premiere „Mireasa desculță” întrebările 
curgeau, răspunsurile regizorului erau sau 
mai bine zis nu erau relevante. 

Așa cum arăta textul dramatic la acea 
dată, nu era definitivat. Marea întrebare se 
punea: autorul...cum va reacţiona ziaristul 
— autor din Transilvania când va citi textul? 
La timpurile acelea numele ziaristului An- 
dras Suto era cunoscut în presa de partid. 

Ca secretar literar eram responsabil de 
textul propriu zis... care nu prea semăna 
cu... paginile șapirografate?! 

— Cum au primit piesa, colectivul artistic? 

In jurul mesei s-au așezat actori dis- 
tribuiți pentru rolurile respective. 

In culise secretarul de partid, șefa de 
cadre comentau „iată se repetă o piesă de 
teatru a cărei subiect este... ceea ce do- 
ream: o lecţie despre „Colectivizarea agri- 
culturii”. Ce mai?! Erau fericiți că puteau să 

raporteze „îndeplinirea sarcinei de partid”. 

Aceasta era preocuparea secretarului 
de partid? Nu de alta, dar i s-a impus „de 
sus” să aibă grijă de un spectacol autentic 
„Colectivizarea agriculturii“. 

- Vom avea și o nuntă, tovarășe! l-am 
replicat. Tovarășa de la cadre a zâmbit și 
desigur a raportat, de îndată la tovul de la 
municipiu, care a raportat la rându-i la 
tovul de la județeană. 

lar ca Secretar literar eram obligat, fireș- 
te, să obțin iscălitura pe noul text „Mireasa 
desculță” de la autor, de la Suto Andras. lar 
AUTORUL... se afla la sute de km... 

Era pe înserate, când s-a hotărât ple- 
carea chiar în acea seară la întâlnirea cu 
autorul... l-am telefonat de îndată și l-am 
anunţat că doresc să-l întâlnesc neapărat, 
de cum voi sosi. O fi primind mesajul sau 
nu, dar cu biletul de tren în buzunar am 
pornit-o spre gară. Eram în vagon și îmi 
căutam un loc mai comod, căci era o călă- 
torie lungă... 

-Tovarășe... tovarășe!! Era vocea unui 
angajat al teatrului care îmi striga numele, 
acoperit de sunetele zgomotoase ale tre- 
nului care-și anunța plecarea! 

Am coborât în ultima clipă, la semnele 
disperate ale lui Nicu, cel care mă și prinse în 
brațe, căci vagonul se mișca pe linia ferată. 

-— Nu mai trebuie să plecaţi! Am primit o 
telegrmă că e de acord cu transformările 
necesare! Coborâţi! 

- Halal Neneică de AUTOR! Fie ce-o fi 
bine că „Mireasa face nuntă!” respectiv „dra- 
ma va fi prezentată și publicului gălățean, ba 
chiar și sătenilor din întregul judet.” 

Moisescu întocmi planul decorului, 
care se baza pe o scenă rotativă cu trei pe- 
reti prezentând fiecare ori imaginea unei 
camere, a unui câmp și un birou. Scena 


propriu zisă, era folosită pentru dialogurile 
maselor de țărani și realizarea unei atmos- 
fere generale, care să dea senzaţia spec- 
tatorilor de a fi integrați, participanţi la re- 
zolvarea pozitivă a colectivizării. 

Dialogurile personajelor principale se 
purtau mai ales pe scena rotativă. Fetele 
din sat se întâlneau cu flăcăii în decorul și 
melodiile din scena deschisă. Gina Patrichi 
— în rolul miresei cucerise spectatorii cu 
fiecare replică, cu fiecare mișcare, dans și 
zâmbet. Insuși Tovarășul de la Partid care 
rostea fraze de convingere pentru „colec- 
tivă” în fata „miresei” adică a lui Gina, care 
era simbolul tineretului din piesă, înghițea 
cuvintele... Scena rotativă avea rolul princi- 
pal: în cele trei camere se petrecea marea 
dramă a țărănimii nevoită, frământată de 
pierderea pogorului, a hălcilor de pământ 
moștenit din generaţie, în generaţie. 

Textul Nou-vechi al „Miresei desculţe” era 
dirijat cu inteligență de regie, punându-se 
accentul pe nunta fetei, a Miresei sărace 
care primise marele dar al Colectivei, o 
pereche de cizme roșii. 

Farmecul montării, a lui Gina Patrichi în 
rolul „miresei desculțe” a cucerit Comisia 
de la Partid care a fost invitată să-și de-a 
avizul pentru Premiera unui specatacol al 
cărui subiect Colectivizarea agriculturii era 
în primul rând „o sarcină de partid” care 
era obligatoriu de a fi îndeplinită. Suto 
Andras, scisese, de fapt un reportaj dialo- 
gat, un mesaj al partidului. 

Subiectul atât de actual, care a distrus 
spiritul ţăranului român, acel „chiabur” din 
mijlocul țărănimii, acele arestări, con- 
damnări ale țăranilor care au refuzat „co- 
lectivul” rămaseră pete de culoare ici și 
colo. Regia lui Valeriu Moisescu care era și 
coautorul noului text, a subdimensionat 


toate realitățile crude ale vremii, punând 
accent pe viaţa la țară, în natură, voioșia 
tinerilor și nu mai puţin drama fetei care 
era săracă, neavând pentru nuntă opinci 
sau cizme noi. Fără greș au apărut pe 
scenă așa cum se cerea: secretarul de 
partid, președintele... colectivizării din sat; 
vreo doi chiaburi și în biroul secretarului 
atirna pe perete; „SCANTEIA” cu Decizia 
Comitetului Central de înființarea CAP-uri- 
lor. Pe scena noului și tânărului teatru gă- 
lățean, la premieră în prezența ştabilor de 
la partid, aplauzele erau furtunoase... iar 
Gina întrupa tânăra țărancă frumoasă, 
plină de farmec. 

Din dispoziția de SUS am plecat într-un 
sat din judet ca să prezentăm spectacolul. 
Scena rulantă nu se putea monta la 
Căminul cultural. Dar dialogurile și mono- 
logul „Miresei desculțe” pe melodiile popu- 
lare au primit aplauze. 

Partidul era mulțumit că repertoriul tea- 
trului a prezentat o piesă a cărui subiect 
„Colectivizarea agriculturii” Gina Patrichii la 
primul ei rol ca actriță pe o scenă de teatru 
avusese mare succes. Regizorul V. Moi- 
sescu se dovedise un creator de mâna întâi, 
cu toată tinerețea sa; iar secretarul literar — 
avusese prilejul să rescrie un text banal, un 
articol de ziar, un reportaj despre importanța 
intrării în Colectivă, într-un text dramatic, 
echilibrat punând — cu discreţie accentul pe 
atmosfera veselă a tineretului, pe nunta în 
mijlocul unei naturi unice. 

Ne aducem regretul pentru cei trei prie- 
teni pe care i-am pomenit și care nu mai 
sunt printre noi: Gina Patrichi — faimoasa 
Doamnă a Teatrului Românesc, Valeriu 
Moisescu - regizor și istoric teatral precum 
și a lui Crin Theodorescu. 

DAN GHEORGHE 


Templul preotului 
care a scris balada 
„Limba Noastră“ 


În 1917 scrie poezia neamului românesc, „Limba 
noastră”. Afirmând răspicat, la congresul învăţătorilor 
din stânga Prutului, că basarabenii sunt români și că 
viața lor trebuie să fie între hotarele Patriei-Mamă. 
După câteva luni moare, pe frontul Mărășeștilor, preo- 
tul militar Alexie Mateevici. 


Trec 70 de ani și în satul lui natal, Zaim, își începe 
lucrarea plină de curaj, netinând cont de amenințările 
KGB-ului, profesorul lon Găină. Reface casa părintească 
a poetului, transformând-o într-un templu al Limbii 
Române. Alexie și lon. Poveste spusă azi de lon. Căci el 
vorbește prin gândul lui Alexie. 

Domnule profesor lon Găină, îmi spui că acesta 
ti-a fost visul vieţii. Să ai grijă de sufletul și de memo- 
ria lui Alexie, cel prea devreme plecat spre ceruri. Nu 
avea nici 30 de ani, în 1917. 

De-asta în România, de unde mă trag eu, dacă rostesc 
numele Mateevici, unii, mulţi, se uită la mine cu neinformată 
mirare. Mă întreb doar atât. Retoric. Dacă Alexie ar fi fericit 
să ştie că „Limba noastră”, pe care a scris-o pentru uni- 
tatea tuturor românilor, e acum imnul de dincolo de Prut, 
în Republica Moldova. 


Visul profesorului 

lon Găină se trage din Sălcuța, un sat vecin cu Zaim. 
După studiile universitare, în calitate de profesor de Limba 
Română, cere să fie repartizat în satul Zaim. 

Avea un plan foarte clar, în 1984. Să refacă, aproape de 
la zero, casa familiei Mateevici. Construită tocmai în 1902 
de tatăl poetului, Mihail, care la rândul lui fusese preot. 

Dan Gheorghe este jurnalist 
din 1993, în presa scrisă. 
Parcursul său profesional a 
trecut pe la publicaţiile 
„Flacăra”, „Cronica română”, 
„Cotidianul”, „Realitatea 
românească”, „Adevărul”, 
„România liberă”, portalul 
www.stiriutile.ro și actualmente 
„Evenimentul zilei”. 

Cu o haltă de numai șase luni, 
în 2017, în cadrul postului 
„Unirea TV”. 

Reportajul și documentarul 
istoric au fost în toată această 
perioadă preocupările sale de 
bază. 

Este autor a două cărți, 
Transnistria. Temniţa limbii 
române, 2013, Editura 
„Epublio”, Brașov, și Meditaţi 
la istorie. Lectiile care nu se 
învață din manuale, 2014, 
Editura ziarului „România 
liberă”. 


Noul ziditor găsește sălașul în paragi- 
nă. Două dintre camere erau folosite pe 
post de atelier de pictură. In rest, mucegai. 
Fusese maternitatea satului mulți ani. 
Dascălcul îmi spune, apăsând pe acest 
aspect. „Niciun nou-născut al Zaimului n-a 
murit, dintre toți cei care au deschis ochii 
aici”. Sub umbra marelui poet viata înmu- 
gurise, alături de amintirea propriei sale 
copilării, iată interpretarea. 


Chemat la KGB Ă 

Miliția nu stă cu mâinile-n sân. Incepe 
să monitorizeze suspecta activitate. E 
chemat în scurt timp și KGB-ul. 

Ofițerii îl invită pe profesorul Găină la 
niște „întrevederi”. Așa le zice el, diploma- 
tic. Am impresia că nu vrea să intre în 
dureroase amănunte. Gealaţii îi zic așa: 
„Mai lasă-te dumneata de povestea aias- 
ta”. Și dumneata ce-ai făcut, domnule 
Găină? „Bineînțeles că nu m-am lăsatP. 
Cum nici directorul Gospodăriei n-a făcut-o. 

Profesorul îl evocă asemeni unui prieten 
drag, care a știut și a vrut să-și depășească 
statutul oficial. Lucrările sunt finalizate, 
după un an de lucru, în 26 martie 1988. 


Ne așezăm și ascultăm. Povestea 

Apoi ne spune cine a fost Alexie 
Mateevici. Noi, vizitatorii, și copii, și maturi, 
ne găsim fiecare câte un loc în grădina cea 
înflorată, largă, pe câte o băncută, sub 
umbrarul pomilor îmbogățiţi cu ramuri care 
tremură ușor la fiece pală de vânt. Şi 
ascultăm. Cuminţi. 

Profesorul e alături de statuia din 
bronz, ca și cum doi prieteni, umăr la umăr, 
ne-ar vorbi în același timp. Fiecare în felul 
său de a transmite. 

Alexie s-a născut la 16 martie 1888, pe 
stil vechi, sau la 29 martie, pe stil nou. Ve- 


lon Găină, alături de statuia din bronz a lui Alexei 
Mateevici 


de lumina zilei în localitatea Căinari, din ac- 
tualul raion Căușeni. Aceeași unitate admi- 
nistrativă în care se află și Zaimul. Numai 
că satul în care am ajuns noi e mai spre 
sud, foarte aproape de granita cu Ucraina. 
Poetul chiar spunea că de aici, din Zaim, 
începe Bugeacul. Sudul Basarabiei. 

Părinţii lui Alexie, Nadejda și Mihail, 
decid să se mute în Zaim în 1893. Copilul 
va învăţa aici între anii 1895 și 1897. După 
care e înscris la școala Duhovnicească din 
Chișinău. Din 1902 îl găsim la Seminarul 
Teologic. 


Alexie, protestatarul 

In 1905 se alătură grevei seminariștilor. 
Ei protestau față de proiectul de reformă a 
învățământului teologic din Rusia. Să nu 
uităm că Basarabia se afla sub adminis- 
tratie rusească încă de la 1812. 

Profesorul lon Găină subliniază acest 
aspect, al istoriei care s-a tot repetat, ca un 

blestem, între Prut și Nistru. Tânărul Ma- 
teevici, la vremea școlii, a învăţat în limba 
rusă. „Așa cum și generația mea a învățat 
la școală tot în rusește”, se referă lon la 
perioada sovietică. Dar slovele străine nu 
înseamnă că uiţi cine ești. Alexie se 
adresează colegilor săi, seminariști, la 
întrunirea pregătitoare a grevei, vorbind 
răspicat despre „Basarabia ocupată”. 

Din 1906 va publica în ziarul „Basa- 
rabia” o serie de articole sub titulatura 
„Chestia preoțească”. Peste un an ii apare, 
în aceleași pagini, articolul intitulat „Sfântul 
Vasile, Anul Nou în obiceiurile moldove- 
nilor basarabeni”. Tot atunci publică și pri- 
mele sale poezii: „Cântecul zorilor”, „Ță- 
ranii” și „Eu cânt”. 

Din 1910 devine student al Academiei 
Teologice din Kiev, întreţinerea fiind asigu- 
rată de școală. Departe de țară nu se simte 
nicio clipă, trimițând spre tiparul din 
Chișinău strofe și comentarii despre fru- 
musețea locurilor din care se trage. 


Preot militar 

La 30 iunie 1914 absolvă studiile uni- 
versitare, iar în 1915 e numit preot militar. 
Devine membru al Societăţii Bisericești de 
Istorie și Arheologie din Basarabia. Incepe 
Primul Război Mondial. Prima lovitură de 
tun parcă ar prevesti cele din urmă ceasuri 
ale prea scurtei sale vieți. 

In 1916 e încadrat în Brigada 71 rusă 
de artilerie. Alături de camarazii săi ajunge 
pe frontul românesc, mai precis între 
Tecuci și Mărășești. Dar să nu ne grăbim 
totuși. Mai trece prin două evenimente, în 
același an. Prezintă, la cursurile de Limba 
Română din Chișinău, poezia sa de 
căpătâi, „Limba noastră”. 

Apogeul existenței sale e legat de 
Congresul învăţătorilor moldoveni din 

Basarabia. In vremurile acelea tulburi, 
când Imperiul țarist se destrăma, iar noro- 
dul privea năucit la iureșul din jurul său, 
neștiind încotro s-o ia, Alexie Mateevici se 
adresează miilor de dascăli, a căror misi- 
une, în viziunea oratorului, e să lumineze 
calea națiunii. 


Întrebare cu tâlc 

In final, suntem îndemnați, copii și 
maturi, spre un mic exercițiu. Ne închipuim 
că în fata noastră sunt patru lucruri. O 
carte, bani, o cruce și un telefon. „Ce 
alegeți?”, întreabă profesorul, dar fără a 
dori să știe răspunsul. Asta e taina noas- 
tră. Ne spune si tâlcul. „Cu ce aţi ales, cu 
acela veti merge în fata lui Dumnezeu. E o 
alegere pe care, zilnic, o facem”. 


htips://evz.ro/reporter-in-basarabia-templul-preotului-care- 
a-scris-balada.htmi 


Florica Dimitrescu, născută 
la București în 1928, a predat 
toată viaţa la Universitatea din 
București, la Catedra de istoria 
limbii române a Facultăţii de 
Litere și, paralel, a lucrat la 
Institutul de Lingvistică din 
București, din 1949 și până 
acum, când are calitatea de 
profesor emerit. Din studenţie 
a avut mentori pe eminenții 
lingviști Al. Rosetti, I. lordan, 
J. Byk care, fiecare, i-a 
deschis un alt drum în cer- 
cetare, respectiv: evoluția lim- 
bii române, româna actuală și 
filologie. Florica Dimitrescu a 
urmat cursurile liceale la 
Școala Centrală de fete din 
București și a studiat la 
Universitatea București între 
1947 și 1951, perioadă în care 
a fost numită, din anul al 
treilea (în 1949), la Catedra de 
Limba română de către șetul 
acesteia, excepționalul profe- 
sor Alexandru Rosetti. 
Doctoratul l-a susținut în 1957 
cu teza Locuţiunile verbale în 
limba română, lucrare publi- 
cată în 1958 și onorată cu 
Premiul Hașdeu al Academiei 
Române. Și-a axat Întreaga 
activitate pe cercetarea istoriei 
limbii române, din care a privi- 
legiat studierea lexicului din 
două perioade extreme: seco- 
lul al XVI-lea, când încep să se 

Poziţia Românei 
printre 
limbile romanice 


S-a scris, în repetate rânduri, despre ceea ce Sexil 
Pușcariu, cel dintâi, în 1920, a numit „locul“ limbii române 
între limbile romanice. Am considerat totdeauna că limba 
nu se poate separa de cultură și, de aceea, ne-am propus, 
în cele ce urmează, să reexaminăm această chestiune 
fundamentală. Incercând să relevăm câteva elemente 
care par a constitui particularitățile pregnante ale limbii 
noastre în raport cu idiomurile neolatine, socotim că speci- 
ficul românei poate fi sintetizat prin următoarele trei trăsă- 
turi: izolare, întârziere, recuperare (rapidă). 


Izolarea: româna, continuatoarea unică a latinităţii ori- 
entale, este singura limbă romanică într-adevăr izolată. 
Trebuie precizat însă că, de fapt, în cazul românei este 
vorba de o dublă izolare: 

O izolare geografică, româna fiind o enclavă (insulă) 
romanică printre limbile non-latine (limbi slave, maghiara). 
Nici limba sardă, vorbită exclusiv pe o insulă nu este atât 
de izolată ca româna: un vorbitor al sardei ajuns pe „terra 
ferma“ sud-europeană se află în spațiul lingvistic continuu 
romanic (italian, catalan, provensal). Româna, în mod 
absolut și direct, se găsește separată, dincolo de continu- 
um-ul romanităţii. Ceea ce reprezintă o izolare și o exclu- 
dere din lumea neolatină. 

O izolare culturală de tot ce a însemnat în trecut cultura 
și civilizația romanică apuseană. Ignorarea completă a cul- 
turii religioase (românii fiind singurii latini ortodocși) și laice 
occidentale explică de ce am fost „cunoscuţi“ relativ târziu 
— în epoca modernă — în Europa ca limbă romanică și jus- 
tifică surpriza — și incertitudinile — chiar ale unor comuniști 
care ignorau până de curând latinitatea românei. 

Spre deosebire de izolarea geografică, izolarea cultu- 
rală, din fericire, a durat numai în perioada închegării unei 
culturi autohtone, până aproximativ în sec. al XVII-lea, al 
XVIII-lea, odată cu deschiderea către Apus prin călătoriile 
unor personalități românești istorice: un rol decisiv l-au 
jucat, în acest sens, de exemplu Stolnicul Cantacuzino și 
Principele Dimitrie Cantemir, pentru a nu aminti decât doi 
dintre marii înaintași care au încercat, rând pe rând, să 
restabilească legăturile cu cultura occidentală. 

Care au fost consecințele în structura etimologică a 
românei ale acestei izolări a limbii noastre? 

O mare cantitate de împrumuturi lexicale în special; 
limba română a primit un număr considerabil de termeni 
de origine cu precădere slavă, dar și de alte proveniente 
(maghiară, turcă, greacă). Din contactul direct cu limbile 
populațiilor vecine sau cu care a avut relații cultural- 
politice, româna nu numai că s-a îmbogățit în general — 
probabil într-o măsură necunoscută celorlalte limbi roma- 
nice — dar, prin extraordinara sa permeabilitate, și-a creat 
din această diversitate etimologică ceea ce s-ar putea 
numi o „bogăție sinonimică“ rar întâlnită. Pentru exemplifi- 
care, vom lua textul Paliei de la Orăștie din 1582. In acest 
text „vechi“ se întâlnesc peste 200 de serii sinonimice de 
la 2 termeni (în mod firesc, cele mai numeroase până la o 
sinonimie foarte largă de 11 termeni! Sinonimele din Palie 
aparțin, în general, la trei grupe etimologice: latina, slava, 
maghiara, la care se adaugă cuvintele cu etimologie 
necunoscută; 


UE CI o EI 
ea pe pata pet | 
i er E anna at | jan are | 


mulțime, omet, lume  |gloată, norod, rudă 


vită, bunătate dobitoc, jivină, jiganie mamă | | 
făptură, avuţie dihanie, bogăţie, gadină |] 


Din punct de vedere sociologic, nu este lipsit de interes 
de observat că noțiunile cu cele mai multe sinonime în 
Palie sunt cele privitoare la conceptele „fiu“, „neam“ și 

pună bazele limbii literare 
române, și secolele al XX-lea 
și al XXI-lea, unde a urmărit 
dinamica și, în special, tendin- 
tele limbii actuale. A colaborat 
la lucrări de sinteză importante 
precum Dicţionarul Academiei, 
Gramatica limbii române, ed. I 
din 1954, Crestomaţia roma- 
nică etc. A participat activ la 
multe colocvii și congrese de 
specialitate din țară și din 
străinătate și a predat sau a 
ținut (cicluri de) conferințe în 
Polonia, Cehoslovacia, 
Germania, Italia, Suedia, 
Danemarca, Franţa. Este 
căsătorită din 1951 cu 
Alexandru Niculescu, speciali- 
zat în filologia romanică: aces- 
ta a predat la Universitatea din 
București, apoi la Viena, 
Padova, Udine și Paris, la 
Sorbona IV. Intre 1986 și 
1990, Florica Dimitrescu s-a 
expairiat în Franţa, unde soțul 
său și fiul lor, Adrian — pe vre- 
mea aceea corespondentul din 
Italia al „Europei libere“ și 
actualmente istoric, confe- 
renţiar dr. în București, la 
SNSPA -, ceruseră exil politic. 
După Revoluţia din 1989, 
Florica Dimitrescu a revenit în 
țară și a fost numită profesor 
consultant, calitate în care a 
ținut o serie de cursuri și a 
condus numeroase doctorate. 
A avut bucuria ca, începând 
din 1993 și până acum, din 5 
în 5 ani, colegii și colaboratorii 
din țară și din străinătate să-i 
consacre — de obicei însoţită 
de soțul ei sau de colega de 
catedră de o viață, Valeria 


Guţu Romalo — volume oma- 
giale. In 2011, Florica 
Dimitrescu a fost aleasă mem- 
bru de onoare al Academiei 
Române. 

Titluri mai importante ale 
autoarei: Locuţiunile verbale în 


limba română, București, 1958; 


Tetraevanghelul diaconului 
Coresi (1561) comparat cu 
Evangheliarul lui Radu de la 
Mănicești, București, 1963; 
Introducere în fonetica istorică 
a limbii române, București, 
1967; J. Byck, Studii și aticole 
(ediție și studiu introductiv), 
București, 1967; Testi romeni 
antichi (în colaborare cu A. 
Niculescu), Padova, 1970; 
Contribuţii la istoria limbii 
române vechi, București, 1973; 
Introducere în morfosintaxa 
limbii române, București, 1974; 
Istoria limbii române (redactor 
responsabil), București, 1978; 
Dicționar de cuvinte recente, 
București, 1982, Albatros; ed. 
a II-a, Logos, București, 1997, 
ed. a III-a, Logos, București, 
2013; Dinamica lexicului româ- 
nesc - ieri și azi, Clusium- 
Logos, Cluj-Napoca-București, 
1995; Din dragoste de carte, 
Clusium, Cluj-Napoca, 2001, 
Drumul neîntrerupt al limbii 
române, vol. I, Clusium, Cluj- 
Napoca, 2002; vol. II, Clusium, 
Cluj-Napoca, 2003; Teme lexi- 
cale actuale (începutul secolu- 
lui al XXI-lea), București, 
Editura Academiei, 2014; Din 
lexicul limbii vechi (și nu 
numai), București, Editura 
Universităţii din București, 
2014. 


A 


„animal“, deci care se referă la „obârşie“ în sens larg și la 
„descendență“ în sens restrâns, precum și la principiile 
sursă a vieţii rural-pastorale, animalele. Cu alte cuvinte, 
elementele fundamentale umane au genetic — ascendenta 
și descendența — și cel economic. 

A doua consecință a imersiunii lingvistice în non-latini- 
tate a fost — pentru română - supunerea scrierii chirilice 
slavone, menținută până la jumătatea secolului al XIX-lea. 
Această „acoperire“ culturală a romanității românești a dat 
multor cercetători străini falsa impresie că româna este o 
limbă... slavă! Nu de puţine ori, în bibliotecile din străină- 
tate se întâlnesc cărți vechi românești catalogate nu la 
limba română, ci la limbile slave numai din cauza scrierii 
chirilice. Aspectul, „forma“ exprimată prin scriere, induc în 
eroare asupra fondului! Dar româna a cunoscut, de tim- 
puriu, și scrierea latină, ceea ce nu se știe sau se uită prea 
des. In Dacia, la curtea regilor, era cunoscută limba și 
scrierea latină înaintea de cucerirea romană, așa cum au 
arătat arheologii și lingviști. In epoca feudală, pe teritoriul 
țării noastre funcționa Cenad (Morissena), din 1020, prima 
școală în limba latină de pe teritoriul nostru. Pe de altă 
parte, trebuie să avem în minte acele texte din sec. al 
XVI-lea precum Cartea de cântece din 1570-1573, scrisă 
în caractere latine cu ortografie maghiară și Tatăl nostru 
din 1593, scris cu Ortografie italo-polonă, care evident că 
nu au ieșit ex nihilo. O altă dovadă demnă de reținut o 
constituie împrejurarea că termenii fundamentali ai culturii 
și ai învățământului sunt de sorginte latină. 

ll. Intârzierea. Textele scrise în românește apar foarte 
târziu în raport cu cele scrise în principalele limbi romani- 
ce. Chiar dacă avem dovezi că sporadic s-a scris de tim- 
puriu românește, primul text mai dezvoltat cunoscut până 
în ziua de astăzi este Scrisoarea lui Neacșu, datată 1521, 
adică la o distanță de 679 de ani de Serments de 
Strasbourg din 842 sau de 561 de ani față de primul text 
sigur în italiană, Placito di Capua, din 960, de exemplu. 
Așadar s-a început să se scrie românește, continuu, nici 
măcar de o jumătate de mileniu, în timp ce în principalele 
limbi neolatine s-a scris de mai bine de un număr dublu de 
ani. Dacă în românește, în sec. al XVI-lea de-abia se tra- 
duceau principalele texte religioase, în limbile franceză și 
italiană autori binecunoscuți produseră sau produceau o 

literatură în bună parte neîntrecută nici 
până astăzi! Dar, datorită diaconului Coresi 
și celor din jurul lui (traducători și tipografi), 
aceste prime cărți s-au răspândit, prin forta 
tiparului, în toate provinciile românești și 
au avut un rol hotărâtor în unificarea limbii 
literare române. Incepând cu sec. al XVII-lea 
apar în românește texte scrise cu caracter 
istoric și juridic și, din secolul următor, 
lucrări literare și filosofice. De altfel, sec. al 
XVIII-lea a însemnat un mare pas înainte 
pe calea occidentalizării romanice a limbii 
române. |n acest secol toate provinciile 
românești se îndreaptă spre Apus: Țara 
Românească și Moldova, prin intermediul 
culturii grecești, intră în contact cu cultura 
italiană și, apoi, cu cea franceză. Transil- 
vania se îndreaptă către latinitate și italie- 
nitate direct sau prin mijlocirea culturii aus- 
tro-ungare. Se poate afirma că izolarea și 
excluderea din romanitate ia sfârșit odată 
cu Școala Ardeleană de la finele sec. al 
XVIII-lea și în cursul sec. al XIX-lea. Chiar 
dacă se mai menţine până către 1850, 
scrierea chirilică este, treptat, înlocuită cu 
alfabetul latin. Latinitatea greco-catolicilor, 
influența italiană și, mai târziu, cea fran- 
ceză înlesnesc limbii române redobândirea 
locului pierdut din latinitate. Aceasta a fost 
rapidă: dacă în 1521 limba română este 
atestată în Scrisoarea lui Neacșu, după 
mai puțin de 360 de ani ea dăduse lumii 
europene pe marele poet Mihai Eminescu, 
„ultimul romantic“, și pregătea, pentru cul- 
tura franceză, în special, pe Cioran, pe 
Eliade și pe Eugen Ionescu. Sincronizarea 
culturală preconizată de E. Lovinescu 
începuse să se afirme la sfârșitul sec. al 
XIX-lea și începutul celui de al XX-lea 
(simbolismul). Cu această acordare a cul- 
turii românești la valorile Europei, însoțită 
în mod firesc de mari transformări lexicale 

mai ales, ajungem la cea de a treia carac- 
teristică a limbii române amintită la 
început, 

III. Recuperarea rapidă a timpului tre- 
cut departe de surorile sale întru latinitate. 
Impresionanta capacitate a românei de re- 
cuperare a întârzierilor provocate de situa- 
tia ei geo-istorică și de sincronizare cu epo- 
ca actuală s-a manifestat cu precădere în 
domeniul vocabularului, prin două moda- 
lităţi pe care le-am urmărit îndelung și care 
au devenit frecvente în ultimii 30 de ani: 

— Prin adoptarea și, de cele mai multe 
ori, adaptarea unei adevărate avalanșe de 
împrumuturi recente occidentale — fată de 
care influenţa răsăriteană, rusească, deși 
impusă, nu a avut decât un rol infim, și 
acela de mult depășit în ultimele trei de- 
cenii. Preeminenţa noilor achiziţii ale voca- 
bularului românesc revine limbii franceze, la 
care se adaugă termenii recent împrumutaţi 
de origine italiană, spaniolă; importanţa ele- 
mentului romanic nou adăugat limbii 
române reiese din compararea cu prezenta 
elementelor non-romanice: cuvintele noi de 
proveniență engleză, foarte numeroase, 
totuşi, plus cele de sursă germană, au un 
procent mult inferior totalităţii termenilor 
romanici. Deci, în procesul, în curs, de acu- 
mulare lexicală, elementele recente neola- 
tine nu fac decât să întărească specificul 
latin al limbii, contribuind la accelerarea 
occidentalizării romanice a românei. 

- Prin asimilarea și imensa vitalitate a 
unor procedee moderne de formare a 
cuvintelor, unde noile formaţii culte cu pre- 
fixoide (pseudo-prefixe) şi cu sufixoide 
(pseudo-sufixe) cunosc o mare dezvoltare. 
Numai câteva exemple pentru ambele ca- 
tegorii: dintre prefixoide sunt prerate în 
română cele care apar cu precădere în lim- 
bile romanice apusene: auto-, electro-, 

Aspecte 


din istoria 
lexicului limbii române 


tind see ai lia wahi m ni DE e 


foto-, hidro-, macro-, micro-, mini-, radio-, 
tele-. Exemplele stau la îndemâna tuturor: 
autotaxare, microroman, microantologie, 
minifustă, teleînregistrare. Dovada că 
acest procedeu s-a impus în limba română 
este că apare în cuvinte având un caracter 
ironic sau glume, formate desigur, pe teren 
românesc, precum tele-așteaptă, microbă- 
nuială, autointerviu, teleplictisit. Dintre 
sufixoidele mai frecvente amintim: -crat, 
-duct, -fon, -gram(ă), -man, -naut, -plast, 
-tecă. In formaţii ca: videofon, aeroduct, 
fotogramă, cancerigen, astronaut, noplast, 
fibroscop. Și sufixoidele au devenit într-un 
anumit fel „indigene“, odată ce se pot face 
cu ele cuvinte cu caracter popular precum 
bâtocrat, brazdometru, procesoman. 

Nu trebuie neglijată nici ponderea altui 
procedeu modern de formare a cuvintelor 

ne latină sau greacă): un sufixoid adăugat 


unui prefixoid diofon, cinefilie, aeroduct, 
miniscaf; indiferent dacă aceste cuvinte 
sau altele amintite mai sus au apărut prin 
împrumut ori s-au alcătuit în interiorul limbii 
noastre, important este că procedeul a fost 
nu numai asimilat, ci și imitat, devenind 
productiv în limba română. 

Concordanţele cu limbile romanice apu- 
sene se manifestă și într-un alt procedeu 
modern de formare a cuvintelor și anume în 
compoziția prin apoziţie: cifră-record, cio- 
rap-pantalon, club-bar, raid-anchetă, stu- 
dent-actor. De asemenea, este interesant 
de relevat rolul compuselor în care se evi- 
dențiază repetabilitatea elementului se- 
cund: factor-cheie, conflict-cheie, episod- 
cheie, cuvânt-cheie, radio-pirat, stație-pirat, 
emisiune-pirat; cinematograf-model, sat- 
model, statut-model etc. 

In asimilarea acestor procedee se 
poate întrevedea modernizarea și inter- 
naționalizarea structurii lexicale recente, 
structură caracterizată printr-o mare dina- 
mică, precum în toate limbile nelatine im- 
portante; trebuie, deci, neapărat subliniată 
sincronizarea cu limbile romanice occiden- 
tale prin adaptarea la actualitatea lingvis- 
tică din Apus. 

In reintrarea tării noastre în Europa — în 
care am intrat pe poarta din fată încă din 
îndepărtatul 1848 —, lexicul actual joacă un 
rol deloc neglijabil. 

Prin această modestă și succintă con- 
tribuţie despre „locul“ românei printre cele- 
lalte idiomuri romanice, am încercat să 
spunem ceva despre „adevărul“ asupra lim- 
bii noastre, un pas întru stabilirea unei 
istorii reale. Cititorii vor judeca, acum și în 
viitor — mai ales — dacă am sau nu dreptate! 


(Apărut în lordan Chimet, Momentul ade- 
vărului, Cluj-Napoca, Ed. Dacia, 1996) 

NICOLAE CONSTANTINESCU 


„Ori punem pumnul 
în fața furtunii, ori pierim 


cuvânt la lansarea revistei „Memoria”-104 


Numărul 104 al revistei Memoria este 
centrat tot pe aniversarea Centenarului 
României, ca și numerele anterioare. La 
actul Unirii au contribuit în egală măsură 
Regele Ferdinand Intregitorul (cel Loial) și 
țăranul român. 

Profesorul Eugen Wolbe, autorul unor 
scrieri despre Ferdinand spunea că „Regii 
României se trag ditr-un neam princiar 
pentru care a aduce sacrificii unor valori 
ideale a însemnat, de când se știu ei, ceva 
ce se înțelege de la sine”. In toate 
momentele grele Regele Ferdinand a ară- 
tat fermitate, cinste și corectitudine. 
Regele nu a ratificat în 1917 pacea sepa- 
rată de la Bucureşti cu Puterile Centrale, 
ceea ce a permis armatei române să rein- 
tre în luptă și sfârșitul războiului să o 
găsească din nou lângă aliaţii din Antantă. 
Mersul războiului a schimbat soarta 
României și a permis alipirea provinciilor 
istorice la statul român. Primind în 14 
decembrie 1918 delegaţia Marelui Sfat 
Naţional ales la Alba lulia Regele Fer- 
dinand li s-a adresat cu următoarele 
cuvinte: „după Basarabia și Bucovina, mai 
lipsea o piatră din cele scumpe — Ardealul 
cu ținuturile din Ungaria locuite de români. 
Azi ne-ati adus și această ultimă piatră, 
așa încât putem privi cu încredere în viitor, 
căci temeliile sunt puternice”. 


Nicolae Constantinescu 


„Țăranul român, cu pasul rar și apăsat, 
cu liniștea lui augustă, a mers la război ca 
și cum ar fi mers la arat. De unde venea 
atâta liniște simplă? De la strămoși” spune 
lleana Mateescu în articolul dedicat 
Centenarului Marii Uniri. Jurnalele de 
război ne arată aproape un milion de 
români, majoritatea țărani, căzuți eroic la 
datorie pe câmpul de luptă, răniți, mutilati 
sau daţi dispăruți. „Nici un popor n-a luptat 
mai mult ca românii pentru susținerea ide- 
alurilor sale naţionale” declară analistul 

străin T.W. Riker. Și aceasta în ciuda 
dotării precare și a incompetenței arătate 
de o parte din corpul ofițeresc de co- 
mandă. Ca o confirmare la cele spuse vin 
cu relatările unui unchi de al meu, căpita- 
nul post mortem Ștefan Constantinescu, 
mort în urma unei acțiuni de recunoaștere 
lângă Adjud în 1917 și înmormântat în 
Mausoleul de la Mărășești. El a fost rănit în 
1916 în luptele cu bulgarii de la Parachioi: 
glont transfixiant la baza gâtului cu con- 
tuzie severă de nerv facial stâng și 
hemoragie externă importantă prin ruptura 
trunchiului venos tiro-linguo-facial stâng. 
Operat pe un șlep și apoi la Brăila, recu- 
perează în 6 luni, se reîntoarce pe front și 
moare la datorie. Și-a scris memoriile pe 
un carnețel pentru ordine de luptă. Am citit 
acolo o incredibilă asumare a destinelor 
țării: „îmi închipuiam că dacă toată armata 
ar fi pusă pe fugă, regimentul nostru sau 
batalionul sau cel puţin compania mea va 
rezista și va spăla rușinea”. In notele scrise 
el consemnează slaba calitate a coman- 
dantului de regiment, care se ascundea la 
orice atac al inamicului și răspândea prin- 
tre ofițeri sentimentul înfrângerii iminente. 
Aceste observaţii făcute în Primul Război 
Mondial au fost făcute de observatori stră- 
ini și în cel de al Doilea Război Mondial. 
Astfel generalul Hans Speidel fost coman- 
dant al unei grupări de tancuri în 
Wermacht și ajuns comandant al Fortelor 
Terestre NATO a fost întrebat de un 
reporter olandez în anii '60: „domnule 
general, care au fost cele mai bune trupe 
ale Axei în afară de germani. Finlandezii, 
croații, ungurii?” la care el a răspuns „nici 
unul din aceștia. Românii. Daţi-le șefi buni 
și nu veti găsi trupe mai bune”. 

La luarea de cuvânt de la Ateneul 
Român cu ocazia lansării celui de al 100-lea 


198 MEMORIA 
| pai eee] 


număr al revistei Memoria am afirmat că 
trăim astăzi efectele unei a doua ocupatii, 
care are drept țintă calitatea și veridicitatea 
informaţiilor furnizate populaţiei prin mass- 
media, ceea ce influențează direct cali- 
tatea deciziilor luate de cetățeani în viata 
de toate zilele sau mai grav, atunci când 
sunt chemaţi să voteze. Profesorul loan 
Aurel Pop, președintele Academiei Ro- 
mâne ne anunță înfiintarea Laboratorului 
de Analiză al Războiului Informational (pe 
scurt LARICS) în cadrul instituției pe care o 
conduce, coordonat de Institutul de Științe 
Politice și Relaţii Internaţionale „lon IC 
Brătianu” condus de prof. Dan Dungaciu 
de la Universitatea din București. Rostul 
acestei noi structuri, care trebuie salutată 
este contracararea avalanșei de informaţii, 
îndeosebi dinspre Rusia și Ungaria, care 
își propun compromiterea României și 
șubrezirea relațiilor dintre statele Uniunii 
Europene. Președintele Academiei nu se 
sfiește să pună în discuţie chestiuni extrem 
de sensibile, care privesc țara noastră și 
începe prin a prezenta diferitele fațete ale 
noțiunii de adevăr. Există, spune domnia 
sa un adevăr-corespondență, un adevăr- 
coerență și un adevăr-semnificație. Ade- 
vărul corespondență (sau echivalență) 
este obligat să reflecte realitatea cât mai 
exact cu putință. Adevărul coerență (gândit 
de Imm. Kant) admite că ideile sunt ade- 
vărate dacă sunt compatibile cu ansamblul 
ideilor considerate ca adevărate, iar ade- 
vărul semnificație este acceptat ca atare în 
funcţie de utilitatea ideei exprimate. 
Această ultimă faţetă diferă de la om la 
om, de la comunitate la comunitate, de la 
tară la tară. Într-adevăr privind adevărul 
doar prin semnificaţia lui s-a ajuns la rela- 
tivizarea adevărului istoric. Cultivarea 
semnificației mai mult decât prezentarea 


Micaela Ghiţescu alături de Emil Constantinescu, Andrei Dimitriu, Octav Bjoza și Ilie Popa. 30 septembrie, Ateneul Român. 


realității per se, se face folosind și alimen- 
tând ignoranta, incultura și demonstrează 
marele tupeul al promotorilor acestei 
ultime abordări. Pe baza ei și-au făcut loc 
în gândirea românilor două tipuri de a ne 
evalua, la fel de pernicioase: 

— noi românii, nu am fost nimic, trebuie 
să ne recunoaștem nimicnicia, apreciere 
susținută pe toate căile de istoriografia 
maghiară; 

— noi românii am fost „buricul” pămân- 
tului, părinţii civilizației și ai limbii, cel puțin 
europene. 

Realitatea este că în cultura modernă 
românească se pot defini — spune aca- 
demicianul lon Aurel Pop — două curente la 
sfârșitul sec, XIX și începutul sec, XX: 

— curentul europenist, prooccidental, 
care diagnostică defazarea, întârzierea 
românilor în raport cu civilizația și cultura 
etalon din Vestul Europei; 


— curentul răsăritean, autohton, care 
accentuează importanţa tradiţiilor noastre, 
a ritmului nostru propriu de trai, a vietuirii 
prin supraviețuire și stagnare. 

EXacerbarea acestor două curente a 
apărut în special după cel de al doilea 
război mondial, fiind folosită de regimul co- 
munist. Această constatare se vădește în 
semnificaţia pe care o dăm datelor din ca- 
lendar importante pentru România. După 
venirea comuniștilor la putere și desfiin- 
tarea Regalităţii comuniștii au renunțat la 
sărbătorirea zilei de 10 mai ca Zi Naţională 
a României, după 1990 s-a renunţat la da- 
ta de 23 august și s-a optat pentru 1 de- 
cembrie ca Zi Naţională a României. Ori la 
o tratare sine ira et studio 10 mai putea 
rămâne ca Zi a Independenţei Naţionale a 
României, alături de 1 decembrie ca Zi Na- 
țională a României. De altfel sunt multe 
state în lume care-și sărbătoresc Ziua 

Naţională cu ocazia sărbătoririi indepen- 
denței. Citez: Argentina, Armenia, Brazilia, 
Bulgaria, Chile, Columbia, Finlanda, 
Filipine, Indonezia, Letonia, Lituania, Peru, 
Polonia, Uruguay și bineînțeles Statele 
Unite ale Americii. Președintele Academiei 
constată că sunt tări în jurul nostru care au 
câte 3 zile naţionale și nu se supără 
nimeni. Conducerea României din 1990 
încoace are o idiosincrazie pentru ziua de 
10 mai, fiindcă ea a reprezentat nu numai 
Ziua Independenţei dar și ziua Regalității. 

Trebuie menţionat amestecul brutal al 
Ungariei, care şi-a oprit delegații să par- 
ticipe în 2016 la sărbătorirea Zilei Natio- 
nale a României. De altfel derapajele poli- 
ticii externe ale Ungariei au început să fie 
sancţionate de Uniunea Europeană. 

Legat de actul Marii Uniri președintele 
Academiei Române ne spune că în tara 
noastră, la sfârșitul sec XIX și începutul 
sec XX am asistat la o largă mișcare de 
emancipare naţională bazată pe doctrina 
Daco-Românismului. Promotorii acestei 
doctrine s-au aflat pe teritoriul Transilvaniei 
de unde s-au răspândit în Muntenia și 
Moldova. li amintește pe Gheorghe Lazăr, 
care a introdus limba română la liceul Sf. 
Sava din București, pe Damaschin Bojin- 
că, care a devenit profesor la Academia 
Mihăileană din lași, pe Florian Aaron ajuns 
profesor la Universitatea din București, pe 
Simion Bărnuţiu, pe Armand Treboniu 
Laurian, pe Papiu-llarian, oameni care au 
pus bazele Academiei Române. La ple- 
doaria președintelui Academiei Române 
îmi permit să adaug în mod apăsat con- 
tribuția excepțională, pe care a adus-o 
Mihai Eminescu la unirea tuturor provin- 
ciilor românești într-un singur stat numit de 
el Dacia Mare. 

Se poate spune deci că rădăcinile pro- 
gramatice ale Marii Uniri de la 1918 sunt 
înfipte în deceniile 6, 7 și 8 ale sec XIX și 
au în Eminescu cel mai reprezentativ 
exponent. Proiectul Unirii, pe care el l-a 
susținut toată viaţa i-a grăbit de altfel și 
sfârșitul, el fiind atacat din afara tării de 
reprezentanți ai imperiilor austro-ungar și 
țarist, iar dinăutrul țării de „cozi de topor”, 
care au dus lucrurile până la absurdul ca 
lui Eminescu să i se întocmească în 1883 
şi 1889 două dosare de interdicţie civilă. 
Subtextul era evident: nu mai avea dreptul 
de a scrie articole în ziarele Timpului. 
Mihai Eminescu dorea ca noua formaţiune 
statală să fie numită Dacia Mare, având și 
aici o premoniție uluitoare, care ne-ar fi 
scutit de mișelia de la începutul anilor '90, 
când etnia țigănească a primit numele de 
rromi, pentru a se face o apropiere artifi- 
cială cu numele de români. Denumirea ca 
rromi și interzicerea folosirii numelui de 
tigan este obligatorie doar în România 
fiindcă rușii și polonezii pot să-i numească 
și țiganski, nemtii le pot zice și zigeuner, 
portughezii — cigano, maghiarii — cigany, 
bulgarii și sârbii — ciganin, italieni li se pot 
adresa cu gitano sau zingaro, francezii cu 
gitan, spaniolii cu gitano, englezii cu gipsy. 
Deci doar în România țiganii se simt dis- 
criminaţi, în restul țărilor nu au nici o pro- 
blemă când sunt apelati cu vechea denu- 
mire. Această anomalie trebuie să dispară. 
Mergând astfel pe o logică responsabilă 
pentru interesele națiunii române, care să 
nu mai stârnească nici o animozitate, con- 
sider că în anul Marii Uniri putem propune 
schimbarea numelui țării noastre în Daco- 
România, modificare cu rădăcini istorice 
certe și cu rolul de a risipi orice echivoc. 


Emil Constantinescu 


În nr. 104 este discursul de receptie al 
Anei Blandiana căreia Universitatea „1 decem- 
brie 1918” din Arad i-a acordat recent titlul 
de Doctor Honoris Causa. Din discursul 
tinut de laureată am reținut trei paradoxuri 
legate de Marea Unire. 

Un prim paradox este că principalii fău- 
ritori ai României Mari și-au găsit sfârșitul 
în închisorile din România, în perioada 
comunistă. Ori acești români făuritori de 
tară au fost condamnaţi de alţi români. 

Un al doilea paradox: ne-am plâns de 
rețeaua atot-puternică securisto-comunistă 
pentru ca acum să suportăm o rețea ma- 
fiotă, care ne orbește, ne deresponsabili- 
zează, ne-a anihilat simtul de a reacţiona 
ori de câte ori ne simtim trași pe sfoară, 
ne-a atenuat vizibil minima mândrie și in- 
teligență de a nu ne mai lăsa manipulati. 

Al treilea paradox privește redusa 
capacitate de a ne solidariza, tendința de a 
ne fărâmița forțele, deși mulți au aceleași 
gânduri, aceleași sentimente cu cei ieșiti în 


stradă în decembrie 1989, apoi în 1990, 
1991 teminând cu 2017 și 2018. Mihai 
Eminescu sesizase în ziarul Timpul din 
1880 că marea slăbiciune a istoriei 
românilor stă în discordie. De aceea mira- 
colul solidarizării umane de la Alba lulia din 
1918, trebuie apreciat, protejat și apărat. 
Atunci s-a putut face distincţia dintre bine 
şi rău, dar democraţia instaurată în 
România întreruptă brutal în 1946 a fost 
încă firavă după 1990, fapt dovedit la 
alegerile din mai 1990, din Duminica 
Orbului. Fiindcă am căpătat în 1918 drep- 
tul la vot universal, dar nu am dezvoltat 
prin educaţie știința de a putea alege prin 
vot între bine și rău. Și iată cum am putut fi 
manipulati în 1990 cu vin moșierii, se vor 
lua pământurile, iar în 2014 cu nu vă duceti 
la vot, fiindcă nu aveti cu cine vota. Așa am 
ajuns în ultimii 2 ani ca o administraţie 
aleasă în mod democratic de o mică parte 
a românilor veniţi la vot, să se opună sta- 
tului de drept. O asemenea situație tra- 
duce de fapt o falsă democraţie, își pierde 
substanța, devine toxică fiindcă ea ser- 
vește promovării răului. 

Aniversarea Centenarului pune în fata 
națiunii noastre o gravă și esențială pro- 
blemă de conștiință: pe cine vrem să 
continuăm, cui vrem să semănăm în anii 
ce vin, care sunt modelele pe care vrem să 
le urmăm. Ana Blandiana are o premoniție 
cu valoare fundamentală: nu trebuie decât 
să avem puterea de a crede în „rădăcinile 
creștine ale Europei” și lucrurile vor reintra 
pe făgașul firesc al voinței divine. Dum- 
nezeu lucrează asupra oamenilor tot prin 
oameni, pe care-i desemnează ca modele 
demne de urmat pentru lecţia de patriotism 
pe care au arătat-o. Şi aici m-aș referi atât 
la soldaţii români morți pe front, cât și la 
luptătorii români care au rezistat până la 

ultima suflare în Munţii României. Este 
inadmisibil să existe cimitire cu prizonieri 
români din timpul Primului Război Mondial 
lăsate în paragină pe teritoriul Poloniei, 
fapt amintit în acest număr de Nicolae 
Mareș, după cum la fel de gravă a fost și 
acțiunea unui grup parlamentar condus de 
senatorul PSD Şerban Nicolae, care la 30 
octombrie 2017 s-a opus instituirii unei zile 
comemorative în memoria luptătorilor anti- 
comuniști din Munţii României, argumen- 
tând că aceștia „s-au aflat în slujba unui 
stat străin și au luptat pentru instaurarea 
unui regim străin. Partizanii au slăbit 
capacitatea de apărare a României, iar 
acţiunile lor au fost îndreptate împotriva 
intereselor țării”. Și astfel Senatul a respins 
propunerea ca ziua de 26 octombrie să fie 
declarată Ziua Mișcării de Rezistență 
Armată Anticomunistă din România. 

Să ne mai mirăm atunci că președintele 
Tribunalului Militar căpitan Prună Liviu, 
care în perioada 1957-1959 a condamnat 
la moarte zeci de oameni, mulţi dintre ei 
elevi, declaraţi dușmani ai poporului, a fost 

promovat după decembrie 1989 ca general 
colonel și șef al justiției militare din 
România!?! Că erau elevi de la liceul Matei 
Basarab din București sau de la liceul 
Radu Negru din Făgăraș sau din alte 
locuri, acești adolescenţi au fost furati de 
cântecul de sirenă al unei propagande mi- 
zerabile la posturile de radio din Occident 
unde se repeta obsesiv: „Români fiti gata, 
luptați, rezistaţi, clipa eliberării voastre se 
apropie”. Eu am auzit cu urechile mele în 
toamna 1954/1955 la Vocea Americii: 
„Studenţi români, nu mai învăţaţi la marx- 
ism că nu veți mai da examen în vară”!?! In 
realitate Occidentul menținea trocul parșiv 
încheiat cu Stalin privind țările din Europa 
de Est. 

Pe Crucea lui lancu de la Mărișel- 
Fântânele este încrustat în piatră apelul lui 
către românii ardeleni: „Ori punem pumnul 
în fata furtunii, ori pierim”. 

Vă mulțumesc pentru atenție. 


București, septembrie 2018 


ILEANA MATEESCU 


„Să nu ne răzbunaţi, 
dar să nu ne uitaţi!” 


Simpozionul PERT 2018, a XVIII-a ediţie 


Dulgheru 
Migu 


Reeducarea de la Piteşti 


Vii 
Nicolachi Birtag 
Alexandru Gavrilă 


În urmă cu aproape 20 de ani, la 
Pitești, doi oameni inimoși împreună cu 
alte câteva persoane, foști detinuti politic 
sau fără detenţie politică, dar toti militanti 
împotriva regimurilor dictatoriale și comu- 
niste, au luat inițiativa demarării unei acti- 
vități inedite în această parte de țară. Ea 
consta în întâlnirea unor istorici de marcă 
din România și străinătate, cu victimele 
celui mai feroce experiment pe care l-a 
cunoscut omenirea: Experimentul Pitești. 
Au fost invitaţi și alți foști detinuti politic sau 
urmașii acestora, precum și publicul dornic 
să se informeze cu adevăruri despre istoria 


recentă a României. Iniţiatorii Simpozio- 
nului Internaţional care a fost denumit pe 
scurt PERT (Pitești-Experimentul Reedu- 
cării prin Tortură) au fost Aristide lonescu 
— fost deținut politic, trecut prin reeducarea 
de la Gherla și mult mai tânărul prof. univ. 
dr. ing. Ilie Popa, fiu al orașului gazdă, un 
împătimit dezinteresat al descoperirii ade- 
vărului referitor la atrocitățile petrecute în 
orașul lor în urmă cu doar o jumătate de 
secol, adevăruri atât de bine ascunse de 
oamenii Securităţii. Acest mic grup a con- 
stituit filiala Argeș a Fundaţiei Culturale 
MEMORIA care, împreună cu Asociaţia 

Foștilor Deținuți Politic — filiala Argeș, 
Primăria municipiului Pitești și după un an, 
Muzeul Judeţean Argeș, au fost primele 
instituții care au organizat seria de confer- 
inte. In timp, acestora li s-au alăturat și alte 
organizații culturale și științifice din tară și 
străinătate. De fapt, se știau mai multe 
lucruri în străinătate decât în România 
despre cumplitul experiment practicat la 
Pitești! 

Inceputul a fost greu, ca orice început, 
fără mijloace financiare, datorită procurării 
greoaie a fondurilor necesare în organi- 
zarea unei întâlniri de așa nivel, între spe- 
cialiști și foștii „clienţi” ai temutei închisori 
din Pitești, procurarea logisticii, găsirea 
participanților etc. 

Scopul era clar: recuperarea memoriei 
colective și transformarea ei în armă pen- 
tru ca trecutul întunecat prin care jumătate 
din populaţia globului a trecut, să nu se 
mai repete. Fostele victime s-au anunţat 
„din unul în altul” și au răspuns „prezent” 
toți cei care mai erau în viaţă și au fost 
anuntati în timp util. Nici cu istoricii n-a fost 
prea greu, fiindcă subiectul acesta era 
aproape tabu pentru ei și erau deosebit de 
interesaţi să-l cunoască direct de la sursă. 
Așa se face că de la prima ediție această 
manifestare a fost un succes. S-a bucurat 
de un interes deosebit, prezent fiind un 
public numeros. Dintre participanți n-au lip- 
sit cei din Pitești, persoane interesate de 
pe tot cuprinsul României, din Republica 
Moldova, Ucraina, Transnistria, Bucovina, 
din statele europene dar și de peste 
ocean. Fiecare participant a adus o fărâmă 
de contribuție la reușita acestei activități a 
cărei faimă crește cu fiecare an, dovadă 
fiind numărul din ce în ce mai mare de par- 
ticipanți la Simpozion. 

După cum mărturisea dl. llie Popa la 
ediția din anul acesta, a XVIII-a, (Aristide 
lonescu ne-a părăsit acum trei ani!), la 
prima ediţie numărul fostelor victime ale 
reeducării a fost destul de mare. Toţi erau 
trecuți de vârsta de 70 de ani, dar erau 
încă în putere și cu mintea clară. Bucuria 
revederii lor după atâţia ani a fost imensă, 
emoția de nedescris. Au fost prezenți 
oameni din toate părțile lumii, fiindcă multi 
părăsiseră țara când n-au mai putut rezista 
terorii din libertate” și au găsit un moment 
favorabil să plece. După Piteștiul din 
spatele gratiilor urmase Piteștiul din liber- 
tate în care urmăririle, anchetele la Se- 
curitate, persecuțiile le-au făcut viata un 
calvar. Din 2000 încoace, numărul fostelor 
victime ale reeducării a scăzut cu fiecare 
an, fiindcă vârsta și-a spus cuvântul. Anul 
trecut am avut printre noi un singur fost 
deținut trecut prin „reeducare”, dl. George 
Cușa din Constanţa. Anul acesta dânsul n-a 
mai putut veni din cauza stării de sănătate. 
Așadar, la această ediție a Simpozionului 
au fost prezenţi doar urmașii foștilor deti- 
nuti sau deținuții din alte închisori din 
România, foști persecutați politic — depor- 
taţi, cu domiciliu obligatoriu -— istorici, 
cercetători români și străini, tineri și mai 
putin tineri interesaţi să afle adevărul 
despre odiosul regim comunist. Paradoxal, 
cu fiecare ediție numărul participanților 
crește, în loc să scadă, dovadă interesul 
de care se bucură acest simpozion. Vin în 
număr mare fraţii noștri din Basarabia, 
Bucovina, Ucraina, Tiraspol, care încă su- 
feră enorm din cauza regimurilor neoco- 
muniste, cercetători din Anglia, Germania, 
Canada, SUA etc. Participă elevi și stu- 
denti în număr din ce în ce mai mare. 


Pentru ca lucrările simpozionului să se 
desfășoare în bune condiţii, organizatorii 
fac în fiecare an eforturi foarte mari. 
Domnul prof. univ. dr. llie Popa este ajutat 
de mai multe fundaţii și instituții cultural- 
ştiinţifice: Fundaţia Culturală MEMORIA - 
Filiala Argeș, Asociaţia Foștilor Deținuți 
Politici din România, Muzeul Județean 
Argeș, Primăria Pitești, Fundaţia Română 
pentru Democraţie București, Institutul și 
Biblioteca Română Freiburg (Germania), 
Institutul pentru Studiul Arhivelor Chișinău 
și Institutul de Istorie Socială „Pro Me- 
moria” din Universitatea Chișinău (Repu- 
blica Moldova), Centrul de Cercetări 
Istorice Cernăuţi (Ucraina). Le multumim și 
pe această cale acestor truditori pentru 
împlinirea unui act de recunoștință, patrio- 
tic, cultural și științific, care ne permite să 
ne omagiem martirii și eroii — acele icoane 
de credință „care ne-au umplut cerul cu 
sfinti“ Experimentul Pitești este deja cele- 
bru în toată lumea prin cruzimea cu care 
au fost chinuiti deţinuţii politic, în marea 
majoritate studenţi ori elevi de liceu din 
clase terminale în timpul regimului comu- 


nist. Nicăieri în Europa nu a mai fost imple- 
mentat un astfel de regim de teroare con- 
tinuă. Un experiment bazat pe tortură per- 
manentă care avea ca scop dezu- 
manizarea totală a individului și dis- 
trugerea completă a personalității acestu- 
ia. Metodele de tortură descrise de cei tre- 
cuti prin iadul de la Pitești pot fi etichetate 
de către cei care află ce s-a petrecut cu 
câteva decenii în urmă în orașul în care se 
tine manifestarea drept fapte de o violență 
dusă la extrem, de sadism iar pe cei care 
le-au aplicat ca fiind fiinte cu grave tul- 
burări psihice. Ele sunt, din păcate, reale, 
iar sute de nevinovaţi le-au căzut victimă. 

Ceea ce s-a întâmplat la Pitești între 
1949 și 1952 face subiectul unei acțiuni de 
dezumanizare care şi-a atins doar partial 
scopul și care a fost catalogată chiar de 
către un fost deținut politic sovietic, Al. 
Soljenitân „Cea mai cumplită barbarie a 
lumii contemporane!. „Reeducarea” nu 
mai fusese practicată în spaţiul românesc. 
Ideea experimentului îi aparține pedagogu- 
lui sovietic Makarenko (1888-1939) expert 
în delincvență juvenilă. Teoria sa se baza 

pe utilizarea sistematică a torturii asupra 
unor ființe umane de vârstă tânără. 
Makarenko a murit în 1939 fără să afle vre- 
odată că ideea sa va putea fi pusă în prac- 
tică tocmai într-un spatiu în care regimul 
comunist era la început de drum și avea un 
număr foarte restrâns de aderenti. La su- 
gestia lui Stalin, conducerea PCR a preluat 
acest mod de creare a omului nou, docil 
noului regim. Experimentul era bazat pe 
tortură neîncetată până ce reeducatorul 
(care la rândul său fusese reeducat) con- 
sidera că respectivul deținut se transfor- 
mase în omul pe care regimul îl do- 
rea. Experimentul se desfășura în secret și 
evident cu acordul conducerii PCR care era 
și inițiatoarea acestei barbarii. Dar pentru 
a-l implementa în închisori aveau nevoie de 
un grup selectat cu grijă, de preferință din 
rândul deținuților fideli regimului. Aici intră 
în scenă un deținut politic foarte tânăr, 
demonicul Eugen Țurcanu. 

Țurcanu s-a născut în 1925 în județul 
Suceava într-o familie obișnuită, de 
condiție modestă, tatăl fiind pădurar în 
satul Broșteni. Eugen era un tânăr crescut 
la țară, în mediu sănătos, dar care excela 
printr-o dorință aproape ireală de par- 
venire. Puternic, ambițios, inteligent și cu o 
dorință enormă de afirmare, se agaţă de 
orice posibilitate de a-și îndeplini visul. Se 
înscrie în anii 30 în Frăţiile de Cruce, orga- 
nizaţii de tineret ale Mișcării Legionare, în 
plină ascensiune în deceniul al IV-lea al 
secolului trecut. Era, practic, un adolescent 
când a devenit „frate”. Rupe orice legătură 
și se dezice complet de legionari în 
momentul în care aceștia intră în ilegalitate 
și își schimbă orientarea politică. Imediat 
după 23 august 1944 se înscrie în Partidul 
Comunist unde începe să își clădească o 
carieră. 

Fiind inteligent și extrem de energic, 
era bine văzut de organele locale ca unul 
dintre agitatorii de mase ai partidului. In 
1948 Țurcanu este promovat membru în 
Biroul județean de partid lași după care 
este trimis la București unde urmează 
cursurile unei școli de diplomaţi. Se remar- 
că prin studii excelente și prin rolul de 
informator pe care și-l asumă fără nici-o 
remușcare. Urma să fie trimis la Berna 
însă cariera sa politică se va prăbuși brusc 
în 1948. Nenorocirea i-a venit din partea 
unui fost „frate de cruce” pe care Țurcanu 
nu s-a lăsat până nu l-a băgat în mormânt! 

In Frățiile de Cruce, Țurcanu îl cunos- 
cuse pe Alexandru Bogdanovici, un legio- 
nar care nu se va dezice de Mișcarea 
Legionară nici după ce ea va intra în ilega- 
litate. Un timp cei doi nu s-au mai văzut și 
Țurcanu credea că nimic nu-l mai poate 
demasca pentru trecutul său alături de 
legionari. Insă, Bogdanovici îl recunoaște. 
Va exista o discuţie între cei doi în care 
Țurcanu își reneagă cu vehemență trecu- 
tul. Fiindcă nici Bogdanovici nu cedează și 
Țurcanu realizează pericolul de a fi 
demascat, se ajunge în cele din urmă la un 
consens: Țurcanu nu îi va denunta poliţiei 
pe legionari în timp ce Bogdanovici și antu- 
rajul său de legionari nu vor vorbi niciodată 
de trecutul său. Totul se prăbușește la 15 
mai 1948 când în una din desele nopți în 
care regimul făcea arestări în masă sunt 
ridicați legionari din centrele studențești 
București, Cluj, lași, Timișoara. Printre cei 
arestaţi era și Bogdanovici. Fiu de preot, 
cu o rezistență demnă de un legionar, 
Bogdanovici a rezistat tuturor metodelor de 
frângere a rezistenței la care a fost supus 
la anchete și n-a spus nimic despre nici un 
camarad de-al său... A cedat doar atunci 
când împotriva sa au fost folosiţi câini 


Eugen Țurcanu 


dresați în a chinui oameni. Acești câini 
erau din rasa câine-lup, fioroși, care se 
urcau cu labele din față pe umerii deținutu- 
lui și-și arătau coltii cu botul lipit de fata vic- 
timei, amenințând-o cu desfigurarea. La 
așa tortură cedau și cei mai puternici. Nici 
Bogdanovici n-a putut trece cu bine 
această probă. Atunci mărturisește Securi- 
tătii că-i cunoaște pe mulți dintre cei care 
fuseseră înregimentaţi în Frăţiile de Cruce. 
Printre cei demascaţi s-a aflat și Eugen 
Țurcanu al cărui nume pur și simplu i-a 
scăpat lui Bogdanovici, nu că ar fi avut 
ceva special împotriva fostului „frate”. 
Securiștii au insistat să afle adevărul 
despre cel care le câștigase deplina 
încredere și au făcut cercetări amănunțite 
convingându-se că într-adevăr fusese 


membru al Organizației legionare de tine- 
ret. A fost suficient pentru ca Eugen Țur- 
canu să fie arestat împreună cu tot lotul 
Bogdanovici. Țurcanu nu va ierta și nu va 
uita niciodată acest incident. Bogdanovici 
va muri la Pitești în timpul „reeducărilor”, 
de care se va ocupa personal Țurcanu. 
Alexandru Bogdanovici a rezistat la nenu- 
mărate schingiuiri și torturi soldate cu 
nenumărate hemoragii. Moartea lui Bogda- 
novici nu-i mai putea servi prea mult lui 
Țurcanu. Dar nici dincolo de moarte el nu 
putea să uite că tot viitorul lui strălucit fu- 
sese zădărnicit de mărturia unui fost cama- 
rad și acum vedea în orice tânăr deținut un 
posibil dușman. La momentul arestării el 
era deja căsătorit, tatăl unei fetițe pe care 
se spune că o diviniza. Tocmai de aceea, 
părinte fiind, nu este de înțeles de ce a 
acționat cu o încrâncenare dincolo de pu- 
terea de înțelegere a unei ființe umane. 
Din fotografia alăturată, Țurcanu ne pri- 
veşte zâmbind parcă, fără să intuiești ce 
se ascunde în spatele acestei figuri plăcute 
de român neaoș: o brută care a lăsat deo- 
parte orice sentiment, orice urmă de uma- 
nitate, pentru a scăpa cu viaţă din infernul 
temniței comunite și a se răzbuna pe cei 
care-l „turnaseră” la Securitate. 

Deși li se promisese clemență la pro- 
ces, lotul Țurcanu-Bogdanovici e judecat 
de un tribunal militar și nu comunist. 
Aceștia, care la rândul lor au judecat 
comuniști cu doar câţiva ani înainte şi-i 
condamnaseră la închisoare, acum doreau 
o relație bună cu noul regim pentru a 
rămâne în funcţii și ofereau adesea maxi- 
mum de pedeapsă la articolul prevăzut la 
încadrarea juridică făcută de procurori. 
Astfel Țurcanu este condamnat la 7 ani de 
închisoare. Când se convinge că regimul 

pe care acceptase să-l slujească s-a 
descotorosit de el, Țurcanu încearcă să se 
reabiliteze cu orice prilej și cu orice pret. 
Auzise chiar de la Bogdanovici câte ceva 
despre „reeducarea” deținuților și croiește 
tot felul de planuri pentru a câștiga atenţia 
comandantului închisorii din Suceava unde 
amândoi erau întemnițați. Rezultatele nu 
întârzie să apară. 

Dar pentru a căpăta libertatea de a 
decide ce să le facă el colegilor de temniţă, 
Țurcanu trece prin niște etape. Mai întâi 
securiştii au simtit în el un executant capa- 
bil de orice crimă pentru a se reabilita. Din 
închisoare este dus să se întâlnească cu 
Nikolski, comandantul suprem al Securi- 
tătii care îi prezintă ideea întregului experi- 
ment. Fiind de acord să îl conducă, după 
ce i se fac promisiuni ademenitoare, Țur- 
canu își alege o echipă loială lui cu care să 
pună în practică ideile lui Nikolski. Ajuns la 
închisoarea din Pitești, după ce mai întâi 

fusese deținut la Suceava, Țurcanu este în 
postura din care propune conducerii peni- 
tenciarului metoda „reeducării” deținuților 
politici, din dorința de a se delimita de tre- 
cutul legionar care-i putea atrage moartea. 

Țurcanu a torturat cu mâna lui, prin 
metode inimaginabile, deținuți care-i fuse- 
seră colegi de celulă, prieteni, camarazi. 
Unuia i-a scos dinţii lovindu-l sistematic cu 
tocul bocancului în gură și rupându-i dintii 
unul câte unul. Pe altul l-a lovit cu scân- 
dura în cap o zi întreagă. Altuia i-a zdrobit 
capul de ciment, trântindu-l repetat. 

Acest experiment a constat în tortu- 
rarea continuă și sălbatică a deţinuţilor stu- 
denti închiși la Pitești, elita societății 
românești de atunci, până când aceștia 
cedau. Erau bătuți zile și nopți în șir până 
acceptau să devină la rândul lor torționari 
și să batjocorească valorile fundamentale 
ale țării: credința creștină, familia, patrio- 
tismul. Torturile fizice erau însoţite de 


traume psihice astfel încât nimeni să nu 
poată rezista. Orice om, oricât de puternic 
ar fi, are un prag, o limită a suportabilităţii 
dincolo de care cedează. Studenţii chinuiti 
în așa mare măsură preferau moartea și 
de aceea mulți s-au sinucis. 

La jumătatea lui noiembrie 1949 în 
Camera 4 Spital din închisoarea Pitești 
(acum transformată în capelă) sunt aduși 
15 tineri legionari și nu numai. Victimele 
erau și liberali, țărăniști, regaliști în genere 
orice altă persoană care nu îmbrățișa ide- 
ologia comunistă. Aici, în Camera 4 Spital 
cei 15 găsesc alţi 15 deținuți — grupul Țur- 
canu — iar fiecare din vechii locatari se 
apropie de câte unul din noii veniţi. Timp 
de trei săptămâni noii veniţi se împrietenis- 
eră la cataramă cu cei din grupul Țurcanu, 
crezând sincer în „prietenia” acestora. Le-au 
destăinuit „colegilor binevoitori” (fiecare 
nou venit se „legase” sufletește de unul 
dintre cei vechi) tot ce aveau mai intim, tot 
ce ascunseseră cu atâtea sacrificii la 
anchetele Securităţii. Data la care acest 
sălbatic experiment începe este 6 decem- 
brie 1949 (după mărturiile unor supravie- 
tuitori ai experimentului, la sfârșitul lunii 
noiembrie, iar după alţii, chiar în ziua de 
Crăciun, 25 decembrie 1949). O zi sfântă 
este aleasă pentru a începe teroarea în 
Piteşti. Cei 15 tineri prelucraţi de „prietenii” 
lor sunt bătuţi cu sălbăticie până încep să 
spună cu voce tare tuturor din cameră lu- 
crurile ascunse la anchetă. Apoi tortura 
continuă până acceptă să facă ce le cerea 
„Seful”, adică să-și asume faptul că s-au 
„reeducat” și să devină la rândul lor torţio- 
nari. Pentru a dovedi că execută cu zel 
ceea ce le cerea Țurcanu, „reeducaţii” sunt 
puși să-i tortureze crunt pe cei ce nu ac- 
ceptaseră „reeducarea”, până la epuizare. 


Numai atunci bătăile asupra lor încetau. 
Puterea lui Țurcanu în închisoarea 
Pitești devine nemărginită, putea deschide 
oricând ușa de la orice celulă și să solicite 
gardianului să-i aducă orice deținut. Putea 
chiar părăsi închisoarea, când dorea. Cei- 
lalți detinuti şi chiar gardienii i se adresau 
cu apelativul „domnule” și-i îndeplineau cu 
zel orice solicitare, indiferent de situaţie. 
Procesul de reeducare condus de Țur- 
canu și grupul său la Pitești, Gherla, 
Târgșor, Târgu Ocna, Ocnele Mari și Canal 
avea patru faze. Prima fază era demas- 
carea externă. Deținutul trebuia să-și arate 
loialitate fată de partid spunând sub tortură 
brutală tot ce a ascuns în timpul anchetei. 
Era obligat să divulge toate complicitățile și 
orice legătură pe care o păstra cu cei de 
afară. A doua fază era demascarea internă 
în care se urmărea demascarea per- 
soanelor din închisoare. Studentul trebuia 
să-i divulge lui Țurcanu numele celorlalti 
detinuti care îl îmbărbătau îndemnându-l la 
prudență. Trebuiau divulgati anchetatorii 
mai binevoitori sau gardienii care le mai fă- 
ceau câte o favoare. Trebuie menționat că 
aceste două faze aveau un mare succes și 
ofereau rezultate mult peste cele obținute 
de Securitate în anchetele interne. Toate 
aceste informaţii erau trimise ulterior către 
Ministerul de Interne, acolo unde erau ade- 
văraţii vinovați pentru fenomenul reedu- 
cării: Nikolski, Dulgheru, Sepeanu, Birtaș. 
A treia fază era demascarea morală 
publică. De aici deținutul era distrus psihic. 
Era obligat să profaneze tot ce avea mai 
sfânt de la familie, soție, părinți, Dum- 
nezeu, el însuși. Era analizat cu atenţie 
trecutul fiecăruia iar în baza acestor infor- 
matii erau inventate cele mai monstruoase 
scenarii. Tatăl apărea ca un escroc, un 

bandit, fiii de preoți erau obligaţi să 
povestească cu lux de amănunte scene 
erotice la care ar fi luat parte părinţii lor 
chiar în altar. Nu lipsesc nici scenele de 
incest la care aceștia participă evident fic- 
tiv, împreună cu surorile sau mamele lor 
care sunt prezentate ca prostituate. In ulti- 
ma fază a reeducării deținutul reeducat 
este pus să conducă procesul de reedu- 
care al celui mai bun prieten. Practic prin 
tortură devenea călăul lui. Oricâte infamii 
se inventau Țurcanu nu era niciodată 
mulțumit. 

Imaginaţia bolnavă a lui Țurcanu 
escaladează în momentul când vine vorba 
de studenți la teologie sau studenți credin- 
cioși. Unii erau „botezaţi” în fiecare 
dimineață. Mai exact erau scufundaţi cu 
capul într-un vas cu urină și fecale în timp 
ce ceilalți erau obligaţi să cânte sfânta slu- 
jbă a botezului. Deţinuţii sunt puși să ofi- 
cieze slujbe negre mai ales în săptămâna 
Paștelui. Textul sfintei liturghii era bineînțe- 
les, pornografic. Studentul care juca rolul 
preotului era dezbrăcat în pielea goală, 
acoperit cu un cearceaf mânjit cu fecale iar 
la gât îi era atârnată o reprezentare a unui 
organ sexual masculin făcut din insecticid, 
săpun și pâine. Dețţinuţii erau obligați în 
Noaptea Invierii să sărute falusul și să ros- 
tească „Hristos a Inviat”. Orice gest sesizat 
de Țurcanu care îţi trăda sentimentele și 
emoția pe care experimentul trebuia să le 
distrugă, se sfârșea cu reînceperea 
reeducării de la zero. 

Au trecut câţiva ani până când în lumea 
liberă a aflat despre atrocitățile care se 
petrec în România asupra deținuților 
politic. Abia atunci s-a intervenit ferm și 
reeducarea a fost oprită. Era însă foarte 
târziu. Fenomenul reeducării se răspân- 

dise și se practicase și în alte închisori, 
folosindu-i pe studenții „reeducați,” pe 
post de călăi. In fata celor care le cereau 
socoteală pentru acest inuman experi- 
ment, comuniștii au dat vina pe legionari, 
încercând să întocmească scenarii cum că 
ei i-au torturat pe deținuți, dar adevărul s-a 
aflat. Scuza cum că „s-au omorât între ei” 
n-a ținut. In 1952 s-a intentat un proces 
torționarilor de la Pitești și de la celelalte 
centre de „reeducare”, au fost date con- 
damnări la moarte la 10 noiembrie 1954, 
Eugen Țurcanu a fost executat chiar de 
către regimul pe care l-a servit ucigând, în 
primul rând, orice urmă de umanitate din 
el. Dar adevărații vinovaţi nu erau Țurcanu 
cu cei câțiva „colegi” judecaţi. Cel care a 
orchestrat întreaga teroare comunistă în 
lume a fost Stalin, iar în România princi- 
palii vinovaţi au fost Dej, Ana Pauker, 
Nicolschi, Teohari Georgescuv Vasile Luca 
și alții de la vârful PCR. Ei au scăpat 
nepedepsiti, cel puțin în această lume. 


Supraviețuitorii acestui cumplit experi- 
ment nu și-au mai putut reveni complet 
niciodată. Erau rușinaţi, timorați, evitau 
întâlnirile cu foștii camarazi de temniță 
care le cunoscuseră în închisoare slăbiciu- 
nile, se simțeau murdari, nedemni, vino- 
vati. Inainte de eliberare ei semnaseră un 
angajament să nu povestească nimănui 
ce-au suferit în închisoare sub amenin- 
tarea că în caz contrar vor fi rearestaţi și 
pedepsele se vor repercuta și asupra 
membrilor familiilor lor. Cei mai mulți au 
respectat acest angajament, găsind expli- 
caţii fanteziste pentru cicatricile care le 
acopereau trupul. Despre rănile sufletești 
numai ei au putut ști. Au suferit în tăcere 
ducând povara celor petrecute în cea mai 
neagră etapă din viata lor în mormânt. 
Pentru cei care au apucat revoluția și 
căderea regimului criminal, despovărarea 
s-a făcut mărturisind adevărul și indicând 
vinovatii. După puteri, încearcă să ierte și 
să-și continue viața. De uitare nu poate fi 
vorba! 

Ediţia din acest an a Simpozionului a 
debutat în data de 28 septembrie cu parti- 
cipanți din România, Republica Moldova, 
Ucraina, Germania, Statele Unite ale 
Americii, Canada, Elveţia. Ca de obicei, în 
Sala Mare a Primăriei din Pitești s-a făcut 
înregistrarea participanților. S-au distribuit 
ecusoanele și volumele cu comunicările de 
la precedenta ediție a Simpozionului. Tot 
ca de obicei, Festivitatea de deschidere a 
fost condusă de domnul prof. dr. ing. llie 
Popa, principalul organizator. Au fost 
prezentaţi invitații de onoare, respectiv 
Excelența Sa Mihai Gribnicea, amba- 
sadorul extraordinar și plenipotenţiar al 
Republicii Moldova la București; formația 
de jazz TRESPASS TRIO, autor a CD-ului 


„Spiritul Piteștiului”, președinții a mai mul- 
tor organizații care au ca obiectiv păs- 
trarea memoriei colective și demascarea 
crimelor regimului comunist din România. 

Apoi s-a ținut un moment de reculegere 
în memoria celor care ne-au părăsit în tim- 
pul scurs de la precedenta ediție, pentru a 
se bucura de liniștea de care n-au avut 
parte în viața pământeană, respectiv dr. 
Nicolae Ioniță, Doina Cornea, celebra lup- 
tătoare anticomunistă și alții. 

Domnul profesor universitar dr. Emil 
Constantinescu, fostul Președinte al Ro- 
mâniei care de obicei este prezent la sim- 
pozion, a trimis anul acesta un Mesaj par- 
ticipanților, dânsul fiind prezent la altă 
manifestare, mesaj citit de dl. Ilie Popa. 

Au urmat scurte alocuțiuni ale celorlalti 
participanți de onoare: dl. ambasador 
Mihai Gribnicea care și-a exprimat bucuria 
și onoarea de a fi prezent în mijlocul celor 
care reprezintă pe ultimii luptători antico- 
muniști din România. l-a salutat pe mol- 
dovenii săi veniți în număr mare la Pitești, 
arătând că au avut și ei Piteștiul lor și, din 
păcate, continuă să sufere procesul de 
desnaţionalizare început cu mulți ani în 
urmă în stânga Prutului. Profită de faptul 
că ne aflăm în anul Centenarului Marii 
Uniri și-și exprimă regretul că nu se face 
mai mult pentru revenirea Basarabiei la 
Patria-Mumă. In prezent Basarabia este ca 
un om fără cap și fără picioare-nordul și 
sudul fostei provincii Basarabia aflându-se 
acum în componența Ucrainei. Dânsul a 
prezentat participanților cartea sa Descrip- 
tio Basarabie. Basarabia în cinci secole de 
cartografie care a văzut lumina tiparului 
anul acesta. 

Formația de jazz TRESPASS TRIO for- 
mată din muzicieni din Suedia și Norvegia 
a fost prezentată participanţilor împreună 
cu albumul „The Spirit of Pitești”, lansat în 
2017 şi inspirat de Reeducarea de la 
Pitești. șeful formaţiei a precizat că a aflat 
despre „Reeducarea prin tortură”, unul din- 
tre cele mai cumplite experimente ale 
omenirii, aplicat studenţilor închiși de 
autoritățile comuniste între anii 1949-1951 
în închisoarea de la Pitești, România și au 
dorit să vină și să vadă cu ochii lor acest 
teribil loc al mortii. In toamna acestui an cei 
trei artiști au profitat de invitaţia făcută de 
prof. univ. dr.ing. llie Popa, prin Fundaţia 
„Memoria”, filiala Argeș și au venit în 
turneu în România. Albumul „The Spirit of 
Pitești” poartă semnătura lui Martin 
Küchen (54 de ani, Suedia), membru al 
trupei și unul dintre cei mai apreciaţi artiști 
și compozitori de jazz din Europa. Anul 
acesta, pe 28 septembrie, Trespass Trio 
susține un recital extraordinar de jazz chiar 
cu prilejul Simpozionului internaţional 
„Experimentul Pitești - Reeducarea prin 
tortură”, pe scena Filarmonicii din Pitești, 
apoi își continuă scurtul turneu invitat la 
Ateneul Român din București (30 august) 
și Memorialul Sighet (1 octombrie). Este 
prima creaţie muzicală inspirată de Expe- 
rimentul Pitești. La spectacolul de la Pitești 
vor participa ca spectatori, alături de pu- 
blicul larg, foști detinuti politici și alți partic- 
ipanți la Simpozionul internaţional Reedu- 
carea prin tortură. 

Reprezentantul oficialităților locale și-a 
exprimat bucuria de a fi în mijlocul partici- 
panților la simpozion, de a fi de folos orga- 
nizatorilor în efortul lor de a aduce în 
atenția contemporanilor evenimentele cu- 
tremurătoare petrecute în orașul și județul 

pe care-l conduc. Scopul manifestării este 
acela să nu uităm și să luăm aminte! 

Domnul. Octav Bjoza - președintele 
AFDPR, prezent ca de fiecare dată la 
această manifestare își exprimă de 
asemenea bucuria de a se reîntâlni cu cei 
care mai sunt încă în viaţă dintre cei care 
și-au jertfit tinerețea, sănătatea, familia, 
cariera pentru un crez sublim în închisorile 
României comuniste. Este recunoscător 
celor care vin din Basarabia, Ucraina, 
Transnistria, Bucovina, cu sufletul plin de 
sperate că nu vor fi uitati, că nu vor fi aban- 
donati de fraţii lor din vatra străbună și-și 
exprimă nădejdea că ceasul bucuriei refa- 
cerii României mari nu este departe. 
Atrage atenţia că toată generația unirii a 
fost exterminată de comuniști în temnite și 
lagărele de muncă ale morţii și încă nu au 
fost pedepsiţi vinovatii pentru crimele 
săvârșite. Niciunul dintre supraviețuitorii 
gulagului românesc n-a fost consultat cu 
privire la măsurile ce ar trebui să fie luate 
pentru mersul pe drumul cel bun al 
României postcomuniste. Dimpotrivă. Sunt 
marginalizaţi cu orice prilej! 

Amintește participanților că principalele 
instituții ale statului IICCMER, CNSAS, 
Memorialul Sighet, au apărut la presiunea 
foștilor deținuți politic, în special a fostului 
senator și deținut politic Constantin Ticu 
Dumitrescu. Colaborarea AFDPR cu aces- 
te instituții este încă excelentă cu toate dis- 
ensiunile dintre ele. Primii angajaţi ai aces- 
tor instituții sunt acum cercetători de 
marcă. Dar statul nu încurajează munca 
lor. Școala de Vară de la Sighet nu se mai 
ține din lipsă de bani. In capitala României 
nu este nici-un muzeu al crimelor comunis- 
mului deși tări mult mai slab dezvoltate 
decât România, precum Albania, au așa 


ceva! Nu mai există niciun indiciu pentru 
locurile în care au fost lagărele de muncă 
forțată de la Canalul Dunăre - Marea 
Neagră deși acolo zac neștiuți mii de eroi 
ai neamului. Au fost rase de pe suprafața 
pământului ca să nu se mai știe nimic 
despre existența lor! Acum în acele locuri 
sunt proprietăţi private, este interzis acce- 
sul celor care s-ar încumeta să caute urme 
ale crimelor săvârșite la comanda lui 
Ficior, Vișinevski, Florian Cormoș, Liviu 
Borcea, Augustin Albon, Ştefan Georgescu 
sau Marin Constantinescu. Sunt doar câte- 
va din numele comandanților pe mandatul 
cărora sute de deţinuţi poltici au murit în 
urma torturilor. 

Numărul morţilor nu este nici acum 
stabilit definitiv: certificatele de deces con- 
sultate în ultima perioadă arată că acolo au 
murit peste 800 de detinuti. O anchetă a 
Securității din anii '60 spune însă că peste 
1000 de decese nu au fost înregistrate în 
nici un fel de documente. 


La Poarta Albă a fost ridicat un monu- 
ment din contribuția filialelor AFDPR din 
tară care reprezintă sinteza tuturor 
lagărelor de concentrare. Nici până acum 
nu a fost inclus în circuitul turistic, iar paza 
lui este plătită din cotizațiile membrilor 
AFDPR. Foștii deținuți politic de la 
Constanţa vor să facă un muzeu, un centru 
de cercetare - nu se mai aude nimic, 
nimeni nu-i sprijină și fără bani, doar din 
contribuțiile lor, bat pasul pe loc. 

Pentru conservarea Fortului 13 Jilava, 
locul pe unde au trecut milioane de victime 
ale comunismului, se promit fonduri de ani 
buni, dar nu se mișcă nimic. Locul a ajuns 
o ruină, este o rușine pentru guvernantii 
care manifestă numai indiferență fată de 
adevăratele elite ale României, de la mari 
intelectuali la cei mai harnici dintre țărani. 
Sau poate că decidenţii consideră că lucrul 
despre care nu se vorbește, nu există. 

Domnul. dr. Mihai Neagu Basarab, 
care vine în fiecare an de la Freiburg, 


MEMORIA 
pi eee 


213 


Germania a afirmat că vine cu o bucurie 
din ce în ce mai mare la PERT, pentru că 
găsește aici o chintesenţă de moralitate ce 
tinde să dispară din România și din 
Europa. Aici sunt 85-90 de oameni care s- 
au format într-un climat de cinste, fără să 
realizeze acest lucru, fără să facă din 
acest lucru un scop în sine. Așa erau 
generaţiile de altădată. Acum sunt necin- 
stiti fără efort — o perioadă foarte tristă 
pentru întreaga umanitate. Există tendința 
de a instaura un globalism preluat de la 
comuniștii care murdăresc societatea 
europeană. Orice tânăr valoros apare, se 
încearcă îndepărtarea lui - ceea ce în 
prima parte a secolului XX nu se întâmpla, 
era exact invers. Tinerii valoroși erau încu- 
rajati și sprijiniți să vină cu idei construc- 
tive, să contribuie la propășirea tării lor. 
Dacă se va face acest lucru în continuare, 
răsplata va fi uriașă pentru țara care are 
astfel de oameni, asemenea celor pe 
care-i găsește la Pitești!. 

Domnul profesor universitar dr. Vasile 
Şoimaru de la ASEM Chișinău, spune că 
vine la PERT pentru a V-a oară știind că 
întâlnește aici oameni cu adevărat serioși, 
iubitori de Neam și Țară, care au pus și 
pun umăr lângă umăr pentru a împlini visul 
măreț al unirii tuturor românilor între ace- 
leași hotare. Dânsul are bucuria să con- 
firme că românii nu au ieşit din istorie, ei 
există, oriunde li s-a întâmplat să-i arunce 
valul tulbure al timpului. 

După atâtea vești rele câte am auzit și 
auzim mereu prin mass-media, iată, în 
sfârșit, și o veste bună. Acești intelectuali 
de dincolo de Prut își riscă liniștea și, une- 
ori, viața, ca să adeverească existența 
românească. 

Au urmat lansările de carte. Domnul 

Mircea Stănescu ne-a făcut bucuria de a 
prezenta volumul II al cărții sale Docu- 
mentele reeducării, după ce în 2013 a 
apărut volumul | la aceeași editură, 
Vicovia. Ambele volume au apărut sub 
egida Asociaţiei Memoria și Istoria Comu- 
nismului. Ele aduc o contribuție importantă 
la cunoașterea, direct de la sursă — docu- 
mentele Securităţii — a modului în care 
regimul comunist și-a propus să-i trans- 
forme pe opozanții săi, în susținători. 
Studiindu-le, cititorul poate să-și facă o 
idee asupra modului în care instituţiile fun- 
damentale ale statului au fost malformate 
cu bună știință, pentru a servi scopului in- 
fam propus: impunerea cu forța a regimului 
comunist, întărirea lui prin distrugerea 
elitei românești, lăsând generaţiile tinere 
fără modele. Piteștiul este drama unei 
generaţii cum n-a mai fost alta, distrusă 
fără milă cu o iresponsabilitate care 
frizează nebunia, doar pentru că altfel 
acest inuman regim nu se putea impune. 
Cele două volume vor crește interesul 
copiilor şi tinerilor pentru istoria recentă a 
României și-i va determina să reflecteze 
asupra naturii totalitare și represive a 
regimului comunist din România, pentru că 
în manualele de istorie se vorbește foarte 
puțin despre acest lucru. 

Domnul Mihai Tașcă doctor în drept 
este și secretarul Comisiei pentru Studie- 
rea și Aprecierea Regimului Comunist To- 
talitar din Republica Moldova, un soi de 
Consiliul Naţional pentru Studierea Arhi- 
velor Securităţii din România. Dânsul și-a 
prezentat ultima carte, Basarabia — pă- 
mânt românesc. Antologie, vol. II. Cartea 
scoate în evidenţă calităţile incontestabile 
ale cercetătorului Mihai Tașcă de a stabili 
adevărul istoric. Volumul a apărut sub 


genericul „Biblioteca Centenarul Marii 
Uniri: 1918-2018, în Colecţia „100 de cărti 
despre Basarabia la 100 de ani de la 
Unire”, în cadrul proiectului „Românii din 
jurul României. Coordonator prof. dr. 
Vasile Şoimaru”. Cartea dovedește încă 
odată, dacă mai era cazul, că istoria nu 
poate fi rescrisă, dar în istorie au loc eveni- 
mente care pot fi explicate și argumentate. 
Celebrarea Centenarului Marii Uniri este 
un lucru firesc, necesar și semnificativ, ori, 
acest act prin măreţia sa, caracterul său 
integrator și edificator, a marcat profund 
memoria noastră istorică, memorie care, 
după cum ne convingem, a supraviețuit în 
timp, în ciuda tuturor corectărilor, falsurilor 
şi manipulărilor la care a fost și mai este 
supusă. 

Domnii Mihai Tașcă; de la Institutul de 
Cercetări Juridice și Politice (Academia de 
Stiinte a Republicii Moldova), și Wolfram 
Niess -— istoric, magistru în filozofie, cola- 
borator științific la Universitatea din Viena 
sunt autorii volumului Dezmembrarea 
României. Exodul din Basarabia, nordul 
Bucovinei și Ținutul Herța: 28.06.1940- 
22.06.1941. Lucrarea cuprinde documente 
referitoare la ultimatumul adresat Româ- 
niei de URSS din iunie 1940 prin care i-au 
fost răpite teritoriile Basarabia, Nordul 
Bucovinei și Ținutul Herţa, precum și 
drama trăită de locuitorii acestor provincii 
românești, obligați să fugă din fata ocu- 
panţilor sovietici; chinurile îndurate de cei 
care n-au putut să se refugieze. 

In jurul orelor 13 toti participanţii la sim- 
pozion ne-am deplasat la clădirea fostei 
închisori, devenită acum parțial muzeu - 
Memorialul Inchisoarea Pitești - unde am 
văzut expoziția „Fenomenul Pitești”. La 
Camera 4 Spital a fost oficiată o slujbă 


pentru pomenirea celor uciși în închisoa- 
rea Pitești dar și în celelalte închisori din 
România. După aceea, întregul grup s-a 
deplasat la grupul monumental „Pitești- 
reeducarea prin tortură”. Acolo un alt sobor 
de preoți a tinut o slujbă pentru memoria 
victimelor comunismului, unde ni s-au 
adăugat și cetățeni ai orașului, dornici 
să-și manifeste recunoştinţa pentru vic- 
timele comunismului. 

Intregul grup al participanților la sim- 
pozion s-a deplasat pentru masa de prânz 
la hotelul Carmen din centrul orașului. 

La ora 15, în Sala de Festivităţi a Mu- 
zeului Județean Argeș au început lucrările 
propriu zise ale simpozionului. Au fost 
înscrise în program 80 de comunicări, mai 
multe decât la ediţiile precedente. Secţiu- 
nea comună din după amiaza zilei de 
vineri 28 septembrie s-a desfășurat sub 
genericul „Centenarul Marii Uniri”. Mode- 
ratori au fost domnii prof. univ. dr. ing. llie 
Popa - Universitatea Pitești, prof. univ. dr. 
Vasile Şoimaru - Academia de științe 
Economice a Moldovei din Chișinău și dr. 
Mihai Neagu Basarab - Centrul Cultural 
Român, Freiburg, Germania. Pentru că 
timpul era limitat, moderatorii au avut o 
sarcină grea în a-i determina pe partici- 
panti să nu depășească timpul alocat, în 
așa fel încât toți cei prevăzuţi în program 
să-și poată expune lucrările. 

La ora 18,30 toată lumea s-a deplasat 
la Filarmonica din Pitești pentru audierea 
concertului de jazz Spiritul Piteștiului 
susținut de trupa Trespass Trio. Actorul 
Gabriel Gheorghe a recitat, pe fundalul 
muzicii de jazz versurile poeziei Pitești, 
Pitești, Pitești, aparținând unei foste vic- 
time a fenomenului Pitești, Aurel Vișovan. 

A doua zi, lucrările au continuat, pe 
două secţiuni. Secţiunea | grupa lucrările 
având tematica „Experimentul Pitești, 
metode și aspecte de represiune”, iar 
Secţiunea II cu tema „Alte forme de repre- 
siune din perioada dictaturii comuniste”. 

După amiază la ora 16,30 participanții 
s-au reunit în sala mare a Muzeului Ju- 
detean Argeș pentru Masa Rotundă și încă 
o serie de lansări de carte sub genericul 
„Pitești după Pitești, efecte ale dictaturii 
comuniste“. 

Ca în fiecare an, înainte de cină, parti- 
cipanții au alcătuit o Rezoluţie semnată de 
91 persoane dintre participanţi, care ur- 
mează să fie trimisă organelor de stat 
competente, care cuprinde solicitări și 
propuneri ale participanţilor la simpozion 
cu privire la îmbunătățirea vieții politice, 
culturale și spirituale din spaţiul românesc. 

Ultima zi a simpozionului a fost dedi- 
cată excursiei de documentare tematică la 
Muzeul Naţional de Istorie, București. 
Excursia a stârnit mare interes deoarece 
Muzeul Naţional de Istorie este cel mai 
important muzeu al statului român. Deţine 
obiecte cu valoare istorică descoperite pe 
teritoriul actual al tării din timpuri preis- 
torice și până în perioada contemporană. 
Este cel mai important muzeu de istorie și 
arheologie din România, atât prin mărime 
(suprafață desfășurată) cât și prin patrimo- 
niu; este, de asemenea, unul dintre cei mai 
importanți actori ai arheologiei românești 
contemporane și lider al arheologiei pre- 
ventive (noțiune care se referă la săpă- 
turile arheologice asociate unor investitii, 
pentru prevenirea distrugerii siturilor de 
patrimoniu istoric). Din păcate însă, din 
2002 majoritatea muzeului a fost facută 
inacesibilă publicului pentru lucrări de 

reabilitare. Lucrările trebuiau însa finali- 
zate în 2007, ele nefiind terminate nici în 
2018. Așa se face că Romania se numără 
printre puținele tări fără muzeu na- 
tional. Oricum, partea care se poate vizita 
a fost suficientă pentru a ne convinge că 
avem o ţară cu o istorie bogată, care a 
stârnit de-a lungul vremii atenția marilor 
puteri ale lumii. Faptul că cea mai veche 
unealtă găsită până acum de cercetătorii 
planetei este din Schela Cladovei, Me- 
hedinţi - România, spune totul! 

Noi, cei care am fost și anul acesta la 
Simpozionul PERT'18, după patru zile de 
activitate, ne întoarcem acasă cu sufletul 
sfâșiat de cele auzite acolo. Este de 
necrezut că niște fiinte cu chip de om au 
fost capabile de astfel de atrocități. Este 
bine ca tinerii să afle adevărul despre ceea 
ce s-a întâmplat în istoria recentă a 
României fiindcă ceea ce este clădit pe 
minciună nu rezistă. Cei care n-am trecut 
prin așa grozăvii ar trebui să-i ocrotim pe 
foștii detinuti, să-i respectăm, să le facem 
bătrâneţile plăcute, să nu-i judecăm pentru 
momentele de cădere, să facem ceea ce 
trebuie ca să evităm greșelile trecutului. 
Deviza tuturor edițiilor simpozionului este 
exprimată în ultimele cuvinte rostite de 
marele om de cultură Mircea Vulcănescu, 
mort în închisoarea Aiud: „Să nu ne 
răzbunaţi, dar să nu ne uitati!” 


COMUNICAT DE PRESĂ 


Inaugurarea unui 
Memorial al victimelor 
comunismului din Estonia 


Pe 23 august, cu ocazia Zilei Europene de Comemorare a Victimelor Regimurilor 
Totalitare, a fost inaugurat un memorial al victimelor comunismului în Tallinn, care 
cuprinde peste 22 000 de nume ale victimelor comunismului din Estonia. In aceeași 
zi, a avut loc și conferinţa internaţională Utopie eșuată în ciuda a milioane de victi- 
me? Crimele comunismului și memoria europeană. 


Memorialul victimelor comunismului din 
Estonia este dedicat tuturor estonienilor 
care au suferit teroarea instaurată de 
Uniunea Sovietică. Numele celor peste 
22.000 de persoane care nu s-au mai 
întors niciodată acasă sunt inscripționate 
pe plăci memoriale. Victimele au fost ucise 
sau au murit în condiţii inumane în închi- 
sori sau în urma deportărilor fortate, multe 
dintre rămășițele pământești aflându-se în 
morminte sau în locuri necunoscute. 


ca a, Lu 


În cadrul ceremoniei de deschidere, 
președintele Republicii Estonia, Kersti 
Kaljulaid, a afirmat: Incă avem printre noi 
persoane care justifică ideologiile totalita- 
riste folosindu-se de pretexte diverse, spu- 
nând că ideile au fost nobile, dar imple- 
mentarea a eșuat. Dar fiecare ideologie to- 
talitară este prin însăși natura ei un 
dușman al libertăţii și cunoaștem prețul 
scump din experiențele noastre istorice. 

Președintele a susținut că țările demo- 
cratice ar trebui să înţeleagă faptul că ura 
nu va influența deciziile nimănui. Avem 
nevoie să reflectăm asupra menţinerii și 
apărării democraţiei și a valorilor morale 
europene — drepturile și libertăţile omului — 
împotriva oricăror forme de populism și 
extremism. Doar așa vom fi siguri de viito- 
rul copiilor și al nepoților noștri. 

Ceremonia de deschidere a Memoria- 
lului a fost urmată de conferința la nivel 
înalt Utopie eșuată în ciuda a milioane de 
victime? Crimele comunismului și memoria 
europeană organizată de Institutul Esto- 
nian pentru Memorie Istorică, susținută 
de Ministerul Justiţiei din Estonia și de Am- 
basada Germaniei în Estonia. 

Richard Overy, profesor la Univer- 
sitatea de Istorie din Exeter, în calitate de 
invitat special, a subliniat în discursul său 
următoarele: Puţini europeni par dispuși să 
admită că, în acest moment, China este un 
stat autoritar, cu un singur partid, care 
încalcă drepturile omului și neagă liberta- 
tea de expresie și orice asociere cu aproa- 
pe un sfert din populaţia lumii. Prin acest 
exemplu, Richard Overy a reliefat faptul că 
libertatea nu poate fi luată ca un bun dat: 

Memoria istorică este critică și trebuie 
menținută vie, nu doar prin munca dedi- 
cată a istoricilor, care expun prăpastia din- 
tre retorica totalitară și realitatea brutală, 
dar și prin implicarea publicului larg, prin 
intermediul programelor de educaţie, a 
evenimentelor publice și a site-urilor cu 
finalitate memorială. 

Nikita Petrov, vicepreședintele bordu- 
lui Memorialului pentru Cercetare Știin- 
tifică din Rusia a insistat asupra nece- 
sității unei culturi comune a memoriei în 
Europa: Este necesar să creăm o instanță 
internaţională pentru crimele comunismu- 
lui. Să vorbim la scară largă despre aceste 
crime prin sistemul de învățământ. 

Printre vorbitorii din cadrul conferinței 
s-au numărat și persoane recunoscute in- 
ternational, precum prozatoarea și autoa- 
rea de piese de teatru, Sofi Oksanen, pro- 
fesorul de istorie de la Universitatea din 
Toronto, Andres Kasekamp, profesorul de 
istorie de la Universitatea din Exeter, Ri- 
chard Overy, membrul bordului Platformei 
Memoriei și Conștiinţei Europene, Goran 
Lindblad, istoricul și vicepreședintele bor- 
dului Memorialului pentru Cercetare Ştiinti- 
fică, Nikita Petrov. 


În aceeași zi, la invitaţia Ministrului 
Justiției, Urmas Reinsalu, reprezentanții 
țărilor membre ale Uniunii Europene s-au 
adunat la Tallinn pentru a adopta o de- 
clarație comună, cu scopul comemorării 
victimelor comunismului și sprijinirii initia- 
tivei guvernului din Estonia, cu privire la în- 
ființarea unui muzeu internaţional al crime- 
lor comunismului în Tallinn. 

Este important de notat faptul că 
reprezentanţi din opt țări cer continuarea 
investigării crimelor comunismului. Este 
Clar că investigarea regimurilor totalitare și 

cunoaşterea ostilităților este o responsabi- 
litate comună a Europei. Impreună, ne 
putem apăra libertatea dobândită, demo- 
crația și drepturile omului împotriva perico- 
lelor de astăzi și a celor de mâine, care 
izvorăsc din ideologii ostile, a afirmat 
Reinsalu. 

Reprezentanții țărilor membre UE pre- 
zenti la eveniment au făcut un apel către 
guvernele altor state să-și exprime respec- 


tul, prin intermediul unei declaraţii comune, 
pentru toți cei care au căzut victime terorii 
politice din cadrul regimurilor totalitare. In 
același timp, participanţii și-au exprimat 
suportul pentru inițiativa guvernului esto- 
nian de a înființa un muzeu al victimelor 
comunismului în Tallinn. Reprezentanţii Mi- 
nisterelor Justiţiei și de Externe din Es- 
tonia, Letonia, Lituania, România, Croa- 
tia, Polonia și Ungaria au semnat decla- 
ratia comună. 

Institutul de Investigare a Crimelor 
Comunismului și Memoria Exilui Româ- 
nesc și Institutul Estonian pentru Me- 
morie Istorică, organizator al evenimente- 
lor menţionate mai sus, sunt membri ai 
Platformei Europene pentru Memorie și 
Conștiinţă. 


În ceea ce privește un Muzeu al 
Crimelor Comunismului în România, 
președintele executiv IICCMER, Radu 
Preda, este de părere că: 

Măcar la anul, când marcăm 30 de ani 
de la căderea comunismului, să începem 
în mod serios să concretizăm acest pro- 
iect, care a fost, pe rând, al societăţii civile, 
al diverselor partide, parlamentari. Toată 
lumea și l-a revendicat, dar nimeni nu a 
făcut ceva mai concret decât am făcut noi 
ca institut, în sensul că am menţinut tema- 
tica pe agenda publică, ne-am dotat cu 
expertiza în consecință, am modificat și 
hotărârea de guvern care ne guvernează 
activitatea pentru a putea să ne ocupăm 
de înființarea și administrarea acestui 
muzeu. Așadar, premisele sunt create, dar 
în lipsa unui spațiu, noi am realizat o ex- 
poziție foarte mare, mutată de la lași la 
Timișoara, și care reprezintă miezul unui 
viitor Muzeu al Crimelor Comunismului. 

Aparitie 
editorială 


Editura Rediviva din Milano anunță o 
nouă apariție editorială: Anuarul „Repere 
de istorie și cultură românească în anul 
Centenarului României Mari” a patra edi- 
ție, 118 pagini, tipărită color, o publicaţie 
omagiu dedicată Anului Centenarului Ro- 
mâniei Mari (1918-2018). Din cuprinsul 
lucrării amintim articole și studii de istorie 
care reliefează actul istoric al Unirii de la 
1918 (Fascinaţia Marii Uniri — loan-Aurel 
Pop, președinte al Academiei Române), 
texte legate de documentele Marii Uniri de 
la 1918, actul Marii Uniri în actualitate: 
Prof. Cesare Alzati s.a. La 100 de ani de la 
Unirea de la 1918 sunt amintite și mo- 
mente legate de fondarea Legiunii Ro- 
mâne în Italia în vara anulului 1918, rolul 
unor personalităţi italiene în campania de 
solidaritate desfașurată la Roma în anii 
1917-1918, rolul Prof. Simion Mândrescu 
în Italia și activitatea sa misionară în folo- 
sul cauzei românești, Italienii în slujba Marii 
Uniri. Mărturii inedite. (etc.). Un important 
mesaj legat de semnificaţia Anului Centenar 
îi aparține ambasadorului României în Italia, 
George Gabriel Bologan: „România mare o 
idee politică și naţională”. 

Proiectul editorial a fost sprijinit de 
Ministerul Românilor de Pretutindeni. Pu- 
blicaţia va fi distribuită gratuit în rândul co- 
munității românești din Italia. 

Redacţia Anuarului: Florentina Niţă, 
Maria Floarea Pop, Ingrid B Coman, 
Grafică și tehnoredactare: 

Gabriel Popescu 

Edţie îngrijită de Violeta Popescu. 


Dragi cititori, 

Redacţia Anuarului Repere de Cultură 
Românească în Peninsulă se bucură să vă 
poată oferi din nou la Editura Rediviva, al 
patrulea volum, pe care îl dedicăm în acest 
an Centenarului Marii Uniri. Este modestul 
nostru gest de recunoștință și de cinste 
dată celor care prin vointa, lupta și jertfa 
lor, i-au adunat pe români laolaltă în anul 
de grație 1918, i-au așezat la casa lor, cu 
limba și istoria comună. Paginile Anuarului 
de față reunesc gânduri ale contempo- 
ranilor, diplomaţi sau istorici, texte și docu- 
mente istorice de la 1918, menite să ne 
redea frumusețea acestor înălțătoare mo- 
mente, și mai cu seamă chipuri de oameni, 
de mesageri, de la intelectuali, oameni de 
stat, până la oameni din popor, care au 
avut curajul și tăria să privească la viitorul 
neamului românesc. Câteva crâmpeie de 
istorie ne readuc aminte și de fapte comu- 
ne petrecute la 1918 aici in Italia, unde vre- 
melnic sau nu, ne aflăm acum multi dintre 
noi. Este un adevăr faptul că Marea Unire 
reprezintă prin excelență opera tuturor 


românilor, militanti din toate provinciile, 
fără a putea uita jertfa de sânge a celor 
câteva sute de mii de soldați români morti 
în timpul Primului Război Mondial. 

Cineva spunea că, opusul dragostei nu 
este ura, opusul sănătății nu este boala, 
opusul memoriei nu este uitarea, opusul la 
toate acestea, este indiferența. Uitarea 
poate sa vină de la putina grijă în a reitera 
în gândul generaţiilor momente din istoria 
poporului, dar indiferența este cu mult mai 
gravă, întrucât ea denotă nu doar lipsa de 
interes față de trecut (cunoașterea în fapt), 
dar mai ales o notă de superficialitate, 
exprimată în raport cu aceste valori. 
Memoria este forma unui adevăr afirmat, 
este în parte singura justiție de care se pot 
bucura cei care ne-au transmis valorile 
poporului din care facem parte. Cert este 
că patriotismul de astăzi, nu mai este cel 
de secol XIX și e firesc să fie așa. Lucrurile 


au evoluat, exprimarea îmbracă alte forme, 
dar ceea ce rămâne indiscutabil sunt ideile 
care stau ca niște piloni la baza naţiunii 
române, la baza națiunilor europene. 

Paginile noastre, pentru care mulțumim 
celor care au avut bucuria să ni se alăture, 
le adresăm tuturor, într-o reînnodare 
istorică fugară, celor care tin să fie părtași 
mai ales cu sufletul lor, la această mare 
sărbătoare a familiei românești. Cente- 
narul este sărbătoarea familiei noastre 
românești acolo unde se găsește ea. O 
familie poate să își aibă unii dintre copii 
trăitori pe alte meleaguri, dar la o mare 
sărbătoare, caută cu toţii să se reîntâl- 
nească, cei de acasă cu cei de departe, și 
să retrăiască, împreună, emoția momen- 
telor trecute. 


Violeta Popescu, 14 septembrie 2018 

REPERE DE ISTORIE ȘI CULTURĂ 
ROMÂNEASCĂ ÎN ITALIA 
ÎN ANUL CENTENARULUI 
ROMÂNIEI MARI 


sarea 
Mairano Ote 

VALERIU RÂPEANU 


Amintirea unui savant: 
Victor Papacostea 


Sub auspiciile Fundaţiei Culturale Me- 
moria a avut loc dezvelirea bustului celui 
ce a fost un eminent profesor al Universi- 
tății din București, istoricul Victor Papa- 
costea, personalitate proeminentă a vieții 
științifice românești, animator generos pe 
tărâmul studiilor balcanice, fondator și 
director al Institutului de Cercetări Balca- 
nice și al revistei „Balcania”, una dintre im- 
portantele publicații științifice românești. 

Bustul este opera sculptorului Aurel 
Gheorghe Ardeleanu și reprezintă o izbu- 
tită lucrare artistică. 

Elev și discipol al lui N. lorga, Victor 
Papacostea a făcut parte din strălucita ge- 
neraţie a istoricilor români afirmaţi în peri- 
oada dintre cele două războaie mondiale, 
care a deschis noi orizonturi cercetării și 
studierii trecutului românesc, situându-se 
la nivel european prin noutatea metodelor 
de investigaţie și de interpretare a faptelor, 
lărgind orizontul acestei științe. Asemenea 
colegilor săi Gheorghe |. Brătianu, C.C. 
Giurescu, P.P. Panaitescu, Victor Papacos- 
tea, urmând modelul lui N. lorga, a dovedit 
un nedezmințit patriotism, apărând, prin 
scrisul său și printr-o neobosită prezență 
civică drepturile poporului român, ale Ro- 
mâniei Mari asupra hotarelor ce cons- 
fințeau drepturile istorice, sociale, morale. 

Este motivul pentru care această gene- 
ratie a trăit, după 1944, drame ce nu se pot 
uita: Gheorghe |. Brătianu, mort în în- 
chisoarea de la Sighetul Marmaţiei, unde 
au fost întemnițați fără să fie judecaţi și 
condamnați C.C. Giurescu și Victor 
Papacostea. Ca să ne referim doar la 
generaţia lor, pentru că - mai în vârstă 


decât ei — Alexandru Lapedatu închide și el 
ochii tot acolo. 

După mai bine de cinci ani, Victor Pa- 
pacostea va ieși cu sănătatea zdruncinată 
din temnita de la Sighet. Va mai fi arestat 
câteva luni, în 1958, și supus unui trata- 
ment dur. Toate aceste suferințe i-au cur- 
mat prematur viaţa, în 1962. 


Bustul a fost dezvelit în scuarul din stra- 
da Paris 22, acolo unde a fost locuința 
istoricului de unde acesta a fost arestat în 
sinistra noapte de 5-6 mai 1950, iar imediat 
sotia și fiica sa vor fi pur și simplu alungate. 

Cu prilejul dezvelirii bustului, cucernicul 
preot N. Bordașiu, care a binecuvântat ope- 
ra de artă înfățișată astăzi tuturor, scriitoarea 
Micaela Ghitescu, cercetătoarea loana 
Boca, din partea Memorialului Sighet, au 
evocat momente din existența dramatică a 
lui Victor Papacostea după 1947, iar istoricul 
Andrei Timotin, directorul Institutului de 
Studii Sud-Est Europene, a înfățișat direcţiile 
operei științifice a lui Victor Papacostea, un 
adevărat model pentru cercetarea istori- 
ografică de astăzi. Sculptorul Aurel Gheor- 
ghe Ardeleanu a prezentat concepția sa 
despre lucrarea prin care a căutat să redea 
trăsăturile psihologice ale acestei persona- 
lități a științei românești. 


Preot Nicolae Bordașiu a binecuvântat opera de artă, din str. Paris nr. 22, București 

Dezvelirea acestui bust reprezintă un 
fapt cultural care se cere împlinit prin 
tipărirea unei serii a operei integrale a lui 
Victor Papacostea. Vitregiile vremurilor, 
excluderea sa din viata socială după 1948, 
anii de detenţie, interdicția ce a urmat, tra- 
casările care l-au însoțit până la sfârșitul lui 
— cum spuneam, prematur — au fost recon- 
stituite de regretatul istoric Nicolae Șerban 
Tanașoca, cu competența-i binecunoscută. 
Tot lui îi datorăm și studiul introductiv — o 
adevărată monografie - la volumul lui 
Victor Papacostea „Civilizaţia românească 
și civilizația balcanică”, ediție îngrijită și 
note de fiica savantului, Cornelia Papa- 
costea Danielopolu. Reprezintă prima 
culegere de peste 500 de pagini din opera 
științifică a istoricului, apărută în colectia 
„Biblioteca de filosofie a culturii românești”, 
în care fuseseră tipărite opere de 
Gheorghe |. Brătianu și Tudor Vianu. 

Acest prim volum din opera lui Victor 
Papacostea a stârnit un viu interes în 
mediile științifice, evident prin cronicile 

nd apărute în presa vremii, cât și prin 

„ai - epuizarea imediată a unui tiraj de 4.000 de 
Sculptorul Aurel Gheorghe Ardeleanu exemplare. De atunci, din 1983, au trecut 
câteva decenii și volumul este de multă 
vreme o raritate bibliografică. 

De aceea retipărirea operei sale, care 
ar cuprinde și atâtea pagini inedite, este o 
cerință științifică imperioasă. Nu putem 
decât să salutăm iniţiativa Editurii Istros — 
Muzeul de Istorie Brăila, care are într-un 
stadiu avansat o lucrare a lui Victor 
Papacostea tipărită în anii '40, în limba 
germană, despre drepturile românilor asu- 
pra Basarabiei, necunoscută publicului, pe 
care o vom semnala în momentul apariției. 


Cercetătoarea Ioana Boca, Memorialul Sighet 


Istoricul Andrei Timotin, directorul Institutului de Studii http://curierulnational.ro/old/Eveniment/2018-06- 
Sud-Est Europene 05/Amintirea+unui+savant%3A+ Victor+Papacostea 

COLOCVIUL ANUAL AL INSTITUTULUI DE STUDII SUD-EST EUROPENE AL ACADEMIEI ROMÂNF 
EDITIA A IA 


$ ROMÂNIA 


Un secol de studii sud-est europene in România. 
Bilanţ istoriografic 


15 și 16 octombrie 2018 
Aula Bibliotecii Academiei Române 

FERI PREDESCU 


„Regina Maria”, o capodoperă 
uitată trei sferturi de veac 


Bustul din bronz al Reginei Maria, 
lucrare realizată în urmă cu 85 de ani de 
sculptorul Oscar Han, nu va putea fi 
amplasat, din cauza birocraţiei, la sărbă- 
torirea Centenarului Marii Uniri, în parcul 
din fața Muzeului de Artă din Constanța. 
Ascunsă peste 75 de ani, de către comu- 
niști, „Regina Maria” va putea ieși la aer 
abia în primăvara anului viitor. 

Realizat de Oscar Han în 1932, bustul 
Reginei Maria a fost amplasat în 1933 la 
Balcic, chiar în parcul orașului, unde și 
acum există un hemiciclu format din 
travertin, pe soclul respectiv fiind însă o 
altă sculptură. Statuia era la vedere, dea- 
supra șoselei care coboară șerpuind spre 
mare, aproape de zona pescărească, în 
imediata vecinătate a vilei primarului 
orașului Balcic, de la acea vreme, scriitorul 
Octavian Moșescu. 

El este cel care a comandat, de fapt, 
statuia. Este cel care, împreună cu Regina 
Maria, a înființat revista Coasta de Argint 
în patru limbi: română, bulgară, turcă și 
armeană. „Pentru că era o poveste foarte 
frumoasă. Regina Maria venea în curtea 
casei lor de la Balcic, acolo bea cafeaua, 
într-o grădină care arăta splendid. De 
acolo, de la vila Balcica, numită așa după 
numele fiicei primarului, se vedea toată 

panorama Balcicului”, povestește Doina 
Păuleanu, istoric de artă, directorul Muzeu- 
lui de Artă din Constanţa. 


Trimisă cu vaporul la Constanţa 

Statuia a stat la Balcic până în 1940 
când, după cedarea Cadrilaterului către 
Bulgaria, românii au plecat, luând tot ceea 
ce le aparținea lor. Inclusiv statuia Reginei 
Maria. Primarul Octavian Moșescu a avut 
grijă să o trimită cu vaporul la Constanţa. 
Și aici a început peregrinarea prin diverse 
locuri. 

Abia în 1968, printr-o Hotărâre a Con- 
siliului Popular Constanţa, statuia Reginei 
Maria, care în acte era numită „bust”, a fost 
depozitată în subsolul nou înființatului 
muzeu „on Jalea”. Statuia „pierdută” a fost 
căutată ani de zile de Balcica Moșescu, 
fiica primarului. A fost găsită cu ajutorul 
Doinei Păuleanu. 


Demersuri chinuitoare 

Amplasarea în centrul orașului, cu 
ocazia Centenarului Marii Uniri, a bustului 
din bronz al Reginei Maria, a fost unul din- 
tre idealurile directorului Muzeului de Artă 
Constanta, criticul de artă Doina Păuleanu. 
și propusese, de fapt, ca dezvelirea sta- 
tuii, în micul parc din fața Muzeului de Artă, 


Doina Păuleanu și bustul Reginei Maria, Muzeul de Artă, Constanţa 


să aibă loc pe 14 noiembrie, de Ziua Do- 
brogei, dar este imposibil. După demersuri 
chinuitoare, Doina Păuleanu abia a reușit, 
anul acesta, să scoată sculptura din sub- 
solul Muzeului lon Jalea și să o aducă în 
holul Muzeului de Artă, special pentru a-i 
pregăti expunerea. 

S-a lovit de crunta birocratie a obținerii 
certificatului de urbanism și apoi, cine știe 
pentru cât timp de acum încolo, a avizelor 
de la Mediu, Apă, ISU, Electricitate, Mi- 
nisterul Culturii, plus aprobarea Comisiei 
de artă monumentală care stabilește dacă 
sculptura este, sau nu, compatibilă cu ex- 
teriorul. Deși, culmea, chiar este o sculp- 
tură de exterior. „Nu primăria este de vină, 
ci eliberarea greoaie a hârtiilor”, spune 
Doina Păuleanu. Așa că, cel mai probabil, 
bustul reginei, frumos și un pic patinat, va 
putea fi admirat în fata muzeului abia în 
primăvara lui 2019. 


„Un vis turnat în bronz” 

Conducerea Muzeului Artă Constanta 
ar fi dorit ca de Ziua Dobrogei, sau măcar 
pe 1 Decembrie, de Centenarul Marii Uniri, 
să poată dezveli bustului Reginei Maria, 
prin fata căreia să treacă parada militară, 
pe Bulevardul Tomis. Nu s-a putut. Se va 
organiza totuși expoziția „Un vis turnat în 
bronz” a Oanei Maria Cajal, nepoata pri- 
marului Octavian Moșescu. Ea vine din 
Canada pentru a face o expoziţie de picto- 
colaje, inspirate de Regina Maria, din viata 
Balcicăi Moșescu, mama ei, și de toate 
amintirile pe care le are, prin bunicul ei, 
despre această statuie care, cumva, i-a 
călăuzit tinerețea. 


https://evz.ro/regina-maria-o-capodopera-uitata-trei-sfer- 
turi-de-veac-intr-un.html?fbclid=IwAR120GhTZPOswEQ- 


8IZGO5sZHg1PdxGWjAxmGnf9-UU-a76f63JCfJLe_Wo 

COMUNICAT DE PRESĂ 


Ceremonie de reinhumare a 
zece luptători anticomuniști 
descoperiți de IICCMER 


București, 22 august 2018. În ziua de 23 august, în municipiul Alba lulia va avea 
loc ceremonia de reînhumare a zece partizani anticomuniști, căzuți în timpul unor 
confruntări armate purtate în anul 1949 cu autorităţile statului comunist pe terito- 
riul localităţilor Bistra, Mesentea și Cricău din județul Alba. Gropile comune în care 
au zăcut trupurile victimelor au fost descoperite în perioada anilor 2015-2017, în 
urma unor acțiuni de teren organizate și desfășurate de IICCMER. 


După îndelungate investigații prelimi- 
nare începute încă din anul 2008, în cursul 
anilor 2015-2017, IICCMER a organizat pe 
teritoriul jud. Alba, în zona localităților 
Bistra, Mesentea și Cricău, acțiuni arheolo- 
gice de verificare și căutare care au con- 
dus la descoperirea a trei gropi comune, 
care adăposteau osemintele a zece per- 
soane ucise în cursul lunii martie 1949 în 
diferite confruntări armate cu cadre opera- 
tive și trupe ale Securităţii fostului regim 
comunist. Victimele au fost partizani în 
cadrul unor grupări armate de rezistență 
anticomunistă, de orientări ideologice 
diverse, care s-au organizat și manifestat 
în zona de sud-est a Munţilor Apuseni, cea 
mai importantă dintre ele fiind Frontul 
Apărării Naţionale, grupare condusă de 
maiorul deblocat Nicolae Dabija care își 
avea baza în zona comunei Bistra. 

Prima confruntare armată a avut loc în 
4 martie 1949 la Groși, un loc situat la circa 
zece km spre nord-est față de comuna 

Bistra. Aici au fost ucise cinci persoane: 
Cigmăian loan, Decean Petru, Mitrofan 
Lucian, Maier losif și Maier Elena. 
Victimele au fost înhumate într-o groapă 
comună situată chiar pe locul confruntării, 
mormântul fiind descoperit și osemintele 
recuperate în august 2015. Următoarea 
confruntare a avut loc în ziua de 8 martie 
1949 la Bogoloaia, un loc situat la opt km 
spre nord față de centrul comunei Cricău, 
aici fiind ucise trei persoane: Popa Ștefan, 
Moldovan Nicolae și Pascu Cornel. 
Trupurile morților au fost îngropate în mar- 
ginea unui părău, aproape de locul luptei, 
groapa comună fiind descoperită și ose- 
mintele recuperate în august 2017. Ultima 
luptă a partizanilor a avut loc în satul 
Mesentea la 9 martie 1949, aici fiind ucise 
două persoane: Gligor Traian și Mârza 
Traian. Cadavrele acestora au fost îngro- 
pate împreună în grădina unei case din 
sat, mormântul fiind descoperit și osemin- 
tele recuperate în iunie 2016. 


Ilustraţie foto: Fig. 1 — Cigmăian loan, Fig. 2 - Decean Petru; Fig. 3 — Mitrofan Lucian; 
Fig. 4 — Maier Iosif și Maier Elena; Fig. 5 — Gligor Traian; 
Fig. 6 - Popa Ștefan; Fig. 7 — Moldovan Nicolae; Fig. 8 — Pascu Cornel (Obs. — Pentru Mârza Traian nu s-au găsit fotografii). 

Operațiunile care au prevăzut deshu- 
marea și recuperarea osemintelor acestor 
victime s-au desfășurat în strânsă conlu- 
crare cu Parchetul Militar, instituție care a 
fost sesizată în prealabil de IICCMER în 
privința acestor omoruri și a locurilor unde 
victimele au fost înhumate, pentru fiecare 
caz în parte fiind deschis la vremea 
respectivă un dosar de cercetare penală. 
Rămășițele pământești recuperate din gro- 
pile comune au fost examinate la Serviciul 
de Medicină Legală din cadrul Spitalului 
Județean Alba, aici fiind stabilită identita- 
tea pentru cele cinci victime descoperite la 
Bistra. Pentru scheletele recuperate de la 
Messentea și Cricău, identitatea persoane- 
lor a fost stabilită prin analize comparative 
de ADN, efectuate la INML București. 

Reinhumarea celor zece luptători anti- 
comuniști va avea loc la Alba lulia în ziua 
de 23 august 2018, începând cu ora 12,30, 
ceremonia fiind organizată de Primăria 
mun. Alba lulia. Această instituție a supor- 
tat toate cheltuielile pentru proiectarea și 
construirea ansamblului funerar ce va 
adăposti sicriele cu osemintele victimelor. 
Acesta a fost amenajat lângă Monumentul 
Rezistenței Anticomuniste, situat în cur- 
tea Catedralei Unităţii Naţionale aflată pe 
Platoul Romanilor. Serviciul religios va fi 
celebrat de către ierarhi și preoţi de la 
Arhiepiscopia Ortodoxă de Alba lulia, 
Arhiepiscopia Greco-Catolică de Alba lulia 
și Făgăraș și Arhiepiscopia Romano- 
Catolică de Alba lulia. In cadrul ceremoniei 
se vor prezenta și cuvenitele onoruri milita- 
re. Acest important eveniment al memoriei 
rezistenței anticomuniste a fost programat 
să coincidă cu lucrările celui de-al XXV-lea 
Congres al Asociaţiei Foștilor Deținuți 
Politici din România, care se desfășoară la 

Alba lulia în perioada 22-24 august 2018. 

IICCMER, în calitate de instituție a sta- 
tului care prin efortul și activitățile sale de 
investigaţii speciale a determinat practic 
producerea acestui eveniment ce privește 
jertfa și memoria unor oameni care s-au 
sacrificat în luptă directă cu institutiile 
represive ale fostului regim comunist, va fi 
reprezentat la Alba lulia de către d-nul 
Radu Preda, președinte executiv, și de 
echipa de arheologi care a lucrat în teren 
pentru rezolvarea acestor cazuri (Gheor- 
ghe Petrov, Marius Oprea, Paul Scrobotă, 
Horaţiu Groza și Gabriel Rustoiu). 


BIOGRAFIILE VICTIMELOR 

CIGMAIAN IOAN. Născut la 9 septem- 
brie 1908 în satul Gelmar, oraș Geoagiu, 
jud. Hunedoara. Părinţii săi au fost 
Cigmăian Nicolae și Mocsa Elena, țărani 
din Gelmar, care au avut împreună trei 
copii, două fete, Fica și Maria, și pe loan. 
Acesta s-a căsătorit la 3 februarie 1928 cu 
Rus Marc Sabina din Gelmar, de care a 
divorțat în 17 octombrie 1947, având 
împreună un copil, Aurel, decedat. Cei 
care l-au cunoscut spun că de meserie a 
fost lăcătuș-mecanic dar se ocupa de 
comerțul ambulant cu animale și alte pro- 
duse. După divorț a locuit împreună cu 
Adămuţ Sabina în localitatea șibot din jud. 
Alba. Aici a fost arestat pentru propagandă 
împotriva regimului comunist, fiind închis 
în arestul Securităţii din Cugir de unde a 
reușit să evadeze. Impreună cu alte per- 
soane a plecat în munți și s-a alăturat 
grupării maiorului Dabija. A murit la 4 mar- 
tie 1949 în lupta de la Groși (comuna 
Bistra). 

DECEAN PETRU. Născut la 17 august 
1926 în comuna Mihalt, jud. Alba. Părinții 


săi au fost Decean Florian și Mârza Maria, 
tărani mijlocași. Aceștia au avut împreună 
trei copii, două fete, Ana și Maria, Petru 
fiind singurul băiat. Urmează școala 
primară de patru clase în satul natal, după 
care, în 1937, intră la Liceul confesional Sf. 
Vasile din Blaj pe care îl absolvă în 1945. 
In liceu devine membru în organizaţia de 
tineret a Partidului Naţional țărănesc. Din 
toamna lui 1945 urmează cursurile 
Facultăţii de Drept din Cluj. Aici, datorită 
frecventelor participări la manifestaţiile 
studențești cu caracter politic anticomu- 
nist, intră în atenția Sigurantei, care l-a 
reținut și interogat în mai multe rânduri. 
Această situatie l-a determinat ca în al doi- 
lea an de studii să se transfere la 
Facultatea de Drept din București, unde 
devine un membru marcant în cadrul 
organizației tineretului naţional-țărănist 
alături de Corneliu Coposu. A lucrat și ca 
secretar într-un cabinet de avocatură, iar 
în anumite împrejurări a fost una dintre 
gărzile de corp ale lui luliu Maniu. Datorită 
activității politice desfășurate a inceput să 
fie urmărit, iar pentru a evita arestarea, din 
a doua jumătate a anului 1947 s-a văzut 
obligat să nu mai poată frecventa cursurile 
facultății și să rămână ascuns în capitală, 
schimbând mereu locuințele. La sfârșitul 
anului 1948 a decis să treacă la lupta 
armată împotriva regimului, alăturându-se 
Organizaţiei Frontul Apărării Naţionale. Nu 
a fost căsătorit. A murit la 4 martie 1949 în 
lupta de la Groși (comuna Bistra). 

MAIER IOSIF și MAIER IDA ELE- 
NA. Maier losif s-a născut în 19 martie 
1905 la Blaj, jud. Alba, părinții săi fiind 
Maier Emeric și Buni Olivia. De profesie 
era mecanic, iar după unele surse a lucrat 
la CFR. Avea stagiul militar satisfăcut și 


gradul de sergent în rezervă. În 8 iulie 
1929 s-a căsătorit cu Topfner Ida Elena din 
Teiuș, jud. Alba, născută în București la 18 
februarie 1908, fiica lui Topfner Mihail și a 
lui Câmpean Elena. După căsătorie, soții 
Maier au locuit în Teiuș. Au fost implicaţi în 
rezistența anticomunistă, acordând sprijin 
unor organizații clandestine din zonă care 
se opuneau regimului. Fiind descoperiti și 
pentru a nu fi arestați, și-au părăsit domici- 
liul și sau refugiat în munti, alăturându-se 
organizației maiorului Dabija. Au murit 
amândoi la 4 martie 1949 în lupta de 
la Groși (comuna Bistra). 

MITROFAN LUCIAN. Născut în 7 
februarie 1929 la Alba lulia. Părinţii săi, 
Mitrofan loan și Boancheș loana, erau 
tărani din satul Hăpria, jud. Alba. Aceștia 
au avut împreună șapte băieți, Lucian fiind 
al cincilea născut. A absolvit școala 
primară de patru clase și mai târziu s-a 
calificat la locul de muncă ca vulcanizator 
la un atelier din Alba lulia. Nu a fost că- 
sătorit. A fost membru activ în organizaţia 
de tineret a Partidului Naţional țărănesc, 
motiv pentru care, fiind urmărit de au- 
torități, în februarie 1948 a fost nevoit să 
plece de acasă și să stea ascuns pe la 
diverse cunoștințe. In vara anului 1948 a 
fost arestat și anchetat în două rânduri de 
Siguranta din Alba lulia, însă în cele din 
urmă a plecat în munti și a devenit partizan 
în cadrul organizaţiei Frontul Apărării 
Naţionale. A murit la 4 martie 1949 în lupta 
de la Groși (comuna Bistra). 

GLIGOR TRAIAN. Născut la 18 aprilie 
1923 în comuna Livezile (fostă Cacova), 
jud. Alba. Părinţii săi au fost Gligor Irimie și 
Muntean Ana, care au avut împreună patru 
copii, trei băieți și o fată, în prezent toți fiind 
decedați. In ordinea venirii pe lume, 

aceștia au fost Virgil, Gheorghina, Ghe- 
rasim și Traian. Familia era încadrată în 
categoria țăranilor mijlocași, având în pro- 
prietate o anumită suprafață de pământ și 
mai multe animale. Casa familiei s-a aflat 
în satul Livezile, vechiul imobil fiind demo- 
lat în anul 1980 și înlocuit, pe același am- 
plasament, cu altă construcţie. Gligor 
Traian a urmat cinci clase primare după 
care a rămas lângă familie, ocupându-se 
cu agricultura și creșterea animalelor. Se 
cunoaște că a fost încorporat în armată 
pentru îndeplinirea stagiului militar, însă nu 
se știe când a revenit acasă. Cert este că 
la sfârșitul anului 1948 el era deja plecat în 
munti, fiind alături de partizanii din grupa- 
rea condusă de Ștefan Popa. Nu a fost 
căsătorit. A murit la 9 martie 1949 în lupta 
din satul Mesentea, comuna Galda de Jos. 

MARZA TRAIAN. Născut la 15 decem- 
brie 1925 în satul Galtiu, comuna Sântim- 
bru, jud. Alba. Părinţii săi au fost Mârza 
loan și Crișan Eudochia, aceștia având îm- 
preună patru copii, doi băieţi și două fete, 
toti fiind decedați. Familia avea o stare ma- 
terială relativ bună, fiind încadrată în cate- 
goria țăranilor mijlocași, iar tatăl fusese pri- 
mar la Galtiu în timpul guvernărilor liberale 
din perioada interbelică. A urmat șapte 
clase primare în localitatea natală după 
care a rămas lângă părinți, ocupându-se 
cu agricultura și creșterea animalelor. Mâr- 
za Traian a fost încorporat în armată pen- 
tru satisfacerea stagiului militar într-o uni- 
tate militară din București, unde a dobândit 
gradul de sergent. Din convingeri politice, 
în octombrie 1948 a dezertat din armată, s-a 
întors în localitatea natală și în scurt timp 
s-a retras în munţi, alăturându-se partiza- 
nilor din gruparea lui Ştefan Popa. Nu a 
fost căsătorit. Fratele său, Mârza Aurel (n. 

1920-d. 1988), absolvent al Facultăţii de 
Medicină din Cluj, a fost arestat în septem- 
brie 1948 pentru activitate contrarevoluţio- 
nară, executând aproape 14 ani de de- 
tenție în mai multe închisori și lagăre de 
muncă. Mârza Traian a murit la 9 martie 
1949 în lupta din satul Mesentea, comuna 
Galda de Jos. 

POPA ȘTEFAN. Născut la 10 decem- 
brie 1920 în satul Bucerdea Vinoasă, com. 
Ighiu, jud. Alba. A fost fiul preotului ortodox 
Popa loan, născut în Măhăceni, și a lui Vic- 
toria Crișan, născută în Decea. Absolvent 
al Liceului Titu Maiorescu din Aiud și al 
unei școli Militare din București. A fost 
ofițer în Armata Regală la arma vânători de 
munte și veteran de război. La începutul 
carierei militare a fost instructor la școala 
Militară de Subofiţeri de Infanterie din 
Lipova. In 1942 se afla într-un centru de 
instrucţie situat în zona orașului Cernăuţi, 
iar în 1944 îl regăsim ca sublocotenent în 
cadrul Batalionului | Pionieri de Munte din 
Aiud. După terminarea războiului și întoar- 
cerea de pe front s-a înscris la Facultatea 
de Drept din Cluj. Ca student, și-a manifes- 
tat sub diferite forme opoziția fată de 
regimul politic instaurat în tară. Din acest 
motiv, în primăvara anului 1948, când era 
student în anul III, era căutat de Siguranță, 
fiind dat în urmărire pe țară. Pentru a scă- 
pa de arestare, în iulie 1948 s-a refugiat în 
Munţii Apuseni, în zona Vârfului Ca- 
pra situat în apropiere de comuna Intre- 
galde, aici punând bazele unui grup de 
rezistență armată anticomunistă care avea 
retele de susținere în mai multe localități 
din zonă. Ultimul domiciliu l-a avut în satul 
Decea, com. Mirăslău, jud. Alba. Nu a fost 
căsătorit. La părinți au fost cinci copii, trei 
băieți (Aurel, Ștefan, Andrei) și două fete 


(Constanţa și Lia Geta), în prezent toti fiind 
decedați. Ceilalţi doi frați, Aurel și Andrei, 
au fost condamnaţi politic, executând 
diferite pedepse privative de libertate în 
unele închisori și lagăre de muncă. Popa 
Ștefan a murit la 8 martie 1949 în lupta de 
la Bogoloaia (comuna Cricău). La 3 aprilie 
1949, după ce a fost ucis, a fost con- 
damnat în contumacie de Tribunalul Militar 
din Cluj la 15 ani de muncă silnică. 

MOLDOVAN NICOLAE. Născut la 9 
decembrie 1924 în Teiuș, jud. Alba, părinţii 
săi fiind Moldovan Aurel și Ana. Tatăl a fost 
ceferist și a murit în vara anului 1949. A 
absolvit Liceul Titu Maiorescu din Aiud 
după care și-a satisfăcut stagiul militar, 
fiind trecut în rezervă cu gradul de soldat. 
A urmat apoi timp de trei ani cursurile 
Facultăţii de Drept din Cluj unde s-a mani- 
festat ca opozant anticomunist. Ca să evite 
arestarea, în august 1948 a dispărut de la 
domiciliu alăturându-se grupării lui Ștefan 
Popa. In 1947 s-a căsătorit cu Elisabeta 
Vale din satul Cetea (n. 1921-d. 1997), ab- 
solventă a Facultății de Medicină din Cluj, 
promotia 1948. Căsătoria civilă s-a destă- 
șurat în condiții de semiclandestinitate, 
fiind oficiată în satul Benic, astăzi apar- 
ținând de comuna Galda de Jos. Nicolae și 
Elisabeta au avut împreună doi copii, Ana 
Maria și Nicolae, amândoi fiind decedați. A 
murit la 8 martie 1949 în lupta de 
la Bogoloaia (comuna Cricău). 

PASCU CORNEL. Născut la 1 aprilie 
1923 în satul Benic, com. Galda de Jos, 
jud. Alba, fiind fiul lui Pascu Simion și Ma- 
ria. La părinți au fost trei fraţi: Cornel, loan 
și Petru. Cornel a fost necăsătorit și nu a 
avut urmaşi, iar loan a fost căsătorit dar nu 
a avut copii. Al treilea frate, Petru, a fost 
membru într-o organizaţie de rezistență 


anticomunistă, fiind arestat și condamnat 
în octombrie 1949 la o pedeapsă de 10 ani 
muncă silnică şi confiscarea averii. A murit 
la penitenciarul din Gherla în aprilie 1953, 
necunoscându-se locul unde a fost îngro- 
pat. Pascu Cornel a absolvit școala Nor- 
mală și a fost învăţător în satul Ghioncani 
din comuna Intregalde. A satisfăcut stagiul 
militar, eliberându-se din armată cu gradul 
de sergent. Era membru P.N.T. din 1939, 
iar după 23 august 1944 a depus eforturi 
pentru reorganizarea partidului în zonă. 
Deoarece la domiciliul său au fost găsite 
materiale de propagandă ale P.N.Ţ,., a fost 
exclus din învățământ și condamnat la trei 
luni de închisoare, fiind închis la peniten- 
ciarul din Alba lulia. In 1948 a aderat la 
organizația anticomunistă Frontul Apărării 
Naţionale, condusă de maiorul Nicolae 
Dabija. A participat la lupta de la Bistra 
(Groși) din 4 martie 1949, dar a reușit să 
scape din încercuirea Securității, refugiin- 
du-se împreună cu alte persoane în zona 
unde se aflau cantonați membrii organiza- 
tiei lui Ștefan Popa. A murit la 8 martie 
1949 în lupta de la Bogoloaia (comuna 
Cricău). 

„Catalogul“ celor uciși 
în temniţele comuniste 


IOAN Gheorghe R., n. 12 aug. 1909, 
Sinești (Argeș), țăran; ar. 1951; d. 17 mart. 
1953, Poarta Albă 

IOAN Gheorghe Z., n. 22 iul. 1900, 
Păcureţi (Prahova), inginer; ar. 13 apr. 
1948, cond. 25 ani m.s. pt. „complot”; d. 3 
ian. 1959, Gherla 

IOAN Grigore, n. 1911, Galaţi, tâmplar; 
d. 30 mart. 1947, Văcărești 

IOAN llie, n. 10 mai 1911, Lucieni 
(Dâmbovita), zidar; d. 16 febr. 1948. Spit. 
Brașov 

IOAN Niţă, n. 1919, Cosoba (Giurgiu), 
șofer; d. 23 nov. 1947, Alba lulia 

IOAN Petru P., n. 24 iun. 1926, 
Cașoveni (Dolj), țăran; ar. 1951; d. 9 febr. 
1953, Poarta Albă 

IOAN Sandu, din Galaţi; d. 2 dec. 1945, 
împ.sold.sov. 

IOAN Ștefan-Gheorghe, din Sărăţeni 
(Ialomița), 26 ani; d. 5 apr. 1947, Gherla 

IOANA lon M.,n. 2 iun. 1927, Vâlcelele 
(Argeș), desenator litograf; ar. 1949; d. 20 
mart. 1950, Gherla 

IOANID Alexandru l., n. 17 nov. 1920, 
Brăila, funcționar; ar. 18 sept. 1959, cond. 
moarte pt. „uneltire contra ordinii sociale”; 
d. 18 febr. 1960, Jilava, executat 

IOANID Grigore Petre, n. 1887, 
Frumușica (Botoșani), pensionar; d. 23 
apr. 1949, Târgșor 


IOANID Mircea, n. 4 sept. 1913, 
București, funcţionar; d. 11 apr. 1961, 
Poarta Albă 

IOANID Paul D., n. 24 mart. 1923, 
Brăila, profesor; ar. 18 sept. 1959, cond. 
moarte pt. „uneltire contra ordinii sociale”; 
d. 18 febr. 1960, Jilava 

IOANIDIU loan-Gustav C., n. 28 aug. 
1894, scriitor, profesor; ar. 20 ian. 1953; d. 
7 aug. 1953, Văcărești 

IOANOVICI lon, subofițer; d. 8 oct. 
1944, Brăila, împ.sold.sov. 

IACOB Simioana, n. 15 apr. 1958, 
Movila Gâldăului, copil; d. 1 mai 1958, 
Movila Gâldăului 

IACOBICI Nicolae, n. 1920, Godinești 
(Gorj), mecanic ; d. 20 mai 1947, Văcărești 

IOJA loan M., n. 2 ian. 1899, Rănușa 
(Arad), muncitor, fost polițist; ar. 27 iul. 
1948, cond. 20 ani t.g. pt. „activitate inten- 
să contra statului”; d. 31 mart. 1960, 
Gherla 

IOJA Sinisie R., n. 23 apr. 1916, Arad, 
preot ortdox; ar. 6 ian. 1949, cond. 12 ani 
tg. pt. „crimă de uneltire contra ordinii 
sociale”; d. 3 aug. 1958, Văcărești 

ION Alexandru, din Cerbu (Argeș), bru- 
tar, 22 ani; d. 12 mai 1947, Ploiești 

ION Chirică, n. 1927, Nana (Călărași), 
țăran; d. 31 iul. 1947, Văcărești 

ION Constantin, din Făgăraș, muncitor 
CFR; d. 18 sept. 1944, trenul Fetești- 
Tulcea, împ.sold.sov. 

ION Constantin, n. 1904, Fierbinti 
(Ialomița), zidar; d. 18 oct. 1947, Văcărești 

IO(A)N Constantin V., n. 14 oct. 1889, 
Focșani, fost polițist; ar. 1950; d. 16 dec. 
1951, Făgăraș 

ION Constanţa, din Prunaru (Teleor- 
man), țărancă; d. 8 sept. 1944 , Comana 
(Giurgiu), împ.sold.sov. 

ION Cristea, n. 10 nov. 1900, Gruiu 
(Ilfov), țăran; d. 25 oct. 1961, Poarta Albă 

ION Dumitru, avocat; ar. 1949; d. 1953, 
Gherla 

ION Florea, din Solca (Suceava), 
muncitor, 34 ani; d. 5 iun. 1947, Ploiești 

ION Gheorghe, n. 16 febr. 1927, Bucu- 
rești, inginer; d. 13 sept. 1947, Văcărești 

ION Gheorghe, n. 1892, țăran; d. 9 iun. 
1953, Văcărești 

ION llie, n. 1894, București, inginer; d. 
20 mai 1956, Văcărești 

ION lon, din Ipotești (Prahova), munci- 
tor, 30 ani; d. 7 iul. 1947, Ploiești 

ION lon, n. 1930, Jegălia (Ialomita), 
țăran; d. 23 oct. 1947, Văcărești 

ION Mihai, n. 1932, București, pianist; 
d. 21 oct. 1947, Văcărești 

ION Miu, n. 1922, București; d. 6 mai 
1947, Văcărești 

ION Neagu, n. 1902, Ploiești, muncitor; 
d. 11 apr. 1947, Văcărești 

ION Nicolae, din Berceni (Ilfov), țăran, 
65 ani; d. 10 febr. 1947, Văcărești 

ION Nicolae, profesor, 60 ani; d. 21 iul. 
1954, Văcărești 

ION Niculae, n. 6 nov. 1888, București, 
referent; d. 6 apr. 1957, Văcărești 

ION Niculina, n. 22 oct. 1938, Cătunu 
(Prahova), muncitoare; d. 20 dec. 1959, 
Văcărești 

ION Petre, n. 1903, București, țesător; 
d. 4 apr. 1947, Văcărești 

ION Petre, n. 1910, muncitor; d. 15 ian. 
1954, Văcărești 

ION Rada, din Sinești (Olt), țăran, 27 
ani; d. 28 iun. 1947, Văcărești 

ION Tănase, n. 8 iul. 1929, București, 
muncitor; d. 9 sept. 1947, Văcărești 

ION Tudora, n. 1892, Siminu Nou 
(Bulgaria); d. 15 nov. 1959, Viișoara 

ION Tudorel, din Galaţi, muncitor, 34 
ani; d. 7 iun. 1947, Galaţi 

ION Vasile, n. 21 apr. 1926, București, 
muncitor; d. 1 aug. 1947, Văcărești 

ION Visalon N., n. 8 nov. 1885, 
Andrășești (Ialomiţa), țăran; ar. 1951; d. 9 
sept. 1953, Peninsula 

IONAC Aurel G., n. 26 ian. 1907, 
Gâlgău (Sălaj), militar; ar. 21 aug. 1950; d. 
21/22 aug. 1950, Gâlgău, executat pt. 
„fugă de sub escortă” 

IONAȘ Vasile V., n. 3 aug. 1892, Șugău 
(Maramureș), țăran; ar. 7 iun. 1953, cond. 
5 ani t.g. pt. „crimă contra umanității”; d. 4 
iun. 1954, Oradea 

IONAȘCU Alexandru, n. 30 iun. 1906, 
Bârlad; d. 19 iun. 1964, Văcărești 

IONAȘCU Sima Z., n. 27 nov. 1904, 
Saravale (Timiș), țăran; ar. 1 aug. 1950, 
cond. 7 ani t.g.; d. 10 iul. 1951, Gherla 

IONAȘEV Sima Z., v. IONAȘCU Sima Z. 

IONEL loan, din Mastacăn (Neamţ), 
țăran, 50 ani; d. 22 ian. 1953, Focșani 

IONELE Gheorghe (zis lon Dimitriu), 
din Arieșeni (Alba), ofițer, partizan din zona 
Făgărași; d. dec. 1952, Poiana Sibiului, 
ucis de Securitate 

IONESCU Alexandru, n. 1919, Aninoa- 
sa (Hunedoara), cizmar, d. 12 iun. 1947, 
Văcărești 


IONESCU Alexandru, n. 20 febr. 1883, 
Târgoviște, tâmplar; d. 11 febr. 1959, 
Ploiești 

IONESCU Alexandru C., n. 2ian. 1916, 
Cluj, inginer; ar. 11 iun. 1948, cond. 10 ani 
î.c. pt. „uneltire contra ordinii sociale”; d. 29 
mai 1050, Aiud 

IONESCU Alexandru P., n. 6 mart. 
1884, București, fost deputat; ar. 15 iul. 
1952; d. 13 febr. 1953, Văcărești 

IONESCU Andrei C., n. 10 sept. 1904, 
Bârlad, avocat; ar. 5 aug. 1948; d. 20 iul. 
1949, Aiud 

IONESCU Aurel N., 28 mart. 1886, 
București, fost poliţist; ar. 21 apr. 1955, 
cond. 8 ani t.g. pt. „activitate contra clasei 
muncitoare”; d. 16 mart. 1956, Văcărești 

IONESCU Barbu V., n. 24 iul. 1885, 
Săcelu (Gorj), muncitor; d. 29 oct. 1952, 
Colonia 5 Culme 

IONESCU BERBECARU Milan Gh., n. 
20 sept. 1886, Urluiasca (Argeș), avocat; 
ar. 1950, rear. 3 feb. 1957, cond. 20 ani t.g. 
pt. „uneltire contra ordinii sociale”; d. 27 
iun. 1960, Spit. Văcărăști 

IONESCU-BOTOȘANI Dumitru D., (zis 
Dudel), n. 28 oct. 1882, lași, avocat, fost 
deputat; ar. 19 mai 1952; d. 11 aug. 1952, 
Văcărești 

IONESCU Constantin, din Buhuși 
(Bacău), țăran, 76 ani; d. 21 ian. 1953, 
Focşani 

IONESCU Constantin, din Buzău, 
muncitor, 23 ani; d. 15 apr. 1947, Ploiești 

IONESCU Constantin, n. 15 iul. 1922, 
Ploiești, șofer; d. 5 aug. 1947, Ploiești 

IONESCU Constantin, n. 1900, 
Sinersig (Timiș), referent; ar. 17 mart. 
1952, cond. adm. 9 luni; d. 4 iun. 1952, 
Văcărești 


IONESCU Constantin, n. 1909, 
București, desenator; d. 13 ian. 1952, 
Văcărești 

IONESCU Constantin, n. 1911, 
Câmpulung Muscel, țăran; d. 4 mai 1947, 
Văcărești 

IONESCU Constantin, n. 6 dec. 1903, 
București; d. 30 sept. 1961, Văcărești 

IONESCU Constantin A., n. 10 ian. 
1892, Buzău, comisar-șef; ar. 16 aug. 
1952, cond. adm. 60 luni; d. 14 dec. 1954, 
Văcărești 

IONESCU Constantin C., n. 4 nov. 
1893, București, jurist; ar. 4 aug. 1960, 
cond. 6 ani î.c. pt. „uneltire contra ordinii 
sociale”; d. 17 aug. 1961, Văcărești 

IONESCU Constantin C. (zis Cotan), n. 
7 dec. 1902, Giurgiu, laborant; ar. 24 iul. 
1950, cond. 10 ani t.g. pt. „favorizarea 
infracțiunii”; d. 22 apr. 1952, Gherla 

IONESCU Constantin Gh., n. 20 iun. 
1888, București, ofițer; ar. 21 iun. 1950, 
cond. 10 ani t.g. pt. „crimă de război”; d. 9 
ian. 1954, Ocnele Mari 

IONESCU Constantin Gh. (zis 
Milandru), n. 25 dec. 1898, , București, 
ofițer; cond. m.s.v. pt. „crimă de război”; d. 
13 iul. 1950, Jilava 

IONESCU Constantin I., n. 12 ian. 
1891, focșani, fost comisar; ar. 16 iun. 
1952, cond. adm. 24 luni; 10 mart. 1953, 
Cernavodă 

IONESCU Constantin | (zis Savantu), 
n. 31 ian. 1878, Ploiești; d. iun. 1953, 
detenție 

IONESCU Constantin N., n. 10 oct. 
1877, inginer; ar. 19 mart. 1948; d. 30 
mart. 1956, detenţie 

IONESCU Constantin N., n. 8 feb. 
1913, Curtișoara (Olt), țăran; ar. 1949; d. 
15 iul. 1950, Aiud 


MEMORIA 
pi a 


237 


IONESCU Constantin P. (zis Usturoi), 
n. 27 iun. 1927, Trușești (Botoșani), munci- 
tor, ar. 22 mai 1948, cond. 8 ani t.g. cond. 
moarte în 1954 (lotul )urcanu); d. 17 dec. 
1954, Jilava, executat 

IONESCU Constantin Z., n. 29 mart. 
1928, Moreni (Prahova), țăran; ar. 1949; d. 
19 oct. 1951, Colonia 5 Culme 

IONESCU Costică, din Mierlești (Olt); 
ar. 15 aug. 1949; d. 1960, Văcărești 

IONESCU Cristache, n. 31 ian. 1912, 
Vidra, Giurgiu, muncitor; d. 17 iul. 1947, 
Văcărești 

IONESCU Diamandi Gh., n. 12 iul. 
1913, Tulcea, ofițer de aviaţie, conducător 
al unui grup de rezistență din zona 
Băișoara (Cluj); ar. 18 ian. 1950, cond. 
moarte pt. „crimă de săvârșire de acte de 
teroare și crimă de uneltire împotriva secu- 
rității interne”; d. 15 mai 1951, Cluj 

IONESCU Dinicu O., n. 24 ian. 1891, 
București, fost comisar, ar. 27 ian. 1952, 
cond. 15 ani t.g. pt. „activitate contra clasei 
muncitoare”; d. 4 apr. 1960, Gherla 

IONESCU Drăgulin, n. 1912, Râmnicu 
Sărat, muncitor; d. 14 mai 1947, Galaţi 

IONESCU Dumitru, din Calafindești 
(Suceava), țăran; d. 7 aug. 1949, 
Calafindești, împușcat în timpul revoltei 
împotriva colectivizării 

IONESCU Dumitru Șt., n. 16 iul. 1895, 
Odobeşti (Vrancea), muncitor; ar. 10 mai 
1960, cond. 9 ani t.g. pt. „activitate contra 
clasei muncitoare”; d. 25 febr. 1962, 
Gherla 

IONESCU Dumitru V., n. 4 ian. 1915, 
Constanţa, instalator, ar. 7 mart. 1951; d. 
14 sept. 1951 Văcărești 

IONESCU Eugen M. (zis Gicu), n. 24 
dec. 1897, Găești (Dâmbovita), avocat; ar. 
1952; d. Spitalul Cluj 

IONESCU Gheorghe, cpt.; d. 26 sept. 
1944, Bengești (Gorj), împușcat de soldații 
sovietici 

IONESCU Gheorghe, n. 14 mart. 1905, 
Pitești; d. 24 febr. 1958, Văcărești 

IONESCU Gheorghe, n. 14 sept. 1882, 
Lădești (Vâlcea), țăran; d. 1 febr. 1953, Dej 

IONESCU Gheorghe, n. 1875, legător 
de cărti; d. 17 iun. 1953, Văcărești 

IONESCU Gheorghe, n. 1914, Șutești 
(Brăila), gardian; d. 23 iun. 1949, Văcărești 

IONESCU Gheorghe, n. 1926, Bucu- 
rești, muncitor; d. 18 iun. 1947, Văcărești 

IONESCU Gheorghe, n. 1926, Bucu- 
rești, muncitor; d. 27 iul. 1947, Văcărești 

IONESCU Gheorghe, subofițer; d. 26 
ian. 1945, Ferdinand | (Constanţa), împ. 
sold. sov. 

IONESCU Gheorghe (zis Haiducu), n. 
1926, Focșani, student, partizan din grupul 
Arnota; ar. 1949; d. 16 apr. 1950, Târgu 
Ocna 

IONESCU Gheorghe A. (zis Tâlvan), n. 
27 nov. 1897, Spineni (Argeș), țăran; ar. 12 
iul. 1959, cond. 3 ani pt. „uneltire contra 
ordinii sociale“; d. 3 mart. 1961, Aiud 

IONESCU Gheorghe Gh., n. 30 aug. 
1899, Verendin (Caraș-Severin), magis- 
trat; ar. 30 sept. 1950, cond. moarte pt. 
„uneltire contra ordinii sociale“; d. 7 mai 
1952, Timișoara, executat 

IONESCU Gheorghe Gh., n. 4 sept. 
1903, Bacău, inginer, ar. 5 oct. 1951; d. 10 
nov. 1952, Văcărești 

IONESCU Gheorghe I., n. 12 sept. 
1889, Târgu Jiu, inginer; ar. 1 dec. 1952, 
cond. adm. 60 luni; d. 20 mai 1953, 
Văcărești 

IONESCU Gheorghe l., n. 9 iunie 1888, 
Almajiu (Dolj), ofiter; ar. 16 august 1952, 


cond. adm. 60 luni; d. 8 martie 1954, 
Pitești 

IONESCU Gheorghe M., n. 18 nov. 
1898, Belcinu (Dolj), ofițer; ar 8 ian. 1959, 
cond. 13 ani t.g. pt. „uneltire contra ordinii 
sociale“; d. 23 iul. 1959, Jilava 

IONESCU Gheorghe N., n. 3 febr. 
1904, ofițer; ar. 8 apr. 1952; d. 23 iul. 1953, 
Văcărești 

IONESCU Gheorghe P. (zis Dede), n. 
17 iul. 1930, București, muncitor; ar. 13 
ian. 1952, cond. adm. 24 luni; d. 18 febr. 
1953, Colonia 5 Culme 

IONESCU Gheorghe T., n. 25 dec. 
1888, Brăila, fost comisar; ar. 9 sept. 1948, 
cond. 20 ani m. s. pt. crimă contra umani- 
tăţii; d. 5 nov. 1951, Făgăraș 

IONESCU Grigore A., n. 26 febr. 1915, 
București, pensionar; ar. 16 aug. 1961, 
cond. 4 ani î.c. pt. „uneltire contra ordinii 
sociale“; d. 16 aug. 1962, Periprava 

IONESCU llie I., n. 15 apr. 1872, 
Craiova, funcţionar; ar. 1952; d. 9 oct. 
1952, Craiova 

IONESCU llie M., n. 17 dec. 1889, 
Slatina, avocat; ar. 15 aug. 1952; d. 28 
dec. 1952, Peninsula 

IONESCU loan, n. 10 mai 1883, 
Coșereni (Ialomița), inginer; d. 19 iul. 
1952, Caransebeş 

IONESCU loan, n. 21 sept. 1919, 
București; d. 16 iul. 1947, Spit. Brașov 

IONESCU loan Gh., din Nicula (Cluj), 
ofiter; d. 28 mart. 1954, Râpa Zapodin, 
ucis de Securitate 

IONESCU loan Gh., n. 5 mai 1911, 
Bara (Timiș), țăran; ar. 1951; d. 27 sept. 
1952, Cernavodă 

IONESCU loan Gh. (zis Prăjiță), n. febr. 
1913, Ploiești, cazangiu; ar. 1952; d. 15 
mai 1952, Jilava, în anchetă 


IONESCU loan M., n. 14 nov. 1904, 
Davidești (Argeș), preot; ar. 16 iul. 1952, 
cond. adm. 60 luni; d. 28 mart. 1954, 
Poarta Albă 

IONESCU loan R., n. 20 nov. 1903, 
Dorobanţi (Călărași), țăran; 15 august 
1952; d. 9 mart. 1953, Poarta Albă 

IONESCU loan T., n. 6 ian. 1890, 
Galaţi, fost comisar; ar. 23 dec. 1951, 
cond. adm. 48 luni; d. 25 nov. 1954 Galaţi 

IONESCU lon., n. 5 febr. 1891, Târgu 
Ocna; d. 4 august 1959, Văcărești 

IONESCU lon, n., 6 dec. 
Caracal; d. 7 apr. 1959, Văcărești 

IONESCU lon, din Neculele (Vrancea), 
țăran; d. 1949, împușcat în timpul revoltei 
colectivizării 

lonescu lon, din Teregova (Caraș- 
Severin), avocat; d. 27 sept. 1952, mt. 
Semenic, ucis în luptă cu Securitatea 

IONESCU  lonică, din Urziceni 
(Ialomita); d. 1950, Aiud 

IONESCU Luca, n. 1878, Prahova, pre- 
cupet; d. 17 iun. 1947, Văcărești 

IONESCU Maria, n. 1888, București; d. 
1 mart. 1948, Mislea 

IONESCU Mariana Gh., n. 8 dec. 1930, 
Galaţi, desenator; ar. 24 sept. 1952, cond. 
3 ani î.c. pt. „crimă de înaltă trădare“ (pro- 
cesul înscenat Ambasadei Frantei); d. 9 
ian. 1954, Văcărești 

IONESCU Marin, funcționar; d. 9 sept. 
1944, Naipu (Giurgiu), împ.sold.sov. 

IONESCU Marin, n. 1872, Crăciunei 
(Olt), tăran; d. 20 aug. 1952, Caransebeș 

IONESCU Mihai, n. 14 febr. 1938, Gura 
Ocniţei (Dâmboviţa); d. 20 oct. 1960, 
Poarta Albă 


1922, 

Biblioteca Memoria 


Andreea Cârstea 

Organizaţii subversive și contrarevoluționare. 

Mișcarea Română de Rezistență din Mehedinţi 

(1949-1952). Documente și interviuri. 

Editura Fundaţiei Academia Civică, București 2018. 

„Subsemnatul Nicolae M. Trocan, declar: Sunt antico- 
munist, sunt pentru credința în Dumnezeu, tară și neam, 
Monarhie până în măduva oaselor, că am fost român, 
sunt român și vreau să mor român. Și mai pe scurt sunt 
trup și suflet din trupul și sufletul țării mele.“ 

Volumul conţine 19 documente selectate din dosarele 
de anchetă ale organizației (din Arhiva Consiliului Naţional 
pentru Studierea Arhivelor Securității) și este completat de 
două mărturii aparținând Ilenei Totir-Rotaru și Aurorei 
Ivanciu (născută Totir), două dintre fiicele lui Dumitru Totir. 

Pentru comenzi: tel. +40 21 3129852 www.memorialsighet.ro 


is Mehedinți 
(1949-1982) 


Samerne pa sanemeree 


MEI LED DIA 


„Nu poate trăi tăranu’, fără pământ!“ mu 
Revoltele țărănești din Arad și Bihor (vara anului 1949) NU POATE TRĂI ȚĂRANU' 
Editura Fundaţiei Academia Civică ale pi 
Colecţia Istorie orală 35, București 2017. 
„Aproape în toate comunele, acţiunea a fost începută 
prin folosirea femeilor și trimiterea lor în masă la organele 
puterii locale pentru a cere plata în natură la treeriș și a nu 
treiera la arii.“ (ANIC, fond CC al PCR, dos. nr. 17/1949) 
32 de interviuri cu ţărani din 8 comune din județele 
Arad și Bihor, participanţi la revoltele împotriva colec- 
tivizării din vara anului 1949, realizate de Daniel Popa, 
Romulus Rusan, Steliana Breazu și Ana Alexandra Toie. 
Pentru comenzi: tel. +40 21 3129852 www.memorialsighet.ro 

Daniel Popa 

Am ținut de brazda noastră. 

Impotrivirea la colectivizare în județul Galaţi. 

Editura Fundaţiei Academia Civică, Colecţie orală 34. 

43 de interviuri din Arhiva de istorie orală a Memo- 
rialului Sighet cu țărani din 14 comune din judetul Galaţi, 
participanţi la revoltele împotriva colectivizării sau martori 
ai acestui proces de preluare forțată a pământului de către 
autoritățile comuniste. Interviurile au fost realizate de 
Daniel Popa în septembrie 1997. 

Editori: Virginia lon și Traian Călin Uba. 

Pentru comenzi: tel. +40 21 3129852 

WwWW.memorialsighet.ro 


Ileana Mateescu 

Mărturiile lui Nicolae Ciurică, ultimul partizan în viață 

Editura Ștef, Drobeta Turnu Severin, 2018 

Mărturie — document de o rară valoare, transmisă cu 
talent publicistic și literar de d-na Ileana Mateescu, căreia 
i se cuvine întreaga noastră stimă și prețuire. (Scriitor 
Victor Rusu, fost deportat în Bărăgan). 

Pentru comenzi: tel. 0744 495 166 

Asoc. Cultural-Educaţională Ștef, Drobeta Turnu Severin 

wwW.editurastef.com 


Elena Chiriţă 

Acul Busolei Convorbiri politice și diplomatice. 

Retrospective. Realităţi. Perspective. 

Editura Universitară, București, 2018. 

Cititorul va găsi în carte întrebări și răspunsuri care îi vor 
da multe frisoane pe șira spinării. Spre deosebire de alti jur- 
naliști, care își construiesc interviurile pe senzationalul 
ieftin, Elena Chiriță, având și avantajul experienței diploma- 
tice, nu confundă convorbirea cu interogatoriul, știe ce să 
întrebe și mai ales, cum să întrebe. (Dr. Vasile Muscalu) 

Pentru comenzi: tel. 021- 315.32.47/319.6727 

wwWw.editurauniversitară.ro O.P. 15, C.P. 35, București. 

O Revista Memoria poate fi procurată în București, direct de la sediul 
redacţiei noastre, de la librăriile Humanitas, iar în țară de la librări- 
ile Humanitas, UBB - Cluj, librăria Corina - Arad, librăria Sabin 
Opreanu SRL - Băile Herculane. 

O Începând cu anul 2018, din cauza scumpirii taxelor postale, pretul 
abonamentului anual se va modifica după cum urmează: 

cA Un abonament în tară (4 numere consecutive): 70 lei (taxe 

poștale incluse). 

a Un abonament în străinătate (4 numere consecutive): 50 euro 
(taxe poştale incluse. 

O Numerele vechi disponibile ale Revistei Memoria le puteţi achi- 
zitiona la prețul de 5 lei / ex., respectiv 10 lei / nr. dublu pentru 
numerele 1-64/65. Începând cu numerele 66/67 prețul se află 
afișat pe coperta fiecărui exemplar. 

AP Pentru achiziții comandati prin telefon: 0741086569 (Oana Ichim) 
ori prin e-mail: revistamemoriaOgmail.com. 

O Numărul 93 al Revistei Memoria conține sumarul numerelor 
1-91/92 inclusiv. În curând acest sumar — actualizat periodic — îl 
veti regăsi și online pe siturile revistei noastre: 
www.revista.memoria.ro și www.revistamemoria.ro 


Nu se primesc articole scrise de mână, dactilografiate sau cele în format 
electronic fără diacritice. 
Responsabilitatea pentru continutul articolelor revine autorilor. 


Îi mulțumim pentru generozitate sustinătorului nostru 
din străinătate, C.C., fără al cărui ajutor 
revista noastră nu ar supraviețui. 

O Antologia Liricii de detenţie anticomunistă 

din spatiul românesc, realizată de ILIE POPA 
O carte de 862 pagini, pe care o puteti găsi la 
sediul redacției noastre la preţul de 50 ron, prin 
comenzi la adresa: revistamemoriaQgmail.com, 
sau în librăriile Humanitas din București și din tară. 


Următoarele titluri pot fi achiziționate prin poștă cu plata ramburs: 


O Annie Samuelli, Gratiile despărțitoare, traducere Adina Arsenescu, 
ediție îngrijită de Micaela Ghitescu, Ed. Fundaţia Culturală Memoria, 
2001, 280 p., 10 ron 

O Gheorghe Boldur-Lăţescu, „Știință, Credinţă, Politică”, Ed. Fundaţiei 
Culturale Memoria, București, 2018, 213 p., 20 lei 

O Cicerone loniţoiu, Nicole Val&ry-Grossu. O lumină în bezna exilului 
românesc, Ed. Fundaţia Culturală Memoria, 1997, 344 p., 10 ron 

O Aurel Sergiu Marinescu, Aspecte românești refleciate în articole 
publicate în exil, Ed. Tiparg, Pitești, 2015, 478 p., 20 ron 

O Mihail Ciocanu, Represaliile politice pe cântarul justiţiei, Ed. Fundaţia 
Culturală Memoria, București, 2014, 456 p., 20 ron 

O Anastasia Dumitru, Vocaţia mărturisirii. Lumina dintre gratii, vol. 1, 
Ed. Fundația Culturală Memoria, București, 2017, 388 p., 20 ron 

O lon Şiugariu, Poeme, Ed. Fundaţia Culturală Memoria, 2013, 15 ron 

O Meșterul Manole, antologie literară alcătuită de Al. Husar, ediție îngrijită de 
Gheorghe Derevencu, Ed. Fundaţia Culturală Memoria, 2004, 330 p., 10 ron 

O Sergiu Grossu, Ei triumfă înaintea lui Dumnezeu, Ed. Fundaţia 
Culturală Memoria, 2007, 240 p., 18 ron 

O Victor Alexandrescu, Monografia bisericii Sfânta Vineri — București, 
Ed. Fundaţia Culturală Memoria, 2006, 70 p., 5 ron 

Editată de FUNDAȚIA CULTURALĂ MEMORIA 
sub egida Uniunii Scriitorilor din România 
Fondator BANU RADULESCU 


Plata abonamentelor și a eventualelor 
donatii se poate face prin mandat poștal pentru Fundaţia Culturală 
Memoria, CUI: 888 6981, Cal. Victoriei 133, București, 010071, precum și 
prin conturile Fundaţiei Culturale Memoria deschise la Banca Comercială 
Română (BCR), Sucursala sector 1 București, Cal. Victoriei 155: 
RO20RNCB0072049693810001 — LEI 
RO63RNCB0072049693810003 - EURO 


www.revistamemoria.ro 
e-mail: revistamemoria Qgmail.com 


Revista Memoria este membră A.R.L.E.L. 
(Asociaţia Revistelor, Imprimeriilor și Editurilor Literare) 


Tiparul executat la S.C. LUMINA TIPO s.r.l. 


Nr. 4/2018 - 1/2019, Preţ: 17 lei 
ISSN - 1220-6369 


